Cu două mii de ani în urmă, un predicator 
evreu itinerant şi făcător de minuni străbătea 
Galileea, adunând adepţi pentru a pune bazele 
a ceea ce el numea „împărăţia lui Dumnezeu4. 
Mişcarea revoluţionară pe care a lansat-o era 
atât de ameninţătoare la adresa orânduielii 
existente, încât acest om a fost prins, torturat si 
executat ca un criminal de stat. 

în deceniile ulterioare morţii sale ruşinoase, 
adepţii lui îl vor numi Dumnezeu. 


„Această carte extrem de bine 
documentată, profund politică, îi 
face dreptate pe deplin adevăratului 
Isus, căruia îi aduce totodată un 
omagiu." 


San Francisco Chronicle 

Soţiei mele, Jessica Jackley, şi întregii familii Jackley, 
a căror dragoste şi toleranţă m-au învăţat mai multe 
despre Isus decât toţi anii mei de studiu şi cercetare. 



„Să nu credeţi că am venit să aduc pace pe pământ; 
n-am venit să aduc pace, ci sabia." 

Matei 10:34 






Sfânta Sfinţi; lor 



(Sanhedrin) 





Nota autorului 


La cincisprezece ani l-am descoperit pe Isus. 

îmi petrecusem vacanţa de vară de la sfârşitul clasei a zecea într- 
o tabără religioasă din nordul Californiei, o zonă cu dealuri 
împădurite şi un cer albastru nemărginit, unde, cu suficient timp la 
dispoziţie, meditaţie şi blânde încurajări, ar fi imposibil să nu auzi 
vocea lui Dumnezeu. între lacurile săpate de om şi brazii înalţi, 
cântam alături de prieteni, ne jucam şi ne împărtăşeam secrete, 
bucurându-ne că scăpaserăm de obligaţiile de acasă şi de la şcoală. 
Seara, ne strângeam în sala de adunare din centrul taberei, luminată 
doar de focul din cămin. Acolo am auzit o poveste fascinantă care 
avea să-mi schimbe viaţa pentru totdeauna. 

Mi s-a spus că în urmă cu două mii de ani, într-o ţară numită 
Galileea, Dumnezeu a coborât pe Pământ, sub forma unui copil 
neajutorat. Iar copilul a crescut şi a devenit un om lipsit de păcat. 
Acel om a devenit Hristos, mântuitorul omenirii. Prin vorbele şi 
faptele sale miraculoase, i-a provocat pe iudei, care credeau că sunt 
Poporul Ales de Dumnezeu, iar aceştia L-au răstignit pe cruce. Deşi 
s-ar fi putut salva de la acea moarte îngrozitoare, a ales să moară. 
Moartea era chiar scopul venirii sale, deoarece prin sacrificiul lui 
ne-a eliberat de povara păcatelor noastre. 

Dar povestea nu se încheie aici. Trei zile mai târziu, a înviat sub 
chip divin, ca oricine va crede în El şi îl va accepta în inima sa să se 
poată bucura de viaţă veşnică. 

Pentru un copil crescut într-o familie pestriţă de musulmani 
nepracticanţi şi atei înflăcăraţi, aceasta era intr-adevăr cea mai 
spectaculoasă poveste pe care o auzisem vreodată. Niciodată nu mai 
simţisem o legătură atât de intimă între mine şi Dumnezeu. în Iran, 
unde mă născusem, eram musulman în aceeaşi măsură în care eram 
persan. Religia şi etnia mea erau strâns legate şi interdependente. La 
fel ca mulţi alţi oameni născuţi într-o societate cu o tradiţie 



religioasă, eram cât se poate de împăcat cu credinţa mea şi nu aş fi 
pus-o niciodată sub semnul întrebării. Dar după ce revoluţia din Iran 
ne-a obligat familia să fugă din ţară, subiectul religiei în general şi 
al Islamului în special a devenit tabu. Islamul devenise sinonim cu 
tot ceea ce pierduserăm în faţa mullahilor care conduceau acum 
Iranul. Mama continua să se roage când nu era nimeni de faţă şi, din 
când în când, mai găseam câte un Coran rătăcit în vreun dulap sau 
sertar. Dar în cea mai mare parte, Dumnezeu a dispărut complet din 
viaţa noastră. 

Acest lucru nu mă deranja. Să nu uităm că, în America anilor 
’80, a fi musulman era ca şi cum ai fi fost de pe Marte. Credinţa mea 
era un stigmat, fiind cel mai evident simbol al deosebirii mele, şi 
trebuia să fie ascunsă. 

Isus, pe de altă parte, era America însăşi. Era personajul principal al 
dramei naţionale a Americii. A-l primi în sufletul meu era pasul cel 
mai important pentru a mă simţi cu adevărat american. Asta nu 
înseamnă că m-am convertit din interes. Dimpotrivă, am fost cât se 
poate de devotat noii mele credinţe. Felul în care mi-a fost prezentat 
Isus avea mai puţină legătură cu rolul Său de „Mântuitor"; era mai 
degrabă un prieten foarte apropiat, cineva cu care aş fi putut avea o 
legătură profundă şi personală. Pentru un adolescent care încerca să 
înţeleagă ceva din lum necunoscută de care tocmai devenise 
conştient, aceasta era o invitaţie pe care n-o puteam refuza.Imediat 
ce m-am întors acasă din tabără, am început să vorbesc despre Isus 
Hristos prietenilor şi familiei, vecinilor, colegilor de clasă şi chiar 
oamenilor pe care tocmai îi cunoscusem sau străinilor de pe stradă; 
unii ascultau cu bucurie, iar alţii îmi întorceau spatele. Cu toate 
astea, ceva s-a petrecut în timpul misiunii mele de a salva sufletele 
oamenilor. Cu cât studiam mai bine Biblia pentru a mă înarma 
împotriva îndoielilor necredincioşilor, cu atât se crea o distanţă mai 
mare între Isus, cel descris în evanghelii şi cel din istorie — Isus 
Hristos şi Isus din Nazaret. Disconfortul meu iniţial s-a exacerbat în 
facultate, atunci când am început să studiez oficial istoria religiilor, 
concreţi- zându-se în propriul meu set de îndoieli. 

Regula de bază a creştinismului evanghelic, cel puţin cel cu 
care fusesem eu obişnuit, este că fiecare cuvânt din Biblie este 



inspirat de Dumnezeu şi este adevărat, literal şi infailibil. Revelaţia 
că această credinţă este demonstrabil falsă şi că Biblia este încărcată 
cu cele mai evidente erori şi contradicţii — cum te-ai şi aştepta de 
la un text compus de sute de autori pe parcursul câtorva mii de ani 
— m-a lăsat confuz şi dezorientat spiritual. Şi astfel, ca mulţi alţii 
aflaţi în situaţia mea, m-am dezis cu furie de credinţa mea ca de un 
fals costisitor pe care fusesem păcălit să-l cumpăr. Am început să 
reconsider credinţa şi cultura strămoşilor mei, descoperind ca adult 
o familiaritate mult mai profundă şi mai personală decât aş fi simţit 
pe vremea când eram copil; era ca şi cum aş fi reluat legătura cu un 
prieten vechi, după mulţi ani de despărţire. 

Intre timp, mi-am continuat studiile în domeniul religiei, 
întorcându-mă asupra Bibliei nu ca un credincios 
care nu se îndoieşte, ci ca un cercetător iscoditor. Eliberat de 
presupunerea că poveştile pe care le citeam erau relatări adevărate, 
am devenit conştient de un adevăr mult mai semnificativ; un adevăr 
detaşat voluntar de exigenţele istoriei. în mod neaşteptat, cu cât 
aflam mai mult despre Isus ca personaj istoric, despre turbulenţele 
epocii în care a trăit şi despre abuzurile ocupaţiei romane pe care a 
sfidat-o, cu atât mă simţeam mai apropiat de EL. în cele din urmă, 
evreul revoluţionar care a sfidat conducerea celui mai puternic 
imperiu al lumii a devenit mult mai real pentru mine decât fiinţa 
eterică şi impersonală care îmi fusese prezentată în biserică. 

Astăzi, pot spune cu mâna pe inimă că cele două decenii de 
cercetare academică asupra originilor creştinismului m-au 
transformat intr-un discipol mult mai devotat al lui Isus din Nazaret 
decât aş fi fost vreodată pentru Isus Hristos. Sper ca prin această 
carte să răspândesc povestea lui Isus ca personaj istoric cu aceeaşi 
ardoare cu care, la un moment dat, am răspândit povestea lui Hristos. 

Există câteva lucruri de care trebuie să ţinem cont înainte de a 
începe examinarea. Pentru fiecare argument despre Isus ca personaj 
istoric, oricât de bine atestat, documentat şi competent ar fi, există 
un alt argument, cel puţin la fel de bine atestat, documentat şi 
competent, care să i se opună. în loc să-l obosesc pe cititor cu o 
polemică dezvoltată pe parcursul câtorva secole, referitoare la viaţa 
şi misiunea lui Isus din Nazaret, am construit o naraţiune bazată pe 



argumentul pe care, după mai bine de douăzeci de ani de cercetare a 
Noului Testament şi a istoriei creştinismului timpuriu, îl consider 
incontestabil şi cel mai realist. Pentru cei interesaţi de această 
polemică, mi-am detaliat exhaustiv cercetarea şi, când am avut 
posibilitatea, am oferit 

contraargumentele celor care nu sunt de acord cu interpretarea mea. 
Acestea se găsesc în secţiunea de Note de la sfârşitul acestei cărţi. 

Toate traducerile din greacă ale Noului Testament îmi aparţin 
(cu un oarecare ajutor din partea prietenilor mei, Liddell şi Scott). 
In puţinele cazuri în care traduc un pasaj din Noul Testament în mod 
direct, mă bazez pe traducerea oferită de versiunea „New Revised 
Standard Version" a Bibliei. Toate traducerile din ebraică şi 
aramaică sunt oferite de dr. lan C. Werrett, profesor asociat pe teme 
de studii religioase la Universitatea St. Martin. 1 

Pe întreg parcursul textului, toate referirile la mânu- scrisul- 
sursă Q (materialul găsit exclusiv în Evangheliile lui Matei şi Luca) 
va fi notat sub forma aceasta: (Matei | Luca), iar ordinea cărţilor va 
indica evanghelia pe care o citez în mod direct. Cititorul va observa 
că mă bazez în principal pe Evanghelia după Marcu şi pe materialul 
Q, pentru a contura povestea lui Isus. Motivul este acela că sunt cele 
mai vechi, şi deci cele mai pertinente surse pe care le avem cu privire 
la viaţa Nazarineanului. în genere, am preferat să nu mă refer prea 
mult la aşa-numitele Evanghelii Sinoptice. Deşi aceste texte sunt 
esenţiale pentru o mai bună înţelegere a numeroaselor curente de 
opinie din cadrul comunităţii primilor creştini cu privire la 
personalitatea şi învăţămintele lui Isus, ele oferă considerabil mai 
puţine informaţii despre personalitatea sa istorică. 

Deşi este aproape unanim acceptat faptul că evangheliile nu au 
fost scrise de către cei cărora le sunt atribuite — cu posibila excepţie 
a segmentului lui Luca din 

Versiunea română se revendică de la Gala Galaction — BIBLIA 
„Regele CarolI“, 1938. (N.t.) 

Faptele Sfinţilor Apostoli — voi folosi în continuare numele cu care 
ne-am obişnuit şi pe care le recunoaştem, atunci când mă voi referi 
la autorii lor, pentru a facilita lectura. 

In sfârşit, în concordanţă cu caracterul său ştiinţific, textul de 



faţă foloseşte pentru datare abrevierile e.n. sau era noastră, în loc de 
d.H., şi, respectiv î.e.n. în loc de î.H. 

Ca o ultimă menţiune, textul foloseşte în mod adecvat termenul 
„Biblia Ebraică" sau „Scriptura Ebraică" atunci când face referinţă 
la „Vechiul Testament" 



Introducere 


Faptul că avem cunoştinţă despre existenţa unui bărbat pe nume 
Isus din Nazaret este, în sine, un miracol. Predicatorul itinerant care 
circulă din sat în sat vestind sfârşitul lumii şi grupul de adepţi 
zdrenţăroşi care îl urmează peste tot erau o apariţie obişnuită în 
epoca lui Isus — atât de obişnuită, de fapt, încât începuse să fie 
caricaturizată în rândurile elitei romane. într-un fragment umoristic 
despre un astfel de personaj, filosoful grec Celsus îşi imaginează un 
pustnic evreu cutreierând prin Galileea şi strigându-le oamenilor: 
„Eu sunt Dumnezeu, sau un slujitor al Lui, sau un spirit divin. Dar 
vin pentru că lumea e pe cale să fie distrusă. Şi curând mă veţi vedea 
venind cu puterea Cerurilor". 

Secolul 1 a fost o eră a apocalipsei aşteptate de către evreii din 
Palestina, denumirea romanilor pentru aria geografică ce cuprinde 
astăzi Israclul/Palcstina şi părţi importante din Iordania, Siria şi 
Liban. Nenumăraţi profeţi, predicatori şi mântuitori rătăceau prin 
Ţara Sfântă, vorbind despre judecata iminentă a Iui Dumnezeu. Pe 
mulţi dintre aceşti aşa-zişi falşi profeţi îi cunoaştem după nume. 
Câţiva sunt menţionaţi şi în Noul Testament. Profetul Theudas, 
conform Faptelor Sfinţilor Apostoli, a avut patru sute de adepţi 
înainte ca Roma să-l prindă şi să-i taie capul. Un misterios individ 
charismatic, cunoscut doar sub numele de „Egipteanul", a reuşit să 
strângă o armată de discipoli în deşert, aproape toţi fiind masacraţi 
în cele din urmă de trupele romane. în anul 4 î.e.n., anul în care 
majoritatea istoricilor consideră că s-ar fî născut Isus din Nazaret, 
un cioban sărac pe nume Athronges şi-a pus o diademă pe cap şi s- 
a auto- proclamat „Regele Iudeilor"; a fost omorât, împreună cu 
adepţii lui, de o legiune romană. Alt aspirant la titlul de mesia, numit 
pur şi simplu „Samariteanul", a fost crucificat de către Pontius Pilat, 
chiar dacă nu adunase nicio armată şi nu provocase Roma în niciun 
fel — ceea ce poate indica faptul că autorităţile, simţind exaltarea 
apocaliptică din aer, nu mai tolerau nici cea mai mică tendinţă de 
răzvrătire. Au mai existat Ezechia, şeful tâlharilor, Simion din 
Pereea, Iuda Galileanul, nepotul său Menahem, Simion fiul lui Giora 



şi Simion fiul lui Kochba — fiecare şi-a declarat ambiţiile mesianice 
şi cu toţii au fost executaţi din ordinul Romei. Să adăugăm la lista 
aceasta şi secta esenienilor, ai cărei membri duceau o viaţă ascetică 
pe platoul arid al Qumranului, pe malul de nord-vest al Mării 
Moarte; zeloţii, o grupare revoluţionară evreiască din secolul I, care 
a lansat un război sângeros împotriva Romei; şi neînfricaţii tâl- hari- 
asasini pe care romanii îi numeau sicari (cuţitari) — şi putem 
observa că energia mesianică era arhiprezentă în Palestina secolului 
I. 

Este dificil să-l identificăm pe Isus din Nazaret cu o mişcare 
religios-politică anume, dintre cele contemporane lui. Era un om cu 
afirmaţii profund contradictorii, într-o zi predicând un mesaj pro- 
discriminare rasială („Eu nu sunt trimis decât la oile pierdute ale 
casei lui Israel" — Matei 15:24), în alta militând în favoarea univer- 
salităţii: („Drept aceea, mergând, învăţaţi toate neamurile, 
botezându-le în numele Tatălui şi al Fiului şi al Sfântului Duh" — 
Matei 28:19); uneori invocă pacea necondiţionată („Fericiţi făcătorii 
de pace, că aceia fiii lui Dumnezeu se vor chema" — Matei 5:9), 
alteori, promovând violenţa şi conflictul („Cine n-are sabie, să-şi 
vândă haina şi să-şi cumpere o sabie" — Luca 22:36). 

Problema cu localizarea lui Isus ca personaj istoric este aceea 
că, în afara Noului Testament, nu există aproape niciun indiciu 
despre omul care avea să influenţeze atât de substanţial cursul 
istoriei omeneşti. Cele mai vechi şi mai credibile referinţe 
nonbiblice care să vorbească despre Isus îi aparţin istoricului evreu 
de secol I, Flavius Iosephus 1 (37-100 e.n.). într-un pasaj din 
Antichităţi iudaice, Iosephus menţionează în trecere un înalt prelat 
pe nume Ananus (Ana) care, după moartea guvernatorului roman 
Festus, îl condamnă pe nedrept pe un anume „Iacov, fratele lui Isus, 
cel căruia i se spune mesia", acesta fiind executat prin lapidare 
pentru fapta sa. Fragmentul vorbeşte în continuare despre soarta lui 
Ana după ce în Ierusalim a fost numit un nou guvernator pe nume 
Albinus. 

Deşi aluzia este pasageră şi are o nuanţă de dispreţ (fraza „cel 
căruia i se spune mesia" exprimând în mod clar desconsideraţia), ea 
este de o importanţă fundamentală pentru oricine se află în căutarea 



lui Isus ca personaj istoric, într-o societate în care nu existau nume 
de familie, un prenume comun ca Iacov necesita un atribut special 
— locul naşterii sau numele tatălui — pentru a- 1 diferenţia de toţi 
ceilalţi lacovi care trăiau la vremea aceea în Palestina (de unde şi 
Isus din Nazaret). în cazul acesta, apelativul lui Iacov provenea din 
legătura sa fraternă cu o persoană cu care cititorii lui Iosephus să fie 
familiari. Pasajul demonstrează nu numai că „Isus, cel căruia i se 
spune mesia" este probabil să fi existat, ci şi faptul că în anul 94 
(când a fost cunoscut în limba română şi ca losef al lui Matei 
Sacerdotul. (N.t.) scrisă Antichităţi iudaice ) era deja recunoscut ca 
fondator al unei mişcări noi şi de durată. 

Acea mişcare, şi nu fondatorul său, a captat atenţia istoricilor 
din secolul II, Tacitus (decedat în anul 118 e.n.) şi Plinius cel Tânăr 
(decedat în 1 13 e.n.), ambii menţio- nându-1 

pe Isus din Nazaret fără să intre în prea multe detalii, cu excepţia 
arestării şi execuţiei acestuia — o notă istorică importantă, după 
cum vom vedea, dar care oferă puţine informaţii concrete despre 
viaţa lui Isus. Suntem nevoiţi să ne limităm, aşadar, la informaţiile 
care pot fi culese din Noul Testament. 

Prima atestare scrisă despre Isus din Nazaret provine din 
epistolele lui Pavel, unul dintre primii apostoli ai lui Isus, care a 
murit undeva în jurul anului 66 e.n. (Prima epistolă a lui Pavel, cea 
adresată Tesalonicenilor, poate fi datată între anii 48 e.n. şi 50 e.n., 
la doar două decenii după moartea lui Isus.) Din păcate, Pavel 
demonstrează o extraordinară lipsă de interes faţă de persoana 
istorică a lui Isus. în epistolele sale sunt menţionate doar trei scene 
din viaţa lui Isus: Cina cea de Taină (Corinteni 11:23-26), 
Crucificarea (Corinteni 2:2) şi episodul cel mai important, în 
viziunea lui Pavel, învierea, fără de care, spune el „zadarnică este 
atunci propovăduirea noastră, zadarnică este şi credinţa voastră" 
(Corinteni 15:14). Textele lui Pavel reprezintă o ideală sursă de 
informaţii pentru cei interesaţi de formarea creştinismului, însă nu 
ne oferă prea mult ajutor în descoperirea lui Isus ca personaj istoric. 

Mai rămân, aşadar, evangheliile, deşi intervin şi aici anumite 
probleme. Pentru început, cu posibila excepţie a Evangheliei după 
Luca, niciuna dintre evanghelii nu a fost scrisă de persoana căreia îi 



este atribuită. Acest lucru este valabil pentru majoritatea cărţilor din 
Noul Testament. 

Asemenea lucrări, denumite pseudoepigrafice, atribuite unui autor, 
dar redactate de scribi anonimi, erau foarte des întâlnite în lumea 
antică şi nu trebuie să fie privite ca nişte falsuri. A denumi o carte 
după o persoană anume era o modalitate acceptată de a reflecta 
sistemul acesteia de credinţe şi a-i reprezenta concepţiile. în orice 
caz, evangheliile nu sunt, şi nici nu şi-au propus vreodată să fie, o 
relatare istorică a vieţii lui Isus. Nu sunt rapoarte de la faţa locului, 
privind întâmplările şi spusele lui, efectuate de oameni care să-l fi 
cunoscut. Sunt mărturii de credinţă, compuse în cadrul comunităţilor 
paleocreştine, la mulţi ani de la desfăşurarea evenimentelor descrise. 
Mai simplu spus, evangheliile ne vorbesc despre Isus Hristos şi nu 
despre Isus omul. 

„Teoria celor două surse", cea mai acceptată teorie cu privire la 
redactarea evangheliilor, susţine că prima variantă a relatării lui 
Marcu a fost scrisă cândva după anul 70 e.n., la aproape patru 
decenii după moartea lui Isus. Marcu a avut la dispoziţie o vastă 
colecţie de tradiţii transmise prin viu grai şi poate chiar şi câteva 
scrise, răspândite de-a lungul anilor de către primii apostoli ai lui 
Isus. Structurând amestecul de legende şi tradiţii orale într-o 
naraţiune cronologică, Marcu a creat un gen literar cu totul nou, 
denumit evanghelie (din greacă, însemnând „veste bună" sau „bună 
vestire"). Cu toate acestea, Evanghelia după Marcu este considerată 
de mulţi creştini ca fiind oarecum incompletă şi nesatisfăcătoare. 
Lipseşte complet perioada copilăriei, începând direct cu venirea lui 
Isus pe malul Iordanului pentru a fi botezat de către Ioan Bote- 
zătorul. Nu există apariţii după înviere; Isus este crucificat, corpul 
lui este pus într-un mormânt şi câteva zile mai târziu, mormântul 
este gol. Chiar şi primii creştini simţeau nevoia de mai mult după o 
asemenea relatare succintă a vieţii şi misionariatului lui Isus, aşa că 
a fost de datoria lui Luca şi Matei, succesori ai lui Marcu, să dezvolte 
textul original. 

La două decenii după Marcu, între anii 90 e.n. şi 100 e.n., 
autorii evangheliilor după Luca şi Matei, lucrând independent unul 
faţă de altul şi folosind manuscrisul lui Marcu drept model, au 



dezvoltat povestea evangheliei adăugând noi elemente ale legendei, 
inclusiv două variante diferite şi contradictorii ale naşterii şi o serie 
de descrieri complexe ale învierii şi evenimentelor de după, pentru 
a satisface nevoia cititorilor creştini. în paralel. Matei şi Luca trebuie 
să se fi bazat pe o culegere timpurie şi destul de distribuită de citate 
ale lui Isus, pe care cercetătorii au intitulat-o Q (din germanul 
„Quelle“, adică sursă). Deşi nu mai există nicio copie fizică a 
acestui document, îi putem deduce conţinutul corelând versetele pe 
care Matei şi Luca le au în comun, dar care lipsesc din textul lui 
Marcu. 

împreună, aceste trei evanghelii — Marcu, Matei şi Luca — 
sunt cunoscute ca Evangheliile Sinoptice (din greacă, însemnând 
„privite împreună") deoarece în linii mari prezintă o relatare comună 
şi cronologică a vieţii şi misionariatului lui Isus, care se contrazice 
destul de puternic cu a patra evanghelie, cea după loan, care cel mai 
probabil a fost scrisă la începutul secolului al Il-lea, undeva în 
primele două decenii. 

Acestea patru formează evangheliile canonice. Dar ele nu sunt 
singurele evanghelii. în zilele noastre, avem acces la o bibliotecă 
întreagă de scripturi necanonice, majoritatea scrise în secolele al 11- 
lea şi al IlI-lea, care oferă o perspectivă mult diferită asupra vieţii 
lui Isus din Nazaret. Printre acestea se numără Evanghelia după 
Toma, Evanghelia după 

Filip, Cartea secretă a lui loan, Evanghelia după Maria Magdalena 
şi o serie de alte scrieri gnostice descoperite în anul 1 945 în nordul 
Egiptului, în apropiere de oraşul Nag Hammadi. Deşi au fost excluse 
din ceea ce avea să devină în cele din urmă Noul Testament, aceste 
cărţi sunt foarte semnificative pentru a demonstra profundele dife- 
renţe de opinie despre cine a fost Isus şi mesajul pe care încerca să- 
1 transmită, chiar şi în rândul celor care susţineau că l-au cunoscut, 
că i-au ascultat cuvintele şi că s-au rugat alături de el. 

In definitiv, nu există decât două adevăruri istorice 
incontestabile despre Isus din Nazaret: primul este acela că Isus a 
fost un evreu care a condus o mişcare evreiască populară în Palestina 
la începutul secolului I, iar al doilea este că pentru acest motiv a fost 
crucificat de către romani. Aceste două informaţii nu sunt suficiente 



pentru a contura portretul unui om care a trăit acum două milenii. 
Combinate, însă, cu restul informaţiilor pe care le avem despre 
epoca respectivă — care, mulţumită romanilor, nu sunt puţine — 
aceste date ne ajută să ne formăm o imagine mult mai reală despre 
Isus decât cea descrisă în evanghelii. Dar ce-i drept, acel Isus care 
reiese din acest exerciţiu istoric — un revoluţionar zelos prins, 
alături de atâţia alţi evrei ai epocii, în mijlocul tulburărilor politico- 
religioase care frământau Palestina secolului 1 — are puţine în 
comun cu imaginea păstorului blajin cultivată de comunitatea 
creştină a vremii. 

Să avem în vedere că execuţia prin crucificare era o pedeapsă 
aplicată aproape exclusiv pentru rebeliune. Tăbliţa pe care romanii 
au pus-o deasupra capului lui Isus în timp ce acesta se zbătea între 
viaţă şi moarte — „Isus Nazarineanul, Regele Iudeilor" — se numea 
titulus şi în ciuda percepţiei colective, nu intenţiona să fie sarcastică. 
Fiecare criminal ridicat pe cruce primea o tăbliţă pe care scria 
infracţiunea pentru care era executat. Infracţiunea săvârşită de Isus, 
în ochii romanilor, era dorinţa de a prelua puterea monarhică (ceea 
ce era echivalent cu trădarea), aceeaşi infracţiune pentru care 
fuseseră executaţi toţi ceilalţi mesianici aspiranţi ai vremii. Iar Isus 
nu a murit singur. Evangheliile susţin că, de o parte şi de alta a lui, 
se aflau alţi condamnaţi, numiţi în limba greacă lestcii, un cuvânt 
tradus în limba engleză prin „hoţ“, dar care în realitate înseamnă 
„bandit, tâlhar" şi era denumirea cea mai comună pe care o foloseau 
romanii pentru rebeli şi insurgenţi. 

Trei rebeli pe un deal înţesat de cruci, de fiecare atârnând corpul 
schingiuit şi sângerând al câte unui om care a îndrăznit să sfideze 
autoritatea Romei. Această imagine în sine ar trebui să pună sub 
semnul întrebării reprezentarea propusă de evanghelii a unui Isus 
care pledează pentru pacea necondiţionată, aproape izolat de 
mişcările sociale contemporane lui. Ideea că liderul unei mişcări 
revoluţionare mesianice care milita în numele unei „împărăţii a 
Cerurilor" — un termen pe care atât evreii, cât şi ne-evreii l-ar fi 
interpretat ca pe o revoltă împotriva Romei — ar fi putut rămâne 
neimplicat în fervoarea revoluţionară care cuprisese întreaga 
comunitate evreiască din Iudeea este pur şi simplu absurdă. 



Dar de ce s-ar fi străduit autorii evangheliilor să tempereze 
natura revoluţionară a mesajelor şi a caracterului lui Isus? Pentru a 
răspunde la această întrebare, trebuie mai întâi să admitem că 
aproape toate poveştile de tip evanghelic despre viaţa şi misiunea lui 
Isus din Nazaret au fost scrise după răscoala evreilor împotriva 
Romei din anul 66 e.n.în acel an, o grupare rebelă de evrei, mânată 
de un puternic zel religios, a fost în stare să-i răzvrătească şi pe 
ceilalţi evrei împotriva Imperiului, reuşind în mod miraculos să 
elibereze Ţara Sfântă de sub ocupaţia romană. Timp de patru ani, 
Ierusalimul s-a aflat din nou sub control evreiesc. Apoi, în 70 e.n., 
romanii s-au întors. După un asediu de scurtă durată asupra 
Ierusalimului, soldaţii au reuşit să spargă zidurile oraşului şi să 
dezlănţuie urgia asupra locuitorilor. Au măcelărit pe oricine le-a 
ieşit în cale, iar cadavrele le-au depozitat în grămezi înalte pe 
Muntele Templului. Pe străzile pietruite curgeau râuri de sânge. 
După încheierea masacrului, soldaţii au incendiat Templul. Focul s- 
a răspândit mai departe de Muntele Templului, înghiţind câmpiile 
Ierusalimului, fermele şi livezile de măslini. Totul a ars. Iosephus 
notează că efectele au fost atât de devastatoare, încât nu mai 
rămăsese nicio dovadă că oraşul fusese la un moment dat locuit. Zeci 
de mii de evrei au fost omorâţi, iar restul au fost scoşi din oraş în 
lanţuri. 

Trauma spirituală suferită de evrei în urma acestui eveniment 
catastrofal este greu de imaginat. Exilaţi de pe pământul promis de 
către Dumnezeu, obligaţi să trăiască precum proscrişii printre 
păgânii Imperiului Roman, rabinii din secolul al II-lea au început în 
timp să separe iudaismul de radicalul naţionalism mesianic care 
stătuse la baza războiului cu Roma. Tora a înlocuit Templul în 
cadrul vieţii evreieşti şi astfel a început să se contureze iudaismul 
rabinic. 

De partea cealaltă, creştinii au simţit nevoia să se dezică de 
zelul revoluţionar care a dus la prăbuşirea Ierusalimului, nu numai 
pentru că permitea bisericii să se distanţeze de furia răzbunătoare a 
Romei, ci şi pentru că, odată ce religia iudaică devenise proscrisă, 
tot evanghelismul 

bisericii se îndrepta acum către romani. Astfel a început un lung 



proces de transformare a lui Isus dintr-un revoluţionar evreu 
naţionalist într-un paşnic lider spiritual, fără niciun interes faţă de 
orânduirile pământene. Acesta era un Isus pe care romanii îl puteau 
accepta, ceea ce vor şi face în cele din urmă, trei sute de ani mai 
târziu, când împăratul roman Flavius Teodosius (d. 395 e.n.) a 
decretat mişcarea predicatorului evreu călător ca religie oficial 
recunoscută, dând practic naştere creştinismului ortodox. 

Această carte este o încercare de a-1 redescoperi, atât cât este 
posibil, pe Isus ca personaj istoric, Isus, cel de dinaintea 
creştinismului: revoluţionarul evreu implicat în tumultul politic, 
care a străbătut provincia Galileea în urmă cu două mii de ani, pentru 
a strânge adepţi în cadrul unei mişcări ce avea ca scop întemeierea 
„împărăţiei Cerurilor", dar a cărui misiune a eşuat după ce, în urma 
unei intrări provocatoare în Ierusalim şi a unui atac îndrăzneţ asupra 
Templului, a fost arestat şi executat de către romani pentru instigare 
la revoltă. De asemenea, cartea de faţă analizează felul în care 
discipolii săi au reinterpretat nu numai misiunea şi identitatea lui 
Isus, ci însăşi natura şi definiţia mântuitorului iudaic în urma 
eşecului acestuia de a instaura domnia lui Dumnezeu pe Pământ. 

Mulţi erudiţi consideră că un asemenea efort este inutil, Isus ca 
personaj istoric fiind irevocabil pierdut şi orice informaţie în plus 
imposibil de recuperat. Zilele „căutării lui Isus ca personaj istoric", 
când cercetătorii declarau încrezători că ştiinţa modernă şi 
documentarea asiduă ne vor ajuta să descoperim adevărata lui 
identitate, au apus de mult. în concepţia acestor cercetători, 
adevăratul Isus nu mai contează şi n-ar trebui să ne concentrăm 
decât asupra singurului Isus accesibil nouă: Isus Hristos. 

Intr-adevăr, a scrie o biografie a lui Isus din Nazaret nu este 
totuna cu a scrie o biografie a lui Napoleon Bonaparte. Seamănă mai 
degrabă cu un puzzle uriaş din care nu există decât câteva piese; 
pentru a completa restul, trebuie să te bazezi pe anumite informaţii 
cu privire la felul în care ar trebui să arate imaginea completă. 
Marelui teolog creştin Rudolf Bultmann îi plăcea să spună că, în 
definitiv, adevărata căutare a lui Isus este un demers interior. 
Cercetătorii au tendinţa de a- 1 vedea pe Isus aşa cum vor ei. Adesea 
se văd pe ei înşişi — propria lor reflexie — în imaginea lui Isus pe 



care au construit-o. 

Şi totuşi, acele informaţii pe care ne bazăm ar putea fi suficiente 
pentru a ne pune propriile presupuneri despre Isus din Nazaret sub 
semnul întrebării. Trecând evangheliile prin filtrul analizei istorice, 
putem elibera scripturile de înfloriturile teologice şi literare, 
formând astfel o imagine mult mai plauzibilă a omului care a fost 
Isus. Dacă ne propunem să-l plasăm pe Isus în cadrul contextului 
politic, social şi religios al epocii în care a trăit — o epocă marcată 
de focul mocnit al unei revolte împotriva Romei care va transforma 
pentru totdeauna credinţa şi ritul iudaic — , atunci am putea spune 
că biografia lui se scrie singură. 

Isus, aşa cum îl vom descoperi în urma acestui proces, s-ar 
putea să fie diferit de aşteptările noastre; şi în mod clar nu va fi acel 
Isus pe care l-ar recunoaşte majoritatea creştinilor moderni. Dar, în 
definitiv, este singurul Isus accesibil din punct de vedere istoric. 
Orice altceva este o chestiune de credinţă 



Tabel cronologic 


164 î.e.n. 

Revolta Macabeilor 

140 î.e.n. 

Fondarea Dinastiei Haşmoneilor 

63 î.e.n. 

Pompei cel Mare [Pompeius Magnus ] cucereşte 
Ierusalimul 

37 î.e.n. 

Irod cel Mare este încoronat ca Rege al Iudeilor 

4 î.e.n. 

Moare Irod cel Mare 

4 î.e.n. 

Revolta lui Iuda Galileanul 

4 î.e.n.-6 e.n. 

Se naşte Isus din Nazaret 

6 e.n. 

Iudeea devine oficial provincie romană 

10 e.n. 

Sepphoris devine prima cetate de scaun a lui 

Irod Antipa 

18 e.n. 

Iosif Caiafa este desemnat Mare Arhiereu 

20 e.n. 

Tiberias devine a doua cetate de scaun a lui Irod 
Antipa 

26 e.n. 

Pontius Pilat devine guvernator (prefect) al 
Ierusalimului 

26-28 e.n. 

începe misionariatul lui Ioan Botezătorul 

28-30 e.n. 

începe misionariatul lui Isus din Nazaret 

30-33 e.n. 

Moartea lui Isus din Nazaret 

36 e.n. 

Revolta Samariteanului 

37 e.n. 

Convertirea lui Saul din Tars (Pavel) 

44 e.n. 

Revolta lui Theudas 

46 e.n. 

Revolta lui Iacov şi Simon, fiii lui Iuda Galileanul 

48 e.n. 

Pavel scrie prima epistolă către Tesaloniceni 

56 e.n. 

Asasinarea Marelui Arhiereu Ionatan 

56 e.n. 

Pavel scrie prima epistolă către Romani 

57 e.n. 

Revonta egiptenilor 

62 e.n. 

Moartea lui Iacov, fratele lui Isus 

66 e.n. 

Moartea lui Pavel şi a Apostolului Petru la 
Roma. 

66 e.n. 

Marea Revoltă a Evreilor 

70 e.n. 

Distrugerea Templului din Ierusalim 



70-71 e.n. 

73 e.n. 

80-90 e.n. 
90-100 e.n. 
94 e.n. 

100-120 e.n. 
132 e.n. 

300 e.n. 

313 e.n. 

325 e.n. 

398 e.n. 


Este scrisă Evanghelia după 

Romanii cuceresc Masada 

Este scrisă epistola lui lacov 

Sunt scrise Evangheliile după Matei şi Luca 

Iosephus scrie Antichităţi iudaice 


Este scrisă Evanghelia după loan 

Răscoala lui Simon, fiul lui Kochba 

Sunt compuse lucrările Pseudo-Clementine 

împăratul Constantin emite edictul de la 

Milano 

Conciliul de la Niceea 
Conciliul de la Hippo Regius 




Trezeşte-te, trezeşte-te! 
îmbracă-te în podoaba ta, Sioane! 

Pune-ţi hainele de sărbătoare, Ierusalime, cetate sfântă! 

Căci nu va mai intra în tine niciun om netăiat împrejur sau 
necurat. 

Scutură-ţi ţărâna de pe tine, scoalâ-te şi şezi în capul oaselor, 
Ierusalime ! 

Dezleagă-ţi legăturile de la gât, fiică, roabă a Sionului! 

Isaia 52:1-2 


PARTEA I 
Prolog 

Un altfel de sacrificiu 


Războiul cu Roma nu a început prin ciocnirea de săbii, ci 
cu o lovitură de pumnal scos de sub haina unui asasin. 

Sezonul festivalurilor, la Ierusalim, este o perioadă în care 
evreii răspândiţi pe tot cuprinsul bazinului medite- raneean se 
adună în oraşul sfânt pentru a aduce ofrande frumos 
mirositoare lui Dumnezeu. în vechiul cult evreiesc, există o 
serie de sărbători şi ritualuri ce nu pot fi îndeplinite decât în 
interiorul Templului din Ierusalim, în prezenţa marelui preot, 
care în timpul zilelor sacre cele mai importante — cum ar fi 
Paştele, Rusaliile, Sucot, festivalul secerişului — îşi opreşte 
sume importante de bani pe lângă comisionul sănătos, numit 
tithe, pe care-1 percepe pentru osteneala sa. Şi ce mai 
osteneală! în asemenea zile, populaţia oraşului poate ajunge la 
peste un milion de oameni. Sunt mobilizaţi toţi portăreii şi 
preoţii de rang inferior pentru a strecura mulţimea de pelerini 
prin Porţile Hulda ale zidului sudic al Templului şi a-i mâna, 
prin galeriile întunecate şi cavernoase de sub piaţa Templului, 
până la rândul dublu de scări care duce spre piaţa publică şi 
târgul cunoscute drept Curtea Neamurilor. 

Templul din Ierusalim este o construcţie de fonnă 
dreptunghiulară, măsurând aproximativ cinci sute de metri 
lungime pe o lăţime de trei sute, ridicată pe Muntele Moria, în 
extremitatea estică a oraşului. 

Zidurile sale exterioare sunt brăzdate de porticuri 
acoperite, ale căror acoperişuri de lespezi sunt susţinute pe 
rânduri de coloane din marmură albă strălucitoare, ca să 
protejeze mulţimea de soarele nemilos. Pe flancul sudic al 
Templului se află galeria cea mai mare şi mai bogat ornată — 



Galeria Regală — , o sală de adunare asemănătoare cu o 
bazilică, înaltă de două etaje şi construită, conform obiceiului, 
în stil roman. Acesta este sediul administrativ al 
Sanhedrinului, tribunalul suprem şi cea mai înaltă autoritate 
religioasă a statului evreu. Este, de asemenea, locul în care se 
adună numeroşi comercianţi şi speculanţi valutari soioşi, 
pentru a aborda pe oricine urcă scările subterane către piaţa 
luminată de soare. 

Speculanţii joacă un rol vital în Templu. Contra unui 
comision, vor primi orice monedă străină şi o vor schimba în 
shekelul evreiesc, singura monedă recunoscută în Templu de 
către autorităţi. Speculanţii sunt şi cei care percep taxa de o 
jumătate de shekel pe care toţi bărbaţii trebuie să o plătească 
la intrare pentru a menţine fastul şi spectacolul prezent peste 
tot înjur: munţii de tămâie aprinsă şi jertfele continue, libaţiile 
cu vin şi ofrandele din fructe, corul de leviţi care cântă psalmi 
fără încetare, acompaniaţi de orchestra de lire şi chimvale. 
Cineva trebuie să plătească pentru toate aceste necesităţi. Ci- 
neva trebuie să suporte costul jertfelor arse care îl mulţumesc 
atât de mult pe Dumnezeu. 

Cu noua monedă în mână, suntem acum liberi să cercetăm 
cuştile aliniate de-a lungul zidurilor de unde se pot cumpăra 
jertfele: un porumbel, o oaie — depinde doar de adâncimea 
pungii sau de gravitatea păcatului. Dacă acesta depăşeşte 
bugetul, nu trebuie să disperaţi. Speculanţii vor fi mai mult 
decât încântaţi să ofere creditul necesar pentru a mări jertfa. 
Există un cod de legi foarte strict privind animalele care pot fi 
cumpărate pentru o asemenea ocazie. Ele trebuie să fie fără 
cusur. Trebuie să fie domestice şi nu sălbatice. în acelaşi timp, 
nu pot fi animale de povară. Fie că sunt boi, tauri, berbeci sau 
oi, trebuie să fi fost crescute special pentru asta. Nu sunt 
ieftine. De ce să fie? Jertfirea lor este principalul scop al 
Templului. Este însuşi motivul pentru care Templul există. 
Cântecele, rugăciunile, predicile — toate obiceiurile care au 
luat naştere aici sunt subordonate acestui ritual esenţial. 
Libaţia cu sânge nu numai că spală păcatele, dar şi curăţă 
pământul, îl hrăneşte, reînnoindu-1 şi vitalizându-1, 



protejându-ne pe toţi de secetă, foamete sau alte catastrofe. 
Ciclul vieţii şi al morţii, pe care Dumnezeu l-a hotărât în 
omniscienţa Sa, depinde întru totul de sacrificiul nostru. Iar 
pentru asta, nicio sumă nu este prea mare. 

Aşa că, procuraţi-vă o jertfă cât mai bună şi transmi- teţi- 
o mai departe unuia dintre numeroşii preoţi în robe albe care 
se plimbă prin piaţa Templului. Ei sunt descendenţii lui Aaron, 
fratele lui Moise, şi sunt însărcinaţi cu organizarea ritualurilor 
zilnice: arderea tămâii, aprinderea lămpilor, sunatul goarnelor 
şi, bineînţeles, sacrificarea ofrandelor. Preoţia este o funcţie 
ereditară, însă Templul nu duce lipsă de preoţi, mai ales în 
timpul sezonului sărbătorilor, când aceştia sosesc în număr 
mare şi de la mari distanţe pentru a asista la festivităţi. Se 
înghesuie în Templu în ture de douăzeci şi patru de ore, pentru 
a se asigura că flăcările sacrificiilor ard zi şi noapte. 

Templul este construit sub forma unor curţi concentrice şi 
etajate, cu cât mai sus, cu atât mai înguste şi mai restrictive. 
Curtea aflată cea mai în afară, numită Curtea Neamurilor [hei], 
de unde îţi poţi cumpăra sacrificiul, este o piaţă întinsă, 
deschisă oricui, indiferent de rasă ori religie. Dacă eşti evreu 
şi nu suferi de o boală fizică (accesul leproşilor sau al 
paraliticilor este interzis), şi ai fost deja purificat printr-o baie 
rituală, îl poţi urma pe preotul care ţi-a luat în primire jertfa şi, 
trecând de un grilaj de piatră, poţi intra în următoarea curte, 
Curtea Femeilor [ezrat năşim] (o inscripţie de pe zid îi 
avertizează pe ceilalţi să nu se aventureze mai departe de 
curtea exterioară, sau vor fi pedepsiţi cu moartea). Aici se află 
lemnele şi uleiurile pentru jertfe. De asemenea, este punctul 
dincolo de care femeilor evreice le este interzis să avanseze în 
Templu. Bărbaţii evrei pot continua traseul urcând pe nişte 
scări semicirculare şi trecând pe sub Poarta Nicanor, în Curtea 
Evreilor [ ezrat Israel ']. 

Acesta este locul în care vei fi cel mai aproape de 
Dumnezeu. Duhoarea camagiului este imposibil de ignorat. 
Intră în piele şi în păr ca o povară otrăvitoare de care vei scăpa 
cu greu. Preoţii ard tămâie pentru a alunga duhoarea şi boala, 



dar amestecul de mirt, scorţişoară, şofran şi tămâie nu poate 
masca mirosul pestilenţial al măcelului. Cu toate astea, e 
important să rămâi acolo şi să îţi vezi ofranda sacrificată în 
cealaltă curte — cea a Preoţilor [ezrat cohanim]. Intrarea în 
acest spaţiu le este permisă doar preoţilor şi oficialilor 
Templului, deoarece aici se află altarul Templului: un 
piedestal cu patru picioare din lemn şi bronz, lung de doi metri 
şi jumătate şi la fel de lat, care emană nori negri şi groşi de 
fum. 

Preotul duce jertfa intr-un colţ şi o spală intr-un bazin, 
după care, rostind o rugăciune scurtă, taie gâtul animalului. Un 
asistent colectează sângele intr-un vas pentru a stropi cele 
patru colţuri ale altarului, în timp ce preotul eviscerează şi 
dezmembrează cadavrul. Pielea animalului îi va rămâne lui; va 
scoate un preţ bun în piaţă. Măruntaiele şi zgârciurile sunt 
scoase şi urcate pe o rampă până la altar, unde sunt aşezate 
direct pe focul etern. Carnea animalului se îndepărtează cu 
grijă şi e pusă deoparte, pentru festinul preoţilor de după 
ceremonie. 

întreaga liturghie se desfăşoară în faţa celei mai tainice 
curţi din interiorul Templului — Sfânta Sfintelor; un sanctuar 
placat cu aur, amplasat în inima complexului Templului. 
Sanctuarul este cel mai înalt punct din Ierusalim. Uşile lui sunt 
acoperite cu tapiţerii mov şi stacojii, pe care este brodată roata 
zodiacului şi panorama raiului. Aici se află întreaga glorie a 
Domnului, în fonnă fizică. Este punctul de întâlnire dintre 
tărâmul pământean şi cel ceresc; centrul creaţiei. Chivotul 
Legilor, conţinând cele Zece Porunci, s-a aflat la un moment 
dat aici, dar s-a pierdut cu mult timp în urmă. Acum, 
Sanctuarul e gol. Este un spaţiu vast care funcţionează ca o 
cale de acces pentru prezenţa divină, canalizându-i spiritul din 
Cer şi răspândindu- 1 în valuri concentrice prin toate încăperile 
Templului, prin Curtea Preoţilor şi Curtea Evreilor, Curtea 
Femeilor şi Curtea Neamurilor, apoi mai departe, traversând 
zidurile cu pridvor şi coborând pe străzile Ierusalimului, 
pentru a se răspândi în restul Iudeei, până la Samaria, Idumeea, 



Pereea şi Galileea şi mai departe, prin Imperiul Roman şi către 
restul lumii, către toţi oamenii şi toate naţiile — evrei şi ne- 
evrei. Puterea Lui Dumnezeu, spiritul Creaţiei, avea o singură 
origine: Sfânta Sfintelor, sanctuarul din interiorul Templului 
de la Ierusalim, oraşul sacru. 

Intrarea în Sanctuar nu-i e permisă decât arhiereului, care 
în anul 56 e.n. este un tânăr pe nume Ionatan, fiul lui Ana. 
Asemenea multora dintre precursorii săi, Ionatan şi-a 
cumpărat postul direct de Ia Roma, fără îndoială costându- 1 o 
mică avere. Funcţia de arhiereu este una foarte profitabilă, 
rezervată doar câtorva familii nobiliare care îşi transmit 
postul de-a lungul generaţiilor ca pe o moştenire (preoţii de 
rang inferior provin de obicei din familii mai modeste). 

Rolul Templului în societatea iudaică nu poate fi 
subestimat. Templul serveşte drept calendar şi ceas pentru 
evrei; ritualurile lui marchează ciclurile anului şi toţi locuitorii 
Ierusalimului îşi ordonează activităţile zilnice în funcţie de el. 
Este centrul comerţului pentru întreaga Iudee, şi este 
principala instituţie financiară şi cea mai mare bancă. Templul 
este în egală măsură casa Dumnezeului evreilor, cât şi a 
aspiraţiilor lor naţionaliste. înăuntrul său, pe lângă scrierile 
sacre şi legile cultului evreiesc, se află şi arhiva documentelor 
legale, a însemnărilor istorice şi a arborilor genealogici ai 
statului evreu. 

Spre deosebire de vecinii păgâni, evreii nu au o multi- 
tudine de temple împrăştiate prin ţară. Nu există decât un 
singur centru de cult, o singură sursă a prezenţei divine, un 
singur loc în care un evreu poate să comunice cu Dumnezeul 
său. Iudeea este, în cel mai strict sens al cuvântului, un templu- 
stat. Tennenul de „teocraţie“ a fost creat tocmai pentru a 
descrie Ierusalimul. „Unii oameni le-au încredinţat întreaga 
putere politică monarhilor”, scria istoricul evreu Flavius 
Iosephus în a doua jumătate a secolului I, „alţii, oligarhilor, iar 
alţii, maselor [demokratia]. Legiuitorul nostru [Dumnezeu], 
însă, nu a fost atras de niciuna dintre aceste forme de 
guvernământ, alcătuindu-şi constituţia sub o formă ce poate fi 
numită — dacă-mi permiteţi o expresie forţată — «teocraţie» 



[ theokr atici ], care plasa toată autoritatea şi suzeranitatea în 
mâinile Domnului.” 

Imaginaţi- vă Templul ca pe un stat feudal, angajând mii 
de preoţi, cântăreţi, gardieni, servitori, deţinând în acelaşi timp 
întinderi vaste de pământ fertil, muncit de către sclavii 
templului pentru beneficiul arhiereului. Să adăugăm profitul 
obţinut din taxa Templului şi fluxul continuu de ofrande şi 
cadouri din partea vizitatorilor şi a pelerinilor — ca să nu mai 
vorbim de sumele uriaşe care trec prin mâinile comercianţilor 
şi speculanţilor, din care Templul îşi opreşte o parte — şi 
înţelegem mai bine de ce atât de mulţi evrei privesc nobilimea 
preoţească şi mai ales pe arhiereu ca pe o bandă de avari 
„ahtiaţi după lux“, ca să-l cităm pe Iosephus. 

Să ni-1 imaginăm pe arhiereul Ionatan stând în dreptul 
altarului, cu tămâie arzând mocnit în palmele sale, şi e uşor să 
ne dăm seama de unde provine animozitatea faţă de el. Până şi 
hainele sale preoţeşti, moştenite de la predecesorii săi bogaţi, 
stau dovadă pentru opulenţa arhiereului. Roba lungă, fără 
mâneci, vopsită violet (culoarea regilor) şi ornată cu ciucuri 
drăgălaşi şi clopoţei de aur cusuţi la tiv; pieptarul robust, bătut 
cu douăsprezece pietre preţioase, câte una pentru fiecare trib 
al Israelului; turbanul imaculat care stă pe capul lui ca o 
coroană, acoperit în partea din faţă de o placă de aur pe care e 
gravat numele imposibil de pronunţat al lui Dumnezeu; urim- 
ul şi thummim- ul, un fel de zaruri sacre făcute din lemn şi os 
pe care arhiereul le cară la piept intr-un săculeţ şi prin care le 
relevă celorlalţi voia Domnului. Scopul acestor simboluri 
ostentative este să reprezinte legătura exclusivă dintre arhiereu 
şi Dumnezeu. Ele sunt cele care îl fac special şi îl diferenţiază 
de orice alt evreu din lume. 

Acesta este motivul pentru care arhiereul este singurul 
care poate intra în Sanctuar — şi asta într-o singură zi pe an, 
Yom Kippur, Ziua Ispăşirii, când toate păcatele Israelului sunt 
spălate. în ziua aceasta, arhiereul intră în contact cu Dumnezeu 
pentru întreaga naţiune. Dacă el este demn de binecuvântarea 
Domnului, păcatele Israelului vor fi iertate. în caz contrar, va 
fi lovit de furia lui Dumnezeu, iar corpul său va fi tras afară de 



frânghia pe care o are legată în jurul brâului, fără ca nimeni 
altcineva să pângărească Sanctuarul. 

Bineînţeles, arhiereul va muri intr-adevăr în această zi, 
însă nu trăsnit de Dumnezeu, din câte se pare. 

După ce efectuează binecuvântarea şi se cântă shema până 
la capăt, („îndură-te de Israel, o, Doamne..."), arhiereul 
Ionatan se îndepărtează de altar şi coboară rampa spre curţile 
exterioare ale Templului. în clipa în care ajunge în Curtea 
Neamurilor, este asaltat de mulţimea exaltată a credincioşilor. 
Gărzile Templului fonnează o barieră de puritate în jurul lui, 
protejându-1 de mâinile contaminate ale masei de oameni. Cu 
toate astea, asasinul îl detectează cu uşurinţă. Nici măcar nu 
este nevoie să se orienteze după strălucirea nestematelor 
încastrate în hainele sale. Trebuie doar să urmeze zdrăngănitul 
clopoţeilor care atârnă de tivul robei. Melodia lor atipică este 
semnul cel mai clar că arhiereul se apropie. 

Asasinul îşi face loc prin mulţime, ajungând destul de 
aproape de Ionatan pentru a întinde spre el o mână invizibilă 
şi a-i apuca hainele sacre. Reuşeşte să-l tragă dintre gărzile 
Templului şi să-l ţintuiască locului pentru o clipă, destul cât să 
scoată un pumnal cu lamă scurtă şi să-i spintece gâtul. Un 
altfel de sacrificiu. 

înainte ca sângele arhiereului să se scurgă pe podeaua 
Templului, înainte ca gărzile să reacţioneze la ritmul fracturat 
al mersului său, înainte ca oricine din curte să-şi dea seama ce 
s-a întâmplat, asasinul se pierde în mulţime. 

Nu ar 11 de mirare, dacă tocmai el ar 11 primul care strigă: 
„Crimă! 



Capitolul 1 
O gaură într-un colţ 


Cine l-a ucis pe Ionatan, fiul lui Ana în timp ce cobora de 
pe Muntele Templului în anul 56 e.n.? Fără îndoială, erau 
destui în Ierusalim care şi-ar fi dorit să-l ucidă pe clericul avar, 
şi poate şi mai mulţi cei cărora le-ar fi plăcut să stârpească 
tagma preoţească în întregime. Ceea ce nu trebuie să uităm, 
atunci când vorbim despre Palestina secolului I e.n., este că 
acest teritoriu — acest teritoriu venerat, din care spiritul 
Domnului se împrăştia în restul lumii — se afla sub ocupaţie 
străină. Legiuni romane campau peste tot în Iudeea. Aproape 
şase sute de soldaţi romani locuiau chiar pe Muntele 
Templului, între zidurile înalte de piatră ale Cetătii Antonia, 
care întărea coltul de nord-vest al zidului Templului. 
Centurionul impur care se plimbă prin Curtea Neamurilor cu 
mantia sa roşie şi platoşa lustruită, ţinând o mână proptită pe 
mânerul săbiei, amintea fără subtilitate despre cine stăpânea, 
de fapt, lăcaşul sacru. 

Dominaţia romană a Ierusalimului a început în anul 63 
î.e.n., când Pompei cel Mare, strategul Romei, a mărşă- luit în 
oraş împreună cu legiunile sale şi a asediat Templul. Când 
acest lucru s-a întâmplat, Ierusalimul trecuse de mult de zenitul 
său econonomic şi cultural. Aşezământul canaanit pe care 
Regele David l-a reintrodus în regatul lui, oraşul pe care i l-a 
lăsat moştenire lui Solomon, fiul său îndărătnic, cel ce a 
construit primul Templu închinat lui Dumnezeu — prădat şi 
distrus de babilonieni în anul 586 î.e.n. — oraşul care a servit 
drept capitală politică, religioasă şi economică a statului evreu 
timp de o mie de ani, era cunoscut, în momentul venirii lui 
Pompei, mai puţin pentru frumuseţea şi grandoarea sa şi mai 



degrabă pentru fervoarea religioasă a populaţiei sale greu de 
stăpânit. 

Ierusalimul, situat pe platoul sudic al munţilor sălbatici ai 
Iudeei, între cele două vârfuri, cel al Muntelui Scopus şi cel al 
Muntelui Măslinilor, mărginit la est de valea râului Chedron şi 
la sud de valea abruptă şi neprimitoare a Gehennei, găzduia, la 
momentul invaziei romane, aproape o sută de mii de locuitori. 
Pentru romani, era un punct lipsit de importanţă pe harta 
imperială; un oraş pe care marele orator Cicero îl dispreţuia, 
numindu- 1 „o gaură intr-un colţ“. Dar, pentru evrei, acesta era 
centrul universului şi axa lumii. Nu exista oraş mai unic, mai 
sfânt şi mai venerabil decât Ierusalimul. Podgoriile violet ale 
căror vii răsucite se întind pe câmpiile plate, câmpurile 
cultivate cu grijă şi livezile înverzite, pline de curmali, ferigi 
şi măslini, iazurile verzi în care papirusul pluteşte leneş de-a 
lungul râului Iordan — evreii nu numai că iubeau şi cunoşteau 
fiecare colţ al acestui pământ sacru, ci şi-l atribuiseră în între- 
gime. Absolut totul, de la stânele din Galileea la dealurile joase 
din Samaria şi ţinuturile îndepărtate ale Idumeei, unde Biblia 
spune că au existat odată oraşele blestemate Sodoma şi 
Gomora, le-a fost oferit evreilor de către Dumnezeu, chiar dacă 
acum evreii nu mai stăpâneau nimic, nici măcar Ierusalimul, 
unde adevăratul Dumnezeu era divinizat. Oraşul pe care 
Domnul îl răsfăţase cu glorie şi splendoare, plasându- 1 , după 
cum spune profetul Iezechiel (5:5) în „centrul neamurilor" — 
tronul etern al împărăţiei lui Dumnezeu pe Pământ — era, la 
începutul secolului I e.n., o provincie minoră şi, în plus, cu 
probleme, în colţul îndepărtat al Imperiului Roman. Nu era 
prima oară când Ierusalimul se afla sub ocupaţie. în ciuda 
statutului special pe care îl avea în inimile evreilor, adevărul 
este că Ierusalimul nu era altceva decât un capriciu pentru 
nenumăraţii regi şi împăraţi care au prădat şi jefuit pe rând 
oraşul sfânt în timp ce îşi urmau ambiţii mult mai grandioase, 
în anul 586 î.e.n., babilonienii — stăpânii Mesopotamiei — au 
descins în Iudeea, distrugând Ierusalimul şi Templul lui până 



în temelii. Babilonienii au fost cuceriţi de perşi, care le-au 
permis evreilor să se întoarcă în oraşul lor şi să-şi 
reconstruiască templul, nu pentru că i-ar fi admirat pe evrei sau 
le-ar fi respectat religia, ci pentru că, în ochii lor. Ierusalimul 
era un petic nesemnificativ de pământ în cadrul unui imperiu 
care cuprindea toată Asia Centrală (deşi profetul Isaia îi va 
mulţumi regelui persan Cyrus şi îl va numi mesia). 

Imperiul Persan şi, automat, Ierusalimul, au fost cucerite 
de armatele lui Alexandru cel Mare — şi, astfel, locuitorii 
Ierusalimului vor intra în contact cu idealurile şi cultura 
elenistică, aduse de către descendenţii lui Alexandru, în 323 
î.e.n., odată cu moartea prematură a lui Alexandru, Ierusalimul 
i-a fost oferit ca pradă de război dinastiei Ptolemeilor, care, 
pentru o scurtă perioadă, îl vor conduce din îndepărtatul Egipt, 
în 198 î.e.n., oraşul a fost smuls de sub controlul Ptolemeilor 
de către regele seleucid Antioh [. Antiochos ] cel Mare, al cărui 
fiu, Antioh Epifanes, se considera întruchiparea lui Dumnezeu 
pe Pământ şi se străduia să încheie o dată pentru totdeauna 
divinizarea zeităţii evreieşti din Ierusalim. Evreii, însă, au 
răspuns acestei blasfemii, lansând un adevărat război de 
gherilă, condus de fiii lui Matatia Haşmoneul — Macabeii — 
care au eliberat oraşul sfânt din mâinile seleucizilor în 164 
î.e.n., reuşind pentru prima dată în patru sute de ani să 
restaureze hegemonia iudaică asupra Iudeei. 

în secolul care a unnat, Haşmoneii au guvernat pământul 
lui Dumnezeu cu o mână de fier. Erau regi şi clerici în acelaşi 
timp, fiecare suveran purtând atât titlul de Rege al Iudeilor, cât 
şi pe cel de Arhiereu al Templului. însă atunci când războiul 
civil a izbucnit între fraţii Hircan [Hyrcanos] şi Aristobul 
[ Aristobulos ] pentru controlul tronului, ambii fraţi au făcut 
greşeala să ceară ajutorul Romei. Pompei a văzut în apelul lor 
disperat o ocazie perfectă să cucerească el însuşi Ierusalimul, 
încheind astfel scurta perioadă de guvernare evreiască a 
oraşului sfânt. în 63 î.e.n., Iudeea devine protectorat roman, iar 



evreii ajung din nou un popor supus. 

Autoritatea romană, venind după un secol de indepen- 
denţă, nu a fost bine primită de către evrei. Dinastia 
Haşmoneilor fusese desfiinţată, dar Pompei i-a permis lui 
Hircan să-şi menţină poziţia de arhiereu. Acest lucru i-a 
nemulţumit pe susţinătorii lui Aristobul, care au lansat o serie 
de revolte pe care romanii le-au înăbuşit cu bestialitatea lor 
specifică — arzând oraşe, masacrând rebelii şi înrobind 
populaţia. între timp, prăpastia dintre locuitorii flămânzi şi 
îngropaţi în datorii din zona rurală şi clasa provincială înstărită 
care conducea Ierusalimul a crescut şi mai mult. Asocierea cu 
aristocraţiile locale ale fiecărui teritoriu ocupat era o politică 
obişnuită a Imperiului Roman, făcându-le să devină 
dependente de puterea şi averea oferită de uzurpatori. 
Aliniindu-şi interesele cu cele ale clasei conducătoare, Roma 
se asigura că liderii locali vor susţine în continuare sistemul 
imperial. Bineînţeles, în Ierusalim această clasă era 
reprezentată în general de preoţime, mai exact de cele câteva 
familii de preoţi care întreţineau cultul Templului şi care, ca 
rezultat, fuseseră însărcinate de Roma să colecteze taxele şi 
dările şi să menţină ordinea în rândul populaţiei tot mai agitate 
— datorii pentru care erau recompensate regeşte. 

Fluiditatea dintre puterea politică şi cea religioasă, 
existentă în Ierusalim, a determinat Roma să acorde mai multă 
atenţie cultului evreiesc şi mai ales arhiereului. Ca autoritate 
supremă a Sanhedrinului şi „lider al naţiunii", arhiereul era o 
figură de renume atât politic, cât şi religios, având drept de 
decizie în toate problemele religioase, exercitând voinţa 
Domnului şi putând chiar să facă arestări, deşi doar în 
vecinătatea Templului. Dacă romanii voiau să-i controleze pe 
evrei, trebuiau să controleze Templul. Iar dacă voiau să 
controleze Templul, trebuiau să-l controleze pe arhiereu, motiv 
pentru care, la scurt timp după ce a preluat controlul Iudeii, 
Roma şi-a asumat singură autoritatea de a numi şi mazili 
(direct sau indirect) arhiereul, transformându- 1 practic intr-un 



funcţionar roman. Mai mult decât atât, Roma a preluat custodia 
sacrelor veşminte preoţeşti, predându-le doar cu ocazia 
festivităţilor şi sărbătorilor sfinte, şi apoi confiscându-le 
imediat după încheierea ceremoniei. 

Cu toate acestea, evreii se aflau într-o poziţie mai avan- 
tajoasă decât alte popoare supuse romanilor. Romanii, în mare 
parte, tolerau cultul iudaic şi permiteau desfăşurarea 
ritualurilor şi jertfirilor, fără să intervină. Evreilor nici nu li se 
impunea să-l venereze pe împăratul roman, spre deosebire de 
alte comunităţi religioase aflate sub stăpânire romană. Singura 
pretenţie a Romei fusese sacrificarea de două ori pe zi a unui 
taur şi a doi miei în cinstea împăratului şi a sănătăţii sale. 
Continuă să faci jertele, preia taxele şi dările, respectă legile 
provinciale, şi Roma te va lăsa în pace, cu tot cu Dumnezeul şi 
Templul tău. 

Romanii erau, să nu uităm, destul de cunoscători intr-ale 
credinţelor religioase şi intr-ale practicilor popoarelor ocupate. 
Majorităţii teritoriilor cucerite le fusese pennis să-şi păstreze 
templele nealterate. Zeităţile rivale nu erau interzise, ba 
dimpotrivă, erau adesea asimilate în religia romană (de 
exemplu, asocierea zeului canaanit Baal cu zeul roman 
Saturn). în unele cazuri, printr-o practică numită evocatio, 
romanii intrau în posesia unui templu inamic — cucerindu-1 
astfel şi pe zeul dinăuntru, cele două noţiuni fiind intrinseci în 
lumea antică. Zeul, atunci, urma să fie transferat în Roma, 
unde era acoperit cu bogăţii şi sacrificii generoase. Prin 
asemenea demonstraţii, romanii încercau să transmită un 
mesaj clar că ostilităţile nu sunt îndreptate către zeu, ci către 
luptătorii lui; zeul va fi onorat în continuare la Roma, dacă 
enoriaşii săi vor accepta să depună armele şi să se lase absorbiţi 
de imperiu. 

Deja destul de toleranţi faţă de culturile străine, romanii 
erau cu atât mai pennisivi faţă de evrei şi credinţa lor în 
Dumnezeul Unic, Cicero denumind monoteismul iudaic „o 
superstiţie barbară". Chiar dacă nu înţelegeau cultul iudaic, cu 



ceremoniile sale bizare şi obsesia exagerată pentru purificarea 
simbolică — „Evreii consideră profan tot ceea ce noi 
considerăm sacru", scria Tacitus, „permiţând în acelaşi timp 
tot ceea ce detestăm" — romanii făceau toate demersurile 
pentru a-1 tolera. 

Dar ceea ce îi intriga cel mai tare pe romani în legătură cu 
evreii nu erau ritualurile lor atipice sau devotamentul strict faţă 
de legi, ci mai degrabă ceea ce romanii considerau a fi un 
inexplicabil complex de superioritate. Faptul că un trib semit 
dintr-un colţ îndepărtat al marelui Imperiu Roman pretinde, şi 
mai ales primeşte, un tratament special din partea împăratului 
era pentru mulţi romani ceva de neînţeles. Cum îndrăzneau să 
creadă că zeul lor era singurul zeu din univers? Cum 
îndrăzneau să nu se amestece cu alte popoare? Cine se credeau 
aceşti barbari înapoiaţi şi superstiţioşi? Filosoful stoic Seneca 
nu era singurul membru al elitei romane care să se întrebe cum 
se ajunsese ca în Ierusalim „învinşii să facă legea pentru 
învingători 11 . 

Pentru evrei însă, acest sentiment de excepţionalitate nu 
provenea din aroganţă sau trufie. Era o poruncă directă a unui 
Dumnezeu gelos care nu tolera prezenţa străină pe teritoriul 
rezervat poporului ales. De aceea, atunci când evreii s-au 
stabilit aici pentru prima dată, în urmă cu o mie de ani, 
Dumnezeu le-a poruncit să masacreze orice bărbat, femeie sau 
copil vor întâlni în cale, să ucidă toţi taurii, caprele şi oile şi să 
ardă toate fermele, toate ogoarele, toate podgoriile şi toate 
vietăţile, fără excepţie, pentru a se asigura că acest pământ le 
va aparţine numai celor care i se închină acestui Dumnezeu şi 
niciunui altuia. 

„Dar în cetăţile popoarelor acestora 11 , le-a spus Dumnezeu 
evreilor, „a căror ţară ţi-o dă ca moştenire Domnul Dumnezeul 
tău, să nu laşi cu viaţă nimic care suflă. Ci să nimiceşti cu 
desăvârşire popoarele acelea, pe hetiţi, pe amoriţi, pe 
canaaniţi, pe fereziţi, pe heviţi şi iebusiţi, cum ţi-a poruncit 
Domnul Dumnezeul tău, ca să nu vă înveţe să faceţi după toate 



urâciunile pe care le fac ele pentru dumnezeii lor, şi să păcătuiţi 
astfel împotriva Domnului Dumnezeului vostru 11 
(Deuteronomul 20:17-18). 

Conform Bibliei, armatele evreieşti au „nimicit tot ce avea 
suflare 11 în oraşele Libnah, Lachish, Eglon, Hebron şi Debir, 
din zona deluroasă şi în Negeb, la şes, şi s-au asigurat că foştii 
locuitori fuseseră masacraţi până la ultimul, „aşa cum spusese 
lui Ioşua Domnul" (Ioşua 10:28-42) înainte ca evreii să se 
poată stabili acolo. 

Şi totuşi, o mie de ani mai târziu, acelaşi trib care vărsase 
atâta sânge ca să cureţe Pământul Făgăduinţei de elementele 
străine pentru a-1 putea stăpâni în numele Dumnezeului său, 
se afla acum cotropit de o putere imperială păgână şi era forţat 
să împartă oraşul sfânt cu gali, hispanici, romani, greci şi 
sirieni — cu toţii străini, cu toţii păgâni — şi era obligat prin 
lege ca, în Templul Domnului, să aducă jertfe unui idol roman 
care trăia la o mie de kilometri depărtare. 

Cum ar fi reacţionat eroii vremurilor apuse la o asemenea 
umilire? Ce le-ar fi făcut Ioşua, Aaron, Fineas sau Samuel 
necredincioşilor care profanaseră pământul pus deoparte de 
către Dumnezeu poporului Său ales? 

Ar fi îngrăşat solul cu sânge. Le-ar fi spart capetele 
păgânilor şi procleţilor, le-ar fi ars idolii şi le-ar fi masacrat 
soţiile şi copiii. I-ar fi măcelărit pe idolatri şi şi-ar fi spălat 
picioarele în sângele lor, aşa cum poruncise Dumnezeu. L-ar 
fi invocat pe Dumnezeul evreiesc să coboare din ceruri în carul 
său de război şi să calce popoarele păcătoase, făcând munţii să 

se cutremure de furia lui. 

» 

Cât despre arhiereu? Mizerabilul care a trădat Poporul 
Ales pentru banii Romei şi dreptul de a defila în hainele lui 
strălucitoare? însăşi existenţa lui era o insultă adusă Domnului. 
Era un parazit pe faţa pământului. Trebuia să fie extirpat. 



Capitolul 2 
Regele iudeilor 


în anii tumultuoşi care au urmat ocupaţiei Iudeei de către 
romani, situaţia ţăranilor care semănau şi arau pământul lui 
Dumnezeu s-a înrăutăţit constant. La Roma, războiul civil 
dintre Pompei şi fostul său aliat, Iulius Caesar, luase proporţii, 
în timp ce, în Israel, urmaşii Dinastiei Haşmoneilor continuau 
să se întreacă în a obţine bunăvoinţa amândurora. Micile fenne 
ale familiilor, care stătuseră la baza economiei rurale de secole 
întregi, erau acum înghiţite una câte una de către moşiile 
întinse administrate de aristocraţiile locale care beneficiau de 
noile monede romane. Urbanizarea rapidă care a avut loc sub 
guvernarea romană a dat naştere unui val de migraţie dinspre 
regiunile rurale spre oraşe. Agricultura care odinioară 
susţinuse populaţia de la sat fusese acum reorientată către 
hrănirea centrelor urbane dezvoltate peste noapte, lăsându-i pe 
ţărani flămânzi şi nevoiaşi. Pe lângă taxele şi zeciuiala pe care 
trebuia să le achite în continuare, ţărănimea era acum obligată 
să plătească un tribut costisitor şi Romei. Pentru fermieri, 
totalul putea ajunge la aproape jumătate din recolta anuală. 

în acelaşi timp, secete succesive lăsaseră în unnă câmpuri 
întregi pârjolite, transformându-i practic pe ţăranii care le 
lucrau în sclavi. Cei care reuşeau să-şi păstreze terenurile aride 
adesea nu aveau altă soluţie decât să se împrumute la 
aristocraţi cu dobânzi exorbitante. Nu conta că legea mozaică 
interzicea perceperea dobânzilor pentru împrumuturi; 
amenzile cu care erau împovăraţi rău-plat- nicii aveau practic 
acelaşi efect. în orice caz, aristocraţia indigenă se aştepta ca 
ţăranii să nu-şi poată achita datoriile; chiar se bizuiau pe asta. 
Pentru că, dacă împrumutul nu era achitat la timp şi în 



întregime, pământul putea fi confiscat şi ţăranul rămânea legat 
de glie, muncind în continuare pământul pentru beneficiul 
proprietarului. 

La doar câţiva ani de la cucerirea Ierusalimului de către 
romani, o mulţime de ţărani rămăseseră fără pământuri şi fără 
nicio soluţie pentru a-şi hrăni familiile. Mulţi au migrat către 
oraşe pentru a găsi de muncă. însă în Galileea, câţiva fermieri 
şi proprietari dezrădăcinaţi şi-au schimbat plugurile cu săbiile 
şi s-au întors împotriva celor pe care îi considerau responsabili 
de suferinţa lor. Din ascunzăto- rile lor aflate în peşterile şi 
grotele pustiului galileean, aceşti ţărani-războinici au lansat un 
val de atacuri împotriva aristocraţiei iudaice şi a 
reprezentanţilor Republicii Romane. Cutreierând prin toată 
provincia, aceştia i-au adunat în jurul lor pe cei nemulţumiţi, 
expropriaţi şi oamenii îngropaţi în datorii. Asemeni unor 
Robin Hood evrei, îi jefuiau pe bogaţi şi, ocazional, le ofereau 
prada săracilor. Pentru credincioşi, aceste bande ţărăneşti nu 
erau altceva decât întruchiparea furiei şi a suferinţei celor 
săraci. Erau eroi: simboluri ale revoltei împotriva agresiunii 
romane, reprezentanţii justiţiei divine îndreptate împotriva 
evreilor trădători. Romanii însă aveau alt cuvânt pentru ei. îi 
numeau lestai — adică, „bandiţi, tâlhari". 

„Tâlhar" era un termen general pentru orice rebel sau 
insurgent care ridica arma împotriva Romei sau a cola- 
boratorilor ei locali. Pentru romani, cuvântul „tâlhar" era 
sinonim cu „hoţ" sau „agitator al gloatei". Dar nu era vorba 
despre infractori de rând. Tâlharii întruchipau primele forme a 
ceea ce avea să devină o mişcare de rezistenţă naţionalistă 
împotriva ocupaţiei romane. Aceasta poate să fi fost o răscoală 
ţărănească, grupurile de tâlhari provenind din sate sărăcite 
precum Emmaus, Beth-horon şi Bethleem. Dar mai era ceva. 
Tâlharii susţineau că reprezintă pedeapsa lui Dumnezeu. Dat 
fiind că îşi împodobeau liderii cu însemne ale regilor şi ale 
eroilor biblici, acţiunile lor au devenit un preludiu pentru 
restauraţia împărăţiei lui Dumnezeu pe Pământ. Tâlharii au 
profitat de aşteptările de tip apocaliptic atât de răspândite 



printre evreii palestinieni în urma invaziei romane. Unul dintre 
tâlharii cei mai temuţi, charis- maticul Ezechia, s-a 
autoproclamat mesia, cel promis evreilor că îi va conduce spre 
glorie. 

Titlul de mesia înseamnă „cel uns“ şi provine de la 
practica turnării sau ungerii cu ulei a persoanei desemnate să 
ocupe o funcţie divină: un rege, precum Saul, David sau 
Solomon; un preot, precum Aaron şi fiii săi, care şi-au dedicat 
viaţa Domnului, un profet, precum Isaia sau Elişa, care aveau 

0 relaţie specială cu Dumnezeu, o apropiere pe care nu o pot 
cunoaşte decât cei aleşi să fie reprezentanţii lui pe Pământ. 
Principala sarcină a lui mesia, considerat în credinţa populară 
descendentul Regelui David, era să reclădească Regatul lui 
David şi să restabilească Statul lui Israel. Prin urmare, a te 
numi „mesia" în timpul ocupaţiei romane era echivalent cu a 
declara război Romei. într-ade- văr, va veni o zi în care aceste 
bande de ţărani furioşi vor forma coloana vertebrală a unei 
armate apocaliptice al cărei zel revoluţionar îi va umili şi 
alunga pe romani din Ierusalim. în acei primi ani ai ocupaţiei 
însă, tâlharii erau cel mult o şicană. Cu toate acestea, trebuiau 
să fie opriţi; cineva trebuia să restabilească ordinea în afara 
oraşelor. 

Până la urmă, acel cineva s-a dovedit a fi un abil nobil 
evreu din Idumeea, pe nume Irod [Herodes], Tatăl lui Irod, 
Antipater, a avut norocul de a se afla de partea câştigătoare în 
războiul civil dintre Pompei cel Mare şi Iulius Caesar. Caesar 
l-a recompensat pe Antipater pentru loialitatea sa, acordându- 

1 cetăţenie romană în anul 48 î.e.n. şi autoritate administrativă 
în numele Romei peste toată Iudeea. înaintea morţii sale, 
câţiva ani mai târziu, Antipater şi-a consolidat poziţia printre 
evrei, numindu-i pe fiii săi, Fasael şi Irod, guvernatori ai 
Ierusalimului şi, respectiv, ai Galileei. Deşi trebuie să fi avut 
doar cincisprezece ani la vremea respectivă, Irod s-a evidenţiat 
din primul moment ca un conducător eficient şi un suporter 
înflăcărat al Romei, lansând o campanie sângeroasă împotriva 
grupurilor de tâlhari. Printre altele, l-a capturat pe Ezechia, 



liderul mişcării, şi l-a decapitat, înlăturând (pentru moment) 
ameninţarea tâlharilor. 

în timp ce Irod curăţa Galileea de tâlhari, Antigonos, fiul 
lui Aristobul, care, după invazia romană, îşi pierduse tronul şi 
funcţia de arhiereu în favoarea fratelui său, Hircan, începuse 
să agite spiritele din Ierusalim. Cu ajutorul părţilor, duşmani 
declaraţi ai Romei, Antigonos asediază oraşul sfânt în anul 40 
î.e.n., luându-i ostatici pe arhiereul Hircan şi pe Fasael, fratele 
lui Irod. Hircan este mutilat, devenind astfel inapt, conform 
legii mozaice, să mai ocupe funcţia de arhiereu, iar Fasael se 
sinucide în captivitate. 

Senatul roman hotărăşte că cea mai eficientă cale de a 
prelua Ierusalimul de sub controlul părţilor este să-l numească 
pe Irod rege-client şi să-l lase să-şi ducă sarcina până la capăt, 
în numele Romei. Numirea regilor-clienţi era o practică 
obişnuită în primii ani ai Imperiului Roman, permiţând astfel 
Romei să-şi lărgească graniţele fără să cheltuiască resurse 
importante cu administrarea provinciei cucerite. 

în anul 37 î.e.n. Irod intră în Ierusalim cu o armată romană 
uriaşă aflată sub comanda sa. înlătură trupele părţilor din oraş 
şi lichidează şi ultimii supravieţuitori ai Dinastiei 
Haşmoneilor. Ca răsplată pentru serviciile sale, Roma îl 
numeşte pe Irod „Regele Iudeilor", oferindu-i un regat care, în 
cele din urmă, se va întinde mai mult decât cel al Regelui 
Solomon. 

Domnia lui Irod a fost una tiranică şi păguboasă, marcată 
de excese absurde şi acte de cruzime. Era nemilos cu inamicii 
lui şi nu tolera nicio nemulţumire din partea supuşilor evrei. 
După proclamarea sa ca rege, i-a masacrat pe aproape toţi 
membrii Sanhedrinului şi i-a înlocuit pe preoţii Templului cu 
o adunătură de admiratori care îşi cumpăraseră funcţiile direct 
de la el. Această acţiune a neutralizat complet influenţa 
politică a Templului şi a redistribuit puterea unei noi clase 
sociale de evrei, a căror nădejde oarbă în favorurile regelui i-a 
transformat intr-un soi de aristocraţie arivistă. înclinaţia lui 
Irod pentru violenţă şi arhicunoscutele lui dispute domestice, 



aflate la limita burlescului, l-au făcut să execute atât de mulţi 
membri ai propriei familii, încât Octavianus Augustus a făcut 
celebra remarcă: „Mai bine să fii porcul lui Irod decât fiul lui". 

La drept vorbind, a fi regele iudeilor în epoca lui Irod nu 
era o sarcină de invidiat. Conform spuselor lui Iosephus, 
existau douăzeci şi patru de secte fracţionale în cadrul şi în 
afara Ierusalimului. Deşi niciuna nu avea o autoritate mai mare 
faţă de cealaltă, trei dintre secte — sau, mai degrabă, şcoli de 
gândire — au influenţat cel mai mult mentalitatea evreiască a 
vremii: fariseii, o grupare alcătuită în primul 
rând din rabini şi teologi din burghezia şi păturile sociale 
inferioare, care interpretau legile pentru marea masă a 
locuitorilor; saducheii, preoţi latifundiari din familii înstărite, 
mai conservatori şi mai toleranţi în ceea ce privea prezenţa 
Romei, şi esenienii, o mişcare predominant clericală, 
desprinsă de sub autoritatea Templului, care se stabilise pe 
vârful unei coline sterpe din valea Mării Moarte, numită 
Qumran. 

însărcinat să menţină pacea şi să administreze o populaţie 
insubordonată şi eterogenă fonnată din evrei, greci, 
samariteni, sirieni şi arabi — care îl detestau pe el chiar mai 
mult decât se detestau între ei — , Irod s-a descurcat exemplar. 
Domnia sa a marcat o perioadă de stabilitate politică pe care 
evreii n-o mai cunoscuseră de secole. A iniţiat construcţia unei 
clădiri monumentale şi a dat startul unor lucrări publice care 
au angajat zeci de mii de ţărani şi muncitori zilieri, conturând 
pentru totdeauna peisajul Ierusalimului. A construit pieţe şi 
teatre, palate şi porturi, toate modelate în stilul clasic elen. 

Pentru a-şi plăti proiectele colosale de construcţie şi a-şi 
satisface propria extravaganţă, Irod a impus un sistem de taxe 
copleşitor supuşilor săi, din care a continuat să trimită un tribut 
deloc neglijabil Romei, îndatorire îndeplinită cu zel, în semn 
de respect pentru stăpânii săi romani. Irod nu era numai regele- 
client al împăratului. Era, de asemenea, unul dintre prietenii 
săi apropiaţi, un cetăţean devotat al Republicii, care nu voia 
doar să imite Roma, ci s-o reconstruiască între nisipurile 
Iudeei. A instituit un program de elenizare forţată a evreilor, 



construind în Ierusalim săli de gimnastică, amfiteatre greceşti 
şi băi romane. Limba greacă a devenit limba oficială a curţii 
sale şi a bătut monede având litere greceşti şi însemne păgâne. 

Cu toate acestea, Irod era totuşi evreu, aşa că înţelegea 
foarte bine cât de important era să apeleze la sensibilitatea 
religioasă a supuşilor săi. Tocmai asta l-a făcut să lanseze cel 
mai ambiţios proiect al său: reconstruirea şi extinderea 
Templului din Ierusalim. Irod este cel care a ordonat clădirea 
Templului pe Muntele Moria — cel mai înalt punct al oraşului 
— şi care l-a împodobit cu rânduri de colonade romane şi 
columne de marmură care să strălucească în soare. Templul lui 
Irod trebuia să-i impresioneze pe patronii săi de la Roma, dar 
în acelaşi timp trebuia să-i mulţumească şi pe ceilalţi evrei, 
dintre care mulţi nici măcar nu credeau că „regele iudeilor" ar 
fi el însuşi evreu. în fond, Irod fusese convertit. Mama sa era 
arăboaică. Poporul lui, idumeenii, trecuse la iudaism abia cu o 
generaţie sau două în urmă. Pentru Irod, reclădirea Templului 
era mai mult decât o confirmare a autorităţii sale politice; era 
un apel disperat către acceptarea sa de către supuşii evrei. 

Nu a funcţionat. 

în ciuda reclădirii Templului, elenismul exacerbat al lui 
Irod şi încercările lui agresive de a „romaniza" Ierusalimul i- 
au înfuriat şi mai mult pe evreii pioşi care nu încetaseră 
niciodată să-l vadă pe rege ca pe un sclav al stăpânilor străini 
şi un închinător la zei străini. Nici măcar Templul, simbolul 
suprem al identităţii evreieşti, nu putea ascunde obsesia lui 
Irod pentru Roma. 

La scurt timp după tenninarea construcţiei. Irod a aşezat 
un vultur de aur — simbolul dominaţiei romane — deasupra 
porţii principale şi l-a forţat pe arhiereul ales de el să 
îndeplinească două jertfiri zilnice în numele cezarului 
Octavianus Augustus, în calitate de „fiu al lui Dumnezeu". 
Este cel puţin o dovadă a controlului pe care Irod îl exercita 
asupra regatului său. în ciuda dezaprobării generale din partea 
evreilor, aceştia nu s-au răsculat niciodată — cel puţin, nu în 
timpul vieţii lui. 



Atunci când Irod cel Mare a murit, în anul 4 î.e.n., 
Augustus i-a împărţit teritoriul între cei trei fii ai săi: lui 
Arhelau [Archelaos] i-au revenit Iudeea, Samaria şi Idumeea; 
lui Irod Antipa — cunoscut şi ca „Vulpea" — Galileea şi 
Pereea (o regiune la nord-est de Marea Moartă), iar Filip a 
preluat controlul regiunii Gaulanitis (astăzi Golan) şi a 
teritoriilor de la nord-est de Marea Galileei. Niciunul dintre cei 
trei fii ai lui Irod nu a primit titlul de rege. Antipa şi Filip au 
fost amândoi numiţi tetrarhi, însemnând „conducătorul unui 
sfert", iar Arhelau a fost numit etnarh sau „conducător al 
poporului"; ambele titluri fuseseră concepute tocmai pentru a 
marca sfârşitul unei monarhii unite în statul evreiesc. 

Divizarea regatului lui Irod s-a dovedit a fi un dezastru 
pentru Roma, după ce furia şi resentimentele acumulate pe 
parcursul domniei sale lungi şi abuzive au izbucnit intr-un 
noian de revolte şi proteste violente pe care fiii săi slabi de 
înger nu le-au putut controla, după o viaţă lipsită de 
responsabilităţi. Insurgenţii au ars unul dintre palatele lui Irod 
de pe râul Iordan. Templul a fost asaltat de două ori: mai întâi 
în timpul Paştelui, apoi din nou de Şavuot (Sărbătoarea 
Săptămânilor). în provincie, grupurile de tâlhari pe care Irod 
reuşise să le îmblânzească au început să facă din nou ravagii 
prin Galileea, masacrându-i pe asociaţii regelui defunct. în 
Idumeea, regiunea natală a lui Irod, două mii de soldaţi s-au 
răsculat împotriva lui. Chiar şi aliaţii lui Irod, printre care şi 
vărul lui, Ahab, s-a alăturat rebeliunii. 

La baza acestor revolte se aflau, fără îndoială, aşteptările 
mesianice ale evreilor. în Pereea, un fost sclav al lui Irod — 
un bărbat impunător, pe nume Simon — s-a declarat mesia şi 
a adunat în jurul lui un grup de tâlhari pentru a jefui palatele 
regale din Ierihon. Răscoala s-a încheiat atunci când Simon a 
fost capturat şi decapitat. Puţin timp mai târziu, un alt aspirant 
mesianic, un păstor sărac pe nume Athronges şi-a pus coroana 
pe cap şi a lansat un atac îndrăzneţ împotriva forţelor romane. 
Şi el a fost prins şi executat. 

Haosul şi vărsarea de sânge au continuat până când 



Octavianus Augustus şi-a trimis trupele în Iudeea pentru a 
pune capăt revoltelor. Deşi împăratul le-a permis lui Filip şi 
lui Antipa să-şi păstreze funcţiile, Arhelau a fost trimis în exil, 
iar Ierusalimului i-a fost desemnat un guvernator roman. 
Astfel, în anul 6 e.n., Iudeea devine o provincie condusă în 
mod direct de Roma. Se renunţă la semiauto- 

nomie, regi-clienţi sau „Regi ai Iudeilor". Ierusalimul apar- 
ţinea în întregime Romei. 

Conform tradiţiei, Irod cel Mare a murit în ajunul Paştelui 
din anul 4 î.e.n., la vârsta de şaptezeci de ani, după o domnie 
de treizeci şi şapte de ani. Iosephus scrie că, în ziua morţii sale, 
a avut loc o eclipsă de lună, un semn rău, prevestind probabil 
perioada tumultuoasă care avea să vină. Bineînţeles, mai există 
o tradiţie legată de moartea lui Irod cel Mare: că la un moment 
dat, între anul 4 î.e.n. şi ocuparea Ierusalimului de către romani 
în anul 6 e.n., într-un sat neînsemnat de pe dealurile Galileei, 
s-a născut un copil ce mai târziu va revendica titlul lui Irod de 
„Rege al Iudeilor". 



Capitolul 3 


Stiti de unde sunt 

5 9 


Vechiul Nazaret se află pe marginea crestată a unui deal din 
sudul Galileei. Nu mai mult de o sută de familii locuiesc în acest sat 
minuscul. Nu sunt drumuri pavate cu piatră şi nici clădiri publice. 
Nu există nici măcar sinagogă. Sătenii împart o singură fântână din 
care scot apă proaspătă. O singură baie, aprovizionată de puţina apă 
de ploaie acumulată peste an şi ţinută în cisterne subterane, serveşte 
întreaga populaţie. Este un sat alcătuit din ţărani, fermieri şi zilieri, 
în cea mai mare parte analfabeţi; un loc care nu există pe nicio hartă. 

Casele din Nazaret nu sunt prea complicate. O singură odaie 
tară ferestre este împărţită în două — o cameră pentru familie şi 
cealaltă pentru animale. în această locuinţă din chiipici, sub un 
acoperiş plat de bârne, membrii familiei îşi desfăşoară toate 
activităţile: se roagă, îşi întind rufele la uscat, iau masa în serile 
răcoroase şi în timpul lunilor caniculare de vară îşi întind covoraşele 
murdare şi dorm. Locuitorii mai norocoşi au o curte şi un petic de 
pământ pe care pot cultiva legume, toţi nazarinenii fiind agricultori, 
indiferent de starea lor socială. Ţăranii care numesc acest sat izolat 
„acasă" sunt fără excepţie cultivatori. Populaţia săracă se hrăneşte şi 
îşi câştigă existenţa din agricultură. Fiecare îşi creşte propriile 
animale şi îşi seamănă pământul: puţin orz, puţin grâu, câteva spice 
de mei şi ovăz. Bălegarul strâns de la animale hrăneşte pământul, 
care la rândul lui 



hrăneşte sătenii, care hrănesc animalele. Regula de bază este 
autosuficienţa. 

Nazaretul este o aşezare atât de mică, atât de obscură, că 
numele ei nu apare în nicio sursă evreiască mai veche de secolul 111 
e.n. — nici în Biblia Ebraică, nici în Talmud, nici în Midraş, nici în 
scrierile lui Iosephus. Este, pe scurt, un loc lipsit de orice 
importanţă. De asemenea, este satul în care e cel mai probabil să se 
fi născut şi să fi crescut Isus. Faptul că provine dintr-un sat izolat 
populat de câteva sute de evrei săraci s-ar putea să fie singurul 
element despre copilăria lui Isus în privinţa căruia să fim destul de 
siguri. Isus a fost atât de clar identificat cu Nazaretul, încât de-a 
lungul vieţii sale a fost cunoscut sub numele de „Năzări- neanul". 
Având în vedere cât de comun era numele Isus, oraşul de 
provenienţă a devenit principalul lui supranume. Este singurul lucru 
asupra căruia toată lumea — susţinători şi duşmani deopotrivă — 
pare să fie de-acord. 

De ce susţin atunci Matei şi Luca — şi doar Matei (2:1-9) şi 
Luca (2:1-21) că Isus nu s-a născut în Nazaret, ci în Bethleem, deşi 
numele Bethleem nu apare nicăieri altundeva în Noul Testament 
(nici măcar în textele lui Matei şi Luca, amândoi folosind în repetate 
rânduri apelativul „nazarineanul“, referindu-se la el), cu excepţia 
unui singur verset din Evanghelia lui Ioan (7:42)? 

Răspunsul s-ar putea afla tocmai în versetul acela. 

Episodul, relatează evanghelistul, se petrece la începutul 
misionariatului lui Isus. Până la momentul acela, Isus se rezumase 
să le predice ţăranilor oropsiţi şi pescarilor din Galileea — prieteni 
şi vecini de-ai lui. Dar acum, odată cu Sărbătoarea corturilor, familia 
lui insistă să-i însoţească în Iudeea pentru a sărbători festivalul 
recoltei împreună şi să se înfăţişeze pentru prima dată mulţimii. — 
Vino, spun ei. Arată-te lumii. 

Isus refuză. 

— Voi duceţi -vă la sărbătoare. Eu nu merg la sărbătoarea 
aceasta, căci vremea mea nu s-a împlinit încă. 

Familia lui Isus îl lasă acasă şi pleacă spre Iudeea, fără să ştie, 
însă, că acesta se hotărâse de fapt să-i urmeze, fie şi numai pentru a 



se strecura în mulţime şi a afla ce vorbesc ceilalţi despre el. 

— Este un om bun, şopteşte cineva. 

— Ba nu. Amăgeşte mulţimea, spune altul. 

Puţin mai târziu, după ce Isus şi-a dezvăluit deja identitatea, 
câteva voci din mulţime încep să facă presupuneri în legătură cu el. 

— Trebuie să fie un profet. 

Apoi cineva are curajul să spună cu voce tare ceea ce gândesc 
cu toţii, după ce l-au auzit pe Isus rostind: „De însetează cineva, să 
vină la mine şi să bea!“ Cum ar fi putut înţelege asemenea cuvinte 
eretice? Cine altcineva ar fi îndrăznit să le rostească în public, acolo 
unde ar fi putut fi auzite de scribi şi rabini 1 , dintre care mulţi ar fi 
fost foarte încântaţi să-l aresteze pe acest predicator neobrăzat? 

— Acesta e mesia! 

Fraza de mai sus nu e o simplă afirmaţie. Este, în fapt, un act 
de trădare. în Palestina secolului 1, a rosti asemenea cuvinte în public 
este o infracţiune pasibilă de pedeapsa prin crucificare. La drept 
vorbind, evreii din timpul lui Isus aveau păreri contradictorii cu 
privire la rolul şi funcţia lui mesia, alimentate de o paletă întreagă 
de tradiţii mesianice 


în original „teachers of law“, referindu-se la funcţia de nomo- 
didaskaloi, experţi în religia mozaică, având autoritate juridică în 
Antichitate. (N.t.) 


şi folclor, care circulau prin Ţara Sfântă. Unii sperau ca mesia să fie 
o figură care să le redea evreilor puterea de odinioară. Alţii îi 
atribuiau o dimensiune mai apocaliptică şi mai utopică, 
considerându- 1 capabil să anihileze lumea prezentă, iar pe ruinele ei 
să clădească una nouă, mult mai dreaptă. Unii susţineau că mesia va 
fi un rege, alţii, că va fi un preot. Esenienii, din câte se pare, aşteptau 
doi mesia diferiţi — un rege şi un preot — , deşi majoritatea evreilor 
aşteptau un mesia care să combine ambele trăsături. 

Cu toate acestea, printre evreii adunaţi la Sărbătoarea 
corturilor, pare să fi existat un acord general cu privire la identitatea 
lui mesia şi care ar fi fost scopul său: era urmaşul regelui David, 



venit să elibereze Israelul şi pe evrei de sub jugul ocupaţiei şi să 
instaureze domnia lui Dumnezeu în Ierusalim. Aşadar, a- 1 numi pe 
Isus „mesia" însemna să-l incluzi într-un tipar deja stabilit de către 
un lung şir de predecesori care eşuaseră înaintea lui. Direcţia era una 
bine cunoscută: de la conflict, la revoltă şi, în cele din urmă, la 
război cu puterile cotropitoare. Care avea să fie deznodământul 
acestui traseu? Nimeni dintre cei prezenţi la sărbătoare nu putea 
spune. Dar cel puţin aveau o vagă idee de unde trebuiau să înceapă. 

-N-a zis, oare, Scriptura că mesia va să vină din sămânţa lui 

David? întreabă cineva din mulţime din satul în 
■ y 

care a locuit acesta. Şi anume din Bethleem? 

— Dar deja ştim de unde vine omul acesta, susţine altul. 

într-adevăr, mulţimea pare să-l cunoască pe Isus destul de bine. 
îi cunosc fraţii, care sunt prezenţi alături de el. Toată familia sa este 
prezentă. Au venit la festival împreună, tocmai din Galileea, din 
Nazaret. 

— Cercetaţi şi veţi vedea, intervine un fariseu, cu încrederea 
celui care şi-a petrecut toată viaţa analizând Scriptura, că din 
Galileea nu s-a ridicat prooroc. 

Isus nu-i contrazice.. 

— Da. Cu toţii mă cunoaşteţi şi ştiţi de unde sunt, recunoaşte 
el. 

Ignorând cu totul discuţia despre casa lui pământeană, Isus 
alege să sublinieze originile sale cereşti. 

— Eu nu am venit singur, ci El m-a trimis (Ioan 7: 1-29). 

Asemenea afirmaţii sunt des întâlnite la Ioan, autorul celei de- 
a patra evanghelii canonice, compusă între anii 100 e.n. şi 120 e.n. 
Ioan nu afişează niciun interes faţă de naşterea fizică a lui Isus, deşi 
înregistrează faptul că este „nazarinean“ (Ioan 18:5-7). în opinia lui 
Ioan, Isus este o fiinţă eternă, logos- ul 1 , care a fost alături de 
Dumnezeu încă de la Facerea Lumii, forţa primară prin care a 
izvorât creaţia şi fără de care nimic nu ar fi existat (Ioan 1 :3). 

Un dezinteres similar faţă de originile pământene ale lui Isus 
poate fi găsit şi la Marcu, autorul primei evanghelii, scrisă la puţin 



timp după anul 70 e.n. Atenţia lui Marcu se concentrează exclusiv 
asupra misiunii lui Isus; acesta nu este interesat nici de naşterea sa 
şi, în mod surprinzător, nici de învierea lui, deoarece nu scrie 
nimic despre niciunul dintre aceste evenimente 2 . 


Reprezentând, în fllosofia antică, legea universală a dezvoltării lumii, legea 
existenţei. 

(N.t.) 

Multe dintre variantele ulterioare ale Bibliei, printre care şi cea ortodoxă, 
tradusă în limba română de către preoţii profesori Vasile Radu şi Gala 
Galaction, conţin Capitolul 16, cuprinzând învierea lui Isus, Cele Trei 
Arătări, Porunca Botezului şi înălţarea la cer. Acesta este considerat de 
mulţi cercetători ca fiind o adăugire ulterioară. Cele mai vechi variante 
descoperite ale textului Evangheliei după 


Comunitatea creştină timpurie nu pare să fi fost deloc interesată de 
viaţa lui Isus înainte ca acesta să-şi înceapă misiunea. Poveştile 
despre naşterea şi copilăria sa lipsesc complet din primele 
documente scrise. Materialul Q, compus undeva în jurul anului 50 
e.n., nu face nicio referire la viata lui Isus de dinaintea botezului său 
de către loan » Botezătorul. Epistolele lui Pavel, care alcătuiesc cea 
mai mare parte a Noului Testament, se detaşează complet de orice 
eveniment din viaţa nazarineanului, cu excepţia crucificării şi a 
învierii (deşi Pavel menţionează şi Cina cea de Taină). 

Dar, odată ce interesul faţă de persoana lui Isus a început să 
crească după moartea lui, comunitatea creştină a simţit o nevoie tot 
mai urgentă de a completa golul primilor săi ani de viaţă şi, mai ales, 
să clarifice aspectul naşterii sale în Nazaret, de care se foloseau 
defăimătorii lui pentru a demonstra că nu ar fi putut fi mesia — cel 
puţin, nu conform profeţiilor. Trebuia să se găsească o soluţie 



creativă care să descurajeze criticile; o modalitate de a-i plasa pe 
părinţii lui Isus în Bethleem în momentul naşterii sale, pentru a putea 
veni pe lume în oraşul lui David. 

Pentru Luca, răspunsul stă într-un recensământ. „în zilele 
acelea, scrie el, a ieşit o poruncă de la Cezar August să se înscrie 
toată lumea. înscrierea aceasta s-a făcut întâia oară pe când 
Quirinius era guvernator în Siria. Toţi se duceau să se înscrie, fiecare 
în cetatea lui. Iosif s-a suit şi el din Galileea, din Nazaret, ca să se 
ducă în Iudeea, în cetatea lui David, numită Bethleem." Apoi 
adaugă, pentru a 

Marcu, Codex Sinaiticus (cca. 330-360), respectiv Codex Vaticanus (cca. 325- 
350) ambele redactate în greacă, nu îl menţionează, încheindu-se abrupt cu 
venirea femeilor la mormânt şi descoperind că acesta era gol. (N.t.) 


înlătura orice confuzie: „pentru că Iosif era din casa şi din seminţia 
lui David" (Luca 2:1-4). 

Luca are dreptate într-un singur aspect. La zece ani de la 
moartea lui Irod cel Mare, în anul 6 e.n., atunci când Iudeea a devenit 
oficial provincie romană, guvernatorul sirian Quirinius a cerut într- 
adevăr un recensământ al tuturor oamenilor, proprietăţilor şi 
sclavilor din Iudeea, Samaria şi Idumeea. Acest recensământ nu 
includea în niciun caz Galileea, unde locuia familia lui Isus. (Luca 
asociază greşit recensământul lui Quirinius din 6 e.n. cu naşterea lui 
Isus, pe care majoritatea cercetătorilor o plasează mai aproape de 
anul 4 î.e.n., anul trecut în Evanghelia lui Matei.) Cu toate acestea, 
deoarece singurul motiv al recensământului era impozitarea, legea 
romană asocia proprietatea individuală cu locul de rezidenţă, nu cu 
locul naşterii. Nu există nicio menţiune printre documentele romane 
ale vremii care să indice contrariul (şi romanii erau destul de 
metodici în documentaţie, mai ales atunci când era vorba de 
impozite). Ceea ce sugerează Luca, şi anume că întreaga economie 
romană se suspenda periodic deoarece fiecare supus era nevoit să-şi 
părăsească locuinţa împreună cu toată familia, să traverseze distanţa 
până la locul naşterii tatălui său şi apoi să aştepte acolo răbdător, 
poate chiar luni de zile, ca un funcţionar să-i înregistreze familia şi 



proprietăţile, pe care oricum le-ar fi lăsat acasă, în oraşul de 
rezidenţă, este, pur şi simplu, absurd. 

Ceea ce trebuie înţeles legat de povestea copilăriei lui Isus relatată 
de Luca este că cititorii săi, încă aflaţi sub ocupaţie romană, erau 
conştienţi că referirea la Quirinius era eronată. Autorul, descriind 
evenimente plasate cu o generaţie în urmă, ştia şi el că ceea ce scrie 
era, în definitiv, ficţiune. Acest aspect este foarte greu acceptat de 
către cititorii moderni ai evangheliilor, însă Luca nu a intenţionat 
niciodată ca povestea sa despre naşterea lui Isus la Bethleem să fie 
considerată fapt istoric. Luca nici nu şi-ar fi putut imagina ce 
înseamnă „istorie" în sensul modem al cuvântului. Conceptul 
istoriei ca analiză critică a evenimentelor observabile şi verificabile 
din trecut este un produs al epocii modeme. O astfel de noţiune ar fi 
fost complet abstractă pentru autorii evangheliilor, care considerau 
că datoria istoriei nu era să descopere dovezi, ci să afirme adevăruri. 

Cititorii Evangheliei după Luca, la fel ca majoritatea oamenilor 
din lumea antică, nu făceau o distincţie clară între mit şi realitate; 
ambele erau strâns legate între ele prin experienţa spirituală. Mai 
simplu spus, erau mai puţin interesaţi de întâmplarea în sine, decât 
de înţelesul care se putea desprinde. Era perfect normal — ba chiar 
indicat — pentru un scriitor al epocii să redea poveşti despre eroi şi 
zei ale căror circumstanţe să fie recunoscute ca false, dar al căror 
mesaj să fie acceptat ca fiind adevărat. 

Este cu atât mai valabil în cazul descrierii la fel de fanteziste 
pe care o face Matei fugii lui Isus în Egipt după ce Irod a poruncit 
omorârea tuturor nou-născuţilor din Bethleem şi vecinătăţi pentru a 
da de urma pruncului Isus. Nu întâlnim nicio altă dovadă care să 
confirme masacrul în cronicile sau relatările vremii, fie ele iudaice, 
creştine sau romane — o performanţă remarcabilă, ţinând cont de 
numărul impresionant de cronici scrise despre Irod cel Mare, poate 
cel mai cunoscut evreu din Imperiul Roman („Regele Iudeilor", să 
nu uităm). 

La fel ca în cazul versiunii lui Luca legate de recensământul 
făcut de Quirinius, Matei nu şi-a propus niciodată ca descrierea 
masacrului lui Irod să fie citită ca o relatare 



istorică şi cu atât mai puţin de către membrii comunităţii sale, 
care nu ar fi avut cum să uite un eveniment atât de sângeros precum 
uciderea propriilor copii. Matei are nevoie ca Isus să vină din Egipt 
din acelaşi motiv pentru care are nevoie să se nască în Bethleem: 
pentru a împlini profeţiile răzleţe rămase de pe urma strămoşilor pe 
care trebuia acum să le descifreze celorlalţi evrei, aşezându-1 pe Isus 
în fruntea unui lung şir de regi şi profeţi care au trăit înainte. Dar cel 
mai important era să răspundă provocărilor lansate de calomniatorii 
lui Isus şi să demonstreze că acest simplu ţăran care a murit fără să 
împlinească cea mai importantă dintre profeţiile mesianice — 
eliberarea Israelului — era de fapt „alesul". 

Problema cu care s-au confruntat Luca şi Matei este că, în 
Scriptura Ebraică, nu există o singură naraţiune coerentă profetică. 
Pasajul din Evanghelia lui Ioan citat mai sus este un exemplu foarte 
clar al confuziei care exista între evrei atunci când venea vorba de 
profeţii mesianice. Atunci când scribii şi rabinii afirmă cu tărie că 
Isus nu poate fi mesia, deoarece profeţia impune ca acesta să vină 
din Bethleem, alte voci din mulţime susţin că nazarineanul n-ar 
putea fi mesia deoarece profeţia spune că „atunci când va veni 
Hristosul, nimeni nu va şti de unde este" (Ioan 7:27). 

Adevărul este că profeţiile confirmă ambele variante. De fapt, 
dacă ar fi să urmăm sfatul scepticului fariseu prezent la festival şi să 
„cercetăm", vom descoperi o serie de profeţii contradictorii despre 
mesia, adunate de-a lungul a sute de ani de către zeci de autori. 
Multe dintre aceste profeţii nu sunt nici măcar profeţii în adevăratul 
sens al cuvântului. Proroci precum Mica, Amos şi Ieremia, care la 
prima vedere prevestesc venirea unui mântuitor de pe linia Regelui 
David, menit să redea Israelului gloria de odinioară, de fapt aduc 
critici voalate regelui curent şi prezentei orânduiri, despre care 
profeţii sugerează că nu corespunde cu idealul lui David. (Există 
însă un singur aspect asupra căruia toate profeţiile sunt de acord: 
mesia este o fiinţă omenească, nu divină. Credinţa într-un mesia 
divin ar fi fost o anatemă pentru tot ceea ce reprezintă iudaismul; de 
aceea, în toate textele referitoare la mesia din Biblia Ebraică, acesta 
este reprezentat înfăptuindu-şi mesianismul pe Pământ, şi nu în Rai.) 
Aşadar, pentru ca un candidat mesianic să-şi găsească locul în 
această tradiţie profetică încâlcită, susţinătorii lui trebuie întâi să se 



hotărască pe care dintre nenumăratele texte, tradiţii orale, poveşti 
populare şi folclorice vor să le ia în considerare şi pe care nu. Soluţia 
depinde, în primul rând, de ceea ce vor să spună despre mesia al lor. 

Matei l-a pus pe Isus să fugă în Egipt ca să scape de masacrul 
lui Irod nu pentru că acesta s-ar fi petrecut în realitate, ci pentru a 
respecta profeţia prorocului Osea: „Şi din Egipt am chemat pe fiul 
Meu“ (Osea 11:1). Povestea nu-şi propune să divulge noi informaţii 
despre Isus, ci să dezvăluie adevărul: faptul că Isus este noul Moise, 
care a supravieţuit masacrului pe care Faraonul l-a lansat asupra 
fiilor Israelului şi a ieşit din Egipt aducând poporului o nouă lege a 
Domnului (Exodul 1:22). 

Luca plasează naşterea lui Isus în Bethleem nu pentru că acolo 
ar fi avut loc, ci pentru a-1 lega de cuvintele profetului Mica: „Şi tu, 
Bethleeme, măcar că eşti prea mic între cetăţile de căpetenie ale lui 
luda, totuşi din tine îmi va ieşi Cel ce va stăpâni peste Israel" (Mica 
5:2). Luca vrea să spună că Isus este noul David, Regele Iudeilor, 
care va ocupa Tronul lui Dumnezeu pentru a conduce Pământul 
Făgăduinţei. Mai simplu spus, relatările din evanghelii ale copilăriei 
lui Isus nu au valoare istorică şi nici nu trebuie să fie inteipretate în 
acest fel. Sunt afirmaţii teologice privind statutul divin al lui Isus şi 
apartenenţa sa la genealogia Regelui David, confirmându- 1 astfel ca 
mesia cel promis. 

Pe acest Isus — logos-ul etern din care a izvorât creaţia, 
Hristosul care şade de-a dreapta lui Dumnezeu — îl veţi găsi cuibărit 
în ieslea unui grajd din Bethleem, înconjurat de păstori săraci şi 
magi de la Răsărit care îi aduc daruri. 

Cât despre adevăratul Isus — ţăranul sărac evreu născut undeva 
între anii 4 î.e.n. şi 6 e.n. în turbulenta provincie galileeană, pe el 
trebuie să-l căutăm în casele de chiipici şi glod înghesuite într-un 
cătun bătut de furtunile de nisip, numit Nazaret. 



Capitolul 4 

A Patra Filosofîe 


Asta ştim despre Nazaret în vremea naşterii lui Isus: că un 
tâmplar n-ar fi avut de lucru acolo. în fond, aceasta era ocupaţia lui 
Isus, conform tradiţiei: era un tekton — însemnând tâmplar, 
constructor sau meşter 1 — deşi merită menţionat că nu există decât 
un singur verset în tot Noul Testament care să ateste acest lucru 
(Marcu 6:3). Dacă ar fi adevărat, ar însemna că Isus, în calitate de 
artizan şi zilier, aparţinea celei mai de jos clase sociale ţărăneşti ale 
Palestinei secolului 1, superioară doar cerşetorilor şi sclavilor. 
Romanii foloseau termenul „tekton" ca jargon pentru orice ţăran 
needucat şi analfabet, iar Isus era, cel mai probabil, ambele. 

Analfabetismul în Palestina secolului 1 era alarmant de 
răspândit, mai ales printre săraci. Se estimează că aproape 97% din 
ţărănimea evreiască nu ştia să scrie şi să citească, o statistică deloc 
surprinzătoare pentru o societate predominant orală cum era cea în 
care trăia Isus. în mod cert, Scriptura Ebraică juca un rol foarte 
important în vieţile evreilor, însă majoritatea acestora nu aveau 
decât noţiuni elementare de ebraică, de-abia înţelegând Scriptura 
atunci când era citită în sinagogă. Ebraica era limba scribilor şi a 
teologilor — limba învăţaţilor. Ţăranilor, printre care se număra şi 
Isus, le era mult prea greu să comunice în 


Tradus prin „teslar" în ediţia lui Gala Galaction a Bibliei în limba 
română. (N.t.) 



ebraică — chiar şi în forma sa colocvială — motiv pentru care 
Scriptura a fost tradusă în aramaică, limba principală a ţărănimii 
evreieşti; limba pe care o vorbea Isus. Este posibil ca Isus să fi avut 
câteva cunoştinţe de greacă, lingua franca a Imperiului Roman (în 
mod ironic, latina era limba cel mai puţin folosită în teritoriile 
ocupate de Roma), destul cât să se poată tocmi şi să semneze învoieli 
cu clienţii, dar în niciun caz destul cât să poată predica. Singurii 
evrei fluenţi în greacă erau cei din elita irodiană elenizată, 
aristocraţia clericală a ludeei şi mult mai educaţii evrei din diaspora, 
nu ţăranii şi zilierii din Galileea. 

Indiferent de limbile pe care le-ar fi putut vorbi Isus, nu avem 
de ce să credem că ştia să scrie şi să citească în vreuna dintre ele, 
nici măcar în aramaică. Episodul în care, la numai doisprezece ani, 
Isus intră în Templul Ierusalimului şi începe să dezbată aspecte 
subtile ale Scripturii cu rabinii şi scribii (Luca 2:42-52), sau cel în 
care citeşte din Isaia în sinagoga (inexistentă) din Nazaret, spre 
uimirea fariseilor (Luca 4:16-22), sunt fabulaţii pline de imaginaţie 
compuse de evanghelist. Isus nu ar fi avut nici pe departe acces la 
educaţia necesară pentru a face pasajele lui Luca măcar puţin mai 
plauzibile. în Nazaret nu existau şcoli pe care să le fi urmat copiii de 
ţărani. Singura educaţie pe care ar fi primit-o ar fi provenit de la 
familia sa şi, ţinând cont de statutul său de artizan şi zilier, s-ar fi 
concentrat exclusiv asupra învăţării meseriei tatălui şi a fraţilor săi. 

Faptul că Isus avea fraţi este de necontestat, în ciuda doctrinei 
catolice legate de virginitatea perpetuă a mamei sale, Maria. Este un 
adevăr atestat în mod repetat, atât în evanghelii, cât şi în scrisorile 
apostolului Pavel. Chiar şi Iosephus face referire la Iacov, fratele lui 
Isus, care va deveni cel mai important lider al Bisericii Creştine după 
moartea lui Isus. Nu există niciun raţionament logic care să conteste 
că Isus provenea dintr-o familie numeroasă, ce includea cel puţin 
patru fraţi, cu toţii menţionaţi în evanghelii — Iacov, Iosif, Simon 
şi Iuda — şi un număr necunoscut de surori care, din păcate, deşi 
apar menţionate în evanghelii, nu sunt niciodată numite. 

Despre tatăl său, Iosif, care dispare din evanghelii imediat după 
episodul copilăriei, se cunosc şi mai puţine lucruri. Părerea generală 
este că Iosif ar fi murit când Isus era copil. Dar unii cercetători 
consideră că Iosif nu a existat niciodată şi că ar fi fost doar o creaţie 



a lui Matei şi a lui Luca — singurii evanghelişti care îl menţionează 

— pentru a introduce un episod mult mai controversat — Imaculata 
Concepţiune. 

Pe de altă parte, faptul că atât Matei, cât şi Luca, includ 
partenogeneza când vorbesc despre copilăria lui Isus, în ciuda 
părerii că cei doi şi-au redactat lucrările fără să ştie unul de celălalt, 
dovedeşte că tradiţia Imaculatei Concep- ţiuni apăruse destul de 
timpuriu, poate chiar înaintea lui Marcu, autorul primei evanghelii 
în ordine cronologică. Cu toate acestea, în afară de relatările lui 
Matei şi Luca, în întreg Noul Testament nu se mai face nicio altă 
aluzie la Imaculata Concepţiune, nici de către evanghelistul Ioan, 
care îl prezintă pe Isus ca pe un spirit diafan fără origini pământene, 
nici de către Pavel, care îl descrie ca pe întruchiparea lui Dumnezeu 
pe Pământ. Această absenţă a stat la baza multor speculaţii printre 
cercetători, care s-au întrebat dacă nu cumva povestea ar fi fost de 
fapt inventată pentru a ascunde un adevăr delicat despre naşterea lui 
Isus, şi anume, că acesta s-ar fi născut în afara căsătoriei. 

Aceasta este de fapt o discuţie mai veche, propusă de către 
oponenţii lui Isus din perioada de început. Celsus, scriitor din 
secolul al Il-lea, povesteşte o anecdotă injurioasă pe care spune că a 
auzit-o de la un evreu palestinian, şi anume că mama lui Isus ar fi 
rămas însărcinată cu un soldat pe nume Panthera. Povestea lui 
Celsus are un scop atât de evident polemic, încât nu poate fi luată în 
serios. Arată totuşi faptul că, la o sută de ani de la moartea lui Isus, 
zvonurile privind naşterea lui nelegitimă începuseră deja să circule 
prin Palestina. Aceste zvonuri ar fi putut exista încă din timpul vieţii 
lui. Atunci când Isus a început să predice pentru prima oară în 
Nazaret, oraşul său natal, este întâmpinat de rumoarea vecinilor săi, 
dintre care unul întreabă direct: „Nu este acesta fiul Măriei?" (Marcu 
6:3). Aceasta este o afirmaţie surprinzătoare ce nu poate fi trecută 
cu vederea. A numi un prim născut în Palestina după numele mamei 

— în cazul de faţă Isus, fiul Măriei, în loc de Isus, fiul lui Iosif — 
nu este doar neobişnuit, ci chiar impertinent. Este cel puţin o jignire 
deliberată cu un subînţeles atât de evident, încât ediţiile mai recente 
ale Evangheliei după Marcu au fost nevoite să adauge versetului 
sintagma: „fiul tâmplarului şi al Măriei". 



Un alt mister controversat legat de viaţa lui Isus este starea sa 
civilă. Deşi nu există nicio referire în Noul Testament care să indice 
dacă Isus era căsătorit sau nu, pe vremea aceea ar fi fost aproape de 
neconceput pentru un bărbat evreu de treizeci de ani să nu aibă soţie. 
Celibatul era un fenomen extrem de rar în Palestina secolului I. 
Câteva secte, precum esenienii mai sus-menţionaţi şi încă una, cea 
a terapeuţilor, practicau celibatul, dar acestea erau ordine 
semimonastice; aceştia nu numai că refuzau instituţia căsătoriei, ci 
se şi deziceau cu totul de societate, ceea ce nu era valabil în cazul 
lui Isus. Totuşi, deşi este tentant să presupunem că Isus a fost 
căsătorit, nu putem ignora faptul că niciunde, în toate sursele despre 
Isus din Nazaret — de la evangheliile canonice şi cele gnostice la 
epistolele lui Pavel şi chiar la polemicile iudaice şi păgâne scrise 
împotriva lui — nu există vreo referire la existenţa unei soţii sau a 
copiilor. 

In definitiv, este pur şi simplu imposibil să ştim ceva concret 
despre viaţa lui Isus în Nazaret. Şi asta, pentru că, înainte ca Isus să 
fie declarat mesia, nu ar fi contat pentru nimeni ce fel de copilărie a 
avut un ţăran evreu dintr-un cătun neînsemnat din Galileea. După ce 
acesta a devenit mesia, singurele aspecte relevante ale naşterii şi 
copilăriei sale sunt cele care pot fi imaginate în mod creativ pentru 
a susţine o afirmaţie teologică despre identitatea sa divină. Una peste 
alta, singura cale de a-1 descoperi pe adevăratul Isus nu se găseşte 
în poveştile care au apărut despre el după moartea sa, ci, mai 
degrabă, -în informaţiile superficiale pe care le putem strânge despre 
viaţa lui în cadrul unei familii evreieşti de meşteri/constructori, 
străduindu-se să supravieţuiască în satul Nazaret din Galileea. 

Problema cu Nazaretul este că acesta era o aşezare cu case din 
pământ şi chirpici. Doar cele mai elaborate clădiri, atât cât se putea, 
erau zidite din piatră. Acoperişurile erau susţinute de bârne şi, 
bineînţeles, uşile erau din lemn. Doar câţiva nazarineni îşi permiteau 
mobilă din lemn — o masă şi câteva scaune — şi poate că unii aveau 
câteva juguri şi pluguri de lemn cu care să-şi lucreze micile parcele 
de pământ. însă chiar şi acceptând definiţia „tekton“-ului ca artizan 
implicat în mai multe arii meşteşugăreşti, cele aproape o sută de 
familii sărace ale acestui sat uitat de lume, majoritatea trăind cu 
puţin deasupra limitei subzistenţei, nu ar fi avut resursele necesare 



pentru a susţine afacerea familiei lui Isus. Asemenea altor muncitori, 
Isus şi fraţii săi ar fi trebuit să meargă în oraşe mai mari pentru a-şi 
oferi serviciile. Din fericire, Nazaret se afla la doar o zi de mers 
distanţă de unul dintre cele mai dezvoltate oraşe din Galileea — 
capitala ei, Sepphoris. 

Sepphoris era o metropolă urbană sofisticată, incomparabil mai 
bogată decât Nazaretul. Dacă în Nazaret nu existau uliţe pietruite, 
cele din Sepphoris erau străzi largi, pavate cu dale lucioase de piatră 
şi mărginite de case cu etaj, în curtea cărora se aflau fântâni private 
din piatră. Nazarinenii împărţeau o singură baie publică. în centrul | 
oraşului Sepphoris se întâlneau două apeducte separate, 
aprovizionând cu apă din belşug băile luxoase şi latrinele publice 
care deserveau o populaţie de aproape patruzeci de mii de oameni, 
în Sepphoris erau vile romane şi conace somptuoase, unele acoperite 
cu mozaicuri colorate reprezentând nuduri alergând după păsări, 
femei acoperite cu flori cărând coşuri pline cu fructe, băieţi dansând 
şi cântând la instrumente muzicale. Tot în centru se mai afla şi un 
teatru roman care putea găzdui patru mii cinci sute de oameni, iar 
reţeaua dezvoltată de şosele şi rute comerciale lega Sepphorisul de 
ludeea şi de restul oraşelor din Galileea, oraşul fiind astfel un 
important centru atât cultural, cât şi comercial. 

Deşi Sepphoris era un oraş predominant evreiesc, fapt dovedit 
de numeroasele sinagogi şi băi publice rituale descoperite de 
arheologi, evreii rezidenţi aici formau o categorie separată faţă de 
evreii din restul Galileei. Bogaţi, j cosmopoliţi, influenţaţi profund 
de cultura elenă şi înconjuraţi de o întreagă panoplie de rase şi 
religii, evreii din Sepphoris erau produsul revoluţiei culturale 
irodiene — j noii îmbogăţiţi care au preluat funcţiile de conducere 
după ce Irod masacrase fosta aristocraţie clericală. Oraşul în sine 1 
fusese un reper important de ani de zile. După Ierusalim, este oraşul 
cel mai frecvent menţionat în literatura rabinică. Sepphoris a fost 
centrul administrativ al Galileei pe parcursul întregii Dinastii a 
Haşmoneilor. în timpul domniei lui Irod cel Mare, a devenit un 
avanpost militar vital, având mereu rezerve de arme şi provizii de 
război. Cu toate acestea, mândrul oraş şi-a câştigat renumele de 
„Perla Galileei" abia undeva la începutul secolului 1 e.n., după ce 
Irod Antipa („Vulpea"), fiul lui Irod cel Mare, l-a ales ca cetate de 



scaun pentru tetrarhia sa. 

Asemenea tatălui sau, Irod Antipa avea o pasiune pentru 
construcţiile pe scară mare, iar Sepphoris era ca o coală albă de 
hârtie pe care să-şi proiecteze un oraş după placul inimii sale. Acest 
lucru a fost posibil deoarece, atunci când Antipa a intrat în el însoţit 
de o cohortă de soldaţi romani, oraşul nu mai era centrul economic 
şi social al Galileei care fusese în timpul domniei tatălui său. Era 
încă o grămadă de cenuşă şi piatră, tot ce mai rămăsese după 
represaliile romane în urma răscoalelor care măturaseră Palestina 
după moartea lui Irod cel Mare, în anul 4 î.e.n. 

Dar Irod a mai lăsat ceva după moartea sa, pe lângă o populaţie 
mânioasă şi dornică să se răzbune pe prietenii şi aliaţii săi. A lăsat 
un număr uriaş de şomeri nevoiaşi care se adunaseră în Ierusalim de 
prin oraşele învecinate pentru a-i construi palatele şi teatrele. în 
avântul său de a elabora proiecte grandioase şi, mai ales, în cazul 
extinderii Templului, Irod angajase zeci de mii de ţărani şi muncitori 
cu ziua. Mulţi dintre ei fuseseră constrânşi să vină din cauza 
foametei şi a secetei, însă de cele mai multe ori încercau să fugă de 
insistenţa perceptorilor. Totuşi, odată cu încheierea aceastei 
perioade de dezvoltare urbană şi, mai ales, după terminarea 
Templului, cu puţin timp înaintea 

morţii lui Irod, muncitorii s-au trezit dintr-odată fără nimic de lucru 
şi nevoiţi să părăsească oraşul sfânt pentru a supravieţui. Cu ocazia 
acestei ruralizări subite, provincia a devenit din nou un focar de 
activitate revoluţionară, la fel ca înaintea preluării puterii de către 
Irod. 

Cam în această perioadă a apărut una dintre cele mai noi şi mai 
de temut grupări de tâlhari din Galileea, condusă de un predicator 
charismatic şi revoluţionar cunoscut sub numele de Iuda Galileanul. 
Tradiţia spune că Iuda era fiul celebrului conducător de tâlhari 
Ezechia, un mesia învins, pe care Irod îl capturase şi-l decapitase în 
urmă cu patruzeci de ani, în timpul campaniei sale de curăţare a 
pustiului de pericolul tâlharilor. 

După moartea lui Irod, Iuda Galileanul şi-a unit forţele cu un 
fariseu misterios pe nume Zaddok şi împreună au pus bazele unei 
mişcări independente pe care Iosephus o numeşte „A Patra 
Filosofie", pentru a o diferenţia de celelalte trei: fariseii, saducheii 



şi esenienii. Ceea ce îi separa pe membrii celei de-„A Patra 
Filosofii" era înverşunarea cu care îşi propuneau să elibereze 
Israelul de sub dominaţia străină şi devotamentul insistent — ba 
chiar până la moarte — faţă de un Dumnezeu Unic. Exista un termen 
foarte clar pentru acest tip de credinţă, pe care orice evreu pios îl 
cunoştea foarte bine, indiferent de apartenenţa sa politică şi cu care 
s-ar fi identificat cu mândrie: zel. 

Zelul implica o credinţă strictă în Tora şi Legea Mozaică, un 
refuz de a servi sub un stăpân străin — şi orice stăpân uman, de fapt 
— şi un devotament de neclintit faţă de Dumnezeu şi judecata sa. 
A-l iubi pe Dumnezeu cu zel însemna a călca pe urmele profeţilor şi 
eroilor din vremuri străvechi, alături de bărbaţii şi femeile care nu- 
şi împărţiseră credinţa cu alţi idoli, care nu s-ar fi închinat în fata 1, 
altui rege, decât Cel al Lumii şi care nu tolerau idolatria şi pe cei 
care nu respectau cuvântul Lui. Pământul Israelului fusese el însuşi 
câştigat prin zel, atunci când luptătorii zeloşi ai Domnului îl 
curăţaseră de străini şi idolatri, urmând porunca Lui. „Cine aduce 
jertfe altor dumnezei decât Domnului singur să fie nimicit cu 
desăvârşire" (Exodul 22:20). 

Mulţi evrei ai Palestinei secolului 1 se străduiau să ducă o viaţă 
plină de zel religios, fiecare în felul lui. Existau însă unii care, pentru 
a-şi demonstra credinţa, erau dispuşi să apeleze la acte extreme de 
violenţă atunci când era nevoie, nu numai împotriva romanilor şi a 
maselor necircumcise, ci şi a altor evrei care îndrăzneau să se supună 
Romei. Numele acestora era zeloţi. 

Aceşti zeloţi nu trebuie să fie confundaţi cu gruparea zeloţilor 
care va deveni activă şase decenii mai târziu, după Marea Revoltă 
Evreiască din 66 e.n. în timpul vieţii lui Isus, zelotismul nu desemna 
apartenenţa la o grupare politică. Era o aspiraţie; un ideal; un model 
de smerenie provenită din sentimentul apocaliptic prezent în 
conştiinţa evreilor aflaţi sub ocupaţie romană. Mulţi dintre ei, mai 
ales în rândul ţărănimii oropsite, sperau ca orânduiala actuală să se 
apropie de sfârşit şi să facă loc unei noi ordini, de inspiraţie divină, 
„împărăţia lui Dumnezeu" era subiectul despre care vorbea toată 
lumea. Dar domnia lui Dumnezeu nu putea fi adusă decât de cei care 
aveau zelul necesar ca să lupte pentru ea. 



Astfel de idei au existat încă dinaintea lui Iuda Gali- leanul. Iuda 
însă a fost, probabil, primul lider revoluţionar ce a îmbinat 
banditismul [tâlhăria] cu zelotismul într-o singură forţă 
revoluţionară care să facă din rezistenţa împotriva Romei o datorie 
religioasă pentru toţi evreii. 

Determinarea nestăvilită a lui Iuda de a face tot posibilul pentru a-i 
elibera pe evrei de sub jugul roman şi a curăţa pământul în numele 
Dumnezeului israelit a făcut din „A Patra Filosofie" un model de 
rezistenţă pentru numeroşii rebeli apocaliptici care, câteva secole 
mai târziu, se vor uni şi îi vor expulza pe romani din Ţara Sfântă. 

în anul 4 e.n., la o dată când Irod cel Mare era deja mort şi 
îngropat, Iuda şi armata sa lansează un asalt îndrăzneţ asupra 
oraşului Sepphoris. Reuşesc să spargă arsenalul regal şi să fure 
armele şi proviziile depozitate înăuntru. înarmaţi şi ajutaţi de un 
număr mare de susţinători sepphorieni, membrii celei de-A Patra 
Filosofii j lansează un război de gherilă pe tot cuprinsul Galileei, 
prădând casele celor bogaţi şi puternici, incendiind sate şi aplicând 
dreptatea lui Dumnezeu asupra aristocraţiei | iudaice şi a celor care 
juraseră credinţă Romei. \ 

De-a lungul deceniului violent şi instabil care a urmat, mişcarea 
a crescut şi mai mult ca anvergură şi ferocitate. Apoi, în anul 6 e.n., 
când Iudeea a devenit oficial provincie romană şi guvernatorul sirian 
Quirinius a cerut un recensământ pentru a inventaria, înregistra şi 
taxa corespunzător populaţia şi proprietăţile noii regiuni, membrii 
celei de-A j Patra Filosofii au profitat de ocazie. S-au folosit de 
recensământ pentru a face un ultim apel evreilor să se ridice 
împotriva Romei şi să lupte pentru libertate. Recensământul, 
susţineau ei, era o ticăloşie. Era confirmarea înrobirii evreilor. 
Pentru Iuda, a se lăsa inventariaţi voluntar ca nişte oi însemna 
îngenunchierea în faţa Romei şi renunţarea la titlul de „popor ales" 
pfentru a deveni proprietatea personală a împăratului. 

Nu recensământul în sine i-a înfuriat pe Iuda şi pe susţinătorii săi, ci 
ideea de a plăti taxe şi tribut Romei. Ce al semn putea marca mai 
clar supunerea totală a unui popor? Tributul era cu atât mai jignitor, 
cu cât sugera că pământul aparţinea Romei şi nu lui Dumnezeu. 
Plata tributului devenise, pentru zeloţi, un test al smereniei şi 
loialităţii faţă de Dumnezeu. Mai simplu spus, dacă acceptai să-i 



plăteşti tribut lui Cezar, însenina că eşti un trădător şi un apostat. Şi 
meritai să mori. 

Printre cei care au servit cauza lui luda s-a aflat — involuntar, 
ce-i drept — şi arhiereul din acei ani, un adept al Romei pe nume 
loazar, care a primit cu bucurie iniţiativa recensământului şi i-a 
încurajat pe ceilalţi evrei să facă acelaşi lucru. Pentru luda şi ai lui, 
înţelegerea secretă a prelatului a fost dovada finală că Templul 
fusese profanat şi că trebuia să se intervină în forţă pentru a-1 salva 
din mâinile păcătoasei aristocraţii clericale. în ceea ce-i privea pe 
zeloţii lui luda, acceptarea recensământului de către loazar a 
însemnat condamnarea sa la moarte. Soarta neamului evreiesc 
depindea acum de asasinarea arhiereului. Trebuia să se dea dovadă 
de zel. Asemenea fiilor lui Matatia, care „dăduseră dovadă de zel“ 
ucigându-i pe evreii care aduceau ofrande altor Zei (Macabei 2:19- 
28), asemenea lui losia, regele lui luda, care masacrase toţi bărbaţii 
necir- cumcişi din ţara sa în numele „zelului pentru Preamăritul" (2 
Baruc 66:5), acestor zeloţi le revenea datoria de a întoarce furia 
divină asupra Israelului şi de a curăţa Pământul de trădători precum 
arhiereul. 

Reiese clar că misiunea lui luda a reuşit, din felul în care 
romanii l-au înlăturat pe loazar din funcţie la scurt timp după ce 
acesta îi încurajase pe evrei să respecte recensământul, losephus 
care de regulă îl dezaprobă pe luda Galileanul (numindu-1 „sofist", 
un termen peiorativ pe care losephus îl foloseşte cu sensul de 
„scandalagiu", 

„agitator 11 şi „manipulator al tinerilor") face o referire oarecum 
criptică, notând că loazar a fost „detronat" de manifestaţiile 
zeloţilor. 

Nemulţumirea lui losephus nu provenea atât din „sofismul" lui 
luda sau excesul său de violenţă, ci din ceea ce el numeşte în mod 
sarcastic „ambiţiile sale regale". Ceea ce vrea losephus să transmită 
este că luda, în cadrul luptei de emancipare a iudeilor şi al pregătirii 
venirii lui Dumnezeu pe Pământ, pretinde rolul de mesia şi tronul 
lui David, aşa cum făcuse Ezechia, tatăl său. Şi, asemenea tatălui 
său, luda va plăti şi el pentru ambiţiile sale. 

La scurt timp după ce s-a opus recensământului, luda Galileanul 
a fost capturat de romani şi omorât. Ca represalii pentru că cedase 



în faţa susţinătorilor lui luda, romanii au ocupat Sepphorisul şi l-au 
ars până în temelii. Bărbaţii au fost măcelăriţi, iar femeile şi copiii 
vânduţi ca sclavi la licitaţie. Mai bine de două mii de rebeli şi 
simpatizanţi au fost crucificaţi. Nu după mult timp a sosit Irod 
Antipa şi a început să transforme ruinele fumegânde ale 
Sepphorisului într-o reşedinţă regală extravagantă, demnă de Regele 
Iudeilor. 

Este posibil ca Isus Nazarineanul să se fi născut în acelaşi an în 
care luda Galileanul — mântuitorul învins, fiul lui Ezechia, 
mântuitorul învins — vandaliza provincia. Trebuie să fie avut înjur 
de zece ani atunci când romanii l-au capturat pe luda şi i-au 
crucificat discipolii înainte să distrugă localitatea Sepphoris. Atunci 
când Antipa a început reconstruirea oraşului, Isus era un tânăr 
pregătit să calce pe urmele tatălui său. în momentul acela, toţi 
meşteşugarii şi zilierii din provincie s-ar fi strâns deja în Sepphoris 
pentru a lua parte la cel mai ambiţios proiect de restaurare al vremii. 
Putem îndrăzni să credem că Isus şi fraţii lui li s-ar fi alăturat din 
Nazaret, aflat la scurtă distanţă. De fapt, nu 

e exclus ca Isus, din ziua în care şi-a început ucenicia ca tekton şi 
până când a pornit ca predicator itinerant, să-şi fi petrecut o mai 
mare parte a vieţii în capitala cosmopolită Sepphoris, decât în 
minusculul Nazaret; un fiu de ţărani plecat în marele oraş. 

Şase zile pe săptămână, din zori şi până seara, Isus trudea în 
oraşul regal, construind vile somptuoase pentru aristocraţia iudaică, 
iar noaptea se întorcea la o cocioabă şubredă din chirpici. Vedea cu 
ochii lui prăpastia tot mai mare dintre cei absurd de bogaţi şi săracii 
îndatoraţi. Interacţiona cu populaţia elenizată şi romanizată a 
oraşului: acei evrei bogaţi care petreceau mai mult timp 
divinizându- 1 pe împăratul Romei decât pe Creatorul Universului. 
Faptele lui luda Galileanul trebuie să-i fi ajuns la urechi. Deşi 
populaţia Sepphorisului părea să se fi îmblânzit şi să se fi 
transformat după revolta lui luda într-un model de cooperare cu 
romanii — într-atât încât în anul 66 e.n., atunci când aproape 
întreaga Galilee se va alătura revoltei împotriva Romei, Sepphoris 
îşi va declara rapid loialitatea faţă de împărat, devenind chiar 
garnizoana trupelor romane în timpul bătăliei de recâştigare a 
Ierusalimului — amintirea lui luda Galileanul şi a reuşitelor sale a 



rămas încă vie printre oropsiţii din Sepphoris, care trudeau zi de zi 
pentru a construi casele nobililor. 

Din moment ce îl numeşte „Vulpea" pe Irod Antipa (Luca 
13:31), e de înţeles că Isus ştia despre manevrele politice ale 
acestuia. Antipa a trăit în Sepphoris până în jurul anului 20 e.n., când 
s-a mutat la Tiberias, pe coasta Mării Galileei. Dar până atunci, ne 
putem imagina câteva împrejurări în care Isus să-l fi văzut pe cel ce, 
într-o zi, îi va tăia capul prietenului şi mentorului său, loan 
Botezătorul, dorindu-şi aceeaşi soartă pentru el 



Capitolul 5 


Unde vă este flota, să măturaţi marea de romani? 


Prefectul Pontius Pilat a ajuns la Ierusalim în anul 26 e.n. A 
fost al cincilea prefect — sau guvernator — trimis de Roma să 
supravegheze ludeea ocupată. După moartea lui Irod cel Mare şi 
refuzul Romei de a-1 face pe Arhelau, fiul acestuia, etnarh peste 
Ierusalim, împăratul a decis că cea mai bună soluţie ar fi guvernarea 
directă a provinciei, fără a folosi intermediari de tipul regelui-client 
local. 

Pilat provenea dintr-o familie de samniţi, care veniseră din 
regiunea muntoasă Samnium, la sud de Roma. Sam- nium era un 
ţinut aspru, ai cărui locuitori temperamentali fuseseră învinşi şi 
absorbiţi cu forţa în cadrul Imperiului Roman, în secolul al 111-lea 
î.e.n. Numele Pilat însemna „iscusit cu lancea", probabil un omagiu 
adus tatălui său, a cărui strălucită carieră militară sub lulius Caesar 
ajutase familia Ponţilor să avanseze de la originile sale umile la 
rangul social de cavaleri. Pilat, asemenea tuturor cavalerilor, şi-a 
oferit serviciile armatei imperiale. însă el nu era un soldat, la fel ca 
tatăl său. Era o fire administrativă, sini- ţindu-se mult mai în largul 
său printre calcule şi documente decât printre lănci şi săbii. Dar asta 
nu îl făcea mai puţin aspru. Sursele istorice îl descriu ca fiind un om 
crud, rece şi rigid: un roman arogant căruia nu-i prea păsa de sensi- 
bilităţile popoarelor ocupate. 

Dispreţul lui Pilat pentru evrei a ieşit la iveală încă din prima zi în 
care a ajuns în Ierusalim, înveşmântat într-o tunică albă şi purtând 
un pieptar de aur şi o mantie roşie pe umeri. Noul guvernator şi-a 
anunţat prezenţa în oraşul sfânt intrând călare şi urmat de o legiune 
de soldaţi romani care cărau steagurile şi drapelele cu chipul 
împăratului — o sfidare cruntă la adresa evreilor. Mai târziu a 
introdus în Templu o serie de scuturi romane dedicate lui Tiberius, 
„fiul Augustului divin". Scuturile erau o ofrandă închinată zeilor 



romani, iar prezenţa lor în Templu constituia o blasfemie. Apoi, 
informat de inginerii săi că Ierusalimul ar trebui să-şi consolideze 
vechile apeducte, Pilat a finanţat proiectul luând banii din vistieria 
Templului. Atunci când evreii au protestat, Pilat a trimis, pur şi 
simplu, trupele să-i măcelărească în stradă. 

Evangheliile îl prezintă pe Pilat ca pe un individ cinstit, însă 
influenţabil, care nu-1 consideră pe Isus destul de vinovat pentru 
pedeapsa capitală şi face tot ce-i stă în putinţă ca să-i salveze viaţa, 
în cele din urmă spălându-se pe mâini de întregul episod, după ce 
evreii l-au condamnat la moarte. 

Pură ficţiune. 

Pilat era notoriu pentru desconsiderarea şi dezinteresul total 
faţă de Legea şi Tradiţia Mozaică, ascunzându-şi cu greu dispreţul 
faţă de întregul neam evreiesc. în timpul mandatului său în 
Ierusalim, a condamnat atâtea mii de evrei să fie răstigniţi şi cu atât 
de multă uşurinţă — cel mai adesea fără proces — , că localnicii s- 
au văzut nevoiţi să trimită o plângere oficială împăratului roman. 

în ciuda cruzimii sale faţă de evrei — sau poate tocmai de aceea 
— Pontius Pilat a fost unul dintre cei mai longevivi guvernatori ai 
ludeei. Era o sarcină periculoasă şi imprevizibilă. Datoria cea mai 
importantă a guvernatorului era să asigure fluxul neîntrerupt al 
taxelor spre Roma. Dar, pentru a face asta, trebuia să menţină o 
colaborare funcţională, chiar dacă fragilă, cu arhiereul; guvernatorul 
administra problemele civile şi economice ale ludeei, în timp ce 
arhiereul se ocupa de cultul evreiesc. Relaţia instabilă dintre cele 
două autorităţi a făcut ca guvernatorii şi arhiereii să se succeadă cu 
repeziciune, mai ales în primele decenii de la moartea lui Irod. Cei 
cinci guvernatori care i-au precedat lui Pilat au rezistat doar câte doi 
ani, singura excepţie fiind predecesorul său imediat, Valerius 
Gratus. Gratus însă a numit şi a destituit din funcţie cinci arhierei 
diferiţi pe parcursul guvernării sale; Pilat, în ciuda tensiunilor sale 
cu Ierusalimul, a avut un singur preot cu care să negocieze: Iosif 
Caiafa. 

La fel ca majoritatea arhiereilor. Caiafa era extrem de bogat, 
deşi e posibil ca această avere să fi provenit de la soţia sa, care era 
fiica unui fost arhiereu pe nume Ana. De asemenea, e foarte 
plauzibil ca Iosif Caiafa să fi preluat funcţia nu datorită meritelor 



sale, ci prin influenţa socrului său, un personaj extrem de activ pe 
scena politică, care a reuşit să-şi plaseze cinci fii în funcţia de 
arhiereu, menţinând în acelaşi timp o autoritate semnificativă pe 
parcursul întregului mandat al lui Caiafa. Conform Evangheliei 
după loan, după ce a fost arestat în Grădina Ghetsimani, Isus a fost 
adus mai întâi în faţa lui Ana pentru a fi interogat, apoi a fost târât 
la Caiafa pentru a fi judecat (loan 18:13). 

Gratus l-a desemnat pe Caiafa arhiereu în anul 18 e.n., ceea ce 
înseamnă că, în momentul venirii lui Pilat în Ierusalim, acesta 
deţinea funcţia de opt ani. Unul dintre motivele pentru care Caiafa a 
reuşit să rămână arhiereu vreme de optsprezece ani — o durată fără 
precedent la vremea aceea — este relaţia de colaborare pe care a 
reuşit să şi-o consolideze cu Pontius Pilat. Cei doi lucrau bine îm- 
preună. Perioada guvernării lor în parteneriat, din anul 18 e.n. şi 
până în 36 e.n., este cea mai stabilă perioadă din întregul secol I. 
împreună au reuşit să ţină impulsurile revoluţionare ale evreilor sub 
control, pedepsind aspru până şi cel mai mic semn de răzvrătire. 

Şi totuşi, în ciuda eforturilor lor, Pilat şi Caiafa nu au reuşit să 
înlăture zelul stârnit în inimile evreilor de către revoltele mesianice 
de la începutul secolului — cele conduse de Ezechia, şeful tâlharilor, 
Simon din Pereea şi luda Galileanul. La scurt timp după sosirea lui 
Pilat în Ierusalim, o nouă serie de predicatori, profeţi, tâlhari şi 
pretinşi mesia au început să circule prin Ţara Sfântă, adunând 
discipoli, militând pentru eliberarea de sub jugul Romei şi 
promiţând venirea împărăţiei Cerurilor. în 28 e.n., un predicator 
ascet pe nume loan a început să boteze oamenii în apele râului 
Iordan, iniţiindu-i în ceea ce el considera a fi adevărata ţară a 
Israelului. Atunci când popularitatea lui loan a devenit prea mare 
pentru a fi ţinută sub control, tetrarhul lui Pilat din Pereea, Irod 
Antipa, a ordonat întemniţarea lui şi l-a executat cândva în jurul 
anului 30 e.n. Câţiva ani mai târziu, un meşteşugar din Nazaret pe 
nume Isus, însoţit de un grup de discipoli, a intrat triumfător în 
Ierusalim, unde a asaltat Templul, a răsturnat mesele speculanţilor 
valutari şi a eliberat din cuşti animalele de sacrificiu. Şi el a fost 
arestat şi condamnat la moarte de către Pilat. Trei ani mai târziu, în 
anul 36 e.n., un alt mesia, cunoscut sub numele de „Samariteanul" a 
adunat un grup de susţinători pe vârful muntelui Gerizim, unde a 



anunţat că va dezgropa artefacte sacre, ascunse acolo de către Moise. 
Pilat a răspuns prin trimiterea unui detaşament de trupe romane care 
a urcat muntele şi a măcelărit mulţimea de susţinători ai 
Samariteanului. 

Acest ultim act de violenţă dezlănţuită a fost cel care a pus 
punct guvernării lui Pilat în Ierusalim. Chemat la Roma pentru a-şi 
motiva acţiunile în faţa împăratului Tiberius, Pilat nu s-a mai întors 
niciodată în ludeea. A fost exilat în Galia în anul 36 e.n. Ţinând cont 
de strânsa lor colaborare, s-ar putea să nu fie o coincidenţă că losif 
Caiafa a fost şi el demis din funcţia de arhiereu în acelaşi an. 

Fără Pilat şi Caiafa, nu a mai avut cine să înfrâneze înflăcărarea 
revoluţionară a evreilor. La jumătatea secolului, toată Palestina 
fierbea deja de energie mesianică. în anul 44 e.n., un profet făcător 
de minuni pe nume Theudas s-a autoproclamat mesia şi a adunat 
câteva sute de susţinători pe malul Iordanului, promiţând să despartă 
apele, la fel cum făcuse Moise cu Marea Roşie în urmă cu o mie de 
ani. El susţinea că acesta va fi primul pas spre recâştigarea 
Pământului Făgăduinţei de sub tutela romană. Romanii au reacţionat 
trimiţând armata să-i împrăştie pe susţinători înapoi în deşert şi să-i 
taie capul lui Theudas. în 46 e.n., doi fii ai lui Iuda Galileanul, Iacov 
şi Simon, au călcat pe urmele tatălui şi bunicului lor şi au lansat 
propria lor mişcare revoluţionară; amândoi au fost răstigniţi pentru 
faptele lor. 

Pentru a ţine agitaţiile mesianice sub control, Roma avea 
nevoie de un conducător cu mână de fier, dar şi cu minte deschisă; 
cineva care să răspundă răzvrătirii evreilor, dar care, în acelaşi timp, 
să poată menţine pacea şi ordinea în zonele sălbatice ale Iudeei şi 
Galileei. în fapt,. Roma trimitea la Ierusalim un şir întreg de 
guvernatori incompetenţi — fiecare mai vicios şi mai avar decât cel 
dinainte — , a căror corupţie şi ignoranţă aveau să transforme furia, 
indignarea şi fervoarea apocaliptică tot mai puternică din Palestina 
într-o revoluţie în toată regula. 

A început cu Ventidius Cumanus, care guverna Ierusalimul în 48 
e.n., la doi ani după ce răscoala fiilor lui Iuda fusese înăbuşită. Ca 
guvernator, Cumanus era un hoţ şi un nepriceput. Una dintre primele 
sale hotărâri după preluarea funcţiei a fost plasarea gărzilor romane 
pe acoperişurile intrărilor în Templu, pentru a supraveghea 



ostentativ liniştea şi ordinea în timpul sărbătorilor pascale. în 
mijlocul procesiunii religioase, unul dintre soldaţi a găsit amuzant 
să-şi ridice fustanela şi să-şi arate posteriorul congregaţiei strânse în 
piaţă, strigându-le ceea ce losephus descrie cu decenţă ca fiind 
„cuvinte la care te-ai aştepta să însoţească asemenea gesturi". 

Mulţimea a fost scandalizată şi în curtea Templului a izbucnit 
răzmeriţa. în loc să aplaneze situaţia, Cumanus a trimis o cohortă de 
soldaţi romani să măcelărească masa panicată de oameni. Pelerinii 
care au reuşit să scape car- nagiului au rămas blocaţi pe coridoarele 
înguste care ieşeau din curtea Templului. Sute de oameni au fost 
călcaţi în picioare. Tensiunea a crescut şi mai mult după ce unul 
dintre legionarii lui Cumanus a rupt un manuscris al Torei în faţa 
evreilor adunaţi. Guvernatorul l-a executat imediat, dar nu a fost de- 
ajuns pentru a potoli mânia şi nemulţumirea unui întreg popor. 
Guvernarea lui Cumanus s-a încheiat atunci când un grup de călători 
evrei din Galileea au fost atacaţi în timp ce traversau Samaria, în 
drum spre Ierusalim. Deoarece Cumanus a ignorat apelul evreilor la 
dreptate — fiind, se pare, mituit de samariteni, un grup etnic condus 
de un bărbat pe nume Eleazar, fiul lui Dineu — , aceştia au decis să- 
şi facă singuri dreptate şi au pornit un măcel prin Samaria, ucigând 
toţi localnicii care le-au ieşit în cale. Acest act a fost mai mult decât 
o răzbunare sângeroasă; a fost o afirmare a autonomiei din partea 
unui popor sătul să lase ordinea şi protecţia în seama coruptei 
administraţii romane. Pentru împărat, izbucnirea violenţelor dintre 
evrei şi samariteni a fost picătura care a umplut paharul. în 52 e.n., 
Ventidius Cumanus a fost exilat şi Antonius Felix a fost trimis în 
Ierusalim în locul său. 

Ca guvernator, Felix nu s-a descurcat mai bine decât 
predecesorul său. Asemenea lui Cumanus, i-a tratat pe evreii aflaţi 
sub stăpânirea sa ca pe nişte sclavi lipsiţi de drepturi. S-a folosit de 
puterea banului pentru a instiga diferite facţiuni politice evreieşti 
una împotriva celeilalte, profitând de fiecare dată de pe urma 
conflictelor. Se pare că la început a avut o relaţie destul de bună cu 
arhiereul Ionatan, unul dintre cei cinci fii ai lui Ana care au ocupat 
această funcţie. Felix şi Ionatan şi-au unit eforturile pentru 
suprimarea grupurilor de tâlhari care cutreierau prin ludeea, iar 
Ionatan e posibil să fi jucat un rol în prinderea căpeteniei lor, 



Eleazar, fiul lui Dineu, trimis apoi la Roma pentru a fi crucificat. 
Dar, odată ce şi-a îndeplinit rolul, arhiereul a fost înlăturat. Unii 
consideră că Felix a fost responsabil pentru ceea ce a urmat, 
deoarece în timpul guvernării lui a apărut o nouă specie de tâlhari în 
Ierusalim: un grup misterios de rebeli evrei pe care romanii îi 
numeau Sicarii sau „cuţitari“, din cauza preferinţei lor pentru 
pumnale mici, uşor de ascuns, numite sicae, cu care îi asasinau pe 
cei care se opuneau voinţei Domnului. 

Sicarii erau zeloţi mânaţi de o percepţie apocaliptică asupra 
lumii şi un devotament fervent în slujba ideii de a instaura împărăţia 
Cerurilor pe Pământ. Se opuneau cu fanatism ocupaţiei romane, deşi 
îşi revărsau furia răzbunătoare doar asupra evreilor, mai ales asupra 
aristocraţiei clericale care se supusese Romei. Neînfricaţi şi de 
neoprit, sicarii îşi asasinau oponenţii fără să se teamă de consecinţe: 
o făceau în centrul oraşului, ziua în amiaza mare, sub ochii a sute de 
oameni, în timpul zilelor festive şi al sărbătorilor. 

Se strecurau prin mulţime cu pumnalele ascunse sub haine, iar când 
ajungeau destul de aproape de ţintă, atacau. Apoi, în timp ce victima 
cădea la pământ într-o baltă de sânge, sicarii se strecurau înapoi în 
mulţime şi se alăturau corului de voci panicate. 

Căpetenia sicarilor la vremea respectivă era un tânăr evreu 
rebel pe nume Menahem, nimeni altul decât nepotul acelui mesia 
învins, luda Galileanul. Menahem a moştenit ura bunicului său faţă 
de aristocraţia clericală şi mai ales faţă de arhiereul aflat în fruntea 
ei. Pentru sicari, Ionatan, fiul lui Ana, era un impostor, un tâlhar şi 
un escroc care se îmbogăţise exploatând suferinţa poporului. Era la 
fel de responsabil pentru robia evreilor ca împăratul păgân din 
Roma. Prezenţa sa pe Muntele Templului ofensase un neam întreg, 
însăşi existenţa sa era o insultă adusă Domnului. Trebuia să moară. 

în anul 56 e.n., sicarii, sub îndrumarea lui Menahem, reuşesc în 
sfârşit să ducă până la capăt ceea ce luda Galileanul n-a putut decât 
să viseze. în timpul sărbătorii Paşte- lui, un asasin sicar şi-a făcut loc 
prin mulţimea de pelerini adunaţi pe Muntele Templului, până a 
ajuns destul de aproape de arhiereul Ionatan pentru a-şi scoate 
pumnalul şi a-i tăia gâtul. Imediat după aceea, s-a pierdut din nou în 



mulţime. 

Uciderea arhiereului a creat o isterie generală printre locuitorii 
Ierusalimului. Cum putea liderul neamului evreu, reprezentantul lui 
Dumnezeu pe Pământ, să fie ucis în plină zi, în mijlocul curţii 
Templului, iar criminalul să nu fie prins? Mulţi refuzau să creadă că 
asasinul fusese un evreu. Existau zvonuri că guvernatorul roman, 
Felix, ar fi ordonat el însuşi lovitura. Cine altcineva ar fi îndrăznit 
blasfemia de a vărsa sângele arhiereului pe lespedea Templului? Şi 
totuşi, domnia terorii sicarice de-abia începuse. Strigându-şi 
sloganul — „Fără alţi Dumnezei în afară de El“ — au început să 
atace membrii clasei conducătoare evreieşti, prădându-le avutul, 
răpindu-le rudele şi arzân- du-le casele. Prin acţiunile lor, sicarii au 
sădit teroarea în inimile evreilor, iar Iosephus povesteşte că „mai 
insuportabilă decât crimele [lor], era doar spaima pe care o răs- 
pândiseră, fiecare om aşteptându-se să moară la orice oră, la fel ca 
în vreme de război". 

După moartea lui Ionatan, ardoarea mesianică din Ierusalim a 
atins punctul maxim. Printre evrei, domnea un sentiment general că 
înjurai lor se petrecea ceva important; era un sentiment născut din 
disperare, hrănit de un popor care tânjea să scape de sub ocupaţia 
străină. Zelul religios care-i însufleţise pe tâlhari, profeţi şi 
numeroşii mesia se răspândea acum în rândurile populaţiei ca un 
virus. Nu mai putea fi limitat la pustiul din afara oraşelor. Influenţa 
sa ajunsese pe străzile din Sepphoris, Tiberias, Hebron şi chiar şi din 
Ierusalim. Dintr-odată, ţăranii şi proscrişii nu mai erau singurii care 
vorbeau despre regii şi profeţii ce eliberaseră în trecut Israelul de 
duşmani. Cei bogaţi începuseră şi ei să se agite şi să-şi exprime 
dorinţa de emancipare. Semnele se vedeau pretutindeni. Scriptura 
era pe cale să se împlinească. Sfârşitul Lumii era aproape, 
în Ierusalim, un ascet pe nume Isus, fiul lui Anania, a apărat peste 
noapte, profeţind despre distragerea oraşului şi venirea iminentă a 
lui mesia. Altul, un misterios vraci evreu cunoscut ca „Egipteanul", 
se declara Regele Iudeilor şi strângea mii de susţinători pe Muntele 
Măslinilor, unde ajurat că, asemenea lui Ioşua la Ierihon, va prăbuşi 
zidurile Ierusalimului doar prin puterea cuvântului. Mulţimea a fost 



masacrată de trupele romane — deşi, din câte se ştie. Egipteanul a 
scăpat. 

Reacţia întârziată a lui Felix la aceste evenimente a dus în cele 
din urmă la demiterea sa şi înlocuirea cu Porcius Festus. Festus însă 
nu s-a descurcat nici el mai bine în stru- nirea populaţiei tot mai 
agitate, nici în provincie, unde numărul profeţilor care militau 
pentru rebeliunea împotriva Romei şi al susţinătorilor acesteia 
crescuse alarmant, şi nici în Ierusalim, unde sicarii, încurajaţi de 
succesul asasinării lui Ionatan, prădau şi omorau acum în voie. 
Festus a fost atât de copleşit de greutăţile funcţiei sale că a murit la 
scurt timp după ce o preluase. Focul i-a fost luat de Fucceius 
Albinus, un degenerat şi un escroc notoriu, care, în cei doi ani de 
guvernare a Ierusalimului, şi-a sporit averea jefuind populaţia. După 
Albinus a venit Gessius Florus, a cărui şedere scurtă şi turbulentă 
merită să fie amintită doar pentru că a fost relativ paşnică în 
comparaţie cu anii petre- : cuţi sub Albinus şi pentru că el avea să 
fie ultimul guver- nator roman pe care îl va mai avea Ierusalimul. 
Era anul 64 e.n. în numai doi ani, furia, indignarea şi j zelul 
mesianic care se acumulaseră constant pe tot cuprin- sul ţării aveau 
să izbucnească într-o revoltă violentă împo- triva Romei. Cumanus, 
Felix, Festus, Albinus şi Florus — fiecare guvernator a contribuit 
prin greşelile sale la răscoala f evreilor. însăşi capitala Imperiului 
Roman era vinovată pentru administraţia sa neinspirată şi taxarea 
exagerată a populaţiei ocupate. Aristocraţia iudaică era şi ea respon- 
sabilă pentru deteriorarea ordinii sociale, din cauza tuturor 
eforturilor sale de a obţine puterea şi susţinerea autorităţilor 
romane. Şi, fără îndoială, conducerea Templului a jucat un rol 
hotărâtor în răspândirea sentimentului de nedreptate şi a sărăciei 
care îi obligase pe atâţia evrei să răspundă prin violenţă. Adăugând 
şi confiscarea terenurilor private, seceta şi foamea care devastaseră 
Iudeea şi Galileea, numărul mare de oameni fără slujbe şi dislocarea 
şi urbanizarea forţată a atâtor ţărani, era doar o chestiune de timp 
până când flacăra revoluţiei să cuprindă toată Palestina. Se părea că 
întreaga populaţie evreiască avea să pornească o revoltă violentă, la 
cea mai mică provocare — lucru pe care Florus a fost destul de 
neinspirat ca să-l facă. 

In luna mai a anului 66 e.n., Florus a anunţat din- tr-odată 



că evreii datorează Romei o sută de mii de dinari pentru taxe 
neplătite. însoţit de o armată de gărzi de coip, guvernatorul 
roman a intrat în Templu şi a spart trezoreria, jefuind banii pe 
care evreii îi ofereau ca sacrificiu lui Dumnezeu. Au izbucnit 
revoltele, iar Florus a reacţionat trimiţând o mie de soldaţi în 
zona rezidenţială a oraşului pentru a ucide în voie. Soldaţii au 
omorât femei şi copii, au intrat în case şi au masacrat oamenii 
în paturile lor. Oraşul a fost cuprins de haos. Războiul se 
întrezărea la orizont. 

Pentru a aplana situaţia, romanii au pus în fruntea evreilor 
pe un adept al lor: Agrippa al II-lea, al cărui tată, Agrippa I, 
fusese un conducător evreu care reuşise să intre în graţiile 
Romei. Chiar dacă fiul său nu se bucura de aceeaşi popularitate 
ca el, era cea mai bună alegere a romanilor pentru a detensiona 
atmosfera din Ierusalim. 

Tânărul Agrippa s-a grăbit să ajungă în Ierusalim, sperând 
să poată amâna războiul pe ultima sută de metri. Stând pe 
acoperişul palatului regal împreună cu sora sa, Berenice, i-a 
implorat pe evrei să privească situaţia realist. 

— Aveţi de gând să vă opuneţi întregului Imperiu Roman? 
i-a întrebat el. Pe ce armată vă bizuiţi? Unde vă este flota, să 
măturaţi marea de romani? Unde vă este tezaurul cu care să 
plătiţi o astfel de campanie? Credeţi că intraţi în război cu 
egiptenii sau arabii? Chiar vreţi să ignoraţi puterea Imperiului 
Roman? Refuzaţi să luaţi în seamă propria slăbiciune? Sunteţi 
mai bogaţi decât galii, mai puternici decât germanii, mai 
inteligenţi ca grecii, mai numeroşi ca toate popoarele 
Pământului? Ce anume vă face să credeţi că-i puteţi înfrunta pe 
romani? 

Evident, revoluţionarii ştiau răspunsul la întrebarea lui 
Agrippa. Zelul era cel care-i mâna. Acea râvnă care îi făcuse pe 
Macabei să-i alunge pe uzurpatorii seleucizi în urmă cu două 
secole; aceeaşi credinţă care îi ajutase pe israeliţi să cucerească 
Tărâmul Făgăduinţei încă de la început; aceasta era arma 
revoluţionarilor împotriva Romei. Doar aşa aveau să rupă 
lanţurile. 



Batjocoriţi şi ignoraţi de către mulţime, Agrippa şi Berenice nu 
au avut altă soluţie decât să fugă din oraş. Chiar şi acum, în al 
doisprezecelea ceas, era posibil ca războiul cu Roma să fie evitat. 
Acest lucru însă nu s-a întâmplat, şi totul din cauza unui tânăr pe 
nume Eleazar, care, în calitate de comandant al gărzii Templului, era 
preotul însărcinat cu liniştea publică în vecinătatea lăcaşului de cult. 
Susţinut de un grup de preoţi de rang inferior, Eleazar a preluat con- 
trolul Templului şi a oprit sacrificiile zilnice către împărat. Mesajul 
către Roma era unul clar: Ierusalimul şi-a declarat independenţa. în 
scurt timp vor urma restul Iudeii, Galileea, Idumeea, Pereea, 
Samaria şi toate satele împrăştiate de-a : lungul malurilor Mării 
Moarte. 

Menahem şi sicarii i s-au alăturat comandantului gărzii 
Templului. împreună, au expulzat toţi ne -evreii din j Ierusalim, 
exact cum o cerea Scriptura. Au trimis o poteră în căutarea 
arhiereului, care se ascunsese imediat ce începuseră violentele, şi 1- 
au omorât. Apoi, intr-un act profund simbolic, au ars arhivele 
publice. Toate registrele perceptorilor şi actele de proprietate au fost 
mistuite de flăcări. Toate documentele care stabileau cine e bogat şi 
cine e sărac au fost distruse. Toată lumea putea s-o ia de la început, 
în această nouă ordine de inspiraţie divină. 

Controlând acum periferia Ierusalimului, rebelii au început să 
se baricadeze împotriva inevitabilului asalt roman. în mod ciudat 
însă, în locul armatei numeroase pe care s-ar fi aşteptat să o trimită 
romanii, aceştia au intervenit cu o trupă restrânsă, pe care rebelii au 
învins-o fără prea mult efort, înainte de a-şi întoarce atenţia către 
garnizoana romană plasată strategic pe nivelurile mai înalte ale 
oraşului. Soldaţii romani au acceptat să se predea, în schimbul 
asigurării că li se va permite să părăsească nevătămaţi oraşul. Atunci 
când au lăsat armele şi au ieşit din fortăreaţă însă, rebelii i-au luat 
cu asalt şi i-au masacrat până la ultimul, eliminând astfel urgia 
romană din Oraşul Sfânt. 

După acest episod nu a mai existat cale de întoarcere. Evreii 
tocmai declaraseră război celui mai puternic imperiu pe care îl 
cunoscuse lumea până la vremea aceea 



CAPITOLUL 6 
Anul unu 


Până la urmă, s-a ajuns la doar o mie de bărbaţi, femei şi copii 
— ultimii dintre rebeli care au supravieţuit masacrului roman. Era 
anul 73 e.n. Ceea ce începuse cu sicarii s-a sfârşit tot cu sicarii. 
Oraşul Ierusalim fusese deja ars până-n temelii, zidurile fuseseră 
dărâmate, populaţia, măcelărită. Toată Palestina se afla din nou sub 
control roman. Din rebeliune mai rămăseseră doar câţiva sicari care 
fugiseră de la Ierusalim, împreună cu nevestele şi copiii, ca să se 
ascundă în fortăreaţa Masada, pe ţărmul vestic al Mării Moarte. 
Acum se aflau acolo, strânşi pe culmea unei faleze stâncoase izolate 
în mijlocul unui deşert arid, privind neputincioşi cum o falangă de 
soldaţi romani înainta încet pe versantul muntelui — cu scuturile 
ridicate şi spadele scoase — gata să pună definitiv capăt rebeliunii 
care începuse cu şapte ani mai devreme. 

Sicarii au venit iniţial la Masada în primele zile de la izbucnirea 
războiului cu Roma. Masada, o cetate fortificată naturală şi teoretic 
inexpugnabilă, situată la peste treizeci de metri deasupra Mării 
Moarte, servise mult timp ca refugiu pentru evrei. David venise 
acolo ca să se ascundă de Regele Saul, care îşi trimisese oamenii să- 
1 vâneze pe ciobănaşul care într-o zi avea să-i smulgă coroana. 
Macabeii folosiseră Masada ca pe o bază militară în timpul revoltei 
contra dinastiei seleucide. Un secol mai târziu. Irod cel Mare 
transformase Masada într-un adevărat oraş fortificat, netezind 
culmea în formă de barcă şi înconjurând-o cu un zid masiv, clădit 
din piatră albă de la Ierusalim. Irod a adăugat magazii şi grânare, 
cisterne pentru apa de ploaie, chiar şi un bazin de scăldat. A mai 
plasat în Masada şi un arsenal suficient, se spunea, pentru a înarma 
o mie de oameni. Pentru sine şi familia sa, Irod a construit un 
monumental palat cu trei niveluri, suspendat în capătul nordic al 



versantului, chiar sub culme, cu băi, colonade sclipitoare, mozaicuri 
multicolore şi o orbitoare panoramă de o sută optzeci de grade peste 
valea albă calcaroasă a Mării Moarte. 

După moartea lui Irod, fortăreaţa şi palatele de la Masada, 
precum şi ascunzătoarea de arme, au căzut în mâinile romanilor. în 
anul 66 e.n., când a început rebeliunea cvrcHască, sicarii, sub 
conducerea lui Menahem, au eliberat Masada de sub controlul 
romanilor şi au dus armele înapoi la Ierusalim, pentru a-şi uni forţele 
cu Eleazar, comandantul gărzii Templului. Luând oraşul în stăpânire 
şi distrugând arhivele Templului, rebelii au început să bată monede 
pentru a-şi sărbători independenţa atât de greu câştigată. Acestea 
erau gravate cu simboluri ale victoriei — potire şi ramuri de palmier 
— şi inscripţionate cu sloganuri ca „Libertate pentru Sion“ şi 
„Ierusalimul e sfânt", scrise nu în greacă, limba păgânilor şi a 
idolatrilor, ci în ebraică. Liecare monedă era datată, egocentric, 
„Anul Unu", ca şi cum ar fi început o eră complet nouă. Profeţii 
avuseseră dreptate. Cu siguranţă, aceea era împărăţia lui Dumnezeu. 

Totuşi, în toiul sărbătoririlor, când Ierusalimul era sccm'izat 
şi peste oraş se lăsa încet un calm fragil, Menahem a făcut un lucru 
neaşteptat. Drapându-se în robă purpurie, a intrat triumfal în curtea 
Templului unde, flancat de fidelii săi înarmaţi din rândurile sicarilor, 
s-a declarat public mesia, Regele Evreilor. 

în unele privinţe, acţiunile lui Menahem aveau sens. La i urma 
urmei, dacă împărăţia lui Dumnezeu fusese în sfârşit împământenită, 
era momentul să apară mesia, pentru a domni în numele lui 
Dumnezeu. Şi cine altul să îmbrace mantia regală şi să urce pe tron, 
dacă nu Menahem, nepot al lui Iuda Galileanul şi strănepot al lui 
Ezechia, şeful tâlharilor? Presupusul mesianism al lui Menahem era, 
pentru cei care-1 urmau, doar o împlinire a profeţiilor: pasul final 
spre vestirea zilelor din urmă. 

Nu aşa vedea lucrurile şi Eleazar, comandantul gărzii 
Templului. El şi asociaţii lui dintre preoţii de rang inferior erau 
indignaţi de ceea ce considerau a fi o acaparare flagrantă a puterii 
de către sicari. Au pus la cale un plan pentru a-1 ucide pe 
autoproclamatul mesia şi a curăţa oraşul de discUpolii săi care se 
amestecau peste toţ. .în timp ce Menahem umbla ţanţoş prin Templu 
în ţinută-sa regală, oamenii lui Eleazar au luat cu asalt Muntele 



Templului şi au învins gărzile. L-au tras pe Menahem afară şi l-au 
torturat până a murit. Sicarii supravieţuitori au fugit din Ierusalim, 
pentru a se aduna la baza lor din fortăreaţa Masada, unde au aşteptat 
să se termine războiul. 

Şapte ani au aşteptat sicarii. în timp ce romanii se regrupau şi 
încercau să preia Palestina de sub controlul rebelilor, în timp ce 
oraşele şi satele din ludeea şi Galileea erau nimicite unul după altul 
şi locuitorii lor trecuţi prin spadă, în timp ce însuşi Ierusalimul era 
sub asediu şi locuitorii săi mureau încet de foame, sicarii aşteptau în 
fortăreaţa lor de pe munte. Numai după ce toate oraşele rebele 
fuseseră distruse şi regiunea ajunsese din nou sub stăpânirea lor, 
romanii şi-au întors privirile şi către Masada. 

Regimentul roman a ajuns lângă Masada în anul 73 e.n., la trei 
ani după căderea Ierusalimului. întrucât nu puteau ataca frontal 
fortăreaţa, soldaţii au construit mai întâi un zid masiv de jur 
împrejurul bazei muntelui, pentru a se asigura că niciun rebel nu 
putea să scape pe neobservate. O dată zona securizată, romanii au 
construit o rampă abruptă peste prăpastia din latura de vest a falezei, 
înlăturând treptat zeci de tone de pământ şi piatră, săptămâni de-a 
rândul, în timp ce rebelii aruncau asupra lor bolovani, de deasupra. 
Apoi, soldaţii au împins un enorm turn de asalt în susul rampei, de 
unde i-au bombardat zile în şir pe rebeli cu săgeţi şi ghiulele de 
balistă. După ce zidul înconjurător al lui Irod a cedat în sfârşit, pe 
romani nu-i mai despărţea de rebeli decât un zid interior construit în 
grabă. Romanii i-au dat foc, apoi s-au întors în taberele lor şi au 
aşteptat cu răbdare să se dărâme î de la sine. 

Adunaţi în palatul lui Irod, sicarii ştiau că le venise sfârşitul. 
Cu siguranţă, romanii aveau să le facă, lor şi familiilor lor, ceea ce 
le făcuseră şi locuitorilor Ierusalimului. 

în tăcerea apăsătoare, unul dintre conducătorii sicarilor s-a -3 
ridicat să se adreseze celorlalţi: 1 

— Prieteni, de vreme ce ne-am hotărât de mult să nu fim 
niciodată slugile romanilor şi nici ale altcuiva decât ale lui 
Dumnezeu însuşi, care numai El este Domnul adevărat şi drept al 
omenirii, a sosit acum timpul să adeverim prin faptă această 
hotărâre. Şi, scoţându-şi pumnalul, a făcut o ultimă declaraţie: 
Dumnezeu ne-a acordat puterea de a muri vitejeşte, în libertate, cum 



nu s-a întâmplat cu cei [din Ierusalim] care au fost cuceriţi pe 
neaşteptate. 

Cuvântarea a avut efectul scontat. în timp ce romanii se 
pregăteau pentru asaltul final asupra Masadei, rebelii au tras la sorţi 
pentru a stabili ordinea în care aveau să-şi pună în aplicare 
îngrozitorul plan. Şi-au scos pumnalele — aceleaşi pumnale care le 
conferiseră identitatea, pumnalele ce declanşaseră, prin tăierea 
beregatei arhiereului, fatidicul război cu Roma — şi au început să- 
şi omoare soţiile şi copiii, înainte 

de a se înjunghia unii pe alţii. Ultimii zece oameni au ales pe 
unul dintre ei care să-i ucidă pe ceilalţi nouă. La sfârşit, acesta a dat 
foc cetăţii, apoi s-a sinucis şi el. 

în dimineaţa următoare, ajungând triumfători în fortăreaţa 
Masada, până atunci de necucerit, romanii n-au mai găsit decât o 
linişte sinistră: nouă sute şaizeci de bărbaţi, femei şi copii morţi. în 
sfârşit, războiul se terminase, întrebarea este: de ce a durat atât de 
mult? 

Veştile despre revolta evreiască ajunseseră cu repeziciune 
până la împăratul Nero, care i-a ordonat pe loc unuia dintre cei mai 
de încredere oameni ai lui, Titus Flavius Vespasianus, să 
recucerească Ierusalimul. Preluând comanda unei armate masive, de 
peste şaizeci de mii de luptători, Vespasian a pornit imediat spre 
Siria, în timp ce fiul său, Titus, s-a dus în Egipt să adune legiunile 
romane aflate la Alexandria. Titus avea să-şi ducă trupele spre nord, 
prin Idumeea, în timp ce Vespasian, la sud, intra în Galileea. Planul 
urmărea ca tatăl şi fiul să-i prindă pe evrei la mijloc, între cele două 
armate, şi să înăbuşe rebeliunea. 

Unul câte unul, oraşele rebele au fost învinse de forţele romane, 
în timp ce Titus şi Vespasian nimiceau totul prin Ţara Sfântă. Cam 
prin anul 68 e.n., întreaga Galilee, precum şi Samaria, Idumeea, 
Peareea şi toată regiunea Mării Moarte, mai puţin Masada, 
reveniseră sub un control roman ferm. Lui Vespasian nu-i mai 
rămânea decât să-şi trimită armatele în Iudeea, pentru a pustii şi 
sediul rebeliunii: Ierusalimul. 

In timp ce se pregătea pentru asaltul final însă, Vespasian a 
primit vestea că Nero se sinucisese. Roma era în plin tumult. 
Războiul civil răvăşea capitala. în decurs de numai câteva luni, trei 



comandanţi de legiuni — Galba, Otho şi Vitellius — s-au proclamat 
împăraţi, fiecare fiind răsturnat violent de succesorul său. Legea şi 
ordinea nu mai existau, în 

timp ce hoţii şi huliganii prădau populaţia fără teamă de 
consecinţe. Niciodată, de la războiul dintre Octavianus şi Marcus 
Antonius, cu o sută de ani în urmă, nu mai cunoscuseră romanii 
asemenea turbulenţe civile. Tacitus o descrie ca pe o perioadă 
„dezastruoasă, plină de bătălii cumplite, sfâşiată de lupte civile, 
îngrozitoare chiar şi pe timp de pace“. 

Stimulat de legiunile aflate sub comanda lui, Vespasian şi-a 
oprit campania din ludeea şi s-a grăbit spre Roma, ca să revendice 
la rândul lui tronul. Graba, se pare, nu era nccccară. Cu mult timp 
înainte de a ajunge la destinaţie, în vara anului 70 e.n., susţinătorii 
lui asediaseră oraşul, îi uciseseră rivalii şi-l declaraseră pe Vespasian 
singurul împărat. 

Totuşi, Roma, peste care domnea acum Vespasian, suferise o 
transformare profundă. Masivele evenimente civile declanşaseră o 
consternare accentuată faţă de declinul puterii şi al influenţei 
romane. Situaţia din îndepărtata ludee era deosebit de îngrijorătoare. 
Pe lângă faptul că evreii cei mai de jos se revoltaseră, ceea ce era 
din capul locului foarte rău, acum era de neconceput ca, după trei 
ani lungi şi grei, rebeliunea încă să nu fi fost înăbuşită. Se mai 
revoltau şi alte popoare subjugate, desigur. Aceştia însă nu erau gali 
sau britani — erau doar nişte ţărani superstiţioşi care dădeau cu 
pietre. însăşi amploarea Revoltei Evreieşti şi faptul că izbucnise într- 
o perioadă de profunde tulburări sociale şi politice la Roma crease o 
stare vecină cu o criză de identitate în rândurile cetăţenilor romani. 

Vespasian ştia că, pentru a-şi consolida autoritatea şi potoli 
haosul care cuprinsese Roma, trebuia să abată atenţia oamenilor de 
la grijile interne spre o cucerire spectaculoasă peste hotare. O 
victorie măruntă n-ar fi fost de ajuns. îm pătratul avea nevoie de 
nimicirea totală a unei forţe inamice. Avea nevoie de un triumf — o 
manifestare fabuloasă a puterii romane, îmbogăţită cu prizonieri, 
sclavi şi prăzi de război, ca să câştige simpatia cetăţenilor 
nemulţumiţi şi să semene teroarea în rândurile supuşilor. Aşa că, 
imediat după ce a urcat pe tron, Vespasian s-a apucat să ducă la 
îndeplinire sarcina pe care o lăsase neterminată în ludeea. N-avea să 



se rezume doar la a înăbuşi rebeliunea evreiască — aşa ceva ar fi 
fost insuficient ca să-şi atingă scopul. Trebuia să-i anihileze complet 
pe evrei. Să-i şteargă de pe faţa pământului. Să le devasteze 
teritoriile. Să le ardă templul. Să le distrugă cultul. Să le ucidă zeul. 

Din înalta sa poziţie de la Roma, Vespasian i-a trimis vorbă 
fiului său, Titus, să pornească imediat spre Ierusalim şi să nu se dea 
înapoi de la nimic pentru a pune capăt rebeliunii evreilor, rapid şi 
decisiv. Ceea ce nu ştia împăratul era că rebeliunea ajunsese pe 
punctul de a se stinge de la sine. 

La scurt timp după asasinarea lui Menahem şi izgonirea 
sicarilor din Ierusalim, rebelii au început să se pregătească pentru 
invazia romană, despre care erau convinşi că se profila la orizont. 
Zidurile din jurul oraşului au fost fortificate şi s-au făcut pregătiri 
pentru a se aduna cât de multe echipamente militare se găseau. S- 
au strâns spade şi săgeţi, s-au făurit platoşe, s-au stivuit proiectile de 
catapultă şi balistă pe tot perimetrul oraşului. Băieţi tineri erau 
instruiţi în grabă pentru lupta corp la coip. Tot oraşul era în panică, 
iar rebelii îşi postau oameni pe poziţii şi aşteptau ca romanii să 
revină pentru a recuceri Ierusalimul. 

Romanii însă n-au mai venit. Cu siguranţă, rebelii ştiau despre 
distrugerile care aveau loc în jurul lor. în fiecare zi, hoarde de 
refugiaţi răniţi şi plini de sânge se revărsau în Ierusalim; oraşul se 
umpluse până la refuz. Până acum însă, represaliile romane se 
concentrau numai asupra zonelor de la ţară şi în jurul unor fortăreţe 
rebele importante, ca Tiberias, Gamala şi Gischala. Cu cât aşteptau 
mai mult rebelii sosirea romanilor la Ierusalim, cu atât mai scindată 
şi instabilă devenea conducerea oraşului. 

Cu câtva timp în urmă, se formase un soi de guvern de tranziţie, 
alcătuit mai mult din acei membri ai aristocraţiei clericale din 
Ierusalim care se alăturaseră rebeliunii, mulţi dintre ei fără tragere 
de inimă. Această facţiune aşa-zis „moderată" era în favoarea 
ajungerii la un acord cu Roma, dacă ar mai fi fost posibil. Voiau să 
capituleze necondiţionat, să ceară îndurare şi să se supună din nou 
cârmuirii romane. Moderaţii se bucurau de mult sprijin în Ierusalim, 
mai ales din partea evreilor mai bogaţi, care căutau o cale de a-şi 
păstra averea şi poziţia socială — şi, desigur, viaţa. 

Totuşi, o facţiune mult mai numeroasă şi mai vocală din 



Ierusalim era convinsă că Dumnezeu îi condusese pe evrei în 
războiul contra Romei, şi tot Dumnezeu avea să le aducă victoria. 
Poate că, pe moment, situaţia părea fără ieşire, iar duşmanul, 
invincibil — dar şi aceste lucruri făceau parte din planul divin al lui 
Dumnezeu. Nu avertizaseră profeţii că, în zilele din urmă, „locurile 
semănate vor părea nesemănate, iar grânarele se vor găsi goale" (2 
Ezdra 6:22)? Totuşi, dacă evreii îi rămâneau credincioşi doar 
Domnului, atunci foarte curând aveau să vadă Ierusalimul scăldat în 
glorie. Trom-petele urmau să sune, şi toţi cei ce le auzeau aveau să 
fie cuprinşi de spaimă. Munţii urmau să se netezească, iar pământul 
să se deschidă, pentru a-i înghiţi pe duşmanii lui Dumnezeu. Pentru 
asta, nu era nevoie decât de credinţă. De credinţă şi zel. 

In fruntea acestei tabere se afla o coaliţie de ţărani, preoţi de 
nivel inferior, bande de tâlhari şi refugiaţi nou-ve- niti, care se 
adunaseră să formeze o facţiune revoluţionară distinctă, numită 
gruparea zeloţilor. Săraci, cucernici şi antiaristocratici, membrii 
grupării zeloţilor voiau să rămână fideli intenţiilor originare ale 
revoltei: purificarea Ţării Sfinte şi instaurarea domniei lui 
Dumnezeu pe pământ. Se opuneau violent guvernului de tranziţie şi 
planurilor sale de a preda oraşul romanilor. Un asemenea lucru era 
pentru ei o blas-femie. O trădare. Iar gruparea zeloţilor cunoştea 
prea bine pedeapsa pentru ambele fapte. 

Gruparea zeloţilor a ocupat curtea interioară a Templudui, 
unde aveau acces numai preoţii, şi de-acolo a dezlănţuit un val de 
teroare asupra tuturor celor consideraţi insuficient de loiali 
rebeliunii: aristocraţia bogată şi evreii din clasa superioară; vechii 
nobili sprijinitori ai lui Irod şi fosta conducere a Templului; 
principalii preoţi şi cei ce urmau tabăra moderaţilor. Liderii grupării 
zeloţilor şi-au înfiinţat propriul guvern din umbră şi au tras la sorţi 
pentru a hotărî care dintre ei avea să fie următorul arhiereu. Norocul 
a căzut pe un ţăran analfabet, numit Phanni, fiul lui Samuel, care a 
fost îmbrăcat cu veşmintele fastuoase ale arhiereului, plasat în faţa 
intrării la Sfânta Sfintelor şi învăţat cum să oficieze jertfele, în timp 
ce rămăşiţele nobilimii preoţeşti priveau de la distanţă, lăcrimând 
pentru această profanare a descendenţei lor sacre, cum o 
considerau ei. 



în timp ce vărsările de sânge şi luptele intestine dintre grupările 
rivale continuau, tot mai mulţi refugiaţi au înce~put să vină în oraş, 
punând paie peste focul disputelor şi al discordiilor care ameninţau 
să cuprindă tot Ierusalimul. Moderaţii fiind reduşi la tăcere, acum 
existau trei tabere principale care se întreceau pentru controlul 
asupra ora^şului. Câtă vreme gruparea zeloţilor, care consta din 
vreo două mii cinci sute de oameni, ocupa curtea interioară a 
Templului, curţile exterioare căzuseră în mâinile fostului lider al 
rebeliunii din Gischala, un orăşean înstărit pe nume loan [loannes], 
care abia scăpase din oraşul distrus de romani. 

La început, loan din Gischala s-a alăturat grupării zeloţilor, cu 
care avea în comun devotamentul faţă de principiile religioase ale 
revoluţiei. Dacă loan însuşi putea fi numit zelot sau nu, e dificil de 
spus. Fără îndoială, era un naţionalist aprig, care nutrea o ură adâncă 
împotriva Romei, într-o vreme când sentimentul naţional şi 
aşteptările mesianice erau legate indisolubil. A mers chiar până la 
a topi vasele sacre din Templu, pentru a face din ele arme cu care să 
lupte contra armatelor romane. în cele din urmă însă, un conflict 
pentru controlul asupra Templului l-a silit pe loan să se despartă de 
gruparea zeloţilor şi să-şi formeze propria lui armată, care consta 
cam din şase mii de luptători. 

A treia şi cea mai mare tabără rebelă din Ierusalim era condusă 
de Simon, fiul lui Giora, unul dintre şefii de tâlhari care respinseseră 
asaltul iniţial al lui Cestius Gallus asupra Ierusalimului. Simon 
petrecuse primul an al Revoltei Evreieşti cutreierând regiunile rurale 
din ludeea, prădând pământurile celor bogaţi, eliberând sclavii şi 
câştigându-şi reputaţia de apărător al săracilor. După o scurtă şedere 
alături de sicarii din Masada, Simon a venit la Ierusalim, cu o 
numeroasă armată personală, de zece mii de oameni. La început, 
oraşul l-a primit cu bucurie, sperând că avea să poată înfrâna 
excesele grupării zeloţilor şi să-i taie avântul lui loan din Gischala, 
care avea o atitudine tot mai autoritară. Deşi n-a putut smulge 
templul de la niciunul dintre rivalii săi, Simon a reuşit totuşi să preia 
controlul asupra unei mari părţi din oraşul de sus şi de jos. 

Totuşi, ceea ce-1 diferenţia cu adevărat pe Simon de restul 
liderilor rebeli din Ierusalim era faptul că, încă de la bun început, s- 
a prezentat fără reţineri ca mesia şi rege. La fel ca Menahem înaintea 



lui, Simon s-a îmbrăcat în robă regească şi a defilat prin oraş ca 
salvator al acestuia. S-a declarat „Stăpân al Ierusalimului" şi şi-a 
folosit poziţia de uns al divinităţii pentru a începe să aresteze şi să 
execute evreii de clasă superioară pe care-i suspecta de trădare. 
Drept urmare, Simon, fiul lui Giora, a ajuns în cele din urmă să fie 
recunoscut drept comandant suprem al rebeliunii — şi tocmai la 
timp. Căci nici nu-şi consolidase bine Simon autoritatea peste restul 
grupărilor rebele, că Titus a şi apărut la porţile oraşului, cu patru 
legiuni romane, cerând capitularea imediată a Ierusalimului. 

Dintr-odată, toate conflictele şi disputele dintre evrei au fost 
înlocuite de pregătiri frenetice pentru asaltul roman iminent. Titus 
însă nu se grăbea să atace. în schimb, le-a ordonat oamenilor lui să 
construiască un zid de piatră în jurul Ierusalimului, sechestrând pe 
toată lumea înăuntru, fără acces la alimente şi apă. Apoi şi-a instalat 
tabăra pe Muntele Măslinilor, de unde avea vedere liberă asupra 
popuMaţiei oraşului care murea încet de foame. 

A urmat o foamete cumplită. Familii întregi piereau în casele 
lor. Străzile se umpleau cu cadavre; nu exista nici spaţiu, şi nici 
putere pentru a fi îngropate cum se cuvine. Locuitorii Ierusalimului 
se târau prin canale, scotocind după mâncare. Oamenii mâncau 
bălegarul de la vite şi smocuri de iarbă uscată. Se dezbrăcau şi-şi 
rodeau pielea curelelor şi a încălţărilor. Pe ici, pe colo, se auzea şi 
despre unii evrei care ajunseseră să mănânce din trupurile morţilor. 
Cei care încercau să fugă din oraş erau capturaţi cu uşurinţă şi 
crucificaţi pe Muntele Măslinilor, în văzul tuturor. 

Lui Titus i-ar fi fost de ajuns să aştepte, pur şi simplu, până 
când populaţia pierea de la sine. N-ar fi avut nevoie să-şi scoată 
spada din teacă, pentru a învinge Ierusalimul şi a pune capăt 
rebeliunii. Dar nu asta îl trimisese tatăl lui să facă. Sarcina sa nu era 
aceea de a-i înfometa pe evrei până la supunere, ci de a-i alunga de 
pe pământurile pe care şi le revendicau ca fiind ale lor. Astfel, la 
sfârşitul lunii aprilie a anului 70 e.n., în timp ce moartea bântuia prin 
oraş şi oamenii mureau cu sutele de foame şi de sete, Titus şi-a 
adunat legiunile şi a luat cu asalt Ierusalimul. 

Romanii au clădit metereze în jurul zidurilor oraşului de sus şi 
au început să-i bombardeze pe rebeli cu catapultele. Au construit un 
berbece masiv de asalt, care a spart uşor primul zid din jurul 



Ierusalimului. Când rebelii s-au retras după un al doilea zid interior, 
şi acesta a fost spart, iar porţilor li s-a dat foc. în timp ce flăcările se 
stingeau încet, oraşul a rămas la discreţia trupelor lui Titus. 

Soldaţii s-au repezit la toţi — bărbaţi, femei, copii, bogaţi, 
săraci, participanţi la rebeliune, oameni rămaşi fideli Romei, 
aristocraţi, preoţi. Nu făceau nicio deosebire. Ardeau totul în calea 
lor. întregul oraş era cuprins de flăcări. Prin vuietul incendiilor se 
amestecau urletele de agonie, în timp ce romanii năvăleau prin 
oraşul de sus şi cel de jos, lăsând în urmă numai cadavre, călcând 
prin şuvoaie de sânge, urcân- du-se peste mormane de morţi în 
urmărirea rebelilor, până când, în sfârşit, au ajuns să vadă şi 
Templul. Cu ultimii dintre luptătorii rebeli prinşi în curtea 
interioară, romanii au dat foc întregii fundaţii, astfel că tot Muntele 
Templului părea să fiarbă, cu temeliile scăldate în sânge şi flăcări. 
Vâlvătăile învăluiau Sfânta Sfintelor, locul unde sălăşluia 
Dumnezeul lui Israel, până au făcut-o să se prăbuşească la pământ, 
într-o grămadă de cenuşă şi praf. Când focurile s-au stins, în sfârşit, 
Titus a dat-ordin să se radă de pe faţa pământului tot ce mai rămăsese 
din oraş, astfel ca nimeni din generaţiile viitoare să nu-şi mai 
amintească vreodată numele de Ierusalim. 

Au murit mii şi mii de oameni, deşi Simon, fiul lui Giora — 
Simon, cel ce eşuase ca mesia — a fost capturat viu, ca să poată fi 
târât la Roma în lanţuri, pentru parada triumfală pe care Vespasian 
o promisese poporului său. împreună cu Simon veneau şi comorile 
sacre ale Templului: masa de aur şi pasca oferită Domnului; suportul 
de lampă şi Menora cea cu şapte braţe; arzătoarele de tămâie şi 
cupele; trompetele şi vasele sacre. Toate acestea au fost purtate într- 
o procesiune triumfală pe străzile Romei, în timp ce Vespasian şi 
Titus, încununaţi cu lauri şi înveşmântaţi în robe purpurii, priveau 
tăcuţi şi dâiji. într-un târziu, la sfârşitul procesiunii, a fost adusă şi 
ultima dintre prăzi, s-o vadă toată lumea: un exemplar din Tora, 
simbolul suprem al religiei evreieşti. 

Mesajul lui Vespasian era limpede: aceea nu era o victorie 
asupra unui popor, ci asupra zeului acestuia. Nu Iudeea, ci iudaismul 
fusese învins. Titus a prezentat public distrugerea Ierusalimului ca 
un act de pietate şi o ofrandă către zeii romani. Nu era fapta lui, 
afirma Titus. El nu făcuse decât să-i dea armele zeului său, care-şi 



dezlănţuise mânia asupra zeului evreilor. 

Să remarcăm faptul că Vespasian a ales să nu aplice practica 
tradiţională numită evocatio, prin care un duşman învins avea 
posibilitatea de a-şi adora zeul la Roma. Nu numai că evreilor le era 
interzis să-şi reconstruiască templul, un drept acordat aproape 
tuturor celorlaltor popoare supuse ale imperiului, dar acum erau siliţi 
şi să plătească o taxă de două drahme pe an — exact suma pe care 
bărbaţii evrei o plătiseră cândva, în shekeli, Templului din Ierusalim 
— în scopul de a contribui la reconstruirea Templului lui Jupiter, 
care arsese accidental în timpul războiului civil din Roma. Toţi 
evreii, indiferent unde anume locuiau pe teritoriul imperiului, 
indiferent cât de loiali rămăseseră Romei, indiferent dacă luaseră 
parte la rebeliune sau nu, absolut toţi, inclusiv femeile şi copiii, erau 
acum forţaţi să plătească pentru întreţinerea cultului păgân central 
al Romei. 

De-acum încolo, iudaismul n-avea să mai fie considerat un cult 
legitim. Evreii deveniseră duşmanii eterni ai Romei. Deşi transferul 
în masă al populaţiei nu făcuse niciodată parte din politicile 
imperiului, romanii i-au expulzat pe toţi evreii supravieţuitori din 
Ierusalim şi din împrejurimi, au schimbat numele oraşului în Aelia 
Capitolina şi au pus toată regiunea sub control imperial direct, 
întreaga Palestină a devenit proprietatea personală a lui Vespasian, 
romanii străduindu-se să dea impresia că, în Ierusalim, n-ar fi existat 
niciodată evrei. Prin jurul anului 135 e.n., numele de Ierusalim a 
încetat să mai figureze în toate documentele romane oficiale. 

Pentru puţinii evrei care supravieţuiseră camagiului — aceia 
care se îngrămădeau goi şi înfometaţi dincolo de zidurile prăbuşite 
ale oraşului, privind cu groază cum soldaţii romani urinau pe cenuşa 
fumegândă a Casei lui Dumnezeu — era absolut limpede cine purta 
vina pentru morţile şi distrugerile din jur. Cu siguranţă, nu Domnul 
Ostiilor adusese un asemenea prăpăd asupra oraşului sfânt. Nu, ci 
lestai, tâlharii şi rebelii, zeloţii şi sicarii, revoltaţii care predicaseră 
independenţa de Roma, aşa-zişii profeţi şi falşii mesia care 
făgăduiseră salvarea de către Dumnezeu în schimbul fideli- tăţii şi 
al zelului. Ei erau răspunzători de măcelul roman. Ei erau aceia pe 
care Dumnezeu îi părăsise. 



In anii următori, evreii aveau să se distanţeze cât mai mult 
posibil de idealismul revoluţionar care dusese la răz- boiul cu Roma. 
Nu-şi abandonaseră întru totul aşteptările apocaliptice — 
dimpotrivă, de-a lungul următorului se-col avea să se remarce o 
înflorire a scrierilor de acest gen, reflectând jinduirea continuă după 
eliberarea divină de sub cârmuirea romană. Efectele de durată ale 
acestei fervori mesianice aveau chiar să ducă la izbucnirea unui al 
doilea război evreiesc împotriva Romei, în anul 132 e.n., acesta fiind 
condus de un mesia cunoscut sub numele de Simon, fiul lui Kochba. 
însă majoritatea rabinilor din secolul al 11-lea aveau să fie siliţi de 
împrejurări şi de teama represaliilor romane să elaboreze o 
interpretare a iudaismului care ocolea naţionalismul. Urmau să 
privească Ţara Sfântă în termeni transcendentali, cultivând o 
teologie mesianică ce respingea ambiţiile politice deschise; actele 
de pietate şi studiul legilor înlocuiau jertfele de la Templu în viaţa 
evreului practicant. 

Dar până atunci mai aveau să treacă ani şi ani. în acele zile — 
zilele în care rămăşiţele doborâte şi însângerate ale străvechii naţiuni 
evreieşti erau smulse din casele lor, din Templul lor, de lângă 
Dumnezeul lor, şi alungate cu forţa de pe Tărâmul Făgăduinţei spre 
meleagurile păgânilor şi ale idolatrilor — singurul lucru sigur părea 
acela că lumea, aşa cum o cunoscuseră ei, luase sfârşit. 

Intre timp, în Roma victorioasă, la scurtă vreme după ce 
Templul Domnului fusese profanat, naţiunea evreiască risipită în 
cele patru vânturi şi religia căzută în dizgraţie, tradiţia spune că un 
evreu pe nume Ioan Marcu [Ioannes Markos] şi-a luat pana şi a 
aşternut pe papirus cele dintâi cuvinte ale primei evanghelii scrise 
despre acel mesia cunoscut ca Isus din Nazaret — nu în ebraică, 
limba lui Dumnezeu, nici în aramaică, limba lui Isus, ci în greacă, 
limba păgânilor. Limba necuraţilor. Limba învingătorilor. 


Acesta este începutul veştilor bune despre Isus Hristos. 




Duhul Domnului este peste mine, căci Domnul m-a uns să 
binevestesc săracilor, m-a trimis să vindec pe cei cu inima 
zdrobită, să vestesc celor robiţi liberare şi celor în lanţuri 
mântuire. 

Să crăinicesc un an de milostivire al Domnului şi o zi de 
răzbunare a Dumnezeului nostru... 


Isaia 61:1-2 


PARTEA A II-A 
Prolog 

Zelul pentru casa ta 


Printre toate relatările despre viaţa lui Isus din Nazaret există 
una — reprezentată în nenumărate tablouri, piese de teatru, filme şi 
predici duminicale — care ajută, mai mult decât oricare alte cuvinte 
sau fapte, să ni se dezvăluie cine a fost Isus şi ce a însemnat Isus. 
Este unul dintre foarte puţinele evenimente din misionariatul lui Isus 
atestate de toate cele patru evanghelii canonice — Matei, Marcu, 
Luca şi loan — adăugând o anumită pondere istoricităţii acestuia. 
Totuşi, toţi cei patru evanghelişti au prezentat acest episod monu- 
mental în stilul cel mai banal, aproape pe fugă, ca şi cum fie nu i-ar 
fi înţeles sensul, fie, mai probabil, ar fi vrut să atenueze în mod 
deliberat caracterul unui eveniment ale cărui implicaţii radicale ar fi 
fost imediat recunoscute de toţi cei care au asistat la el. Atât de 
revelator este acest moment unic din scurta viaţă a lui Isus, încât este 
suficient doar el pentru a-i clarifica misiunea, teologia, politica, 
relaţia cu autorităţile evreieşti şi cea cu iudaismul în general, precum 
şi atitudinea faţă de ocupaţia romană. Mai presus de toate, acest 
eveniment singular explică de ce un simplu ţăran din colinele joase 
ale Galileei a fost considerat atât de periculos pentru sistemul 
instaurat, încât avea să fie urmărit, arestat, torturat şi executat. 

Anul este aproximativ 30 e.n. Isus tocmai intrase în Ierusalim, 
călare pe un asin şi înconjurat de o mulţime extaziată care striga: 
„Hosanna! Binecuvântat este cel care vine în numele Domnului! 
Binecuvântată să fie împărăţia viitoare a părintelui nostru David!“ 
Masele entuziaste cântă imnuri de slavă către Dumnezeu. Unii îşi 
întind mantiile pe drum, pentru ca Isus să treacă peste ele, aşa cum 
au făcut evreii şi pentru Jehu, când a fost declarat rege (2 Regi, 9:12- 
13). Alţii taie ramuri de palmier şi le leagănă prin aer, în amintirea 
eroicilor Macabei care au eliberat Israelul de sub domnia străină, cu 
două secole în urmă (1 Macabei, 13:49-53). întreaga sărbătoare a 



fost orchestrată cu grijă de către Isus şi discipolii săi, pentru a 
împlini profeţia lui Zaharia: „Bucură-te foarte, fiica Sionului, 
veseleşte-te, fiica Ierusalimului, căci iată, împăratul tău vine la tine: 
drept şi mântuitor; smerit şi călare pe asin, şi pe mânzul asinei“ 
(Zaharia, 9:9). 

Mesajul transmis locuitorilor oraşului este inconfun- dabil: 
mult-aşteptatul mesia — adevăratul Rege al Iudeilor — a sosit să 
elibereze Israelul din robie. 

Oricât de provocatoare ar putea să fie această intrare a lui Isus 
în Ierusalim, ea păleşte în comparaţie cu ceea ce face el a doua zi. 
împreună cu discipolii şi, se poate presupune, urmat de o mulţime 
adoratoare, Isus intră în curtea publică a Templului — Curtea 
Neamurilor — şi începe s-o „cureţe", într-un acces de furie, 
răstoarnă mesele zarafilor şi-i alungă pe negustorii care vând 
alimente ieftine şi suvenire. Dă drumul oilor şi vitelor aflate acolo 
ca să fie vândute pentru sacrificare şi deschide coliviile porumbeilor 
şi ale turturelelor, lăsând păsările să-şi ia zborul. 

— Luaţi aceste lucruri de aici! strigă el. 

Cu ajutorul ucenicilor, blochează intrarea în curte, împiedicând 
pe oricine aduce bunuri de vânzare sau schimb să mai intre în 
Templu. Apoi, în timp ce mulţimea de negustori, adoratori, preoţi şi 
privitori curioşi se buluceşte peste resturile împrăştiate, în timp ce 
nenumărate animale speriate, fugărite de posesorii lor panicaţi, 
aleargă afară prin porţile Templului, risipindu-se pe străzile din 
Ierusalim, iar un detaşament de gărzi romane şi străjeri ai Templului 
înarmaţi până-n dinţi se reped prin curte în căutarea celui care a 
declanşat tot haosul, Isus stă aparent netulburat, conform 
evangheliilor, demn, strigând peste tot vacarmul: 

— Aşa este scris: casa mea va fi numită casă de rugăciune 
pentru toate neamurile. Dar voi aţi făcut din ea un bârlog de tâlhari. 

Autorităţile sunt revoltate, şi pe bună dreptate. Nu există nicio 
lege care să interzică prezenţa negustorilor în Curtea Neamurilor. 
Alte părţi ale Templului pot fi sacrosancte şi cu accesul oprit pentru 
ologi, bolnavi, necuraţi şi, mai cu seamă, pentru masele laice. Curtea 
exterioară însă este o arenă deschisă tuturor, care serveşte atât ca 
bazar aglomerat, cât şi ca sediu administrativ al Sanhedrinului, 
consiliul suprem evreiesc. Negustorii şi zarafii, cei ce vând animale 



de jertfa, necuraţii, păgânii şi ereticii, toţi au dreptul să intre în 
Curtea Neamurilor după cum vor, pentru a face acolo afaceri. Nu e 
deloc surprinzător, aşadar, că preoţii Templului pretind să afle cine 
se crede acest provocator. Cu ce drept se apucă el să cureţe Templul? 
Ce semn poate oferi, pentru a justifica o faptă criminală atât de 
flagrantă? 

Isus, după cum se ştie, ignoră complet aceste întrebări şi, în 
schimb, răspunde cu o profeţie enigmatică. 

— Distrugeţi acest Templu, spune el, şi în trei zile îl voi ridica 
la loc. 

Mulţimea e atât de năucită, încât nimeni nu pare să observe că 
Isus şi discipolii lui ies calmi din Templu şi pornesc prin oraş, după 
ce tocmai au săvârşit o faptă pe care autorităţile romane ar 
considera-o un delict capital: răzvrătire, pasibilă de pedeapsa prin 
crucificare. La urma urmei, un atac contra afacerilor din Templu este 
înrudit cu unul împotriva nobilimii preoţeşti — ceea ce, având în 
vedere relaţiile încâlcite ale Templului cu Roma, echivalează cu un 
atac asupra Romei înseşi. 

Să lăsăm deoparte un moment secolele de exerciţii exegetice pe 
care le-a stârnit acest episod uluitor din misio- nariatul lui Isus; dacă 
examinăm evenimentul din perspectivă strict istorică, scena este pur 
şi simplu stupefiantă. Nu exactitatea prezicerii lui Isus în legătură cu 
Templul ne interesează. Toate evangheliile au fost scrise după 
distrugerea Templului, în anul 70 e.n.; avertismentul către Ierusalim 
„căci veni-vor zile peste tine, când duşmanii tăi vor trage şanţ în 
jurul tău, şi te vor împresura şi te vor strâmtora din toate părţile. Şi 
te vor face una cu pământul şi pe fiii tăi în tine, şi nu vor lăsa întru 
tine piatră pe piatră, pentru că nu ai cunoscut vremea cercetării tale" 
(Luca, 19:43-44) a fost pus în gura lui Isus de către evanghelişti, 
post factum. Mai degrabă, aspectul cel mai semnificativ al acestui 
episod — imposibil de ignorat — este cât de vizibil şi inconfundabil 
de zeloase se arată a fi acţiunile lui Isus la Templu. 

Cu siguranţă, discipolii recunosc acest lucru. în timp ce-1 
privesc pe Isus cum deschide coliviile şi răstoarnă mesele, 
dezlănţuit, Evanghelia după loan spune că ucenicii şi-au amintit de 
cuvintele Regelui David, care a strigat: „Râvna casei tale m-a 



mâncat" (Ioan, 2:17; Psalmii, 69:9). 

Autorităţile Templului recunosc, de asemenea, zelul lui Isus şi 
urzesc un complot abil pentru a-1 atrage într-o cursă, facându-1 să 
se implice ca revoluţionar zelot. Venind spre Isus, în văzul tuturor 
celor de faţă, îl întreabă: 

— învăţătorule, ştim că eşti adevărat, că ne înveţi care e calea 
lui Dumnezeu întru adevăr şi că nu arăţi deferenţă 
niciunui om. Spune -ne: este legiuit să i se plătească tribut Cezarului, 
sau nu? 

Desigur, o asemenea întrebare nu este deloc simplă. Ea 
reprezintă testul esenţial al zelotismului. De la răscoala lui luda 
Galileanul, întrebarea dacă Legea lui Moise permite să se plătească 
tribut Romei a devenit semnul distinct al tuturor celor care aderă la 
principiile zelote. Argumentul era simplu şi clar pentru toată lumea: 
pretenţiile de tribut ale Romei nu însemnau nimic altceva decât o 
revendicare a proprietăţii asupra ţării şi locuitorilor ei. Dar ţara nu 
aparţinea Romei. Ţara aparţinea lui Dumnezeu. Cezarul nu avea 
dreptul să primească tribut, fiindcă nici asupra ţării nu avea niciun 
drept. întrebându- 1 pe Isus despre legalitatea plăţii tributului către 
Roma, autorităţile religioase îi adresau, de fapt, o cu totul altă 
întrebare: eşti sau nu eşti zelot? 

— Arătaţi-mi un dinar, răspunde Isus, referindu-se la moneda 
romană folosită pentru plata tributului. Al cui chip este acesta şi al 
cui nume e scris aici? 

— Al Cezarului, răspund autorităţile. 

— Ei bine, atunci daţi înapoi Cezarului proprietatea care-i 
aparţine Cezarului, iar lui Dumnezeu daţi-I înapoi proprietatea care- 
1 aparţine lui Dumnezeu. 

Este uluitor că atâtea secole de studii biblice au interpretat greşit 
aceste cuvinte ale lui Isus ca pe un apel de a lăsa deoparte „lucrurile 
lumeşti" — taxele şi birurile — pentru a ne concentra în schimb 
asupra celor cu adevărat importante: adoraţia şi supunerea faţă de 
Dumnezeu. O asemenea interpretare corespunde perfect cu 
imaginea unui Isus ca spirit ceresc detaşat, complet nepreocupat de 
chestiunile materiale — o aserţiune stranie în legătură cu un om care 
nu numai că a trăit într-una dintre perioadele cele mai agitate din 



punct de vedere politic din istoria Israelului, ci a şi afirmat că era 
acel mesia făgăduit, trimis să-i elibereze pe evrei de sub ocupaţia 
romană. în cel mai bun caz, răspunsul lui Isus a fost considerat un 
compromis călduţ între poziţiile preoţeşti şi zelote — între cei care 
găseau că era legal să se plătească tribut Romei, şi cei de părerea 
contrară. 

Adevărul este că răspunsul lui Isus e o declaraţie cât se poate 
de clară ce se găseşte în evanghelii în legătură cu poziţia lui exactă 
în dezbaterea dintre preoţi şi zeloţi — nu cu privire la problema 
tributului, ci referitor la întrebarea de departe cea mai semnificativă 
despre suveranitatea lui Dumnezeu asupra ţării. Cuvintele lui Isus 
vorbesc de la sine: „Daţi înapoi ( cipodidomi ) Cezarului proprietatea 
care-i aparţine Cezarului..." Verbul cipodidomi, adesori tradus prin 
„a da cuiva", este de fapt un cuvânt compus: cipo e o prepoziţie care, 
în acest caz, înseamnă „din nou înapoi", iaididomi este un verb cu 
sensul de „a da". Apodidomi se foloseşte în mod concret când i se 
restituie cuiva proprietatea la care are dreptul; termenul implică 
faptul că persoana care primeşte plata e proprietara de drept a 
lucrului plătit. Cu alte cuvinte, conform lui Isus, Cezarul e 
îndreptăţit să „primească înapoi" dinarul, nu fiindcă ar merita tribut, 
ci pentru că este moneda lui; numele şi chipul său sunt gravate pe 
monedă. Dumnezeu nu are niciun amestec. Prin extensie, Dumnezeu 
este îndreptăţit să „primească înapoi" ţara pe care romanii au 
acaparat-o pentru ei înşişi, fiindcă este ţara lui Dumnezeu: 
„Pământul să nu se vândă pe vecie, căci pământul este stăpânirea 
mea, iar voi sunteţi pe lângă mine străini şi petrecători vremelnici", 
spune Domnul (Leviticul, 25:23). Cezarul nu are nimic de-a face cu 
pământul. 

Prin urmare, daţi-i înapoi Cezarului ce-i al lui şi daţi-i înapoi 
lui Dumnezeu ceea ce-i aparţine lui Dumnezeu. Acesta este 
argumentul zelot în forma sa cea mai simplă şi mai concisă. Şi pare 
să fie suficient pentru ca autorităţile din Ierusalim să-l eticheteze 
imediat pe Isus ca lestes. Tâlhar. Zelot. 

Două zile mai târziu, după ce au mâncat şi au băut în secret la 
masa de Paşte, Isus şi discipolii lui se îndreaptă, prin întunericul 
nopţii, spre Grădina Ghetsimani, pentru a se ascunde între măslinii 



noduroşi şi tufele de spini. Aici, pe versantul apusean al Muntelui 
Măslinilor, nu departe de locul din care, peste ani de zile, generalul 
roman Titus va lansa asediul Ierusalimului, îl găsesc autorităţile. 

— Aţi venit aici cu spade şi ciomege ca să mă arestaţi ca pe un 
tâlhar [lestes]?, întreabă Isus. 

Exact aşa au venit după el. Evanghelia lui loan afirmă că în 
Ghetsimani a intrat o „cohortă" ( speirci ) de soldaţi — unitate care 
cuprindea între trei sute şi şase sute de soldaţi romani — împreună 
cu poliţia Templului, cu toţii purtând „făclii şi arme" (loan, 18:3). E 
limpede că loan exagerează. Dar toate evangheliile cad de acord că 
grupul care a venit în toiul nopţii ca să-l aresteze pe Isus era numeros 
şi înarmat. O asemenea demonstraţie de forţă poate explica de ce, 
înainte de a porni spre Ghetsimani, Isus s-a asigurat că şi ucenicii 
lui erau înarmaţi. 

— Cel ce nu are sabie, îşi instruieşte Isus discipolii, imediat 
după masa de Paşte, să-şi vândă veşmântul şi să-şi cumpere sabie. 

— Doamne, răspund aceştia, iată aici două săbii. 

— E destul, spune Isus (Luca, 22:36-38). 

N-avea cum să fie destul. După o ciocnire scurtă, dar 
sângeroasă cu discipolii, gărzile îl arestează pe Isus şi-l duc la 
autorităţile din Ierusalim, unde este acuzat de răzvrătire, printre 
altele, pentru că „l-am aflat sucind minţile neamului nostru şi 
împiedicând să dăm dajdie Cezarului", acuzaţie pe care Isus nu o 
neagă (Luca, 23:2). 

Declarat vinovat, Isus este trimis pe Golgota, pentru a fi 
crucificat împreună cu alţi doi oameni care sunt numiţi explicit 
lestcii, tâlhari (Matei, 27:38; Marcu, 15:27). La fel ca în cazul 
oricărui criminal răstignit pe cruce, Isus primeşte o placă, sau titulus, 
descriind fapta pentru care e crucificat. Pe acest titulus al lui Isus 
scrie: „REGELE IUDEILOR". Crima lui: a râvnit la domnia 
regească; răzvrătire. Şi astfel, la fel ca orice tâlhar şi revoluţionar, 
ca fiecare zelot provocator şi profet apocaliptic care a venit înaintea 
sau în urma lui — la fel ca Ezechia şi Iuda, Theudas şi Athronges, 
Egipteanul şi Samariteanul, Simon fiul lui Giora şi Simon fiul lui 
Kochba — Isus din Nazaret este executat pentru a fi îndrăznit să-şi 
revendice mantia regească şi titlul de mesia. 



Să fie clar: Isus nu era un membru al grupării zeloţilor care a 
pornit războiul cu Roma, fiindcă nu se poate spune că ar fi existat o 
asemenea organizaţie timp de încă treizeci de ani după moartea lui. 
Nu era nici un revoluţionar violent, pornit să declanşeze o rebeliune 
armată, deşi opiniile lui cu privire la folosirea violenţei erau mult 
mai complexe decât se presupune de obicei. 

Priviţi însă îndeaproape cuvintele şi acţiunile lui Isus în 
Templul din Ierusalim — episodul care, fără îndoială, i-a precipitat 
arestarea şi execuţia — şi devine greu de contestat faptul următor: 
Isus a fost crucificat de romani fiindcă aspiraţiile lui mesianice 
ameninţau ocupaţia din Palestina, iar zelotismul său punea în pericol 
autorităţile Templului. Acest fapt în sine ar trebui să nuanţeze tot 
ceea ce citim în evanghelii despre acel mesia cunoscut ca Isus din 
Nazaret — de la detaliile morţii lui, crucificat pe Golgota, până la 
lansarea misionariatului său, pe malurile Iordanului. 



Capitolul 7 

Glasul ce strigă în pustie 


Ieşirea lui Ioan Botezătorul din deşert a fost ca o vedenie — un 
sălbatic, îmbrăcat în păr de cămilă, cu o curea la brâu, hrănindu-se 
doar cu lăcuste şi miere sălbatică, străbătând malurile Iordanului din 
Iudeea până la Enon şi predicând un mesaj simplu şi aspru: Sfârşitul 
e iminent, împărăţia Cerurilor se apropie şi va fi vai de evreii care 
au crezut că, provenind din seminţia lui Avraam, vor fi cruţaţi de 
judecată. 

— Acum securea stă la rădăcina pomilor, a spus Ioan, deci orice 
pom care nu face roadă bună se taie şi se aruncă în foc (Luca 3, 9). 

Celui bogat care a venit la el pentru a-i cere sfaturi, Ioan i-a 

spus: 

— Cel ce are două haine să dea celui ce nu are şi cel ce are 
bucate să facă asemenea. 

Perceptorilor de tribut (vameşilor) care îl întrebaseră care este 
calea către mântuire, le-a răspus: 

— Nu faceţi nimic mai mult decât ce vă este rânduit. 

Iar pe soldaţi i-a sfătuit să „nu asupriţi pe nimeni, nici să 
învinuiţi pe nedrept, şi să fiţi mulţumiţi cu solda voastră". 

Vestea despre Botezător s-a răspândit repede în întregul ţinut. 
Oamenii veneau tocmai din Galileea — o călătorie de câteva zile 
prin pustiul neprietenos al Iudeii — pentru a-1 auzi pe profet 
vorbind de pe malul Iordanului. Odată ajunşi, aceştia se dezbrăcau 
şi traversau pe malul estic, unde erau aşteptaţi de către Ioan. Rând 
pe rând, îi scufunda în apele învolburate ale râului. După ce ieşeau 
la suprafaţă, credincioşii traversau înapoi pe malul vestic al 
Iordanului — aşa cum făcuseră şi strămoşii lor în urmă cu o mie de 
ani — în ţara promisă de Dumnezeu. Astfel, cei botezaţi deveneau 
noul popor evreiesc: căit, mântuit şi gata să primească împărăţia 
Cerurilor pe Pământ. 

Mulţimea care se aduna în jurul Iordanului a devenit la un 
moment dat atât de numeroasă, încât activitatea Botezătorului a atras 



atentia fiului lui Irod cel Mare, Irod Antipa („Vulpea"), a cărui 
tetrarhie cuprindea şi regiunea Pereea, de pe malul estic al râului. 
Conform relatării biblice, Antipa a ordonat întemniţarea lui loan 
după ce acesta a criticat vehement căsătoria sa cu Irodiada, soţia 
fratelui vitreg al lui Antipa (pe care îl chema tot Irod). Nemulţu- 
mindu-se doar să îl închidă pe loan, ambiţioasa Irodiada a născocit 
un plan pentru a-1 omorî. Cu ocazia zilei de naştere a lui Antipa, 
Irodiada şi-a obligat fiica, seducătoarea Salomeea, să dănţuiască în 
chip lasciv pentru unchiul şi tatăl său vitreg. Bătrânul tetrarh a fost 
atât de incitat de mişcările unduitoare ale Salomeei, că a acceptat să- 
i facă o promisiune. 

— Cere-mi orice vrei, gâfâi Antipa, iar eu îţi voi oferi. Cere-mi 
chiar şi jumătate din regatul meu. 

Salomeea se consultă atunci cu mama ei. 

— Ce să-i cer? 

— Capul lui loan Botezătorul, răspunse Irodiada. 

în fine, povestea biblică nu trebuie să fie crezută ad litteram. 
Oricât de picant ar fi descrise circumstanţele în care a fost executat 
loan Botezătorul, povestea este plină de erori şi inadvertenţe 
istorice. Evangheliştii îl identifică incorect pe primul soţ al Irodiadei 
ca fiind Filip şi confundă locul execuţiei, Cetatea Machaerus 
[Mukawir], cu palatul regal al lui Antipa din oraşul Tiberias. 
întreaga relatare evanghelică este o lectură de sorginte folclorică, 
făcând trimitere conştientă la relatarea biblică a conflictului dintre 
llie şi Izabela, soţia Regelui Ahab. 

Un raport mai prozaic asupra morţii lui loan Botezătorul poate 
fi găsit în Antichităţile iudaice ale lui losephus. Cronicarul consideră 
că Antipa se temea că popularitatea tot mai mare a lui loan se va 
concretiza într-o insurecţie, deoarece susţinătorii săi păreau „gata să 
facă orice le-ar fi cerut". Aceasta este o ipoteză mai credibilă. 
Avertismentele lui loan despre apropierea judecăţii lui Dumnezeu 
nu erau ceva nou în Palestina secolului 1, însă speranţa pe care le-o 
oferea celor pe care îi boteza, promiţându-le şansa unei noi vieţi, era 
o idee foarte atractivă, loan le promitea evreilor care veneau la el o 
nouă ordine mondială: venirea împărăţiei Cerurilor. Şi, deşi nu a dus 
niciodată conceptul mai departe de nişte noţiuni vagi de egalitate şi 
dreptate, promisiunea în sine era de-ajuns pentru a-i atrage 



susţinători din toate ariile societăţii evreieşti a vremii — bogaţi şi 
săraci, puternici şi slabi. Antipa avea toate motivele să se teamă de 
loan; până şi soldaţii săi îl simpatizau. în aceste condiţii, l-a arestat 
pe Botezător, l-a găsit vinovat de răzvrătire şi l-a închis în Cetatea 
Machaerus, unde a fost ucis în taină undeva între anii 28 şi 30 e.n. 

Cu toate astea, faima lui loan i-a supravieţuit atât lui, cât şi lui 
Antipa, deoarece mulţi au văzut în înfrângerea sa de către regele 
Aretas al IV-lea în 36 e.n, urmată de exilul şi pierderea titlului şi a 
proprietăţilor, ca fiind pedeapsa divină pentru execuţia lui loan. La 
mult timp după moartea sa, evreii încă mai meditau la sensul 
predicilor şi al faptelor sale, iar discipolii lui continuau să cutreiere 
prin ludeea şi Galileea, botezând oameni în numele său. Viaţa lui 
loan şi legendele ţesute în jurul ei erau trecute pe hârtie în limba 
ebraică sau aramaică şi răspândite dintr-un oraş într-altul. Mulţi 
credeau că el este mesia. Unii îl aşteptau chiar să se întoarcă din 
morţi. 

în ciuda celebrităţii sale însă, nimeni nu pare să fi ştiut atunci 
— la fel cum nu pare să ştie nici acum — cine a fost de fapt loan 
Botezătorul sau de unde a venit. Evanghelia după Luca ne oferă o 
descriere fantezistă a genealogiei lui loan şi a naşterii sale 
miraculoase, pe care majoritatea istoricilor o resping fără ezitare. 
Singurul amănunt istoric ce s-ar putea obţine din Evanghelia după 
Luca este posibilitatea ca loan să fi provenit dintr-o familie de 
preoţi; tatăl său, susţine Luca, aparţinea ordinului clerical al lui Abia 
(Luca 1:5). Dacă acest lucru este adevărat, înseamnă că familia lui 
loan s-ar fi aşteptat ca acesta să urmeze cariera spirituală a tatălui 
său. loan, însă, a respins orice obligaţie familială şi orice datorie faţă 
de Templu, pentru a duce o viaţă de asceză în sălbăticie, 
„nemâncând pâine şi nebând vin“, profeţind în schimb Sfârşitul 
Lumii. Poate că aceasta este una dintre explicaţiile popularităţii sale 
uriaşe printre mase: renunţarea benevolă la viaţa preoţească şi la 
toate beneficiile ei, pentru a le oferi evreilor o nouă şansă de salvare, 
una care să nu aibă nimic de-a face cu Templul şi detestabila lui 
clasă clericală. Iar această şansă se numea „botez“. 

Ştim cu certitudine că botezul şi ritualurile cu apă erau destul 
de des întâlnite în Antichitate pe tot cuprinsul Orientului Apropiat. 
Grupuri de „botezători" cutreierau Siria şi Palestina, convertind 



credincioşi la ordinele lor prin scufundarea ritualică în apă. Ne- 
evreii convertiţi la iudaism obişnuiau să facă o baie ceremonială 
pentru a se dezice de fosta lor identitate şi a fi acceptaţi în noul clan. 
Evrei venerau apa pentru proprietăţile sale liminale, considerând că 
are puterea de a transpune o persoană sau un obiect dintr-o stare în 
alta: de la murdar la curat, de la profan la sfânt. Biblia este plină de 
practici purificatoare: obiecte (un cort sau o sabie) erau stropite cu 
apă pentru a fi închinate Domnului; oamenii (leproşii, femeile în 
timpul menstrua- ţiei etc.) erau scufundaţi în apă ca un act de 
purificare. Preoţii din Templul Ierusalimului îşi spălau mâinile 
înainte de a merge la altar şi a efectua jertfirile. Arhiereul urma o 
baie rituală înainte să intre în Sanctuar de Ziua Ispăşirii şi încă una 
imediat ce lua asupra lui păcatele poporului. 

Cea mai cunoscută sectă purificantă a vremii era mai sus- 
menţionata comunitate eseniană. Esenienii nu erau o grupare 
monahală în adevăratul sens al cuvântului. Unii locuiau în oraşele şi 
satele din ludeea, iar alţii se separau cu totul de restul evreilor în 
comune precum cea de la Qumran, unde practicau celibatul şi orice 
proprietate era împărţită cu cei din jur (în Qumran, singura 
proprietate personală permisă unui esenian era un veşmânt, o pătură 
pentru dormit şi o toporişcă pentru a săpa o latrină în sălbăticie 
atunci când era nevoie). Deoarece esenienii vedeau corpul fizic ca 
impur şi coruptibil, au dezvoltat un sistem rigid de scufundări 
complete, care trebuiau repetate constant pentru a menţine o stare de 
puritate rituală. Pe lângă acestea, esenienii obişnuiau să acorde o 
baie spirituală iniţială — un fel de botez — prin care primeau 
oamenii în comunitatea lor. 

Această practică poate să-l fi inspirat pe loan să adopte propriul 
ritual neobişnuit. Nu este exclus ca loan însuşi să fi fost esenian. 
între ei pot fi trasate nişte legături greu de ignorat. Atât loan, cât şi 
comunitatea eseniană aleseseră să locuiască în deşertul Iudeii în 
aproximativ aceeaşi perioadă; ni se spune că loan pleacă în 
sălbăticie la o vârstă fragedă, ceea ce poate fi legat de practica 
eseninilor de a adopta şi educa fiii preoţilor. Atât loan, cât şi 
esenienii refuzau autoritatea Templului. Esenienii îşi respectau 
propriul calendar şi propriile restricţii de dietă, refuzând conceptul 
de sacrificiu animal, principala activitate a Templului. Şi esenienii 



şi Ioan se considerau pe ei şi pe discipolii lor adevăratul trib al 
israeliţilor şi se pregăteau activ pentru Sfârşitul Lumii. Esenienii 
aşteptau cu nerăbdare un război apocaliptic în care „Fiii Luminii" 
(esenienii) să lupte cu „Fiii întunericului" (preoţii Templului) pentru 
supremaţia ş asupra Templului din Ierusalim, pe care esenienii să-l 
j purifice şi să-l resacralizeze sub conducerea lor. Şi nu în j ultimul 
rând, atât loan, cât şi esenienii se identificau cu j „glasul care strigă 
în pustie", prorocit de către Profetul Isaia: „Un glas strigă: «în pustiu 
gătiţi calea Domnului, drepte faceţi în loc neumblat cărările 
Dumnezeului jj nostru».” (Isaia 40:3). Toate cele patru evanghelii 
atribuie I acest verset lui Ioan; cât despre esenieni, acesta servea ca 
pasajul definitoriu al Scripturii despre concepţia pe care | o aveau 
asupra propriei identităţi şi a comunităţii lor. 

Cu toate astea, sunt destule diferenţe între Ioan şi esenieni ca 
să nu ne grăbim să tragem o concluzie. Ioan nu este prezentat ca un 
membru al comunităţii, ci ca un sin- guratic; o voce solitară strigând 
în pustiu. Mesajul său nu e unul exclusivist, ci le este deschis tuturor 
evreilor dispuşi să abandoneze căile nedemne şi să ducă o viaţă 
dreaptă. Dar aspectul cel mai important este acela că Ioan nu pare să 
fie preocupat în mod exagerat de purificarea rituală. El considera 
botezul ca pe un act unic, irepetabil. Este posibil să fi fost influenţat 
de ritualurile cu apă populare printre sectele evreieşti ale epocii, 
inclusiv a esenienilor, însă se pare că botezul pe care îl oferea în 
apele râului Iordan îi aparţinea. 

Şi atunci, ce însemna botezul lui Ioan? Evanghelia după Marcu 
face uimitoarea afirmaţie că ar fi fost un „botez al pocăinţei spre 
iertarea păcatelor" (Marcu 1:4). Natura fără îndoială creştină a 
acestei afirmaţii îi pune veridicitatea sub semnul întrebării. Sună mai 
degrabă ca o proiecţie creştină asupra faptelor Botezătorului, decât 
un citat direct — deşi, dacă acest lucru ar fi adevărat, ar fî o afirmaţie 
ciudată din partea primei biserici creştine. Ar însemna că Ioan avea 
puterea de a ierta păcate, chiar înainte de a-1 fi cunoscut pe Isus. 

Iosephus explică în mod clar că botezul lui Ioan nu avea ca scop 
„iertatea păcatelor, ci purificarea corpului", ceea ce ar face ca 
ritualul lui să fie mai degrabă unul de iniţiere în secta sau în ordinul 
lui. Această teză este susţinută şi în „Faptele Sfinţilor Apostoli", în 
care un grup de corinteni declară cu mândrie că aparţin botezului 



lui Ioan (Faptele Sfinţilor Apostoli 19:1-3). Dar şi asta ar fi ridicat 
probleme pentru comunitatea creştină de început. Pentru că unul 
dintre lucrurile asupra cărora toate evangheliile sunt de acord atunci 
când vine vorba despre loan Botezătorul, este că undeva în jurul 
vârstei de treizeci de ani, din motive necunoscute, Isus din Nazaret 
şi-a părăsit satul natal din Galileea, abandonându-şi casa, familia şi 
obligaţiile, pentru a veni în ludeea şi a fi botezat de către loan pe 
malul Iordanului, intr-adevăr, viaţa lui Isus ca personaj istoric 
începe nu cu naşterea sa miraculoasă, ci cu întâlnirea sa cu loan 
Botezătorul. 

Problema primilor creştini era că, acceptând amănuntele întâlnirii 
dintre Isus şi loan, ar fi însemnat să recunoască tacit că loan era, cel 
puţin la început, o figură superioară. Dacă botezul lui loan avea ca 
scop iertarea păcatelor, aşa cum susţine Marcu, atunci acceptarea lui 
de către Isus indică o nevoie de a fi spălat de păcate cu ajutorul ; 
Botezătorului. Dacă botezul lui loan era un ritual iniţiatic, aşa cum 
sugerează losephus, atunci acesta este momentul ’ în care Isus este 
primit în cadrul mişcării lui loan, printre alţi discipoli. Tocmai asta 
susţin şi discipolii lui Ioan, care refuză să fie absorbiţi în facţiunea 
lui Isus chiar şi la mulţi ! ani după execuţia celor doi, susţinând că 
mentorul lor, Ioan, a fost mai important decât Isus. în fond, cine a 
botezat pe cine? 

Importanţa istorică a lui Ioan Botezătorul şi rolul său în 
lansarea misionariatului lui Isus au creat o dilemă dificilă pentru 
autorii evangheliilor. Ioan era respectat, popular şi recunoscut 
aproape universal ca preot şi profet. Faima sa era prea puternică 
pentru a fi ignorată, iar botezul său săvârşit Iui Isus, prea bine 
cunoscut pentru a fi ascuns. ' Povestea trebuia spusă. Dar în acelaşi 
timp, mesajul ei trebuia adaptat şi orice pericol înlăturat. Rolurile 
celor doi bărbaţi trebuiau inversate: Isus să fie cel superior şi Ioan 
cel ? inferior. Aşa se explică regresul personajului lui Ioan de la ; 
prima evanghelie, Marcu — în care este prezentat ca un : profet şi 
un mentor pentru Isus — la ultima, Ioan, în care Botezătorul pare 
să nu servească altui scop decât acela de a confirma divinitatea lui 
Isus. 



Marcu îl descrie pe Ioan Botezătorul ca pe o figură complet 
independentă, care îl botează pe Isus printre mulţi alţii ce vin la el 
în căutarea iertării păcatelor. „Şi ieşeau la el tot ţinutul Iudeii şi toţi 
cei din Ierusalim şi se botezau de către el, în râul Iordan, 
mărturisindu-şi păcatele... Şi în zilele acelea, Isus a venit din 
Nazaretul Galileii şi s-a botezat în Iordan, de către Ioan“ (Marcu 
1:5, 9). Botezătorul din descrierea lui Marcu recunoaşte că nu este 
mesia cel promis — „Şi propovăduia, zicând: Vine în urma mea Cel 
ce este mai tare decât mine (...) Căruia nu sunt vrednic, plecându- 
mă, să-I dezleg cureaua încălţămintelor. Eu v-am botezat pe voi cu 
apă, El însă vă va boteza cu Duh Sfânt" (Marcu 1:7-8) — dar, în 
mod ciudat, nu confirmă niciodată că Isus ar fi cel la care se referă. 
Nici măcar după botezul formal al lui Isus, atunci când se deschid 
cerurile şi Duhul Sfânt coboară asupra sa sub forma unui porumbel, 
în timp ce o voce divină îi spune: „Tu eşti Fiul Meu cel iubit, întru 
Tine am binevoit", Ioan nici nu observă, nici nu comentează în vreun 
fel această intervenţie divină. Pentru Ioan, Isus este unul dintre 
numeroşii urmaşi al lui Avraam care s-au aventurat în Iordan pentru 
a fi iniţiaţi în noul clan al Israelului. El trece pur şi simplu mai 
departe la următoarea persoană care aşteaptă să fie botezată. 

Două decenii mai târziu, Matei repovesteşte aproape textual 
relatarea lui Marcu despre botezul lui Isus, însă are grijă să puncteze 
cel puţin una dintre lacunele importante ale predecesorului său: în 
momentul în care Isus soseşte pe malul Iordanului, Ioan îl 
recunoaşte instantaneu ca fiind „cel ce îmi va urma". 

„Eu vă botez cu apă", spune Botezătorul. „însă el vă va boteza 
cu foc." 

La început, Ioan al lui Matei refuză să-l boteze pe Isus, 
sugerând că el este cel care ar trebui să fie botezat. Ioan continuă 
prin a-1 boteza abia după ce călătorul din Nazaret îi acordă 
permisiunea. 

Luca merge chiar şi mai departe, repetând povestea descrisă în 
Marcu şi Matei, preferând să treacă fugar peste momentul botezului 
în sine. „Şi după ce s-a botezat tot poporul, botezându-se şi Isus şi 
rugându-se, s-a deschis cerul. (Luca 3:21). 



Cu alte cuvinte, Luca omite să identifice un iniţiator al 
botezului lui Isus. Nu loan este cel care îl botează pe Isus. Isus este 
pur şi simplu botezat. Luca îşi întăreşte punctul de vedere, ţesând în 
jurul naşterii lui loan o poveste care, împreună cu cea despre Isus, 
să demonstreze că acesta din urmă era superior încă din stadiul fetal. 
Poate că naşterea lui loan de către o femeie infertilă a fost un 
miracol, dar acesta păleşte în faţa miracolului naşterii lui Isus dintr- 
o fecioară. 

Acesta este doar unul dintre eforturile lui Luca — continuate şi 
în Faptele Sfinţilor Apostoli — de a-i convinge pe discipolii lui loan 
să-şi abandoneze profetul în favoarea lui Isus. 

în Evanghelia după loan, scrisă la trei decenii după cea a lui 
Marcu, loan nici măcar nu mai e numit „Botezătorul"; evanghelistul 
nu foloseşte niciunde acest titlu pentru a-1 descrie pe profetul din 
apele Iordanului. De fapt, Isus nici nu mai este botezat de către loan. 
Singurul rol al Botezătorului în cea de-a patra evanghelie este să 
depună mărturie despre divinitatea lui Isus. Isus nu numai că este 
mai „puternic" decât loan Botezătorul. El este Lumina, Dumnezeul, 
Mielul lui Dumnezeu, Alesul. Este logos-ul preexistent, care „a 
existat cu mult dinaintea mea", spune Botezătorul. 

„Am văzut Duhul Sfânt pogorându-se deasupra lui sub chip de 
porumbel", spune loan despre Isus, completând astfel încă una 
dintre lacunele textului lui Marcu, înainte să le poruncească în mod 
direct discipolilor săi să-l părăsească şi să-l urmeze pe Isus. Pentru 
loan Evanghelistul, nu a fost suficient să-l minimalizeze pe 
Botezător; acesta trebuia să se discrediteze singur şi să se denigreze 
public în faţa adevăratului profet şi mesia. 

„Nu sunt eu Hristosul, ci sunt trimis înaintea lui“, recunoaşte 
Botezătorul în cea de-a patra evanghelie. „Acela trebuie să crească, 
iar eu să mă micşorez" (loan 3:28-30). 

încercarea frenetică de a reduce importanţa lui loan, de a-1 face 
inferior lui Isus — aducându-1 aproape de nivelul unui mesager — 
trădează o nevoie urgentă din partea comunităţii creştine iniţiale de 
a contracara ceea ce dovezile istorice sugerează în mod clar: 
indiferent cine a fost Botezătorul, de unde provenea şi ce intenţiona 



prin ritualul său, este foarte probabil ca Isus să fi fost unul dintre 
numeroşii săi discipoli atunci când şi-a început misionariatul. 
înainte de întâlnirea cu loan, Isus era un ţăran anonim şi muncitor 
plătit cu ziua în Galileea. Prin botezul lui loan nu numai că a fost 
cooptat în cadrul noii şi răscumpăratei naţiuni evreieşti, ci a intrat şi 
în anturajul lui loan. Nu toţi cei botezaţi de loan îi deveneau 
discipoli; mulţi se întorceau pur şi simplu acasă. însă Isus a rămas. 
Evangheliile spun foarte clar că, după botez, în loc să se întoarcă în 
Galileea, Isus a plecat „în sălbăticia" Iudeii, adică tocmai acolo de 
unde venise loan. A petrecut o vreme în deşert, nu pentru a „fi ispitit 
de Satana", aşa cum au pretins evangheliştii, ci pentru a învăţa de la 
loan şi a iniţia o strânsă legătură cu discipolii săi. 

Primele cuvinte rostite de Isus în public după începerea 
misionariatului său le reflectă pe cele ale lui loan: „S-a împlinit 
vremea şi s-a apropiat împărăţia lui Dumnezeu. Pocăiţi-vă şi credeţi 
înVestea cea Bună" (Marcu 1:15). La fel şi prima activitate publică: 
„După acestea a venit Isus şi ucenicii Lui în pământul Iudeii şi stătea 
acolo şi boteza. Şi boteza şi loan.. .“(loan 3:22-23). Evident, primii 
discipoli 

ai lui Isus — Andrei şi Filip — nu erau discipolii lui, ci ai lui loan 
(loan 1:35- 47). Aceştia l-au urmat pe Isus abia după arestarea lui 
loan. Formula de adresare pe care o folosea Isus pentru duşmanii lui 
din rândul scribilor şi al fariseilor era aceeaşi cu cea folosită de loan: 
„Pui de vipere!" (Matei 12:34) 

După botezul său, Isus a rămas o vreme în Iudeea, frecventând 
anturajul lui loan, predicând în numele mentorului său şi botezând 
alături de el, până când Antipa, speriat de puterea şi popularitatea 
lui loan, a cerut să fie arestat şi aruncat în temniţă. Abia atunci a 
părăsit Isus Iudeea şi s-a întors acasă, la familia sa. 

înapoi în Galileea, înconjurat de oamenii lui, Isus va prelua 
rolul lui loan şi va începe să predice despre împărăţia Cerurilor şi 
judecata ce urma să vină. Şi totuşi, Isus nu se va limita la a repeta 
vorbele şi acţiunile lui loan. Mesajul lui Isus va fi mult mai 
revoluţionar, concepţia sa despre împărăţia Cerurilor mult mai 
radicală şi conştiinţa propriei identităţi şi a misiunii periculoase în 
care s-a angajat, mult mai clar definite decât şi-ar fi imaginat 



predecesorul său vreodată. Poate că loan boteza prin apă, însă Isus 
va boteza prin puterea Duhului Sfânt. Şi prin foc. 



Capitolul 8 

Urmează-mă 


Galileea în care s-a întors Isus după perioada petrecută cu Ioan 
Botezătorul era diferită de Galileea în care se născuse. Ţinutul 
copilăriei sale suferise traume psihice profunde din pricina 
represaliilor Romei în urma revoltelor izbucnite după moartea lui 
Irod cel Mare în 4 î.e.n. 

Răspunsul Romei la rebeliune, indiferent unde se iscase, a fost 
unul previzibil: arderea satelor, devastarea oraşelor şi înrobirea 
populaţiei. Acesta a fost ordinul dat de împăratul Augustus 
legiunilor sale după moartea lui Irod pentru a le servi o lecţie 
rebelilor evrei. Romanii au înăbuşit relativ uşor revoltele din Iudeea 
şi Pereea, acordând o atenţie sporită Galileei, nucleul revoltei. Mii 
de oameni au fost ucişi, în timp ce provinciile erau pârjolite. 
Dezastrul s-a extins în toate oraşele şi toate satele, lăsând în urmă 
puţini supravieţuitori. Satele Emaus şi Sampho au fost pustiite. 
Sepphorisul, care îi permisese lui Iuda Galileanul să pătrundă în 
depozitul de arme al oraşului, a fost făcut una cu pământul. întreaga 
Galilee a fost trecută prin foc şi sabie. Nici măcar un sat neînsemnat 
precum Nazaretul nu ar fi scăpat de furia Romei. 

Roma avea motive întemeiate de a-şi canaliza ostilităţile asupra 
Galileei. De secole întregi, regiunea fusese un focar de activitate 
revoluţionară. Cu mult înaintea invaziei romane, termenul de 
„galilean" devenise sinonim cu cel de „rebel“. Iosephus spune 
despre locuitorii Galileei că sunt „de mici învăţaţi cu războiul", iar 
provincia însăşi, care 

beneficia de o geografie aspră şi un teren stâncos, fusese 
dintotdeauna „rezistentă la invazii străine". 

Nu conta dacă invadatorii erau ne -evrei sau evrei; galileenii 
refuzau să se lase stăpâniţi. Nici măcar Regele Solomon nu reuşise 
să-i cucerească, populaţia regiunii rezistând taxelor grele impuse şi 



regimului inuman de muncă la care fuseseră supuşi pentru 
construirea primului Templu din Ierusalim. Nici măcar Haşmoneii 

— regii-preoţi care domniseră peste tot teritoriul, din 140 î.e.n. şi 
până la invazia romană din 63 î.e.n. — nu reuşiseră niciodată cu 
adevărat să-i facă pe localnici să se supună templului-stat creat în 
ludeea. Iar Galileea fusese permanent un ghimpe în coasta lui Irod, 
care nu a fost numit „Regele Iudeilor" decât după ce a reuşit să 
cureţe regiunea de ameninţarea grupărilor de tâlhari. 

Galileenii par să se fi considerat un neam diferit de restul 
evreilor palestinieni. Iosephus se referă la ei în mod expres ca la altă 
etnie; Mishna susţine că galileenii aveau alte legi şi obiceiuri pentru 
căsătorie şi foloseau chiar şi sisteme diferite de măsurare pentru 
greutate, lungime etc. Erau un popor de păstori — oameni de la ţară 

— uşor de recunoscut după obiceiurile lor provinciale şi accentul 
rustic distinct — accentul care l-a trădat şi pe Simon Petru după 
arestarea lui Isus: „Cu adevărat şi tu eşti unul dintre ei [Discipolii 
lui Isus], căci şi vorbirea te face cunoscut" (Matei 26:73). Elita 
urbană a Iudeii îi insulta pe galileeni, numindu-i „oameni ai 
pământului", un termen care denota dependenţa acestora de 
agricultură. Dar acelaşi termen mai avea o conotaţie; îi descria pe 
cei needucaţi şi violenţi, cei care nu se supun legii, mai ales în ceea 
ce privea zeciuiala Templului. Nemulţumirea iudeilor faţă de 
delăsarea şi întârzierile galileenilor privind plata tributului către 
Templu reiese din literatura epocii. De cealaltă parte, multe scripturi 
apocrife, precum Testamentul lui Levi şi Cartea lui Enoh, reflectă 
sentimentul critic al galileenilor faţă de stilul îmbelşugat de viaţă al 
preoţimii iudaice, exploatarea ţărănimii şi ruşinoasa colaborare cu 
Roma. 

Fără îndoială că între galileeni şi Templu exista o legătura 
emoţională profundă, ei considerându- 1 „casa lui Dumnezeu 1 ', dar 
asta nu făcea decât să le accentueze şi mai mult antipatia faţă de 
preoţii Templului, care se considerau unicii arbitri ai voii Domnului. 
Există dovezi din care reiese că galileenii erau mai puţin interesaţi 
de ritualurile Templului şi, din cauza distanţei de trei zile dintre 
Galileea şi Ierusalim, mai puţin înclinaţi să-l viziteze. Fermierii şi 
ţăranii care reuşeau să strângă destui bani ca să vină la Ierusalim 
pentru festivităţi se aflau în situaţia umilitoare de a-şi oferi jertfele 



preoţilor bogaţi, printre care, de multe ori, se numărau chiar şi 
deţinătorii pământurilor pe care ţăranii le lucrau acasă. 

Fractura dintre ludeea şi Galileea a crescut şi mai mult după ce 
Roma a plasat Galileea sub guvernarea directă a lui Antipa, fiul lui 
Irod cel Mare. Pentru prima dată în istorie, galileenii aveau un 
conducător care locuia în Galileea. Tetrarhia lui Antipa a 
transformat provincia într-o jurisdicţie politică separată, care nu se 
mai afla sub autoritatea directă a Templului şi a aristocraţiei 
clericale din Ierusalim. Galileenii erau obligaţi în continuare să 
plătească zeciuiala Templului, iar Roma îşi exercita în continuare 
controlul asupra fiecărui aspect al vieţii lor; în fond, Antipa fusese 
încoronat de Roma şi răspundea comenzilor ei. Dar domnia lui 
Antipa permitea Galileei un anumit grad de autonomie. Trupele 
romane se retrăseseră din provincie şi fuseseră înlocuite cu soldaţii 
lui Irod. Iar acesta, cel puţin, era evreu, reuşind în cea mai mare parte 
să nu jignească sensibilităţile religioase ale supuşilor săi — 
exceptând căsătoria cu soţia fratelui său şi execuţia lui loan 
Botezătorul. 

începând cu anul 10 e.n., când Antipa şi-a stabilit capitala în 
Sepphoris, şi până în 36 e.n., anul în care împăratul Caligula îl 
demite şi îl exilează, Galileea s-a bucurat de o bine-venită perioadă 
de linişte şi pace după un deceniu de proteste şi războaie. Dar pacea 
a fost doar o manevră, iar încetarea conflictului, un pretext pentru 
transformarea fizică a Galileei. Pe parcursul celor douăzeci de ani, 
Antipa a clădit două oraşe greceşti de la zero — Sepphoris, prima 
capitală, apoi Tiberias, a doua, pe coasta Mării Galileei — care au 
perturbat societatea galileeană tradiţională. 

Acestea erau primele oraşe adevărate pe care le-a avut Galileea, 
populate aproape în întregime de comercianţi romani, ne -evrei 
vorbitori de greacă, colonişti înstăriţi din ludeea, într-un cuvânt, 
negalileeni. Noile oraşe au exercitat o presiune enormă asupra 
economiei, practic împărţind provincia între cei bogaţi şi cu putere 
şi cei care trudeau pentru a le întreţine nivelul ridicat de trai. Satele 
agricole sau pescăreşti aflate la limita subzistenţei erau din ce în ce 
mai copleşite de nevoile oraşelor, agricultura şi producţia de 
alimente mergând către noua populaţie urbană. Taxele au fost 



ridicate, preţurile terenurilor dublate şi datoriile au sărit în aer, 
dezintegrând încet -încet stilul de viaţă tradiţional al comunităţii. 

Când Isus s-a născut, Galileea clocotea. Primul deceniu al vieţii 
sale a coincis cu prădarea şi distrugerea provinciei, iar al doilea, cu 
reconstruirea ei sub îndrumarea lui Antipa. Atunci când Isus a 
părăsit Galileea pentru a se întâlni cu loan Botezătorul în ludeea, 
Antipa renunţase deja la Sepphoris ca reşedinţă regală, în favoarea 
mai noului şi mai opulentului oraş Tiberias. La întoarcerea sa, 
Galileea pe care o cunoscuse — cea a ogoarelor şi fermelor răzleţe, 
a livezilor înfloritoare împrejmuite de pajişti cu flori sălbatice — 
semăna mai degrabă cu ludeea din care tocmai se întorsese: 
urbanizată, elenizată, tiranică şi divizată între cei ce aveau şi cei ce 
nu aveau. 

Prima oprire a lui Isus după întoarcerea sa trebuie să fi fost la 
Nazaret, unde familia sa locuia în continuare, deşi nu a stat în oraşul 
său natal prea mult. Isus părăsise Nazaretul ca un simplu tekton, dar 
s-a întors schimbat. Transformarea sa a creat o fisură adâncă în 
comunitate. Aproape că nu l-au recunoscut pe predicatorul călător 
care reapăruse în satul lor. Evanghelia spune că mama lui Isus, 
împreună cu fraţii şi surorile lui, au fost scandalizaţi de ceea ce 
spuneau oamenii despre el; au încercat cu disperare să-l facă să tacă 
şi să-l oprească (Marcu 3:21). Cu toate acestea, când l-au abordat şi 
l-au implorat să se întoarcă acasă şi să continue afacerea familiei, el 
a refuzat. „Cine sunt mama mea şi fraţii mei?“ a întrebat, privind în 
jur. „Iată mama mea şi fraţii mei. Că oricine va face voia lui 
Dumnezeu, acesta este fratele meu şi sora mea şi mama mea.“ 
(Marcu 3:31-35) 

Această relatare din Evanghelia după Marcu este adesea 
interpretată ca refuzul iniţial al învăţăturilor lui Isus de către familia 
sa şi negarea identităţii de mesia. Dar din răspunsul lui nu reiese 
ostilitate sau animozitate faţă de ei. Iar în evanghelii nu există niciun 
indiciu că familia lui Isus i-ar fi descurajat ambiţiile mesianice. 
Dimpotrivă, fraţii lui Isus au jucat roluri semnificative în mişcarea 
pe care a fondat-o. După crucificarea lui, fratele său, Iacov, a devenit 
conducătorul comunităţii din Ierusalim. Poate că familia sa a fost 



reticentă la început, dar dovezile istorice 

sugerează că, în cele din urmă, au ajuns să creadă în el şi să-i susţină 
cauza. 

Când vine vorba de ceilalţi nazarineni însă, e altă poveste. 
Evanghelia îi descrie ca fiind tulburaţi de întoarcerea „fiului 
Mariei“. Deşi câţiva erau impresionaţi şi îl aclamau, majoritatea se 
temeau de prezenţa şi afirmaţiile sale. Isus a devenit în scurt timp un 
proscris în mica sa comunitate aşezată pe coasta dealului. 
Evanghelia spune că localnicii l-au luat pe sus şi l-au târât la 
marginea prăpastiei, vrând să-l arunce (Luca 4: 14-30). Povestea este 
suspectă; în Nazaret nu există o prăpastie abruptă, ci o pantă lină. 
Ce trebuie reţinut însă este faptul că Isus nu a reuşit să dobândească 
prea mulţi adepţi în Nazaret — cel puţin, nu la început. „Niciun 
prooroc nu este bine primit în patria sa“, a spus el înainte să-şi 
abandoneze casa părintească şi să pornească spre Capemaum, un sat 
pescăresc din apropiere, situat pe coasta nordică a Mării Galileei. 

Capernaum era locul ideal pentru a-şi începe misio- nariatul, 
deoarece reflecta perfect schimbările economice nefaste produse 
sub conducerea lui Antipa. Acest sat de aproape o mie cinci sute de 
agricultori şi pescari, cunoscut pentru climatul temperat şi solul 
fertil, avea să devină principalul aşezământ al lui Isus pe parcursul 
primului său an ca misionar în Galileea. 

Satul se întindea de-a lungul unei porţiuni vaste a ţărmului, 
permiţând aerului sărat şi răcoros să cuprindă toate plantele şi 
copacii. Vegetaţia litorală era bogată tot anul, în timp ce pe dealuri 
creşteau desişuri de nuci sălbatici şi brazi, smochini şi măslini. 
Secretul economic al Caper- naumului se găsea, însă, în bogăţiile 
mării care îi hrăniseră pe localnici de secole întregi. 

Din păcate, la vremea la care a ajuns Isus în Capemaum, toată 
producţia localităţii ajunsese să deservească marile oraşe, în frunte 
cu Tiberias, noua capitală, aflată la doar câţiva kilometri mai la sud. 
Producţia alimentară creştea exponenţial şi, odată cu ea, şi 
standardul de viaţă al acelor fermieri şi pescari care avuseseră 
capacitatea de a cumpăra mai mult teren cultivabil, respectiv mai 
multe bărci şi plase. Dar, la fel ca în restul Galileei, profiturile de pe 



urma acestor creşteri mergeau în beneficiul latifundiarilor şi al 
vameşilor care locuiau în afara Capemaumului: preoţii înstăriţi din 
Iudeea şi noua elită urbană din Sepphoris şi Tiberias. Majoritatea 
riveranilor nu sesizaseră nicio îmbunătăţire economică, ba din 
contră. Aceştia au fost primii cărora Isus le-a adresat mesajul său; 
cei ale căror vieţi au fost afectate în mod direct de evoluţia econo- 
mico-socială a Galileei. 

Asta nu înseamnă că Isus li s-ar fi adresat numai săracilor sau 
că doar cei nevoiaşi l-ar fi urmat. Un număr de beneficiari destul de 
prosperi au început să susţină cauza lui Isus, oferindu-le mâncare şi 
adăpost lui şi discipolilor săi. Printre aceştia îi amintim pe vameşii 
Levi (Marcu 2:13-15) şi Zacheu (Luca 19:1-10) şi pe lair, unul 
dintre „mai-marii sinagogii" (Marcu 5:21-43). Dar mesajul lui Isus 
era formulat ca o provocare directă la adresa celor bogaţi şi 
puternici, fie ei romani, colaboratori ai Templului sau proaspăt 
îmbogăţiţii din oraşele greceşti ale Galileei. Mesajul era unul clar: 
Dumnezeu vede suferinţa celor săraci şi fără avut; le aude plânsetul 
de jale. Şi acum va acţiona. Poate că nu era ceva cu totul nou — Ioan 
îşi clădise doctrina în jurul aceleiaşi teme — , dar era un mesaj 
transmis unei noi Galilei, de un bărbat care, în calitate de galileean 
născut şi trăit printre ei, împărtăşea aceleaşi sentimente faţă de 
Iudeea şi de Templu. 

Isus nu a stat prea mult în Capemaum înainte de a începe să 
strângă în jurul lui un grup de galileeni cu vederi similare, racolaţi 
mai ales din rândul pescarilor tineri. Aceştia îi vor deveni primii 
discipoli (pe lângă cei doi care deja îl urmau, cei preluaţi din 
anturajul lui Ioan Botezătorul după arestarea acestuia.) Conform 
Evangheliei după Marcu, Isus şi-a găsit primii simpatizanţi pe 
ţărmul Mării Galileei. Zărindu-i pe Simon şi pe fratele său, Andrei, 
doi pescari tineri care îşi pregăteau năvoadele, Isus le-a spus: 
„Veniţi după mine, şi eu vă voi face pescari de oameni". Cei doi 
fraţi, scrie Marcu, au aruncat imediat năvoadele şi l-au urmat. Ceva 
mai târziu, Isus a întâlnit alţi doi pescari — lacov şi Ioan, fiii cei 
mici ai lui Zevedeu — şi le-a propus acelaşi lucru. Şi ei şi-au 
abandonat barca şi plasele şi l-au urmat pe Isus (Marcu 1:16-20). 

Ceea ce îi diferenţia pe aceşti ucenici de mulţimea de 



simpatizanţi care se aduna în jurul lui Isus de fiecare dată când intra 
în câte un oraş era faptul că ei îl însoţeau peste tot. Spre deosebire 
de masele entuziaste, dar capricioase, ucenicilor li se cerea în mod 
direct să îşi părăsească familiile şi casele pentru a-1 urma pe Isus 
dintr-un oraş într-altul. „Dacă vine cineva la mine şi nu urăşte pe 
tatăl său şi pe mamă şi pe femeie şi pe copii şi pe fraţi şi pe surori, 
chiar şi sufletul său însuşi, nu poate să fie ucenicul meu" (Luca 
14:26; Matei 10:37). 

Evanghelia lui Luca susţine că în total au fost şaptezeci şi doi 
de ucenici (Luca 10: 1-12) şi că, printre aceştia, se numărau şi femei, 
unele dintre ele, în ciuda tradiţiei, fiind cunoscute după nume în 
Noul Testament: Ioana, soţia servitorului lui Irod, Chuza, Maria, 
mama lui Iacov şi a lui loses, Mana, soţia lui Clopa; Susana, 
Salomeea şi, poate cea mai cunoscută dintre ele, Maria din Magdala, 
pe care Isus a vindecat-o de „cei şapte demoni" (Luca 8:2). Că aceste 
femei s-au numărat printre ucenicii lui Isus este un fapt demonstrat, 
toate cele patru evanghelii prezentându-le ca însoţindu- 1 pe Isus din 
oraş în oraş (Marcu 15:40-41; Matei 27:55-56; Luca 8:2-3; 23:49; 
Ioan 19:25). Biblia afirmă că „multe alte femei (...) mergeau după el 
[Isus] şi îl slujeau" (Marcu 15:40-41). Acestea i-au fost alături din 
zilele sale în Galileea şi până la ultima suflare pe Muntele Golgota. 

Dar, printre aceşti şaptezeci şi doi, exista un nucleu central de 
apostoli — cu toţii bărbaţi — care aveau un rol special în cadrul 
misiunii lui Isus. Aceştia erau „Cei Doisprezece". Dintre ei făceau 
parte fraţii Iacov şi Ioan — fiii lui Zevedeu — pe care Isus îi va numi 
„fiii tunetului"; Filip, care venea din Betsaida şi care îşi începuse 
ucenicia sub Ioan (Ioan 1:35-44); Andrei, evanghelistul Ioan 
plasându-1 şi pe el alături de discipolii dintru început ai 
Botezătorului, spre deosebire de evangheliile sinoptice care spun că 
provenea din Capemaum; Simon, fratele lui Andrei, pe care Isus îl 
va numi Petru; Matei, adesea asociat greşit cu Levi, vameşul; Iuda 
Tadeu, fiul lui Iacov; Iacov fiul lui Alfeu; Toma, care va rămâne în 
istorie pentru că s-a îndoit de învierea lui Isus; Bartolomeu, despre 
care nu se ştie aproape nimic; încă un Simon, cunoscut ca „Zelotul" 
pentru devotamentul său faţă de „zel", ca doctrină biblică şi nu ca 
apartenenţă la gruparea zeloţilor, care urma să activeze treizeci de 
ani mai târziu; şi Iuda Iscarioteanul, cel despre care evangheliile 



susţin că l-ar fi trădat pe Isus arhiereului Caiafa. 

Cei Doisprezece vor fi principalii mesageri ai lui Isus — 
apostolii, sau ambasadorii — trimişi în oraşele şi satele din 
apropiere pentru a predica individual şi fără supraveghere 
(Luca 9:1-6). Aceştia nu erau liderii mişcării lui Isus, ci mai degrabă 
principalii lui misionari. Dar Cei Doisprezece mai aveau o funcţie, 
una în primul rând simbolică, ce avea să se manifeste mai târziu. Ei 
voi ajunge să simbolizeze cele douăsprezece triburi ale Israelului, 
distruse şi împrăştiate în vremuri de mult apuse. 

Având baza stabilită şi cu un grup de discipoli aleşi personal în 
continuă creştere, Isus a început să viziteze sinagoga locală pentru a 
le predica oamenilor din Caper- naum. Evanghelia spune că cei care 
îl auzeau erau fascinaţi de învăţămintele lui, însă nu era vorba doar 
de ceea ce spunea. în acest moment, Isus încă repeta cuvintele 
mentorului său, Ioan Botezătorul: „De atunci încolo [de când a ajuns 
în Capernaum]", scrie Matei, „Isus a început să predice şi să zică: 
Pocăiţi-vă! Căci împărăţia Cerurilor se apropie!" (Matei 4:17). Dar 
ceea ce îi fascina cu adevărat pe cei adunaţi în sinagoga din 
Carpenaum era autoritatea cu care vorbea Isus. „Căci el îi învăţa ca 
unul care avea autoritate, nu cum îi învăţau cărturarii lor" (Matei 
7:28; Marcu 1:22; Luca 4:31). 

Comparaţia cu învăţătorii, accentuată în toate cele trei 
evanghelii sinoptice, este ostentativă şi grăitoare. Spre deosebire de 
Ioan Botezătorul, care este posibil să se fi născut într-o familie de 
preoţi din Iudeea, Isus era un ţăran. Vorbea ca un ţăran. Predica în 
aramaică, limba comună. Nu avea autoritatea unui cărturar învăţat 
sau a aristocraţiei clericale. Autoritatea lui provenea direct de la 
Dumnezeu. Şi nu este de mirare, din moment ce, de când a intrat în 
sinagoga micului oraş maritim, Isus a făcut tot posibilul să-şi afirme 
opoziţia faţă de gărzile Templului şi cultului iudaic, provocându-le 
autoritatea ca reprezentanţi ai lui Dumnezeu pe pământ. 

Deşi evangheliile pun la un loc grupările cu care Isus se afla în 
conflict, adesea sub formulări generale ca „marii preoţi şi bătrânii" 
sau „învăţătorii şi fariseii", acestea erau grupări separate din 
Palestina secolului I, iar Isus avea relaţii diferite cu fiecare. Cu toate 
că evangheliile încearcă să-i reprezinte pe farisei ca pe principalii 
opozanţi ai lui Isus, adevărul este că relaţiile lui cu aceştia au fost — 



cu excepţia câtorva momente tensionate — în cea mai mare parte 
destul de civilizate şi, ocazional, chiar cordiale. Un fariseu l-a 
avertizat pe Isus că viaţa sa e în pericol (Luca 13:31), un fariseu a 
ajutat la îngroparea sa după execuţie (loan 19:38-40), un fariseu a 
salvat vieţile discipolilor săi după înălţare (Faptele Sfinţilor Apostoli 
5:34). Isus lua masa cu fariseii, dezbătea problemele împreună cu ei 
şi trăia printre ei. Au existat farisei chiar şi printre adepţii săi. 

în schimb, evangheliile pun întotdeauna în lumină proastă 
puţinele interacţiuni dintre Isus şi nobilimea clericală sau elita 
rabinilor care îi reprezintă. La cine altcineva să se fi referit Isus 
atunci când a spus: „Aţi transformat Templul într-o peşteră de hoţi"? 
Nu se referea la comercianţi şi speculanţi atunci când a dat buzna în 
curtea Templului, răstumând tarabele şi deschizând cuştile, ci la cei 
care profitau cu adevărat de pe urma comerţului din Templu şi de pe 
urma galileenilor săraci, cum era şi el. 

Asemenea precursorilor săi zeloşi, Isus era mai puţin preocupat 
de imperiul păgân care anexase Palestina şi mai mult pornit 
împotriva impostorilor evrei care ocupaseră Templul. Cu toţii aveau 
să-l vadă pe Isus ca pe o ameninţare, dar nu există îndoială că 
principalul antagonist din evanghelii nu este nici împăratul din 
îndepărtata Romă, nici oficialii săi corupţi din ludeea. Este arhiereul 
Caiafa, care va deveni principalul instigator al procesului lui Isus, 
tocmai din cauza ameninţării pe care o constituia asupra autorităţii 
Templului (Marcu 14:1-2; Matei 26:57-66; loan 11:48-50). 

în timp ce acţiunile lui Isus deveneau tot mai vizibile şi mai 
ofensive, cuvintele sale reflectau tot mai mult antipatia faţă de 
arhiereu şi întreaga instituţie religioasă, căreia, spune Isus, îi place 
să „umble în haine lungi şi să le facă lumea plecăciuni prin pieţe. 
Secătuiesc casele văduvelor şi fac rugăciuni lungi de ochii lumii. 
Aceştia vor primi o pedeapsă mai mare" (Marcu 12:38-40). 

In parabolele lui Isus în mod special se poate recunoaşte 
atitudinea anticlericală cultivată în Galileea şi care va deveni 
caracteristică pentru întregul său misionariat. Să luăm în considerare 
celebra parabolă a bunului samaritean. 

Un om oarecare a mers din Ierusalim la Ierihon. Pe drum, a fost 
asaltat de tâlhari care l-au dezbrăcat, l-au bătut şi l-au lăsat pe 



jumătate mort. întâmplarea a făcut ca, în scurt timp, pe drum să 
treacă un preot, însă când l-a văzut pe rănit, a traversat pe partea 
cealaltă. Un levit (preot) a trecut şi el pe drum, dar şi el a mers mai 
departe. în cele din urmă, a trecut şi un samaritean care s-a oprit şi 
s-a apropiat de el; i-a bandajat rănile şi i le-a spălat cu ulei şi vin. L- 
a aşezat pe om pe propriul animal şi l-a dus până la cel mai apropiat 
han, unde l-a îngrijit. A doua zi, i-a dat hangiului doi dinari şi i-a 
spus: „Ai grijă de el şi orice vei mai cheltui, îţi voi da înapoi la 
întoarcere" (Luca 10:30-37). 

Creştinii au inteipretat de-a lungul timpului această parabolă ca 
pe o lecţie despre importanţa altruismului şi obligaţia de a-i ajuta pe 
cei aflaţi la nevoie. Pentru cei adunaţi în jurul lui Isus însă, nu 
bunătatea samariteanului era morala poveştii, ci indiferenţa celor doi 
preoţi. Evreii îi considerau pe samariteni cel mai josnic şi mai impur 
popor din Palestina dintr-un motiv foarte simplu: samari tenii 
respinseseră Templul din Ierusalim ca unic loc de veneraţie. în 
schimb, se închinau Dumnezeului evreiesc în propriul lor Templu 
clădit pe muntele Gerizim, pe malul vestic al râului Iordan. Pentru 
aceia dintre ascultătorii lui Isus care s-au recunoscut în persoana 
victimei, morala fusese evidentă: Samariteanul, cel care sfidează 
autoritatea Templului, face tot ce-i stă în putinţă pentru a respecta 
porunca lui Dumnezeu — „iubeşte -ţi aproapele ca pe tine însuţi" 
(însăşi parabola a fost rostită drept răspuns la întrebarea „cine este 
aproapele meu?“). Preoţii, care îşi obţin averea şi puterea datorită 
unei legături speciale cu Templul, ignoră porunca de teamă să nu-şi 
profaneze puritatea rituală şi să-şi pericliteze astfel această legătură. 

Oamenii din Capernaum au asimilat imediat mesajul 
anticlerical. Mulţimea a început să se strângă tot mai mult în jurul 
lui Isus. Unii l-au recunoscut ca băiatul născut în Nazaret intr-o 
familie de meşteşugari. Alţii au auzit despre forţa cuvintelor sale şi 
au venit să-l asculte din curiozitate. Cu toate astea, reputaţia lui Isus 
nu se întinsese încă mai departe de Capernaum. In afara acestei mici 
aşezări de pe ţărmul mării, nimeni altcineva nu auzise încă despre 
charismaticul orator galileean — nici Irod în Tiberias, nici Caiafa în 
Ierusalim. 



Apoi s-a întâmplat ceva care a schimbat totul. 

In timp ce se afla la sinagoga din Capernaum şi vorbea despre 
împărăţia Cerurilor, Isus a fost dintr-odată întrerupt de un bărbat 
despre care evangheliile spun că ar fi fost stăpânit de „un spirit 
necurat". 

— Ce avem noi cu tine, Isuse din Nazaret? Ai venit să ne pierzi? 
Te ştiu cine eşti, Sfântul lui Dumnezeu! Isus l-a oprit imediat. 

— Taci! Şi ieşi afară din el! 

Dintr-odată omul a căzut la pământ, zgâlţâit de convulsii 
puternice şi a scos un ţipăt îngrozitor. Apoi a rămas nemişcat. 

Toată lumea din sinagogă a fost uimită. 

— Ce este aceasta? Ce învăţătură nouă este aceasta? se întrebau 
oamenii. El porunceşte cu autoritate chiar şi duhurilor necurate şi 
ele îl ascultă! (Marcu 1:23-28) 

După acest episod, faima lui Isus a trecut hotarul 
Capemaumului. Veştile despre predicatorul călător s-au răspândit în 
toată regiunea, apoi în toată Galileea. în fiecare oraş şi în fiecare sat, 
tot mai mulţi oameni se strângeau în jurul lui, nu atât pentru a-i 
asculta învăţămintele, ci pentru a vedea minunile despre care 
auziseră atâtea. Deoarece, în timp ce ucenicii săi aveau să-l 
recunoască în cele din urmă ca fiind mesia cel promis şi 
moştenitorul regatului lui David, în timp ce romanii îl considerau un 
fals pretendent la titlul de Rege al Iudeilor, iar scribii şi preoţii 
Templului aveau în scurt timp să-l vadă ca pe o ameninţare blasfe- 
matorie a controlului lor asupra cultului iudaic, pentru majoritatea 
evreilor din Palestina — cei pe care susţinea că fusese trimis să-i 
elibereze — Isus nu era nici rege, nici mesia. Nu era decât unul 
dintre mulţii scamatori şi exorcişti profesionişti care cutreierau 
Galileea la vremea aceea 



Capitolul 9 

Cu duhul lui Dumnezeu 


Nu a durat prea mult până când oamenii din Capemaum şi-au 
dat seama cu ce aveau de-a face. Isus nu era în niciun caz primul 
exorcist care să calce pe ţărmul Mării Galileii. în Palestina secolului 
1, meseria de făcător de minuni era la fel de obişnuită ca aceea de 
meşteşugar sau zidar, şi chiar mult mai bine plătită. Galileea mai 
ales era plină de exaltaţi care susţineau că pentru o mică sumă de 
bani puteau canaliza puterea divină. însă ceea ce îl diferenţia pe Isus 
de restul exorciştilor şi tămăduitorilor era, cel puţin în ochii gali- 
leenilor, faptul că făcea aceste minuni fără să ceară bani. Primul 
exorcism efectuat în sinagoga din Capernaum trebuie să-i fi şocat pe 
rabini şi pe bătrâni, care l-au văzut ca pe „o nouă învăţătură 14 — 
evanghelia spune că o armată de scribi a năvălit în oraş în zilele 
următoare pentru a vedea cu ochii lor cât de mare era provocarea 
adusă autorităţii lor de către un simplu ţăran. Dar pentru oamenii din 
Capernaum, ceea ce conta cel mai mult nu era atât sursa vindecărilor 
lui Isus, cât costul lor. 

Până seara, vestea că un tămăduitor care nu cere bani se plimbă 
pe străzi nestingherit cuprinsese tot oraşul. Isus şi însoţitorii săi 
stăteau în casa fraţilor Simon şi Andrei, unde soacra lui Simon zăcea 
în pat cu febră. Atunci când fraţii l-au înştiinţat pe Isus despre boala 
ei, acesta s-a oferit să o viziteze şi, luând-o de mână, a vindecat -o 
instantaneu, în scurt timp, casa lui Simon a fost luată cu asalt de 
ciungi, leproşi şi posedaţi de demoni. Până a doua zi, mulţimea de 
bolnavi şi de infirmi a crescut şi mai mult. 

Pentru a scăpa de mulţime, Isus a sugerat să plece din 
Capemaum pentru câteva zile. 

— Hai să mergem în altă parte, prin târgurile învecinate, ca să 
predic şi acolo, căci pentru aceasta am ieşit (Marcu 1:38). 

Dar vestea tămăduitorului călător ajunsese deja şi în oraşele 



vecine. Oriunde mergeau — Betsaida, Gerasa, Ierihon — orbii, 
surzii, muţii şi paraliticii îi asaltau. Iar Isus îi vindeca pe toţi. După 
câteva zile, când s-a întors la Capernaum, s-au strâns atât de mulţi 
oameni la uşa lui Simon că un grup de bărbaţi a trebuit să facă o 
gaură în acoperiş pentru a-şi coborî prietenul paralizat în casă, unde 
Isus aştepta să-l vindece. 

Pentru mintea omului modem, poveştile vindecărilor şi 
exorcismelor lui Isus sună cel puţin fantezist. Acceptarea 
miracolelor sale este printre principalele diferenţe dintre istorie şi 
idolatrie, istorie şi teologie. De aceea s-ar putea să ne surprindă 
faptul că există mai multe izvoare istorice acumulate care să ateste 
miracolele lui Isus decât naşterea sa în Nazaret sau moartea pe 
Golgota. Ca să fim clari, nu există nicio dovadă care să susţină vreo 
faptă miraculoasă în sine. încercările făcute de cercetători pentru a 
verifica autenticitatea vreunui exorcism sau a vreunei vindecări 
efectuate de Isus s-au dovedit a fi exerciţii inutile. Nu are sens să 
dezbatem că este mai plauzibil ca Isus să fi vindecat un paralitic 
decât să-l fi înviat pe Lazăr. Toate poveştile miraculoase ale lui Isus 
au fost exagerate cu trecerea anilor şi încărcate cu semnificaţie 
creştină, aşa că niciuna dintre ele nu poate fi validată istoric. De 
asemenea, este inutil să încercăm să demitizăm miracolele lui Isus 
prin găsirea unei explicaţii raţionale; Isus doar a părut să meargă pe 
apă din cauza mişcărilor mareelor, Isus doar a părut că exorcizează 
un demon dintr-o persoană care suferea de fapt de epilepsie. Este 
irelevant cum alege omul modem să interpreteze miracolele 
săvârşite de Isus. Tot ce putem deduce este felul în care aceste 
miracole au fost văzute de către oamenii vremii. Acolo se află 
adevărul istoric. Deoarece, în ciuda polemicilor din cadrul primei 
Biserici Creştine despre cine era Isus de fcţpt — un rabin? Mesia? 
întruchiparea Domnului? — , rolul său de exorcist şi făcător de 
miracole nu a fost niciodată pus sub semnul întrebării. 

Toate evangheliile, inclusiv scripturile necanonice, confirmă 
faptele sale miraculoase, inclusiv materialul-sursă Q. Aproape o 
treime din Evanghelia după Marcu este dedicată exclusiv 
vindecărilor şi exorcismelor pe care le-a făcut Isus. Primii creştini 
nu numai că păstrau o amintire vie a miracolelor lui Isus, dar şi-au 
clădit întreaga biserică pe baza lor. Ucenicii lui Isus i-au împrumutat 



puterile miraculoase, putând să vindece şi să exorcizeze oamenii în 
numele lui. Chiar şi cei care nu-1 considerau mesia, îl vedeau pe 
Isus ca pe un „făcător de lucruri ieşite din comun". Niciunde în 
Biblie nu ni se spune că adversarii lui Isus ar fi negat existenţa 
miracolelor sale, chiar dacă puneau la îndoială sursa şi motivele din 
spatele lor. Până târziu în secolele 11 şi III, intelectualii evrei şi 
filosofii păgâni care scriau tratate care să denunţe creştinismul luau 
statutul de exorcist şi făcător de miracole al lui Isus ca pe un fapt. 
Unii dintre ei îl reduceau la nivelul unui scamator călător, dar 
niciunul dintre ei nu se îndoia de capacităţile sale magice. 

Repet, Isus nu era singurul tămăduitor care umbla prin 
Palestina exorcizând demoni la vremea aceea. Aceasta era 
o lume în care magia era foarte importantă, iar Isus era doar unul din 
pleiada de divinatori, cititori de vise, magicieni şi vindecători care 
umblau prin Iudeea şi Galileea. în afară de el mai era Honi 
Desenatorul-de-Cercuri, numit aşa pentru că, la un moment dat, în 
plină perioadă de secetă, a desenat un cerc în pământ şi s-a aşezat în 
mijlocul lui. 

— Jur pe numele Tău atotputernic, că nu mă voi mişca de-aici 
până nu vei avea milă de fiii tăi! a strigat Honi spre Ceruri şi ploaia 
a venit imediat. 

Nepoţii lui Honi, Abba Hilqiah şi Hanan cel Ascuns, erau 
recunoscuţi şi ei pentru faptele lor miraculoase. Amândoi trăiau în 
Galileea în aceeaşi perioadă cu Isus. Alt făcător de miracole, rabinul 
Hanina ben Dosa, din satul Arab, la câţiva kilometri de Nazaretul 
natal al lui Isus, avea puterea de a se ruga pentru bolnavi şi de a 
influenţa cine să trăiască şi cine să moară. 

Poate cel mai celebru făcător de miracole al vremii era însă 
Apollonios din Tyana. Descris ca „un om sfânt" care predica despre 
un „Dumnezeu Suprem", Apollonius făcea miracole oriunde 
mergea. îi vindeca pe ciungi, pe orbi, pe paralitici. Ba chiar a înviat 
o fată din morţi. 

Isus nu era nici singurul exorcist al Palestinei. Exorcistul evreu 
rătăcitor era o imagine comună, iar exorcismul în sine putea fi o 
afacere profitabilă. Mulţi alţi exorcişti sunt menţionaţi în evanghelii 
(Matei 12:27, Luca 11:19; Marcu 9:38-40; şi Faptele Sfinţilor 
Apostoli 19: 11-17). Unii dintre ei, precum celebrul exorcist Eleazar, 



care se poate să fi fost esenian, foloseau amulete şi incantaţii pentru 
a-i face pe posedaţi să-şi elibereze demonul prin nas. Alţii, precum 
rabinul Simon ben Yohai, puteau exorciza demonii prin simpla 
invocare a numelui acestuia. La fel ca Isus, Yohai îi cerea demonului 
să se identifice, ceea ce îi oferea apoi autoritate asupra lui. în Faptele 
Sfinţilor Apostoli, Pavel este portretizat ca un exorcist care foloseşte 
numele lui Isus ca pe un talisman împotriva forţelor demonice 
(Faptele Sfinţilor Apostoli 16:16-18, 19:12). Instrucţiuni pentru 
exorcizare au fost descoperite în Manuscrisele de la Marea Moartă. 

Motivul pentru care exorcismul era atât de prezent în vremea 
lui Isus îl reprezintă concepţia evreilor cum că boala este o 
manifestare a unei pedepse divine sau a unei activităţi demonice. 
Indiferent de definiţia pe care o are fiecare pentru posesia demonică 
— fie că e privită ca o problemă medicală, ca o boală mentală, 
epilepsie sau schizofrenie — rămâne demonstrat faptul că oamenii 
din Palestina vedeau în aceste semne un act de posesiune, iar pe Isus 
ca pe un exorcist profesionist cu puterea de a-i vindeca pe cei 
afectaţi. 

E adevărat că, spre deosebire de alţi exorcişti din breaslă, Isus 
îşi menţinea în continuare ambiţiile mesianice. Dar asta fusese 
valabil şi pentru Theudas şi Egiptean; amândoi se folosiseră de 
talentele lor miraculoase pentru a atrage adepţi şi a face declaraţii 
mesianice. Aceşti bărbaţi, împreună cu ceilalţi făcători de minuni, 
erau cunoscuţi printre evrei şi păgâni ca „oameni ai faptelor", termen 
care i-a fost atribuit şi lui Isus. Şi mai important este că structura 
literară a relatărilor miraculoase găsite în scrierile evreieşti şi păgâne 
din primul şi al doilea secol e aproape similară cu cea a 
evangheliilor; acelaşi vocabular de bază e folosit pentru a descrie 
atât miracolele, cât şi pe cel ce le face. Mai simplu spus, statutul lui 
Isus ca exorcist şi făcător de miracole poate părea neobişnuit, chiar 
absurd, pentru scepticii moderni, însă nu este cu mult diferit de 
aşteptările obişnuite pe care oamenii le aveau de la omologii săi din 
Palestina secolului I. Fie că erau greci, romani, evrei sau creştini, 
toate popoarele Orientului Apropiat vedeau magia şi miracolele ca 
pe un aspect obişnuit al lumii lor. 

Acestea fiind spuse, în Antichitate exista o diferenţă clară între 
magie si miracol; nu între metode şi rezultat — ambele erau văzute 



ca perturbări ale ordinii naturale a universului — , ci în felul în care 
erau percepute. în lumea greco-romană, magicienii erau prezenţi 
peste tot, însă magia era considerată o formă de şarlatanie. Romanii 
aveau o serie de legi împotriva practicării magiei, iar magicienii 
puteau fi surghiuniţi sau chiar executaţi dacă erau surprinşi 
practicând ceea ce romanii numeau „magie neagră". în iudaism la 
fel, magicienii erau destul de răspândiţi, în ciuda interzicerii magiei 
de către Legea Mozaică şi pedepsirii acesteia cu moartea. „Să nu fie 
la tine nimeni care să-şi treacă pe fiul sau pe fiica lui prin foc, nimeni 
care să aibă meşteşugul de ghicitor, de cititor în stele, de vestitor al 
viitorului, de vrăjitor, de descântător, nimeni care să întrebe pe cei 
ce cheamă duhurile sau dau cu ghiocul, nimeni care să întrebe pe 
morţi" (Deuteronomul 18:10-11). 

Discrepanţa dintre lege şi practică în ceea ce priveşte magia se 
datorează multitudinii de variante prin care era definită această 
„magie". Cuvântul avea conotaţii foarte negative, însă doar atunci 
când era vorba despre practicile altor popoare şi ale altor religii. 
„Căci neamurile acelea pe care le vei izgoni, ascultă de cei ce citesc 
în stele şi de ghicitori", le-a spus Dumnezeu evreilor. „Dar ţie, 
Domnul Dumnezeul tău nu-ţi îngăduie lucrul acesta" 
(Deuteronomul 18:14). Şi cu toate astea, Dumnezeu le permite 
supuşilor Săi să practice magia pentru a-i demonstra puterea. De 
exemplu, Dumnezeu le comandă lui Moise şi lui Aaron să „facă o 
minune" în faţa faraonului, transformând toiagul în şarpe. însă 
atunci când „înţelepţii" faraonului fac acelaşi truc, sunt numiţi 
„vrăjitori" (Exodul 7:1-13, 9:8-12). Cu alte cuvinte, un reprezentant 
al Domnului — precum Moise ori Ilie — produc miracole, în timp 
ce un „fals profet" — precum înţelepţii faraonului sau preoţii lui 
Baal — practică magia. 

Astfel se explică de ce primii creştini au făcut eforturi atât de 
mari pentru a demonstra că Isus nu era nici vrăjitor, nici magician. 
De-a lungul secolelor 1 şi al 11-lea, adversarii evrei şi romani ai 
Bisericii au scris numeroase tratate în care îl acuzau pe Isus de 
practicarea magiei pentru a-i atrage pe oameni şi a-i păcăli să-l 
urmeze. „Dar deşi vedeau cu ochii lor ce se petrecea, credeau că e 
vrăjitorie", scria apologetul creştin Iustin Martirul în secolul al 11- 



lea; „şi îndrăzneau să-l acuze [pe Isus] că ar fi fost vrăjitor şi că ar fi 
înşelat mulţimea." 

A se observa că aceşti duşmani ai bisericii nu negau miracolele 
lui Isus, ci doar le defineau ca fiind „magie". în orice caz, liderii 
bisericii, precum Origen din Alexandria, un foarte apreciat teolog 
din secolul al IlI-lea, a răspuns violent acuzaţiilor că Isus ar fi fost 
un vrăjitor sau că ar fi folosit unelte magice, numindu-le 
„calomnioase şi copilăroase". Irineu \Irenaeus], cardinal de 
Lugdunum, unul dintre primii părinţi ai Bisericii Creştine, afirmă că 
tocmai lipsa acestor unelte magice îl diferenţiază pe Isus de alţi 
magicieni obişnuiţi. Isus, spunea Irineu, „îşi săvârşea miracolele 
fără vreo putere a incantanţiei, fără licori extrase din plante şi din 
ierburi, fără a face jertfiri sau libaţii". 

Insă în ciuda argumentelor lui Irineu, acţiunile miraculoase ale 
lui Isus descrise în evanghelii, mai ales în Marcu, prima în ordine 
cronologică, se aseamănă izbitor de mult cu acţiunile altor magicieni 
şi vrăjitori similari ai vremii, acesta fiind motivul pentru care mai 
mulţi teologi contemporani l-au denumit pe Isus „vrăjitor". 

Este clar că Isus folosea tehnici de vrăjitor — incantaţii, 
formule repetate şi mantre — în unele dintre miracolele lui. Odată, 
în regiunea Decapolis, un grup de săteni au adus un surdo-mut în 
faţa lui Isus şi l-au implorat să-l ajute. Isus l-a luat pe om deoparte 
şi a continuat cu o serie de gesturi ritualice care puteau la fel de bine 
să fie desprise din manualul unui magician antic: şi-a pus degetele 
pe urechile surdului şi a scuipat, apoi i-a atins limba, a ridicat ochii 
spre cer şi a strigat cuvântul „ephphatha", însemnând „deschide-te“ 
în aramaică. Auzul şi vorbirea i s-au vindecat imediat (Marcu 7:31- 
35). 

In Betsaida, Isus a efectuat acelaşi ritual cu un orb. L-a condus 
pe om mai departe de mulţime, i-a scuipat direct în ochi, şi-a pus 
palmele pe el şi l-a întrebat dacă vede ceva. „Zăresc nişte oameni, 
căci îi văd ca pe nişte copaci umblând" (Marcu 8:22-26). 

Evanghelia după Marcu descrie o poveste şi mai bizară despre 
o femeie care suferea de hemoragii de doisprezece ani. Văzuse 
nenumăraţi doctori şi îşi cheltuise tot avutul, fără să găsească niciun 



leac pentru boala ei. Aflând despre Isus, femeia s-a dus într-o zi să- 
1 vadă vorbind mulţimii şi s-a strecurat în spatele lui. unde i-a atins 
haina. Hemoragia a încetat imediat şi şi-a simţit corpul vindecat. 

Ce merită consemnat în această poveste este că, conform lui 
Marcu, Isus s-a simţit „stors de putere". S-a oprit în loc şi a strigat: 
„Cine s-a atins de hainele mele?" Femeia s-a prăbuşit în faţa lui şi a 
mărturisit adevărul. „Fiică", i-a răspuns Isus, „credinţa ta te-a făcut 
bine" (Marcu 5:24-34). 

Povestea lui Marcu ne sugerează că Isus era asemănător cu un 
conductor prin care puterea vindecătoare trecea asemenea curentului 
electric. Acest episod corespunde cu procedeele magice descrise în 
textele vremii. Cu atât mai mult trebuie menţionat că în repovestirea 
întâmplării de către Matei, aproape douăzeci de ani mai târziu, 
acesta omite calitatea magică din versiunea lui Marcu. La Matei, 
Isus se întoarce atunci când femeia îl atinge, o recunoaşte şi i se 
adresează şi abia atunci îi vindecă boala (Matei 9:20-22). 

în ciuda elementelor magice pe care le putem recunoaşte în 
unele dintre miracolele lui, nu este nimeni în evanghelie care să-l 
acuze pe Isus de vrăjitorie. Ar fi fost o acuzaţie facilă din partea 
adversarilor săi, care ar fi adus cu sine o condamnare imediată la 
moarte. Cu toate acestea, atunci când Isus a fost audiat de autorităţile 
romane şi evreieşti, printre numeroasele infracţiuni de care a fost 
acuzat — sediţiune, blasfemie, nerespectarea Legii Mozaice, refuz 
de a plăti tribut, ameninţarea Templului — cea de magician nu s-a 
aflat printre ele. 

De asemenea, merită menţionat că Isus nu a perceput niciodată 
taxă pentru serviciile sale. Vrăjitorii, tămăduitorii şi exorciştii erau 
meseriaşi profesionişti şi bine plătiţi în Palestina secolului I. 
Exorcistului Eleazar i s-a cerut să efectueze un exorcism la un 
moment dat pentru nimeni altul decât împăratul Vespasian. în 
Faptele Sfinţilor Apostoli, un vrăjitor profesionist cunoscut sub 
numele de Simon Magul le oferă apostolilor bani ca să-l antreneze 
în arta manipulării Duhului Sfânt pentru a-i vindeca pe bolnavi. 

— Daţi-mi şi mie puterea asta, pentru ca peste ori- cine-mi voi 
pune mâinile să primească Duh Sfânt, le-a cerut Simon lui Petru şi 
Ioan. 



— Banii tăi să piară împreună cu tine, pentru că ai crezut că 
darul lui Dumnezeu se poate obţine cu bani (Faptele Sfinţilor 
Apostoli 8:8-24). 

Răspunsul lui Petru poate părea extrem. Dar el nu face altceva 
decât să ducă mai departe poruncile lui mesia al său, care le-a spus 
discipolilor săi: „Vindecaţi pe bolnavi, înviaţi pe morţi, curăţaţi pe 
leproşi, scoateţi afară dracii. Fără plată aţi primit, fără plată să daţi 
mai departe" (Matei 10:8 I Luca 9:1-2). 

In definitiv, s-ar putea să fie inutil să încercăm să stabilim dacă 
Isus a fost vrăjitor sau făcător de miracole. în vechea Palestină, 
magia şi miracolele erau văzute, în cel mai bun caz, ca două feţe ale 
aceleiaşi monezi. Dar primii creştini aveau dreptate asupra unui 
aspect: în mod clar era ceva unic în acţiunile miraculoase ale lui Isus. 
Nu numai că sunt făcute fără a cere bani, iar vindecările sale nu 
implică întotdeauna metodele consacrate ale magicienilor; dar, în 
cazul său, miracolele nu reprezintă scopul final. Mai degrabă, 
acţiunile sale servesc unui scop pedagogic. Sunt o modalitate de a le 
transmite un mesaj foarte specific evreilor. 

Un indiciu despre ce ar putea fi acest mesaj reiese dintr-un pasaj 
contrariant din manuscrisul Q. Aşa cum ni se spune în evangheliile 
lui Matei şi Luca, Ioan Botezătorul este închis în temniţa cetăţii 
Machaerus, aşteptându-şi execuţia, când află despre miracolele pe 
care unul dintre foştii săi discipoli le face în Galileea. Intrigat de 
aceste zvonuri, Ioan trimite un mesager să-l întrebe pe Isus dacă „el 
este cel ce va veni“. 

— Duceţi-vă şi spuneţi-i lui Ioan ce-aţi văzut şi-aţi auzit, i-a 
spus Isus mesagerului. Orbii îşi capătă vederea, şchiopii umblă, 
leproşii sunt curăţaţi, surzii aud, morţii învie şi săracilor li se 
propovăduieşte vestea cea bună (Matei 11:1-61 Luca 7: 18-23). 

Cuvintele lui Isus sunt o trimitere directă la Profetul Isaia, care 
în urmă cu mult timp a prezis că va veni ziua în care Israelul va fi 
salvat şi Ierusalimul înnoit, o zi în care împărăţia Cerurilor se va 
stabili pe Pământ. 

„Atunci se vor deschide ochii celor orbi şi urechile celor surzi 
vor auzi", promisese Isaia. „Să învie, dar, morţii Tăi! Să se scoale 
trupurile mele moarte ! — Treziţi-vă şi săriţi de bucurie, cei ce locuiţi 
în ţărână! Căci rouă Ta este o rouă dătătoare de viaţă, şi pământul 



va scoate iarăşi afară pe cei morţi" (Isaia 35:5-6, 26:19). 

Stabilind o legătură între miracolele sale şi profeţia lui Isaia, 
Isus afirmă fără ocolişuri că ziua Judecăţii divine pe care o prorocise 
Isaia venise în sfârşit. Qomnia lui Dumnezeu pe Pământ începuse. 
„Dar, dacă Eu scot afară dracii cu Duhul lui Dumnezeu, atunci 
împărăţia lui Dumnezeu a venit peste voi" (Matei 12:28 | Luca 
11:20). Miracolele lui Isus sunt astfel manifestarea venirii lui 
Dumnezeu pe Pământ. Duhul lui Dumnezeu este cel care vindecă 
orbii, surzii şi muţii. Şi tot Duhul lui Dumnezeu exorcizează 
demonii. Sarcina lui Isus era aceea de a invoca acel Duh în calitate 
de reprezentant al lui Dumnezeu pe Pământ. 

Numai că Dumnezeu avea deja reprezentanţii săi pe Pământ. 
Erau bărbaţii îmbrăcaţi în haine scumpe care se preumblau prin 
Templu, printre norii de tămâie şi grămezile de jertfe. Principalul rol 
al aristocraţiei clericale era nu numai acela de a efectua ritualurile 
Templului, dar şi de a controla accesul la cultul evreiesc. întreg 
scopul construirii Templului ca o serie de încăperi concentrice, din 
ce în ce mai restrictive, era acela de a menţine monopolul preoţilor 
peste cine poate şi nu poate intra în prezenţa lui Dumnezeu şi măsura 
în care o poate face. Cei bolnavi, cei ciungi, leproşii, „posedaţii", 
femeile aflate la menstruaţie sau care tocmai au născut — niciunuia 
dintre aceştia nu le era permis să intre în Templu şi să ia parte la 
ceremonia religioasă înainte de a fi purificat conform codului. Cură- 
ţând fiecare lepros, vindecând fiecare ciung şi exorcizând toţi 
demonii, Isus nu numai că provoca acest cod, ci desfiinţa principalul 
rost al existenţei clasei preoţeşti. 

Astfel, în Evanghelia după Matei, când leprosul l-a rugat pe Isus 
să-l vindece, Isus a întins mâinile spre el, înlăturându-i suferinţa. 
Dar lucrurile nu s-au oprit aici. El i-a cerut să i se arate unui preot şi 
să aducă „darul pe care l-a rânduit Moise, spre mărturie lor“ (Matei 
8:4). 

Porunca dată de Isus este o glumă — o lovitură abilă dată 
codului preoţesc. Leprosul, în fond, nu este numai bolnav, el este şi 
impur din punct de vedere ceremonial şi astfel e nedemn să pătrundă 
în Templul lui Dumnezeu. Boala sa ar contamina toată comunitatea. 
Conform Legii Mozaice la care se referă Isus, singura modalitate 



prin care un lepros se poate curăţa este să treacă prin cel mai laborios 
şi mai costisitor dintre ritualuri, unul care nu putea fi efectuat decât 
de preot. Mai întâi, leprosul trebuie să-i aducă preotului două păsări 
curate, alături de nişte lemn de cedru, sfoară roşie şi isop. Una dintre 
păsări trebuie sacrificată imediat, iar cea vie, lemnul de cedru, sfoara 
şi isopul să fie înmuiate în sângele ei. Leprosul trebuie apoi stropit 
cu sânge peste tot şi pasărea vie trebuie eliberată. Şapte zile mai 
târziu, leprosul trebuie să se radă pe cap şi să se îm- băieze în apă. 
în a opta zi trebuie să ia doi miei masculi sănătoşi şi o mieluşea, pe 
lângă o încărcătură de grâne amestecate cu ulei şi să i le ducă 
preotului care le va jertfi, arzându-le, lui Dumnezeu. Cu sângele 
jertfei, preotul trebuie să mânjească lobul urechii drepte a leprosului 
şi degetele mari de la mâna şi piciorul drept. Trebuie apoi să 
stropească leprosul cu uleiul de şapte ori. Abia după această 
ceremonie leprosul se va simţi eliberat de păcatul şi vina care i-au 
cauzat boala iniţial; abia atunci se va putea reintegra în societatea 
lui Dumnezeu (Levi ticul 14). 

Evident, Isus nu-i spune leprosului că tocmai a fost vindecat şi 
se poate duce să cumpere două păsări, doi miei, o mieluşea, o 
scândură de lemn de cedru, un ghem de sfoară roşie, o carafa cu 
isop, un sac cu făină şi un borcan cu ulei pentru a le da preotului în 
chip de ofrandă lui Dumnezeu, îi spune să se prezinte preotului, deja 
vindecat. Aceasta este o provocare directă nu numai la adresa 
autorităţii preotului, ci chiar a Templului. Isus nu numai că l-a 
vindecat pe lepros, ci l-a şi purificat, ceea ce însemna că acesta putea 
intra în Templu ca un evreu adevărat. Şi nu i-a cerut niciun ban 
pentru asta, oferindu-şi serviciile ca pe un dar de la Dumnezeu — 
fără zeciuială şi fără sacrificiu — însuşindu-şi, aşadar, autoritatea de 
a socoti un om demn să se apropie de Dumnezeu, o putere rezervată 
exclusiv preoţimii până atunci. 

Un atac atât de nesocotit asupra legitimităţii Templului 
putea fi ignorat atâta timp cât se petrecea în pustiul Galileei. Dar 
odată ce Isus şi discipolii săi şi-au părăsit adăpostul din Capernaum 
şi au început încet, dar sigur, să-şi croiască drum spre Ierusalim, 
vindecând bolnavii şi I exorcizând demonii în drumul lor, coliziunile 
lui Isus cu : autorităţile clericale şi cu Imperiul Roman care le proteja 



au devenit inevitabile. Curând, conducerea Ierusalimului nu-1 va 
mai putea ignora pe acest exorcist rătăcitor. Cu cât se va apropia mai 
mult de Oraşul Sfânt, cu atât nevoia de a- 1 reduce la tăcere va deveni 
mai mare. Căci nu de acţiunile lui î miraculoase se temeau, ci de 
mesajul periculos care le însoţea: împărăţia Cerurilor este aproape. 



Capitolul 10 

Vie împărăţia Ta 


— Cu ce să compar împărăţia lui Dumnezeu? a întrebat Isus. 

Este ca un rege puternic care, după ce a pregătit un mare ospăţ 
de nuntă pentru fiul său, îşi trimite servitorii în cele patru colţuri ale 
regatului, să-i invite la petrecere pe oaspeţii de onoare. 

— Spuneţi-le invitaţilor că am pregătit banchetul, îşi instruieşte 
regele servitorii. Boii şi vacile au fost îngrăşate şi tăiate. Totul e gata. 
Să vină la petrecerea de nuntă. 

Servitorii pornesc cu vestea. Şi totuşi, unul câte unul, oaspeţii 
de onoare refuză invitaţia. 

— Am cumpărat recent o bucată de pământ, răspunde unul. 
Trebuie să mă ocup de ea. Vă rog să primiţi regretele mele. 

— Eu am cumpărat cinci juguri pentru boi şi trebuie să le încerc, 
spune altul. Vă rog să primiţi regretele mele. 

— Eu tocmai m-am căsătorit, zice al treilea. Nu pot veni. 

Când se întorc, servitorii îl informează pe rege că niciunul 
dintre musafiri nu a acceptat invitaţia, iar unii nu numai că au refuzat 
să vină la petrecere, dar i-au şi prins pe servitorii regelui, i-au 
maltratat, pe câţiva chiar i-au ucis. 

în culmea furiei, regele le ordonă servitorilor să caute pe 
străzile şi uliţele dosnice ale regatului, să-i adune pe toţi cei pe care- 
i găsesc — tineri şi bătrâni, săraci şi slabi, ologi, schilozi, orbi, 
proscrişi — şi să-i aducă pe toţi la banchet. 

Servitorii se supun şi petrecerea începe. Dar, în toiul 
festivităţilor, regele observă un vizitator care nu a fost invitat; nu e 
îmbrăcat de nuntă. 

Cum ai ajuns aici? îl întreabă regele pe străin. 

Omul nu are niciun răspuns. 

Legaţi- 1 de mâini şi de picioare! porunceşte regele. 
Aruncaţi- 1 în beznă, unde să plângă şi să scrâşnească din dinţi. Căci 
mulţi vor fi chemaţi, dar puţini sunt aleşi. 

Cât despre acei invitaţi care au refuzat să vină la nuntă, cei care 
i-au capturat şi ucis pe servitorii lui, regele îşi pune armata să-i 



alunge din case, să-i masacreze ca pe oi şi să le radă oraşele până-n 
temelii. 

„Cel care are urechi de auzit, să audă“ (Matei, 22:1-4; Luca, 
14:16-24). 

Asupra acestui lucru nu poate încăpea nicio îndoială: tema 
centrală şi mesajul unificator din misionariatul de trei ani al lui Isus 
erau făgăduiala împărăţiei lui Dumnezeu. Practic, tot ceea ce a spus 
sau a făcut Isus în evanghelii a avut rolul de a proclama public 
venirea împărăţiei. A fost primul lucru pe care l-a predicat după 
despărţirea de loan Botezătorul: „S-a împlinit vestirea şi s-a apropiat 
împărăţia lui Dumnezeu. Pocăiţi-vă şi credeţi în evanghelie." 
(Marcu, 1:15). Era esenţa rugăciunii domneşti, învăţată de Isus de la 
loan şi spusă mai departe discipolilor: „Tatăl nostru, carele eşti în 
ceruri, slăvit fie numele tău sfânt. Vie împărăţia ta...“ (Matei, 6:9- 
13; Luca, 11:1-2). Pentru asta li s-a spus celor ce-1 urmau pe Isus să 
se străduiască mai presus de orice: „Căutaţi mai întâi împărăţia şi 
dreptatea lui, şi acestea toate se vor adăuga vouă" (Matei, 6:33; 
Luca, 12:31) — , căci numai renunţând la tot şi toate pentru 
împărăţia lui Dumnezeu aveau vreo speranţă de a intra în ea (Matei, 
10:37-39; Luca, 14:25-27). 

Isus vorbea atât de des şi atât de abstract despre împărăţia lui 
Dumnezeu, încât e greu să ne dăm seama dacă el însuşi avea o 
concepţie unitară asupra ei. Sintagma, cu echivalentul ei „împărăţia 
Cerurilor" folosit de Matei, nu apare în Noul Testament decât în 
evanghelii. Deşi numeroase pasaje din scripturile ebraice îl descriu 
pe Dumnezeu ca pe un rege şi suveran unic, expresia exactă 
„împărăţia lui Dumnezeu" există numai în textul apocrif 
„înţelepciunea lui Solomon" (10:10), în care împărăţia lui 
Dumnezeu este imaginată ca aflându-se fizic în cer, locul unde stă 
tronul lui Dumnezeu, unde curtea îngerilor se ocupă de toate cererile 
lui şi unde voinţa lui este îndeplinită întotdeauna şi fără greş. 

Totuşi, împărăţia lui Dumnezeu din învăţăturile lui Isus nu este 
un domeniu ceresc, existent pe un plan cosmic. Cei care susţin 
altceva indică adesea un singur pasaj nedemn de încredere din 
Evanghelia lui loan, în care Isus i-ar spune lui Pilat: „împărăţia mea 
nu este din lumea aceasta" (loan, 18:36). Nu numai că acesta este 
singurul loc din evanghelii unde Isus face o asemenea afirmaţie, dar 



mai e şi o traducere aproximativă a originalului grecesc. Expresia 
„ouk estin ek ton kosmou “ ar putea fi tradusă mai exact prin „nu 
face parte din această ordine/sistem [de guvernământ]". Chiar dacă 
acceptăm istoricitatea citatului (lucru valabil pentru foarte puţini 
cercetători), Isus nu afirma că împărăţia lui Dumnezeu ar fi 
nepământeană, ci spunea că nu se aseamănă cu nicio altă împărăţie 
sau formă de guvernare de pe Pământ. 

Isus nu a prezentat împărăţia lui Dumnezeu nici ca pe o 
împărăţie din viitorul îndepărtat, care să se instaureze la sfârşitul 
Vremurilor. Când a spus „s-a apropiat împărăţia lui Dumnezeu" 
(Marcu, 1:15) sau „împărăţia lui Dumnezeu este în mijlocul vostru" 
(Luca, 17:21), Isus indica acţiunea mântuitoare a lui Dumnezeu în 
epoca sa, în momentul lui prezent. 

Este adevărat că Isus a vorbit despre războaie şi revolte, despre 
cutremure şi foamete, falşi mesia şi profeţi care aveau să anunţe 
instaurarea împărăţiei lui Dumnezeu pe Pământ (Marcu, 13:5-37). 
Dar, departe de a proroci vreo apocalipsă viitoare, cuvintele lui Isus 
erau în realitate o descriere absolut corectă a epocii în care trăia: o 
perioadă de războaie, foamete şi falşi mesia. De fapt, Isus părea să 
se aştepte ca împărăţia lui Dumnezeu să se instituie în orice moment: 
„Adevăr grăiesc vouă că sunt unii din cei ce stau aici care nu vor 
gusta moartea până ce nu vor vedea împărăţia lui Dumnezeu întru 
putere" (Marcu, 9:1). 

Dacă împărăţia lui Dumnezeu nu este nici pur celestă, nici 
integral eshatologică, atunci ceea ce propunea Isus trebuie să fi fost 
o împărăţie fizică şi prezentă: o împărăţie reală, cu un rege propriu- 
zis, care urma să se instaureze pe Pământ. Categoric, aşa ar fi înţeles- 
o Isus. Concepţia lui particulară despre împărăţia lui Dumnezeu se 
poate să fi fost distinctivă şi oarecum unică, dar conotaţiile sale nu 
le-ar fi fost nefamiliare ascultătorilor. Isus nu făcea decât să 
reitereze ceea ce zeloţii predicaseră ani de zile. Mai simplu spus, 
împărăţia lui Dumnezeu era o formulă prescurtată pentru ideea unui 
Dumnezeu ca unic suveran, singurul rege, nu numai peste Israel, ci 
şi peste întreaga lume. „...Tot ceea ce este în cer şi pe pământ al tău 
este", afirmă Biblia despre Dumnezeu. „A ta este împărăţia (...) care 
se ridică mândră deasupra tuturor." (Cartea întâi a Cronicilor, 29: 11- 
12; vezi şi Numerii, 23:21; Deuteronomul, 33:5). De fapt, conceptul 



de suveranitate exclusivă a lui Dumnezeu stătea la baza mesajului 
tuturor marilor profeţi din vechime, llie, Elişa, Miheia, Amos, Isaia, 
Ieremia — aceşti oameni jurau că Dumnezeu îi va slobozi pe evrei 
din robie şi va elibera Israelul de sub ocupaţia străină, numai dacă 
refuză să slujească orice alt stăpân pământean sau să se plece în faţa 
oricărui rege, în afara singurului rege al universului. Aceeaşi 
convingere stătea la baza aproape tuturor mişcărilor evreieşti de 
rezistenţă, de la Macabei, care au înlăturat jugul dominaţiei 
seleucide în anul 164 î.e.n., după ce regele grec nebun Antiochos 
Epiphanes a cerut ca evreii să-l adore ca pe un zeu, până la radicalii 
şi revoluţionarii care au rezistat ocupaţiei romane — tâlharii, sicarii, 
zeloţii şi martirii de la Masada — pentru a ajunge la ultimii dintre 
marii mesia care au dat greş, Simon fiul lui Kochba, a cărui 
rebeliune din anul 132 e.n. a invocat întocmai expresia „împărăţia 
lui Dumnezeu" ca pe o chemare la eliberarea de sub ocupaţia străină. 

Viziunea lui Isus despre suveranitatea unică a lui Dumnezeu nu 
era foarte diferită de viziunile profeţilor, ale tâlharilor, zeloţilor şi 
diverşilor mesia care au trăit înainte şi după el, după cum arată 
răspunsul lui la întrebarea despre plata tributului către Cezar. De 
fapt, opinia lui privind domnia lui Dumnezeu nu era prea diferită de 
aceea a mentorului său, loan Botezătorul, de la care a preluat, cel 
mai probabil, expresia „împărăţia lui Dumnezeu". însă ceea ce a 
făcut ca interpretarea împărăţiei lui Dumnezeu de către Isus să fie 
diferită de aceea a lui loan era comuniunea sa de opinie cu zeloţii că 
domnia lui Dumnezeu necesita nu doar o transformare directă în 
sensul justiţiei şi al dreptăţii, ci şi o răsturnare completă a actualului 
sistem politic, religios şi economic. „Fericiţi voi cei săraci, că a 
voastră este împărăţia lui Dumnezeu. Fericiţi voi cei care flămânziţi 
acum, căci vă veţi sătura. Fericiţi voi cei ce plângeţi acum, căci veţi 
râde" (Luca, 6:20-21). 

Aceste cuvinte semnificative ale Fericirilor sunt, mai presus de 
orice, făgăduiala unei eliberări iminente din servitute şi de sub 
puterea străină. Ele prezic o ordine mondială 

radical nouă, în care cei umili moştenesc Pământul, bolnavii sunt 
vindecaţi, cei slabi devin puternici, cei flămânzi sunt hrăniţi, iar 
săracii se îmbogăţesc. în împărăţia lui Dumnezeu, avuţia va fi 



redistribuită, iar datoriile, anulate. „Cei dintâi vor fi cei din urmă şi 
cei din urmă vor fi cei dintâi" (Matei, 5:3- 12; Luca, 6:20-24). 

Dar asta înseamnă şi că, atunci când împărăţia lui Dumnezeu se 
va instaura pe Pământ, bogaţii vor sărăci, cei tari vor deveni slabi, 
iar cei puternici vor fi înlocuiţi de cei fără putere. „Cât de greu intra- 
vor cei avuţi în împărăţia lui Dumnezeu!" (Marcu, 10:23). împărăţia 
lui Dumnezeu nu este o fantezie utopică în care Dumnezeu îi 
răzbună pe cei săraci şi dezmoşteniţi. Este o realitate nouă şi 
înfiorătoare, în care mânia lui Dumnezeu se prăvăleşte asupra celor 
bogaţi, mari şi tari. „Dar vai vouă bogaţilor, că vă luaţi pe Pământ 
mângâierea voastră. Vai vouă celor acum sătui, că veţi flămânzi; vai 
vouă celor ce astăzi râdeţi, că veţi fi în întristare şi veţi plânge" 
(Luca, 6:24-25). 

Implicaţiile cuvintelor lui Isus sunt limpezi: împărăţia lui 
Dumnezeu urmează să se instaureze pe Pământ; Dumnezeu e gata 
să readucă gloria lui Israel. Dar restaurarea lui Dumnezeu nu poate 
avea loc fără distrugerea ordinii prezente. Domnia lui Dumnezeu nu 
se poate institui fără anihilarea actualilor conducători. Prin urmare, 
a spune că „împărăţia lui Dumnezeu este aproape" e totuna cu a 
spune că se apropie sfârşitul Imperiului Roman. înseamnă că 
Dumnezeu îl va înlocui pe Cezar ca domnitor terestru. Preoţii 
Templului, aristocraţia bogată evreiască, elita irodiană şi 
uzurpatorul păgân din îndepărtata Romă — toţi aceştia vor simţi 
mânia lui Dumnezeu. 

împărăţia lui Dumnezeu este pur şi simplu o chemare la 
revoluţie. Şi ce revoluţie, mai ales când e declanşată împotriva unui 
imperiu ale cărui armate au pustiit pământul pus deoparte de 
Dumnezeu pentru poporul său ales, ar putea decurge fără violenţă şi 
vărsare de sânge? Dacă împărăţia lui Dumnezeu nu este o erezie, 
altfel cum s-ar putea ea instaura într-o ţară ocupată de o prezenţă 
imperială masivă, dacă nu prin folosirea forţei? Profeţii, tâlharii, 
zeloţii şi diverşii mesia de pe vremea lui Isus ştiau toate astea, motiv 
pentru care nu ezitau să folosească violenţa pentru a aduce domnia 
lui Dumnezeu pe Pământ. Se pune întrebarea: era şi Isus de aceeaşi 
părere? Era de acord cu ceilalţi mesia, Ezechia şeful tâlharilor, luda 
Galileanul, Menahem, Simon fiul lui Giora, Simon fiul lui Kochba, 
şi alţii, că violenţa e necesară pentru a aduce domnia lui Dumnezeu 



pe Pământ? Urma el doctrina zelotă conform căreia ţara trebuia să 
fie curăţată cu forţa de toate elementele străine, aşa cum ceruse 
Dumnezeu în scripturi? 

S-ar putea să nu existe întrebare mai importantă decât aceasta, 
pentru aceia care încearcă să-l separe pe Isus ca personaj istoric de 
Hristosul creştin. Descrierea generalizată a lui Isus ca un pacificator 
înveterat care-şi „iubea duşmanii" şi „întorcea şi celălalt obraz" s-a 
bazat mai mult pe portretizarea lui ca predicator apolitic, fără niciun 
interes faţă de lumea turbulentă politic în care trăia — sau, de ce nu, 
chiar fără cunoştinţă despre aceasta. S-a arătat deja că acea imagine 
a lui Isus era o invenţie totală. Isus ca personaj istoric avea o 
atitudine mult mai complexă faţă de violenţă. Nu există nicio dovadă 
că Isus însuşi ar fi susţinut deschis acţiunile violente — dar pacifist 
în niciun caz nu era. „Socotiţi că am venit să dau pace pe Pământ? 
Vă spun că nu, ci dezbinare" (Matei, 10:34 I Luca, 12:51). 

După Revolta Evreiască şi distrugerea Ierusalimului, biserica 
creştină timpurie a încercat cu disperare să-l distanţeze pe Isus de 
naţionalismul zelos care dusese la acel război îngrozitor. Ca rezultat, 
declaraţiile de genul „iubeşte-ţi duşmanii" şi „întoarce şi celălalt 
obraz" au fost epurate cu deliberare de contextul lor evreiesc şi 
transformate în principii etice abstracte pe care le puteau aplica toate 
popoarele, indiferent de convingerile lor etnice, culturale sau 
religioase. 

Totuşi, dacă vrem să descoperim ce anume credea Isus cu 
adevărat, nu trebuie să pierdem din vedere următorul fapt 
fundamental: Isus din Nazaret era în primul şi-n ultimul rând evreu. 
Ca evreu, Isus era preocupat exclusiv de soarta confraţilor săi evrei. 
Israelul era tot ceea ce conta pentru Isus. El insista că misiunea lui 
se îndrepta exclusiv „către oile cele rătăcite ale casei lui Israil" 
(Matei, 15:24) şi le poruncea discipolilor lui să nu le împărtăşească 
vestea cea bună decât celorlalţi evrei: „în căile păgânilor să nu 
mergeţi şi în vreo cetate de Samariteni să nu intraţi" (Matei, 10:5- 
6). Ori de câte ori el însuşi întâlnea ne-evrei, îi ţinea întotdeauna la 
distanţă şi adeseori îi vindeca fără tragere de inimă. După cum i-a 
explicat femeii sirofeniciene care a venit la el ca să-i ceară ajutorul 
pentru fiica ei: „întâi să se sature copiii [prin care Isus se referea la 
Israel]. Căci nu este bine să iei pâinea copiiilor şi s-o arunci câinilor 



[adică ne-evrei ca ea]“ (Marcu, 7:27). 

Când era vorba de inima şi sufletul credinţei evreieşti — Legea 
lui Moise — Isus insista că misiunea lui nu era aceea de a aboli 
legea, ci de a o împlini (Matei, 5:17). Acea lege făcea distincţie clară 
între relaţiile dintre evrei şi evrei, şi relaţiile dintre evrei şi străini. 
Porunca adeseori repetată „iubeşte-ţi aproapele ca pe tine însuţi" 
fusese dată iniţial strict în contextul relaţiilor interne din neamul lui 
Israel. Versetul respectiv spune: „Să nu fii răzbunător şi să nu 
pizmuieşti pe fiii poporului tău, ci să iubeşti pe aproapele tău ca pe 
tine însuţi" (Leviticul, 19:18). Pentru israeliţi, ca şi pentru co- 
munitatea lui Isus din Palestina secolului 1, „aproapele" însemna 
confratele evreu. însă în privinţa tratamentului faţă de străini şi 
oamenii din afară, asupritori şi ocupanţi, Tora nici nu putea spune 
mai clar: „Şi-i vei goni de dinaintea ta. Să nu faci niciun legământ, 
nici cu ei, nici cu dumnezeii lor. Să nu locuiască mai departe în ţara 
ta“ (Exodul, 23:31-33). 

Pentru aceia carfe-1 văd în Isus pe fiul lui Dumnezeu în sens 
literal, etnia lui evreiască este irelevantă. Dacă Hristos e divin, 
atunci el se situează mai presus de orice legi sau datini particulare. 
Dar pentru cei ce-1 caută pe ţăranul evreu simplu şi predicatorul 
charismatic care a trăit în Palestina acum două mii de ani, nimic nu 
este mai important decât acest singur adevăr incontestabil: acelaşi 
Dumnezeu pe care Biblia îl numeşte „mare războinic" (Exodul, 
15:3), Dumnezeul care porunceşte în repetate rânduri măcelărirea în 
masă a tuturor străinilor, bărbaţi, femei şi copii, care ocupă ţara 
evreilor, Dumnezeul lui Avraam, Moise, lacov şi loşua, care spune 
„sângele lor a ţâşnit pe veşmântul meu" (Isaia, 63:3), Dumnezeul 
care „zdrobeşte capul vrăjmaşilor" (Psalmi, 68:21-23), acela este 
singurul Dumnezeu cunoscut de Isus şi unicul Dumnezeu pe care el 
îl adora. 

Nu există niciun motiv să considerăm concepţia lui Isus despre 
vecinii şi duşmanii lui ca fiind mai mult sau mai puţin expansivă 
decât a oricărui alt evreu din acea epocă. Poruncile lui, „iubeşte-ţi 
duşmanii" şi „întoarce şi celălalt obraz" trebuie să fie inteipretate ca 
adresându-se exclusiv semenilor săi evrei şi ca model de relaţii 
paşnice exclusiv în sânul comunităţii evreieşti. Poruncile nu au nicio 
legătură cu modul de a-i trata pe străini şi pe alţii din afară, mai ales 



pe acei sălbatici „prădători ai lumii" care ocupau ţara lui Dumnezeu, 
încălcând în mod direct Legea lui Moise, pe care Isus considera că 
o ducea la îndeplinire. „Să nu locuiască mai departe în ţara ta... 

In orice caz, nici porunca de a-ţi iubi duşmanii şi nici 
recomandarea de a întoarce şi celălalt obraz nu echivalează cu un 
apel la non-violenţă sau la non-rezistenţă. Isus nu era un naiv. 
înţelegea prea bine ceea ce ar fi înţeles orice alt pretendent la titlul 
de mesia: suveranitatea lui Dumnezeu nu se putea stabili decât prin 
forţă. „Din zilele lui loan Botezătorul până acum, împărăţia cerurilor 
se ia cu năvala şi năvălitorii pun mâna pe ea“ (Matei, 11:12 | Luca, 
16:16). 

Tocmai ca să se pregătească pentru consecinţele inevitabile ale 
instaurării împărăţiei lui Dumnezeu pe Pământ, Isus şi i-a ales pe cei 
doisprezece apostoli. Evreii de pe vremea lui Isus credeau că va veni 
o zi când cele douăsprezece triburi ale lui Israel se vor reîntregi 
pentru a forma din nou o singură naţiune unită. Profeţii o 
preziseseră: „Voi schimba restriştea poporului meu, Israel şi Iuda, 
şi-i voi întoarce în ţara pe care am dat-o străbunilor lor ca s-o 
stăpânească" (Ieremia, 30:3). Desemnându-i pe cei doisprezece şi 
promiţându-le că „veţi şedea şi voi în douăsprezece jeţuri, judecând 
cele douăsprezece seminţii ale lui Israil" (Matei, 19:28 | Luca, 
22:28-30), Isus semnala că sosise ziua pe care o aşteptaseră, când 
Domnul Ostiilor va „sfărâma jugul de pe grumazul" evreilor şi 
„lanţurile lor" le va rupe (Ieremia, 30:8). Refacerea şi reînnoirea 
adevăratei naţiuni a lui Israel, pe care o predicase loan Botezătorul, 
era în sfârşit aproape. împărăţia lui Dumnezeu sosise. 

Acesta era un mesaj îndrăzneţ şi provocator. Căci, aşa cum 
avertizase profetul Isaia, Dumnezeu „va aduna pe cei risipiţi ai lui 
Israil şi va strânge la un loc pe cei împrăştiaţi ai lui luda" într-un 
singur scop: războiul. Cu cuvintele profetului, Israelul nou şi 
reconstituit „va ridica steag pentru neamuri", iar evreii „vor cădea la 
apus în spatele Filistenilor şi vor jefui împreună şi pe Fiii 
Răsăritului". Vor lua din nou în stăpânire pământul pe care 
Dumnezeu l-a dat evreilor şi vor şterge de pe el pentru totdeauna 
duhoarea spurcată a ocupaţiei străine (Isaia, 11:11-16). 

Desemnarea celor doisprezece este, dacă nu o chemare la război, în 



orice caz o recunoaştere a inevitabilităţii acestuia, motiv pentru care 
Isus a avertizat clar ce avea să urmeze: „Oricine voieşte să vină după 
mine, să se lepede de sine, să-şi ia crucea şi să mă urmeze" (Marcu, 
8:34). Aceasta nu este declaraţia negării de sine din atâtea 
interpretări. Crucea e pedeapsa pentru fapte subversive, nu un 
simbol al abnegaţiei. Isus îi prevenea pe cei doisprezece că statutul 
lor, ca întrupare a celor douăsprezece triburi care vor reconstitui 
naţiunea israelită şi vor înlătura jugul ocupaţiei, va fi considerat pe 
bună dreptate, de către Roma, un act de trădare, ducând astfel, în 
mod inevitabil, la crucificare. Era o recunoaştere pe care Isus o făcea 
adesea pentru sine însuşi. în repetate rânduri, Isus le-a amintit 
discipolilor săi ce-1 aştepta: respingerea, arestarea, tortura şi 
execuţia (Matei, 16:21,17:22-23, 20:18-19; Marcu, 8:31,9:31,10:33; 
Luca, 9:22,44,18:32-33). S-ar putea susţine că evangheliştii, care au 
scris la zeci de ani după evenimentele pe care le descriau, ştiau că 
povestea lui Isus se va sfârşi pe crucea de pe Golgota, aşa că i-au 
atribuit aceste preziceri pentru a-i dovedi calităţile de profet. Dar 
simpla însumare a declaraţiilor lui Isus despre inevitabila sa 
capturare şi crucificare arată că frecventele sale profeţii privitoare la 
sine însuşi pot fi istorice. în fond, nu e nevoie să fii profet pentru a 
prezice ce i se va întâmpla cuiva care sfidează fie controlul preoţesc 
asupra Templului, fie ocupaţia romană din Palestina. Drumul care-i 
aştepta pe Isus şi pe cei Prin urmare, luaţi-vă mâna de pe plug şi nu 
mai priviţi înapoi, lăsaţi-i pe morţi să-şi îngroape morţii, lăsaţi-vă în 
urmă soţul şi soţia, fraţii, surorile şi copiii, şi pregătiţi-vă să primiţi 
împărăţia lui Dumnezeu. „Deja, securea e pregătită la rădăcina 
copacului." 

Desigur, niciuna dintre afirmaţiile lui Isus despre sensurile şi 
implicaţiile împărăţiei lui Dumnezeu n-avea să-l apere de arestare şi 
crucificare. Aserţiunea lui Isus că actuala ordine urma să fie 
răsturnată, că cei bogaţi şi puternici vor ajunge săraci şi slabi, că cele 
douăsprezece triburi ale lui Israel vor fi reconstituite curând într-o 
singură naţiune şi că Dumnezeu va deveni din nou unicul cârmuitor 
din Ierusalim — niciuna dintre aceste declaraţii provocatoare n-ar fi 
fost bine primită în Templu, unde domnea arhiereul, sau în 



Fortăreaţa Antonia, unde guverna Roma. La urma urmei, dacă 
împărăţia lui Dumnezeu, aşa cum o prezenta Isus, era de fapt o 
împărăţie reală, fizică, atunci ea nu avea nevoie şi de un rege la fel 
de fizic şi real? Nu-şi revendica Isus pentru sine acel titlu de rege? 
Fiecăruia dintre cei doisprezece apostoli ai săi îi promitea câte un 
tron. Nu avea în vedere şi un tron pentru el însuşi? 

Categoric, Isus n-a prezentat niciun fel de date concrete despre 
noua ordine mondială pe care o imagina (deşi nici vreun alt 
pretendent regal al acelor vremuri n-a făcut-o). în învăţămintele lui 
Isus despre împărăţia lui Dumnezeu nu există programe practice, 
agende detaliate, recomandări politice sau economice concrete. Nu 
pare să-l fi interesat deloc expunerea modului cum avea să 
funcţioneze efectiv domnia lui Dumnezeu pe Pământ. Numai 
Dumnezeu singur putea hotărî asta. Dar nu încape nicio îndoială că 
Isus avea o imagine clară a propriului său rol în împărăţia lui 
Dumnezeu: 

„Dacă eu scot afară dracii cu Duhul lui Dumnezeu, atunci j împărăţia 
lui Dumnezeu a venit peste voi“. 

Prezenţa împărăţiei lui Dumnezeu îl împuternicise pe Isus să 
vindece bolnavii şi posedaţii. Dar, în acelaşi timp, | tămăduirile şi 
exorcizările înfăptuite de Isus erau cele care i duceau la îndeplinire 
împărăţia lui Dumnezeu. Cu alte cuvinte, era o relaţie simbiotică. Ca 
agent al lui Dumnezeu pe Pământ — cel care folosea Duhul lui 
Dumnezeu — Isus însuşi aducea cu sine împărăţia lui Dumnezeu şi 
instaura autoritatea Domnului, prin acţiunile sale miraculoase. Era, 
efectiv, împărăţia lui Dumnezeu personificată. Cine altul ar fi putut 
să stea pe tronul lui Dumnezeu? 

Nu e de mirare, aşadar, că la sfârşitul vieţii sale, când stătea 
bătut şi însângerat în faţa lui Pontius Pilat, pentru a răspunde 
acuzaţiilor ce i se aduceau, lui Isus i s-a pus doar o singură întrebare. 
Era unica întrebare care conta, unica întrebare pentru care ar fi fost 
adus în faţa guvernatorului roman ca să-i răspundă, înainte de a fi 
trimis pe cruce, ca să-şi primească pedeapsa standard pentru toţi 
rebelii şi insurecţioniştii. 

„Eşti Regele Iudeilo 



Capitolul 11 

Dar voi cine ziceţi că sunt? 


Au trecut doi ani, mai mult sau mai puţin, de când Isus din 
Nazaret s-a întâlnit prima oară cu loan Botezătorul, pe malul 
Iordanului. în acel timp, Isus nu numai că a transmis mesajul 
mentorului său despre împărăţia lui Dumnezeu; l-a şi extins, într-o 
mişcare de eliberare naţională pentru cei asupriţi şi oprimaţi — o 
mişcare fundamentată pe promisiunea că Dumnezeu va interveni 
curând în ajutorul celor săraci şi umili, că va spulbera puterea 
romană la fel cum nimicise oastea faraonului, cu atât de mult timp 
în urmă, şi va elibera Templul din mâinile ipocriţilor care-1 
controlau. Mişcarea lui Isus a atras în jurul lui un coip de discipoli 
zeloşi, dintre care doisprezece au primit autoritatea de a-i predica ei 
înşişi mesajul. în toate oraşele şi satele în care intrau, în diversele 
aşezări şi zone rurale, se adunau mulţimi numeroase pentru a-i 
asculta pe Isus şi discipolii lui predicând şi pentru a lua parte la 
vindecările şi exorcismele gratuite pe care aceştia le ofereau celor 
ce aveau nevoie de ajutor. 

în pofida relativului lor succes, discipolii lui Isus şi-au restrâns 
activităţile, în cea mai mare parte, prin provinciile nordice din 
Galileea, Fenicia şi Gaulanitis, având înţelepciunea de a rămâne 
departe de ludeea şi sediul ocupaţiei romane de la Ierusalim. Au 
parcurs un drum ocolit prin regiunile rurale din Galileea, evitând 
complet oraşele regale Sepphoris şi Tiberias, ca să nu se confrunte 
cu forţele tetrarhului. Deşi s-au apropiat de porturile prospere Tyr şi 
Sidon, s-au abţinut să intre efectiv şi în ele. Au mers pe la marginea 
Decapolisului, dar au evitat cu stricteţe oraşele greceşti şi populaţiile 
păgâne din ele. în locul aşezărilor bogate din zonă, Isus şi-a focalizat 
atenţia asupra satelor mai sărace, ca Nazaret, Capemaum, Bethsaida 
şi Nain, unde promisiunea lui despre o nouă ordine a lumii era 



primită cu însufleţire, precum şi prin oraşele de coastă care 
înconjoară Marea Galileei, mai puţin Tiberias, desigur, unde se afla 
tronul lui Irod Antipa. 

După doi ani, vestea despre Isus şi grupul celor care- 1 urmau a 
ajuns în sfârşit şi la curtea lui Antipa. Desigur, Isus nu se sfiise să-l 
condamne pe „acel Vulpoi" care revendica tetrarhia Galileei şi a 
Pereei, nici nu încetase să-şi reverse dispreţul asupra scribilor şi 
preoţilor ipocriţi — acel „neam de vipere" — despre care susţinea 
că, în viitoarea împărăţie a lui Dumnezeu, aveau să fie înlocuiţi de 
prostituate şi perceptorii de taxe. Nu numai că-i vindecase pe toţi 
aceia izgoniţi de Templu ca păcătoşi aflaţi dincolo de orice salvare, 
dar îi absolvise şi de păcate, făcând astfel ca toată instituţia 
preoţească şi ritualurile sale costisitoare şi exclusiviste să devină 
irelevante. Vindecările şi exorcismele lui au atras mulţimi mult prea 
mari pentru ca tetrarhul din Tiberias să le ignore, deşi, cel puţin 
pentru moment, masele capricioase păreau mai puţin interesate de 
învăţăturile lui Isus decât de „scamatoriile" lui — într-atât încât, 
atunci când au continuat să ceară semne pentru a-i putea crede 
mesajul, Isus a părut în sfârşit să se sature. „Neam viclean şi 
preacurvar cere semn, dar semn nu i se va da, fără numai semnul lui 
Iona prorocul" (Matei, 12:38). 

Toată această activitate i-a făcut pe sicofanţii de la curtea lui 
Antipa să înşire tot felul de presupuneri despre identitatea acelui 
predicator galileean. Unii îl considerau Uie renăscut, sau poate unul 
dintre ceilalţi „profeţi din vechime". 0 asemenea concluzie nu este 
complet nerezonabilă. Ilie, care trăise în regiunile nordice ale 
Israelului în secolul al IX-lea î.e.n., era paradigma profetului făcător 
de minuni. Războinic temut al lui Iahve şi care nu accepta niciun 
compromis, Ilie se luptase să smulgă cultul zeului canaanit Baal 
dintre evrei. „Câtă vreme veţi umbla şchiopătând de amândouă 
picioarele?" a întrebat Ilie poporul. „Dacă Domnul este Dumnezeu, 
umblaţi după el, iar dacă este Baal, atunci umblaţi după el!“ (Cartea 
întâi a Regilor, 18:21). 

Pentru a dovedi superioritatea lui Iahve, Ilie a provocat patru 
sute cincizeci de preoţi ai lui Baal la o întrecere. Aveau să 
pregătească două altare, fiecare cu câte un taur pus pe un stâlp de 
lemn. Preoţii urmau să se roage lui Baal să trimită foc pentru a 



consuma ofranda, câtă vreme Ilie avea să i se roage lui lahve. 

Preoţii lui Baal s-au rugat zi şi noapte. Au strigat şi s-au tăiat cu 
spadele şi lăncile, până s-au umplut de sânge. Ţipau, implorau şi-l 
conjurau pe Baal să aducă focul, dar nu se întâmpla nimic. 

Atunci, llie a turnat douăsprezece urcioare de apă pe rugul lui, 
a făcut un pas înapoi şi l-a chemat pe Dumnezeul lui Avraam, Isaac 
şi Israel să-şi arate puterea. Numaidecât din cer s-a prăbuşit un glob 
mare de foc şi a devorat taurul, lemnul, pietrele, praful de pe pământ 
şi băltoacele de apă din jurul jertfei. Când evreii au văzut lucrarea 
lui lahve, au căzut în genunchi şi l-au adorat ca fiind Dumnezeu. Ilie 
însă nu terminase. I-a capturat pe cei patru sute cincizeci de preoţi 
ai lui Baal, i-a dus cu forţa în valea Waki Kişon şi, conform 
scripturilor, i-a măcelărit până la ultimul, cu mâinile lui, căci era 
„înfierbântat cu mare râvnă pentru Domnul Dumnezeu Savaot" 
(Cartea întâi a Regilor, 18:20-40,19:10). 

Atât de mare era credinţa lui Ilie, încât nu a fost lăsat să moară, 
ci s-a ridicat la cer, într-un vârtej de vânt, ca să şadă lângă tronul lui 
Dumnezeu (Cartea a doua a Regilor, 2:11). întoarcerea lui la 
sfârşitul timpului, când urma să adune laolaltă cele douăsprezece 
triburi ale lui Israel şi să le ducă în era mesianică, a fost prezisă de 
profetul Maleahi: „Iată că eu vă trimit pe Ilie prorocul, până a nu 
sosi ziua Domnului cea mare şi înfricoşată. El va îndupleca inima 
părinţilor către fii şi inima fiilor către părinţii lor, ca să nu viu şi să 
lovesc pământul cu prăpăd" (Maleahi, 4:6-6). 

Profeţia lui Maleahi explică de ce curtenii din Tiberias văd în 
Isus reîncarnarea profetului cvintesenţial al lui Israel de la sfârşitul 
timpului. Isus a făcut foarte puţin pentru a descuraja asemenea 
comparaţii, asumându-şi în mod conştient simbolurile profetului Ilie 
— misionariatul itinerant, chemarea peremptorie a discipolilor, 
misiunea de a reconstitui cele douăsprezece triburi, menţinerea 
strictă în regiunile nordice ale Israelului, precum şi semnele şi 
minunile pe care le săvârşea oriunde se ducea. 

Antipa, însă, nu este deloc convins de murmurele curtenilor. El 
crede că predicatorul din Nazaret nu este Ilie, ci Ioan Botezătorul, 
pe care l-a omorât, revenit din morţi. Orbit de vinovăţie după 
execuţia lui Ioan, Antipa nu poate concepe adevărata identitate a lui 
Isus (Matei, 14:1-2; Marcu, 6:14-16; Luca, 9:7-9). 



între timp, Isus şi discipolii lui îşi continuă încet drumul spre 
ludeea şi Ierusalim. Lăsând în urmă satul Bethsaida, unde, conform 
Evangheliei după Marcu, Isus a hrănit cinci mii de oameni doar cu 
cinci pâini şi doi peşti (Marcu, 6:30-44), discipolii încep să 
călătorească pe lângă Caesarea Philipi, un oraş roman aflat la nord 
de Marea Galileei, care serveşte ca sediu al tetrarhiei celuilalt fiu al 
lui Irod cel Mare, 

Filip. în timp ce merg, Isus îi întreabă într-o doară pe cei care-1 
urmează: 

— Cine spun oamenii că sunt eu? 

Răspunsul discipolilor reflectă speculaţiile din Tiberias: 

— Unii spun că eşti Ioan Botezătorul. Alţii spun că Ilie. Iar alţii 
spun că eşti Ieremia sau altul dintre profeţi, reînviat din morţi. 

Isus se opreşte şi se întoarce spre discipolii lui: 

— Dar voi cine ziceţi că sunt? 

îi revine lui Simon Petru, conducătorul nominal al celor 
Doisprezece, să răspundă în numele celorlalţi. 

— Tu eşti Mesia, spune Petru, sugerând în această conjunctură 
fatidică din evanghelie misterul pe care tetrarhul din Tiberias n-avea 
cum să-l înţeleagă (Matei, 16:13-16; Marcu, 8:27-29; Luca, 9:18- 
20 ). 

Şase zile mai târziu, Isus îi ia pe Petru şi pe fraţii Iacov şi Ioan 
— fiii lui Zevedeu — pe un munte înalt, unde se transformă 
miraculos sub ochii lor. „Şi veşmintele lui s-au făcut strălucitoare, 
prea albe ca omătul, cum nălbitor nu poate nălbi la fel, pe lume“, 
scrie Marcu (9:3). Dintr-odată, Ilie, profetul şi precursorul lui Mesia, 
apare pe munte. Cu el este şi Moise, marele liberator şi legiuitor al 
lui Israel, omul care a sfărâmat lanţurile evreilor şi a adus poporul 
lui Dumnezeu înapoi pe Tărâmul Făgăduinţei. 

Prezenţa lui Ilie pe munte a fost deja pregătită de speculaţiile 
din Tiberias şi de comentariile discipolilor, la Caesarea Philippi. 
Apariţia lui Moise, însă, este cu totul altceva. Paralelele dintre aşa- 
numita poveste a schimbării la faţă şi relatarea din Exod despre felul 
cum a primit Moise legile pe Muntele Sinai sar în ochi. Şi Moise şi- 
a luat trei însoţitori cu el pe munte — Aaron, Nadab şi Abihu — şi 
a fost la rândul lui transformat de acea experienţă. Totuşi, pe câtă 
vreme transformarea lui Moise era rezultatul intrării lui în contact 



cu strălucirea lui Dumnezeu, Isus este transformat de propria lui 
strălucire, intr-adevăr, scena este descrisă într-un asemenea mod, 
încât Moise şi llie — Legea şi Profeţii — apar clar ca simpli 
subordonaţi ai lui Isus. 

Discipolii sunt înfricoşaţi de viziune — şi pe bună dreptate. 
Petru încearcă să risipească teama, oferindu-se să construiască trei 
corturi în acel loc: unul pentru Isus, unul pentru llie şi unul pentru 
Moise. în timp ce vorbeşte, un nor învăluie muntele — la fel cum se 
întâmplase cu secole în urmă, pe Muntele Sinai — şi un glas 
dinăuntrul lui repetă cuvintele rostite din cer în ziua când Isus şi-a 
început misio- nariatul, pe malurile Iordanului: „Acesta este fiul 
meu cel Iubit. Ascultaţi- 1“, spune Dumnezeu, atribuindu-i lui Isus 
acelaşi titlu („ho Agapitos“ = „cel Iubit") pe care i-1 dăduse şi 
Regelui David. Astfel, ceea ce curtea lui Antipa nu putea să 
conceapă, iar Simon Petru putea doar să deducă, este acum 
confirmat în sens divin, de un glas care răsună din nori, pe vârful 
muntelui: Isus din Nazaret este uns ca mesia, Regele Iudeilor (Matei, 
17:1-8; Marcu, 9:2-8; Luca, 9:28-36). 

Ceea ce face ca aceste trei scene vizibil legate între ele să fie 
atât de semnificative este faptul că, până în acest moment al 
misionariatului lui Isus, mai ales aşa cum a fost prezentat în cea mai 
veche evanghelie, a lui Marcu, Isus n-a făcut niciun fel de declaraţie 
despre identitatea lui mesianică. Ba chiar a încercat în repetate 
rânduri să ascundă orice aspiraţii mesianice pe care le-ar fi putut 
avea sau nu. El îi reduce la tăcere pe demonii care-1 recunosc 
(Marcu, 1:23-25, 34, 3:11-12). îi pune pe cei pe care-i vindecă să 
jure că vor păstra secretul (Marcu, 1:43-45, 5:40-43, 7:32-36, 8:22- 
26). Se învăluieşte în parabole de neînţeles şi face tot ce poate pentru 
a-şi ascunde identitatea şi misiunea de mulţimile care se adună în 
jurul lui (Marcu, 7:24). în repetate rânduri, Isus respinge, evită, 
ocoleşte şi, uneori, chiar neagă explicit titlul de mesia pe care i-1 
atribuie alţii. 

Există un termen pentru acest fenomen straniu, care-şi are 
originile în Evanghelia după Marcu, dar poate fî găsit şi prin 
celelalte evanghelii. Se numeşte „secretul mesianic". 

Unii cred că secretul mesianic este propria invenţie a 



evanghelistului, că e fie un procedeu literar pentru a dezvălui treptat 
adevărata identitate a lui Isus, fie un şiretlic abil pentru a sublinia 
cât de miraculoasă şi convingătoare era prezenţa sa mesianică; în 
pofida numeroaselor încercări de a-şi ascunde identitatea de 
mulţimi, aceasta pur şi simplu nu putea fi ascunsă. „Dar, cu cât le 
poruncea [să nu spună nimănui despre elj, cu atât mai vârtos ei 
dădeau în vileag toate minunile făcute" (Marcu, 7:36). 

Totuşi, acest lucru presupune un nivel de aptitudini literare ale 
Evangheliei după Marcu în legătură cu care nu există nicio dovadă 
(Evanghelia după Marcu este scrisă într-o greacă elementară, 
rudimentară, care trădează cultura limitată a autorului). Ideea că 
secretul mesianic ar putea fi modul lui Marcu de a dezvălui treptat 
identitatea lui Isus contrazice aserţiunea fundamental teologică 
lansată de evanghelie din primul moment: „începutul Evangheliei 
lui Isus Hristos, Fiul lui Dumnezeu" (Marcu, 1:1). Totuşi, chiar şi în 
momentul în care identitatea mesianică a lui Isus este dedusă pentru 
prima oară de către Simon Petru, în dramatica sa confesiune de lângă 
Caesarea Philippi — ba chiar şi când identitatea lui e dezvăluită 
spectaculos de Dumnezeu, pe munte — Isus continuă să le 
poruncească discipolilor lui să păstreze secretul, ordonându-le cu 
stricteţe să nu spună nimănui ceea ce a mărturisit Petru (Marcu, 
8:30) şi interzicându-le celor trei martori ai schimbării la faţă să 
scoată o vorbă despre ceea ce au văzut (Marcu, 9:9). 

Este mult mai probabil ca secretul mesianic să poată fi trasat 
până la personajul istoric Isus, deşi s-ar putea să fi fost înfrumuseţat 
şi reformulat în Evanghelia după Marcu, înainte de a fi adoptat la 
întâmplare şi cu vizibile rezerve de către Matei şi Luca. Faptul că 
secretul mesianic poate avea un caracter istoric ne ajută să explicăm 
de ce sucesorii lui Marcu au făcut asemenea eforturi pentru a 
compensa portretizarea de către predecesorul lor a unui mesia care 
pare să nu vrea să aibă nimic de-a face cu titlul. De exemplu, câtă 
vreme relatarea lui Marcu despre mărturisirea lui Simon Petru se 
sfârşeşte fără ca Isus să accepte sau să respingă titlul, doar 
poruncindu-le discipolilor să nu spună nimănui despre el, în 
relatarea aceleiaşi întâmplări de către Matei, care a prins contur 
douăzeci de ani mai târziu, Isus îi răspunde lui Petru cu o confirmare 



răsunătoare a identităţii sale mesianice: „Fericit eşti tu, Simone, fiul 
lui lona“, exclamă Isus, „că nu trup şi sânge ţi-au dezvăluit ţie 
aceasta, ci Tatăl meu cel din Ceruri“ (Matei, 16:17). 

La Marcu, momentul miraculos de pe vârful muntelui ia sfârşit 
fără niciun comentariu din partea lui Isus, doar cu o reluare a 
ordinului ferm de a nu spune nimănui cele întâmplate. La Matei însă, 
schimbarea la faţă se încheie cu un discurs prelungit al lui Isus, în 
care acesta îl identifică pe Ioan Botezătorul ca fiind Ilie renăscut, 
astfel revendicându-şi explicit, ca succesor al lui Ioan/Ilie, mantia 
de mesia (Matei, 17:9-13). Şi totuşi, în pofida acestor dezvoltări 
apologetice, chiar şi Matei şi Luca încheie atât confesiunea lui Petru, 
cât şi schimbarea la faţă, cu porunci stricte ale lui Isus ca, după cum 
spune Matei, „să nu spună nimănui că el este Hristosul" (Matei, 
16:20). 

Dacă e adevărat că secretul mesianic poate fi pus pe seama lui 
Isus ca personaj istoric, atunci se prea poate ca aceasta să fie cheia 
pentru a descifra nu cine credea biserica timpurie că era Isus, ci 
dimpotrivă cine se considera Isus însuşi a fi. Evident, o asemenea 
sarcină nu este deloc uşoară. E extrem de dificil, dacă nu chiar 
imposibil, să ne bazăm pe evanghelii pentru a înţelege conştiinţa de 
sine a lui Isus. Aşa cum am arătat în repetate rânduri, evangheliile 
nu vorbesc despre un om cunoscut ca Isus din Nazaret care a trăit cu 
două mii de ani în urmă; în ele este vorba despre un mesia pe care 
autorii evangheliilor îl considerau o fiinţă eternă, aşezată de-a 
dreapta lui Dumnezeu. Evreii din secolul I care au scris despre Isus 
conchiseseră deja cine era acesta. Ei construiau o argumentaţie 
teologică despre natura şi funcţia lui Isus ca fiind Hristos, nu 
compuneau biografia istorică a unei fiinţe omeneşti. 

Totuşi, nu încape nicio îndoială cu privire la tensiunile care 
există în evanghelii între modul cum îl privea biserica timpurie pe 
Isus şi cum pare să se fi privit Isus pe el însuşi. Evident, discipolii 
care-1 urmau l-au recunoscut ca mesia, fie în timpul vieţii, fie 
imediat după moarte. Dar nu trebuie să uităm că aşteptările 
mesianice nu erau în niciun caz definite uniform în Palestina 
secolului I. Nici chiar acei evrei care acceptau că Isus era mesia nu 
erau cu toţii de acord cu privire la ceea ce însemna cu adevărat 
termenul. Când parcurgeau profeţiile răspândite prin scripturi, 



descopereau o întreagă gamă de opinii şi viziuni derutante, adeseori 
contradictorii, cu privire la misiunea şi identitatea unui mesia. 
Acesta avea să fie un profet eshatologic care să anunţe Sfârşitul 
Zilelor (Daniel, 7:13-14; Ieremia, 31:31-34). Avea să fie un elibera- 
tor care să-i izbăvească pe evrei din robie (Deuteronomul, 18:15-19; 
Isaia, 49:1-7). Urma să fie un pretendent regal care să reconstituie 
Regatul lui Da vid (Miheia 5:1-5; Zaharia 9:1-10). 

In Palestina secolului I, aproape fiecare pretendent la titlul de 
mesia se înscria în câte una dintre aceste paradigme mesianice. 
Ezechia şeful tâlharilor, Iuda Galileanul, Simon din Pereea şi 
Athronges păstorul se modelau cu toţii după idealul davidian, la fel 
ca Menahem şi Simon fiul lui Giora, în timpul Războiului Evreiesc. 
Aceştia erau regi-mesia ale căror aspiraţii regale se defineau clar 
prin acţiunile lor revoluţionare împotriva Romei şi a clienţilor ei din 
Ierusalim. Alţii, ca Theudas făcătorul de minuni, Egipteanul şi 
Samariteanul, se declarau mesia-eliberatori după tiparul lui Moise, 
fiecare presupus mesia făgăduind să-şi elibereze adepţii de sub jugul 
ocupaţiei romane prin vreo faptă miraculoasă. Profeţii oraculari, ca 
Ioan Botezătorul şi omul sfânt Isus ben Anania, poate că nu-şi 
asumau deschis orice ambiţii mesianice, dar prorocirile lor despre 
Sfârşitul Timpului şi apropiata judecată a lui Dumnezeu se 
conformau clar cu arhetipul de mesia-profet care se găseşte atât în 
Scriptura Ebraică, precum şi în comentariile şi tradiţiile rabinice 
cunoscute ca Targum. 

Problema, pentru biserica timpurie, este aceea că Isus nu 
corespundea niciuneia dintre paradigmele mesianice prezentate în 
Biblia Ebraică, nici nu îndeplinea vreo cerinţă aşteptată de la mesia. 
Isus vorbea despre sfârşitul zilelor, dar acesta nu s-a adeverit, nici 
chiar după ce romanii au distrus Ierusalimul şi au pângărit Templul 
lui Dumnezeu. A promis că Dumnezeu îi va elibera pe evrei din 
sclavie, dar Dumnezeu n-a făcut aşa ceva. Ajurat că cele 
douăsprezece triburi ale lui Israel vor fi reconstituite, iar naţiunea 
refăcută; în schimb, romanii au expropriat Pământul Făgăduinţei, i- 
au masacrat locuitorii şi i-au exilat pe supravieţuitori. împărăţia lui 
Dumnezeu prezisă de Isus n-a apărut niciodată; noua ordine 
lumească pe care a descris-o el n-a prins nicicând contur. Conform 



standardelor cultului evreiesc şi ale Scripturilor Ebraice, Isus a avut 
tot atâta succes, în aspiraţiile sale mesianice, ca oricare altul dintre 
ceilalţi presupuşi mesia. 

Biserica timpurie a recunoscut în mod evident această dilemă 
şi, după cum se va vedea, a luat decizia conştientă de a modifica 
standardele mesianice. A amestecat şi combinat diferitele descrieri 
ale lui mesia găsite în Biblia Ebraică, pentru a crea un candidat care 
să transceadă orice model sau aşteptare mesianică anume. N-o fi fost 
Isus profet, eliberator sau rege — dar asta numai fiindcă se ridica 
mai presus de aceste paradigme mesianice simple. După cum 
dovedea schimbarea la faţă, Isus era mai mare decât Ilie (profetul), 
mai mare decât Moise (eliberatorul), mai mare chiar şi decât David 
(regele). 

S-ar putea ca astfel să fi înţeles biserica timpurie identitatea lui 
Isus. Nu la fel pare însă s-o fi înţeles şi Isus însuşi, în fond, toată 
evanghelia dintâi nu conţine nici măcar o singură declaraţie 
mesianică definitivă din partea lui Isus, nici măcar la sfârşit, când 
stă în faţa arhiereului Caiafa şi acceptă oarecum pasiv titlul pe care 
ceilalţi i-1 tot atribuie (Marcu, 14:62). Acelaşi lucru este valabil şi 
pentru materialele din sursa Q timpurii, care de asemenea nu conţin 
nicio declaraţie mesianică a lui Isus. 

Poate că Isus nu voia să-şi asume multiplele aşteptări pe care evreii 
le aveau de la mesia. Poate că respingea complet această 
denominaţie. Oricum, rămâne faptul că, mai ales în Evanghelia după 
Marcu, de fiecare dată când cineva încearcă să-i atribuie titlul de 
mesia — fie un demon, fie un solicitant sau unul dintre discipoli, ori 
chiar Dumnezeu însuşi — Isus îl respinge sau, în cel mai bun caz, îl 
acceptă fără tragere de inimă şi mereu evaziv. 

Indiferent cum îşi înţelegea Isus misiunea şi identitatea — dacă 
el însuşi se considera mesia sau nu — indiciile din prima evanghelie 
sugerează că, din anumite motive, Isus din Nazaret nu se referea în 
mod deschis la sine însuşi ca mesia. Şi, fiindcă tot a venit vorba, nici 
nu-şi spunea „Fiul lui Dumnezeu" — un alt titlu pe care alţii par să 
i-1 fi atribuit. (Contrar concepţiilor creştine, titlul de „Fiul lui 
Dumnezeu" nu era o descriere a relaţiei filiale dintre Isus şi 



Dumnezeu, ci mai degrabă desemnarea tradiţională a regilor 
Israelului. Numeroase personaje sunt numite „Fiul lui Dumnezeu" 
în Biblie, niciunul mai frecvent decât David, cel mai mare rege — 
Cartea întâi alui Samuil, 7:14; Psalmi, 2:7, 89:26; Isaia, 42:1). Mai 
degrabă, când trebuia să se refere la sine însuşi, Isus folosea un titlu 
cu totul diferit, atât de enigmatic şi unic încât, secole de-a rândul, 
cărturarii au încercat cu disperare să-şi imagineze ce-ar fi putut să 
însemne. Isus îşi spunea „Fiul Omului". 

Expresia „Fiul Omului" („ho huios tou anthropoum greacă) apare 
cam de optzeci de ori în Noul Testament, şi numai o dată, într-un 
pasaj cu rol strict descriptiv din Faptele Sfinţilor Apostoli, este 
rostită de altcineva decât Isus. în acel fragment din cartea Faptelor, 
un adept al lui Isus numit Ştefan urmează să fie ucis prin lapidare 
pentru că l-a proclamat pe Isus ca fiind făgăduitul mesia. în timp ce- 
1 înconjoară o mulţime de evrei furioşi, Ştefan are brusc o viziune 
extatică în care priveşte spre cer şi-l vede pe Isus învăluit în 
strălucirea lui Dumnezeu. „Iată", strigă Ştefan, aruncându-şi braţele 
în sus, „văd cerurile deschise şi pe Fiul Omului stând de-a dreapta 
lui Dumnezeu!” (7:56). Aceste sunt ultimele cuvinte pe care le 
rosteşte înainte de a începe să-l lovească pietrele. 

Folosirea categoric clişeizată a titlului de către Ştefan este o 
dovadă că, de fapt, creştinii l-au numit pe Isus „Fiul Omului" după 
moarte. Dar prezenţa extrem de rară a termenului în afara 
evangheliilor, şi faptul că nu apare niciodată în epistolele lui Pavel, 
face improbabilă ipoteza că Fiul Omului ar fi fost o expresie 
hristologică plăsmuită de biserica timpurie pentru a-1 descrie pe 
Isus. Dimpotrivă, acest titlu, care e atât de ambiguu şi atât de rar 
întâlnit în Scripturile Ebraice, încât nici până azi nu se ştie cu certi- 
tudine ce înseamnă, e aproape sigur unul pe care Isus singur şi l-a 
atribuit. 

Ar trebui să menţionăm, desigur, că Isus vorbea ara- maica, nu 
greaca, ceea ce înseamnă că, dacă expresia „Fiul Omului" poate fi 
pusă într-adevăr pe seama lui, ar fi trebuit să spună „bar enaş(a) 
sau poate echivalentul său ebraic, „ben adam“, ambele însemnând 
„fiu al unei fiinţe omeneşti". Cu alte cuvinte, a spune „fiu al omului" 
în ebraică sau aramaică este totuna cu a spune „om", adică exact 



sensul în care Biblia Ebraică foloseşte cel mai adesea termenul: 
„Dumnezeu nu este om care să mintă, nici fiu de om [ben cidcnn] ca 
să se căiască" (Numerii, 23:19). 

S-ar putea susţine că şi Isus folosea termenul în acelaşi sens — 
ca pe un idiom ebraic/aramaic comun pentru „om". Acest sens 
idiomatic este cu siguranţă prezent în unele dintre cele mai vechi 
utilizări ale expresiei „Fiul Omului" din Q şi Evanghelia lui Marcu: 
„Vulpile au vizuini şi păsările cerului cuiburi; dar Fiul Omului 
[adică: „un om ca mine"] n-are unde să-şi plece capul" (Matei, 8:20; 
Luca, 9:58). 

„Oricine va spune vreun cuvânt împotriva Fiului Omului 
[adică, «împotriva unui om ca mine»] i se va ierta. Dar celui ce va 
huli împotriva Sfântului Duh nu i se va ierta“ (Luca: 12: 10), „nici în 
veacul acesta, nici în cel ce va să fîe“ (Matei, 12:32). Unii au susţinut 
chiar că Isus folosea în mod deliberat > această expresie ca să-şi 
accentueze umanitatea, că pentru el era un mod de a spune: „Sunt o 
fiinţă omenească [barenaş]“. Totuşi, o asemenea explicaţie se 
bazează pe supoziţia că oamenii din vremea lui Isus aveau nevoie să 
li se aducă aminte că, de fapt, el era o „fiinţă umană", ca şi cum 
asupra acestui lucru ar fi putut plana vreun dubiu. în niciun caz, nu 
putea fi vorba de aşa ceva. Creştinii moderni îl pot considera pe Isus 
întruparea lui Dumnezeu, dar o asemenea concepţie despre mesia e 
o anatemă din perspectiva celor cinci mii de ani de teologie, gândire 
şi scripturi evreieşti. Ideea că ascultătorii lui Isus ar fi avut nevoie 
să li se reamintească încontinuu că era „doar un om“ este pur şi 
simplu lipsită de orice sens. 

Oricum, câtă vreme expresia aramaică, în forma ei nedefinită 
(„barenaş", mai degrabă decât forma definită „bar enaşa") poate fi 
tradusă atât ca „un fiu de om“ sau doar „om“, versiunea grecească 
„ho huios tou anthropou“ nu poate însemna decât „fi ui omului". 
Diferenţa dintre greacă şi aramaică e semnificativă şi e puţin 
probabil să fie rezultatul unei traduceri defectuoase de către 
evanghelişti. Folosind forma definită a sintagmei, Isus o utiliza într- 
un mod nou şi tară precedent: ca titlu, nu ca idiom. Mai simplu spus, 
Isus nu-şi spunea „un fiu de om", ci se numea pe sine Fiul Omului. 



Folosirea insistentă a acestei formule criptice de către Isus 
trebuie să fi fost complet nouă pentru auditoriul lui. Adeseori se 
presupune că, atunci când Isus vorbea despre sine însuşi ca Fiul 
Omului, evreii ştiau ce voia să spună. De fapt, nu ştiau. Evreii de pe 
vremea lui Isus nu aveau nicio concepţie unificată despre „fiul 
omului". Nu că expresia le-ar fi fost nefamiliară, ceea ce-ar fi 
declanşat imediat o întreagă gamă de imagini din cărţile lui Iezechiel 
sau Daniel, ori din Psalmi. Important este că n-ar fi recunoscut-o ca 
pe un titlu, aşa cum ar fi făcut, eventual, cu formula Fiul lui 
Dumnezeu. 

Şi Isus trebuie să fi apelat la Scripturile Ebraice pentru a-şi 
forma o imagine a Fiului Omului ca individ distinct, nu doar ca un 
sinonim pentru „om". Ar fi putut folosi cartea lui Iezechiel, în care 
profetul este numit „fiu de om“ de aproape nouăzeci de ori: 
„[Dumnezeu îmi] zise: «Fiul omului [ben aduni ] ! Scoală-te în 
picioare ca să vorbesc cu tine!» (Iezechiel, 2:1). Totuşi, dacă există 
un lucru asupra căruia cercetătorii cad de acord, este acela că 
principala sursă a interpretării speciale a sintagmei de către Isus 
provine din cartea lui Daniel. 

Scrisă în timpul domniei regelui seleucid Antiochos Epiphanes 
(175 î.e.n.-164 î.e.n.) — regele care se credea zeu — , cartea lui 
Daniel consemnează o serie de viziuni apocaliptice pe care profetul 
susţine că le-a şivut în timp ce lucra ca ghicitor la curtea din Babilon. 
într-una dintre aceste viziuni, Daniel vede patru fiare monstruoase 
ridicându-se dintr-o mare întinsă — fiecare fiară reprezentând câte 
una dintre cele patru mari împărăţii: Babilon, Persia, Media şi 
regatul grecesc al lui Antiochos. Cele patru fiare pornesc libere pe 
pământ, pentru a devasta şi a nimici oraşele oamenilor. în toiul 
uciderilor şi al distrugerilor, Daniel îl vede pe cel descris de -el ca 
„Cel vechi de zile“ (Dumnezeu) stând pe un tron din flăcări, cu 
hainele albe ca zăpada şi părul de pe cap ca lâna cea mai pură. „Mii 
şi mii îl slujeau, şi zeci de zeci de mii stăteau gata înaintea lui“, scrie 
Daniel. Cel vechi de zile judecă fiarele, pe unele ucigându-le şi 
arzându-le cu foc, altora luându-le puterea şi autoritatea. Apoi, în 
timp ce Daniel priveşte cu uimire spectacolul, vede cum „prin norii 
cerului venea cineva ca Fiul Omului [bar enaş] „Şi a ajuns până 
la Cel vechi de zile, şi a fost dus înaintea lui“, scrie el despre acest 



personaj misterios. 

„Şi lui i s-a dat stăpânirea, slava şi împărăţia, ca toate popoarele, 
neamurile şi limbile lui să-i slujească. Stăpânirea lui este veşnică, 
stăpânire care nu va trece, iar împărăţia lui nu va fi nimicită 11 
(Daniel, 7:1-14). Astfel, cel „ca Fiul Omului", prin care Daniel pare 
să se refere la un individ anume, primeşte suveranitatea peste 
Pământ şi i se acordă puterea şi autoritatea de a domni peste toate 
naţiunile şi toate popoarele, ca rege. 

Cărţile lui Daniel şi lezechiel nu sunt singurele care folosesc 
formula „fiu al omului" cu referire la o persoană concretă. Expresia 
apare cam la fel în A patra carte a lui Ezdra şi Prima carte a lui Enoh 
(apocrife), şi anume în secţiunea de parabole a lui Enoh, numită 
popular „Asemănările" [„Comparaţiile"] (Enoh 1, 37-72). în 
„Asemănări", Enoh are o viziune în care priveşte în sus spre cer şi 
vede o persoană pe care o descrie ca „fiul omului căruia îi aparţine 
dreptatea". El numeşte acest personaj „Alesul" şi sugerează că a fost 
numit de Dumnezeu, încă dinaintea creaţiunii, să se coboare pe 
Pământ şi să judece omenirea din partea lui Dumnezeu. 1 se va 
acorda putere şi domnie eternă peste Pământ şi-i va judeca aprig pe 
regii din această lume. Cei bogaţi şi puternici îi vor cere milă, dar 
nici urmă de milă nu li se va arăta. La sfârşitul fragmentului, cititorul 
descoperă că acest fiu al omului este Enoh însuşi. 

In Cartea a patra a lui Ezdra, personajul „fiu al omului" iese din 
mare, zburând pe „norii cerului". La fel ca în cărţile lui Daniel şi 
Enoh, fiul omului de la Ezdra vine şi el să-i judece pe cei răi. 
însărcinat să reconstituie cele douăsprezece triburi ale lui Israel, îşi 
va aduna forţele pe Muntele Sion şi va distruge armatele oamenilor. 
Dar, deşi pare „cam ca un om la înfăţişare", judecătorul apocaliptic 
al lui Ezdra nu este un muritor de rând. Evanghelia lui Matei în 
special, care a fost scrisă cam în aceeaşi perioadă cu „Asemănările" 
şi Cartea a patra a lui Ezdra, pare să fi împrumutat mult din imageria 
lor, inclusiv „tronul strălucitor" pe care va sta Fiul Omului la 
sfârşitul timpului (Matei, 19:29; Enoh 1,62:5) şi „cuptorul cu foc" 
în care-i va arunca pe toţi răufăcătorii (Matei 13:41-42; Enoh 1, 
54:3-6) — niciuna dintre aceste expresii nu apare altundeva în Noul 
Testament. Dar nu există nicio posibilitate ca Isus din Nazaret, care 



a murit cu peste şaizeci de ani înainte de a se fi scris „Asemănările" 
şi Cartea a patra a lui Enoh, să fi fost influenţat de oricare dintre ele. 
Astfel, dacă imaginea descrisă de Enoh şi Ezdra, a unui fiu etern al 
omului ales de Dumnezeu încă de la începutul timpului pentru a 
judeca omenirea şi a domni pe Pământ în numele lui Dumnezeu, este 
în cele din urmă transpusă asupra lui Isus (într-o asemenea măsură 
încât, la vremea când loan îşi scrie evanghelia, Fiul Omului să fie 
un personaj pur divin — Zogos-ul — foarte asemănător cu omul 
primordial din Cartea a patra a lui Ezdra), Isus însuşi nu l-ar fi putut 
înţelege pe Fiul Omului în acelaşi fel. 

Dacă acceptăm opinia generală că principala sursă, dacă nu 
singura, a conceptului de Fiu al Omului, adoptat de Isus, a fost cea 
din cartea lui Daniel, atunci ar trebui să privim acel pasaj din 
evanghelii în care folosirea titlului de către Isus o reproduce cel mai 
îndeaproape pe a lui Daniel, în scopul de a descoperi ce-ar fi putut 
înţelege Isus prin sintagma respectivă, întâmplător, această referire 
anume la fiul omului, care se produce spre sfârşitul vieţii lui Isus, 
este una despre care majoritatea cercetătorilor sunt de acord că e 
autentică şi-i poate aparţine personajului istoric Isus. 

Conform evangheliilor, Isus a fost adus în faţa Sanhedrinului 
pentru a răspunde acuzaţiilor formulate împotriva lui. în timp ce 
marii preoţi, bătrânii şi scribii aruncă pe rând acuzaţii asupra lui 
Isus, acesta stă nepăsător, tăcut şi fără nicio reacţie. în cele din urmă, 
arhiereul Caiafa se ridică în picioare şi-l întreabă pe Isus în mod 
direct: 

— Eşti Mesia? 

Aici, în finalul călătoriei care a început pe malurile sacre ale 
Iordanului, secretul mesianic este în sfârşit înlăturat şi pare să se 
dezvăluie adevărata natură a lui Isus. 

— Eu sunt, răspunde el. 

Imediat însă, această afirmaţie a lui Isus, cea mai clară şi mai 
concisă cu privire la identitatea lui mesianică, este perturbată de o 
frază extatică, împrumutată direct din cartea lui Daniel, care 
seamănă din nou confuzia peste toate: „... şi veţi vedea pe Fiul 
Omului şezând de-a dreapta puterii şi viind cu norii cerului" (Marcu, 
14:62). 



Prima jumătate a răspunsului dat de Isus arhiereului este o 
aluzie la Psalmi, în care Dumnezeu îi promite Regelui David că va 
sta aşezat în dreapta lui, „până voi pune pe vrăjmaşii tăi aşternut 
pentru picioarele tale" (Psalmi, 110:1). Dar expresia „pe norii 
cerului venea cineva" este o referire directă la fiul omului din 
viziunea lui Daniel (Daniel, 7:13). 

Nu este prima oară când Isus transformă referirea cuiva la el ca 
fiind mesia într-o diatribă despre Fiul Omului. După mărturisirea lui 
Petru de lângă Caesarea Philippi, Isus îi cere mai întâi să tacă, iar în 
continuare descrie felul cum Fiul Omului trebuie să sufere şi să fie 
respins, înainte de a fi ucis, pentru a învia după trei zile (Marcu, 
8:31). Ulterior schimbării la faţă, Isus îi pune pe discipoli să jure că 
vor păstra secretul, dar numai până după ce „Fiul Omului va învia 
din morţi" (Marcu, 9:9). în ambele cazuri, e clar că această concepţie 
a lui Isus despre Fiul Omului trebuie să aibă întâietate faţă de 
afirmarea identităţii lui mesianice de către alţii. Chiar şi la sfârşitul 
vieţii, când stă în faţa acuzatorilor, e dispus să accepte titlul generic 
de mesia numai dacă acesta poate fi făcut să corespundă cu 
interpretarea lui specifică, în sensul cărţii lui Daniel, privindu- 1 pe 
Fiul Omului. 

Aşadar, cheia pentru a descoperi secretul mesianic şi, prin 
urmare, propria concepţie de sine a lui Isus, se găseşte în 
interpretarea lui unică a imaginii „cineva ca un fiu al omului" din 
Daniel. Şi aici ne putem apropia cel mai mult de a descoperi cine 
considera Isus că era el. Căci, câtă vreme curiosul personaj „fiu al 
omului" din Daniel nu este niciodată identificat explicit ca mesia, 
totuşi el e numit, clar şi fără ambiguităţi, rege — cel care va domni 
în numele lui Dumnezeu peste toate popoarele Pământului. S-ar 
putea ca la asta să se refere Isus, când îşi atribuie straniul titlu de 
„Fiul Omului"? Se declară rege? 

Categoric, Isus vorbeşte pe larg despre Fiul Omului, şi adeseori în 
termeni contradictorii. Este puternic (Marcu, 14:62), dar şi suferă 
(Marcu, 13:26). E prezent pe Pământ (Marcu, 2:10), dar va veni în 
viitor (Marcu, 8:38). Va fi respins de oameni (Marcu, 10:33), dar îi 
va judeca (Marcu, 14:62). Este atât stăpân (Marcu, 8:38), cât şi 
servitor (Marcu, 10:45). Dar ceea ce, la prima vedere, pare o serie 



de afirmaţii contradictorii corespunde întru totul, de fapt, cu felul în 
care Isus descrie împărăţia lui Dumnezeu, intr-adevăr, cele două idei 
— Fiul Omului şi împărăţia lui Dumnezeu — sunt adeseori asociate 
în evanghelii, ca şi cum ar reprezenta unul şi acelaşi concept. 
Amândouă sunt descrise în termeni surprinzător de similari şi, 
ocazional, sunt prezentate ca interşanj abile, ca atunci când 
Evanghelia lui Matei schimbă celebrul verset din Marcu 9:1 — 
„Adevăr grăiesc vouă că sunt unii dintre cei ce stau aici care nu vor 
gusta moartea până ce nu vor vedea împărăţia lui Dumnezeu venind 
întru putere" — în: „Adevăr grăiesc vouă: sunt unii din cei ce stau 
aici, care nu vor gusta moartea, până ce nu vor vedea pe Fiul Omului 
viind întru împărăţia sa“ (Matei, 16:28). 

înlocuind un termen cu celălalt. Matei dă de înţeles că împărăţia 
care îi aparţine Fiului Omului este una şi aceeaşi cu împărăţia lui 
Dumnezeu. Şi, din moment ce împărăţia lui Dumnezeu este clădită 
pe baza unei răsturnări complete a ordinii actuale, în care săracii se 
îmbogăţesc, iar cei umili devin puternici, ce rege ar fi mai potrivit 
să o conducă, în numele lui Dumnezeu, decât cel care întrupează el 
însuşi noua ordine socială, inversată? Un rege-ţăran. Un rege care 
nu are unde să-şi rezeme capul. Un rege care a venit să slujească, nu 
să fie slujit. Un rege călare pe un asin. 

Când Isus se autodefineşte ca Fiul Omului, folosind descrierea 
din Daniel ca titlu, el face o declaraţie clară despre felul cum îşi 
priveşte identitatea şi misiunea. Se asociază pe sine cu paradigma 
vechiului mesia davidian, regele care va domni peste Pământ în 
numele lui Dumnezeu, care va aduna cele douăsprezece triburi ale 
lui Israel (în cazul lui Isus, prin intermediul celor doisprezece 
apostoli, care vor sta pe „douăsprezece tronuri") şi va reface vechea 
măreţie a naţiunii israelite. Isus îşi revendică aceeaşi poziţie ca a 
Regelui David, „de-a dreapta Puterii". Pe scurt, se declară rege. 
Afirmă, deşi într-un mod deliberat criptic, că rolul lui nu este doar 
acela de a aduce împărăţia lui Dumnezeu prin acţiunile sale 
mesianice, ci şi de a conduce acea împărăţie în numele lui 
Dumnezeu. 



Recunoscând pericolul evident al ambiţiior sale regeşti şi 
dorind să evite, în măsura posibilului, soarta celorlalţi care 
îndrăzniseră să-şi revendice titlul, Isus încearcă să restrângă toate 
declaraţiile despre el ca mesia, alegând în schimb titlul mai 
ambiguu, mai puţin vizibil încărcat semantic, de „Fiul Omului". 
Secretul mesianic a luat naştere tocmai din tensiunea ivită între 
dorinţa lui Isus de a-şi promova identitatea de fiu al omului peste 
titlul mesianic atribuit de cei ce- 1 urmează. 

Indiferent de felul în care se vedea Isus pe sine însuşi, rămâne 
faptul că n-a putut niciodată să instaureze împărăţia lui Dumnezeu. 
Pentru biserica timpurie, alegerea era clară: fie Isus nu era decât un 
alt mesia ratat, fie ceea ce aşteptau de la mesia evreii din vremea lui 
Isus era greşit şi avea nevoie de ajustări. Pentru cei ce intrau în a 
doua categorie, imageria apocaliptică din Cartea întâi a lui Enoh şi 
Cartea a patra a lui Ezdra, ambele scrise la mult timp după moartea 
lui Isus, netezeau un drum înainte, permiţând bisericii timpurii să 
înlocuiască felul cum Isus se considera pe sine ca rege şi mesia cu o 
nouă paradigmă, ulterioară Revoltei Evreieşti, a unui mesia sub 
formă de Fiu al Omului preexistent, predeterminat, ceresc şi divin, 
unul a cărui „împărăţie" nu era din această lume. 

Dar împărăţia lui Isus — împărăţia lui Dumnezeu — făcea parte 
foarte mult din această lume. Şi, chiar dacă ideea că un ţăran galilean 
sărac îşi revendica pentru sine titlul de rege poate părea rizibilă, ea 
nu este mai absurdă decât ambiţiile regeşti ale celorlalţi mesia de 
după Isus: luda Galileanul, Menahem, Simon fiul lui Giora, Simon 
fiul lui Kochba şi alţii. Asemenea lor, Isus nu-şi întemeia 
revendicările regale pe putere sau bogăţie. La fel ca ei, nici Isus nu 
avea o mare armată cu care să răstoarne regatele oamenilor, sau o 
flotă care să măture mările Imperiului Roman. Singura armă pe care 
o avea ca să construiască împărăţia lui Dumnezeu era cea folosită de 
toţi ceilalţi mesia apăruţi înainte sau după el, aceeaşi armă folosită 
de rebelii şi tâlharii care, în cele din urmă, aveau să alunge Imperiul 
Roman din cetatea lui Dumnezeu: zelul. 

Acum, când se apropia sărbătoarea Paştelor — aniversarea 
eliberării Israelului de sub puterea păgână — Isus urma să ducă în 
sfârşit acest mesaj la Ierusalim. înarmat cu zelul, va sfida în mod 



direct autorităţile Templului şi pe supervizorii lor romani, în 
legătură cu cel care domneşte cu adevărat peste acest tărâm sfânt. 
Dar, deşi sunt Paştele, Isus nu va intra în oraşul sacru ca un pelerin 
oarecare. El este regele de drept al Ierusalimului: vine să-şi 
revendice tronul lui Dumnezeu. Şi singurul mod în care poate intra 
un rege în Ierusalim este întâmpinat de o mulţime care-1 slăveşte 
legănând ramuri de palmier, declarându-i victoria asupra 
duşmanilor lui Dumnezeu, aştemându-şi mantalele pe drum în faţa 
lui şi strigând: „Osana! Osana Fiului lui David! Binecuvântat este 
Regele care vine în numele Domnului!" (Matei, 21:9; Marcu, 11:8- 
10; Luca, 19:38). 



Capitolul 12 


Nu avem împărat decât numai pe Cezarul 


Se roagă când vin în sfârşit după el: o mulţime în neorânduială, 
cu spade, făclii şi ciomege de lemn, trimisă de marii preoţi şi de 
bătrâni să-l captureze pe Isus din Grădina Ghetsimani, unde s-a 
ascuns. Apariţia nu e neaşteptată. Isus şi-a avertizat discipolii că 
oamenii vor veni după el. De aceea s-au ascuns în Ghetsimani, 
învăluiţi în întuneric şi înarmaţi cu spade — întocmai aşa cum a 
ordonat Isus. Sunt gata pentru o confruntare. Dar grupul venit să-l 
aresteze ştie cu precizie unde să-l găsească. A fost informat de unul 
dintre cei doisprezece, Iuda Iscarioteanul, care cunoaşte locul şi-l 
poate identifica uşor pe Isus. Totuşi, Isus şi discipolii lui nu se lasă 
învinşi cu una, cu două. Unul dintre ei îşi scoate spada şi urmează o 
scurtă încăierare, în timpul căreia este rănit un servitor al arhiereului. 
Cu toate acestea, rezistenţa nu are niciun rost, iar discipolii sunt 
nevoiţi să-şi abandoneze conducătorul şi să fugă în noapte, pe când 
Isus e capturat, legat şi dus înapoi în oraş, să se confrunte cu 
acuzatorii. 

Gărzile îl aduc în curtea arhiereului Caiafa, unde s-au adunat 
marii preoţi, bătrânii şi scribii — întregul Sanhedrin. Acolo, îl iau la 
întrebări despre ameninţările pe care le-a făcut la adresa Templului, 
folosind împotriva lui propriile sale cuvinte: 

-L-am auzit spunând: „Voi dărâma acest Templu făcut de mâini 
omeneşti şi în trei zile voi clădi altul, făurit nu cu mâinile". 

Aceasta este o acuzaţie foarte gravă. Templul e principala 
instituţie civică şi religioasă a evreilor. Este singura sursă a cultului 
evreiesc şi cel mai important simbol al hegemoniei romane peste 
Iudeea. Până şi cea mai mică ameninţare Ia adresa Templului ar 



suscita imediat atenţia autorităţilor preoţeşti şi romane. Cu câţiva ani 
mai devreme, când doi rabini zeloşi, luda, fiul lui Sephorraeus şi 
Matei, fiul lui Margalus, le-au împărtăşit învăţăceilor planurile lor 
de a înlătura vulturul de aur pe care Irod cel Mare îl plasase deasupra 
porţii principale a Templului, ambii rabini şi patruzeci dintre 
discipolii lor au fost capturaţi şi arşi de vii. 

Totuşi, Isus refuză să răspundă acuzaţiilor aduse împotriva lui, 
probabil fiindcă nici nu are ce răspuns să dea. La urma urmei, a 
ameninţat în mod public şi repetat Templul din Ierusalim, jurând că 
„Nu va rămânea piatră peste piatră care să nu se risipească' 1 (Marcu, 
13:2). Se află în Ierusalim doar de câteva zile, dar a cauzat deja o 
revoltă în Curtea Neamurilor, perturbând violent tranzacţiile 
financiare ale Templului. A înlocuit costisitoarele sacrificii de carne 
şi sânge mandatate de Templu cu vindecările şi exorcizările lui 
gratuite. Timp de trei ani, a tunat şi a fulgerat împotriva preoţimii 
din Templu, ameninţându-i primatul şi puterea, l-a condamnat pe 
scribi şi pe bătrâni ca pe un „neam de vipere" şi a promis că 
împărăţia lui Dumnezeu va înlătura întreaga clasă clericală. însuşi 
misionariatul lui este întemeiat pe distrugerea ordinii prezente şi 
răsturnarea de la putere a tuturor celor care acum stau să-l judece. 
Ce altceva ar mai fi de spus? 

Când se face dimineaţă, Isus este legat din nou şi escortat 
printre meterezele solide ale Fortăreţei Antonia, ca să apară în faţa 
lui Pontius Pilat. Ca guvernator, principala responsabilitate a lui 
Pilat în Ierusalim este aceea de a menţine ordinea, în favoarea 
împăratului. Singurul motiv pentru a aduce înaintea lui un ţăran şi 
zilier evreu sărac ar fi acela că a periclitat această ordine. Altfel, n- 
ar avea loc nicio audiere, nu s-ar pune întrebări, n-ar fi nevoie de 
apărare. Pilat, după cum arată istoricii, nu era omul proceselor. In 
cei zece ani ai săi ca guvernator al Ierusalimului, trimisese mii şi mii 
de oameni pe cruce, cu o singură zgârietură a condeiului său de 
trestie pe o filă de papirus. Doar ideea de a fi prezent în aceeaşi 
încăpere cu Isus, ca să nu mai vorbim de aceea de a-i acorda un 
„proces", întrece orice imaginaţie. Fie ameninţarea adusă de Isus 
stabilităţii Ierusalimului este atât de mare încât el devine unul dintre 
foarte puţinii evrei care să aibă ocazia de a apărea înaintea Pilat şi a 
răspunde pentru presupusele sale crime, fie aşa-numitul proces în 



faţa lui Pilat e o invenţie. 

Există motive care susţin a doua variantă. Scena are un aer 
teatral inconfundabil. Acesta este momentul final din misionariatul 
lui Isus, sfârşitul unei călătorii care a început în urmă cu trei ani, pe 
malurile Iordanului. în Evanghelia după Marcu, Isus mai vorbeşte 
doar o singură dată, după întrevederea cu Pilat — când se chinuieşte 
pe cruce: „Dumnezeul meu, Dumnezeul meu, de ce m-ai părăsit?" 
(Marcu, 15:34). 

Totuşi, în relatarea lui Marcu, între judecata lui Pilat şi moartea lui 
Isus pe cruce se întâmplă un lucru atât de incredibil, atât de vizibil 
contrafăcut, încât pune sub semnul îndoielii întregul episod care 
duce la crucificarea lui Isus. Pilat, după ce l-a interogat pe Isus şi 1- 
a găsit nevinovat de toate acuzaţiile care i se aduc, îl prezintă 
evreilor alături de un tâlhar (lestes) pe nume Baraba [bar Abbas], 
care a fost acuzat de uciderea unor gărzi romane, în timpul 
insurecţiei la Templu. Conform lui Marcu, exista obiceiul ca, în 
timpul sărbătorii de Paşte, guvernatorul roman să elibereze un 
prizonier, la alegerea evreilor. Când Pilat întreabă oamenii care 
prizonier să fie eliberat — Isus, predicatorul şi trădătorul faţă de 
Roma, sau Baraba, insurgentul şi ucigaşul — mulţimea cere 
eliberarea insurgentului şi crucificarea predicatorului. 

— De ce? întreabă Pilat, îndurerat la gândul că va trebui să 
trimită la moarte un ţăran evreu nevinovat. Ce rău a făcut? 

Mulţimea, însă, strigă şi mai tare, cerând moartea lui Isus: 

— Răstigneşte- 1 ! Răstigneşte- 1 ! (Marcu, 15:1-20) 

Scena nu are niciun sens. Putem lăsa la o parte faptul că, în 
afara evangheliilor, nu există nicio dovadă istorică a vreunei 
asemenea tradiţii de Paşte la un guvernator roman. Ceea ce este cu 
adevărat incredibil este portretizarea lui Pontius Pilat — un om 
renumit pentru dispreţul său la adresa evreilor, pentru 
desconsideraţia totală faţă de ritualurile şi datinile evreieşti şi pentru 
tendinţa de a semna absent atâtea ordine de execuţie, încât s-a depus 
o plângere formală împotriva lui, la Roma — irosindu-şi măcar o 
clipă ca să cântărească soarta unui evreu turbulent. 

De ce-ar fi născocit Marcu o scenă atât de evident fictivă, una 
pe care cititorii săi evrei ar fi recunoscut-o imediat ca falsă? 
Răspunsul este simplu: Marcu nu scria pentru evrei. Cititorii lui 



Marcu se aflau la Roma, unde locuia şi el. Relatarea lui despre viaţa 
şi moartea lui Isus din Nazaret a fost scrisă la doar câteva luni după 
ce Revolta Evreiască fusese înăbuşită, iar Ierusalimul, distrus. 

La fel ca evreii, şi primii creştini se străduiau să înţeleagă trauma 
Revoltei Evreieşti şi urmările ei. Mai exact, erau nevoiţi să 
reinterpreteze mesajul revoluţionar al lui Isus şi identitatea sa 
autoatribuită ca Fiu regesc al Omului, în lumina faptului că 
împărăţia lui Dumnezeu pe care o aşteptau nu se materializase 
niciodată. Risipiţi prin Imperiul Roman, era firesc ca autorii 
evangheliilor să se distanţeze de mişcarea evreiască de 
independenţă, ştergând din povestea lui Isus, cât mai mult posibil, 
orice aluzie la radicalism sau violenţă, revoluţie sau zelotism, şi 
adaptând cuvintele şi acţiunile sale la noua situaţie politică în care 
se aflau. Sarcina le era oarecum uşurată de faptul că mulţi membri 
ai comunităţii creştine din Ierusalim par să fi rămas în afara 
războiului cu Roma, privindu-1 ca pe un semn bine-venit al 
sfârşitului timpurilor promis de mesia. Conform istoricului Eusebius 
din Caesarea, din secolul al IlI-lea, un mare număr de creştini din 
Ierusalim au fugit dincolo de râul Iordan. „Oamenii bisericii de la 
Ierusalim", a scris Eusebius, „conform unui anumit oracol ale cărui 
revelaţii erau garantate de autorităţile de-acolo, primiseră ordin să 
plece din oraş înainte de război, instalându-se într-o anumită 
localitate din Pereea pe care ei o numeau Pella". După câte se ştie, 
biserica pe care o lăsaseră în urmă a fost demolată în anul 70 e.n. şi 
toate semnele primei comunităţi creştine din Ierusalim au fost 
îngropate sub un morman de moloz şi cenuşă. 

Cu Templul în ruine şi religia evreiască căzută în dizgraţie, 
evreii care-1 urmau pe Isus ca mesia aveau de luat o hotărâre uşoară: 
puteau fie să-şi menţină legăturile de cult cu religia lor înrudită, 
împărtăşind astfel duşmănia Romei (ostilitatea romană faţă de 
creştini avea să atingă apogeul ; mult mai târziu), sau se puteau 
despărţi de iudaism, 

’ transformându-şi propriul mesia dintr-un evreu naţionalist i feroce 
într-un predicator pacifist al faptelor bune, a cărui împărăţie nu era 
din această lume. 

Nu numai teama de represaliile romane i-a mobilizat pe aceşti 
creştini timpurii. Ierusalimul fiind prăduit, creşti- nismul nu mai era 



o mică sectă evreiască concentrată într-o I regiune predominant 
evreiască şi înconjurată de sute de mii de evrei. După anul 70 e.n., 
centrul mişcării creştine s-a mutat din Ierusalimul evreiesc în oraşele 
greco-romane din jurul Mediteranei: Alexandria, Corint, Efes, 
Damasc, Antiohia, Roma. La o generaţie după crucificarea lui Isus, 
adepţii săi ne-evrei îi depăşeau ca număr şi influenţă pe cei evrei. Pe 
la sfârşitul secolului 1, când a fost scrisă cea mai mare parte a 
evangheliilor, Roma — şi îndeosebi elita intelectuală romană — 
devenise principala ţintă a evanghelismului creştin. 

Pentru a avea acces la acest auditoriu anume, era nevoie de o 
anume creativitate din partea evangheliştilor. Nu numai că trebuia 
să se înlăture orice urme de zel revoluţionar din viaţa lui Isus, dar 
trebuia şi ca romanii să fie complet absolviţi de orice 
responsabilitate privind moartea sa. Evreii erau cei care-l uciseseră 
pe mesia. Romanii nu fuseseră decât pionii neştiutori ai arhiereului 
Caiafa, care voia cu disperare să-l ucidă pe Isus, dar nu avea 
mijloacele legale de a o face. Arhiereul l-a manipulat pe 
guvernatorul roman Pontius Pilat, astfel încât să săvârşească o 
tragică eroare judiciară. Bietul Pilat a încercat tot ce i-a stat în 
putinţă pentru a-1 salva pe Isus. Evreii însă au cerut sânge, astfel că 
Pilat n-a mai avut de ales decât să cedeze, trimiţându-1 pe Isus la 
crucificare, intr-adevăr, cu cât se îndepărtează mai mult fiecare 
evanghelie de anul 70 e.n. şi de distrugerea Ierusalimului, cu atât 
devine mai detaşat şi mai inocent rolul jucat de Pilat în moartea lui 
Isus. 

Evanghelia după Matei, scrisă la Damasc după vreo douăzeci 
de ani de la Revolta Evreiască, prezintă un portret al lui Pontius Pilat 
făcând mari eforturi să-l elibereze pe Isus. După ce a fost avertizat 
de soţia lui să nu aibă nimic de-a face cu „omul acela nevinovat" şi 
a recunoscut că autorităţile religioase i-1 predaseră pe Isus numai 
„din răutate", Pilat al lui Matei se spală literalmente pe mâini de 
orice vină privind moartea lui Isus. „Nevinovat sunt eu de sângele 
acestui drept" le spune el evreilor. „Voi veţi vedea." în repovestirea 
lui Matei după Marcu, evreii îi răspund lui Pilat ca „tot poporul" — 
adică, întreaga naţiune (pas ho laos) — că-şi vor asuma ei înşişi vina 
morţii lui Isus, din acea zi şi până la sfârşitul veacurilor: „Sângele 
lui asupra noastră şi asupra copiilor noştri" (Matei, 27:1-26). 



Luca, scriind în oraşul grecesc Antiohia, în aproximativ aceeaşi 
perioadă ca Matei, nu se rezumă la a confirma nevinovăţia lui Pilat 
privind moartea lui Isus, ci extinde în mod neaşteptat această 
amnistie şi asupra lui Irod Antipa. Copia lui Luca după Marcu îl 
prezintă pe Pilat mustrându-i pe marii preoţi, pe liderii religioşi şi 
pe toţi ceilalţi evrei pentru acuzaţiile pe care au îndrăznit să i le 
aducă lui Isus: „Aţi adus la mine pe omul acesta, ca pe un răzvrătitor 
al poporului; dar iată, eu, cercetându- 1 de faţă cu voi, nicio vină n- 
am găsit în acest om, din toate câte i le puneţi în sarcină. Şi nici Irod 
n-a găsit, când l-a trimis înapoi la noi. Vedeţi dar, că n-a săvârşit 
nimic vrednic de moarte" (Luca, 23: 13-15). După ce încearcă în trei 
rânduri diferite să alunge pofta de sânge a evreilor, Pilat consimte 
fără tragere de inimă la cererile lor şi-l trimite pe Isus să fie 
crucificat. 

In mod deloc surprinzător, ultima dintre evangheliile canonice 
împinge la extrem varianta inocenţei lui Pilat — şi a vinovăţiei 
evreilor. în Evanghelia după Ioan, scrisă în Efes la puţin timp după 
anul 100 e.n., Pilat face tot ce poate pentru a-i salva viaţa acelui biet 
ţăran evreu, nu fiindcă l-ar considera pe Isus nevinovat, ci pentru că 
pare să creadă că Isus ar putea fi de fapt „Fiul lui Dumnezeu". Cu 
toate acestea, după ce se luptă zadarnic cu autorităţile evreieşti ca 
să-l elibereze pe Isus, nemilosul prefect care comandă legiuni întregi 
şi le trimite cu regularitate pe străzi să măcelărească evreii ori de 
câte ori aceştia se ridică împotriva vreuneia dintre deciziile lui (aşa 
cum a făcut când evreii au obiectat faţă de jefuirea tezaurului din 
Templu, ca să plătească pentru apeductele din Ierusalim), este forţat 
de cererile mulţimii dezlănţuite să-l sacrifice pe Isus. 

Când Pilat îl trimite la crucificare, Isus însuşi înlătură orice 
îndoială cu privire la cine e cu adevărat responsabil de moartea lui. 
„Cel ce m-a dat în mâna ta mai mare păcat are“, îi spune Isus lui 
Pilat, absolvindu-1 personal de orice vină prin faptul că acuză direct 
autorităţile religioase evreieşti. Apoi, Ioan adaugă o insultă finală şi 
de neiertat la adresa naţiunii evreieşti care, în acea vreme, se afla în 
pragul unei insurecţii pe scară largă, atribuindu-i cea mai murdară, 
cea mai blasfematoare erezie pe care ar fi putut-o rosti un evreu din 



Palestina secolului 1. Când sunt întrebaţi de Pilat ce să facă el cu 
„regele lor“, evreii răspund: „Nu avem împărat decât numai pe 
Cezarul!" (Ioan, 19:1-16). 

Astfel, o poveste scornită de Marcu strict în scopuri 
evanghelistice, pentru a absolvi Roma de vina morţii lui Isus, este 
exagerată odată cu trecerea timpului până la limita absurdului, 
devenind astfel începutul a două mii de ani de antisemitism creştin. 

Desigur, nu este de neconceput ca Isus să fi avut parte de o 
scurtă audienţă la guvernatorul roman — dar, din nou, numai dacă 
amploarea crimei sale ar fi justificat o atenţie deosebită. La urma 
urmei, Isus nu era un simplu răzvrătit. Intrarea lui în Ierusalim, 
urmat de o mulţime de fideli care- 1 declarau rege, actul de tulburare 
a ordinii publice la Templu, proporţiile forţelor deplasate la 
Ghetsimani ca să-l aresteze — toate acestea indică faptul că 
autorităţile îl considerau pe Isus din Nazaret un pericol serios la 
adresa stabilităţii şi a ordinii din ludeea. Un asemenea „criminal" ar 
fi fost considerat, foarte probabil, vrednic de atenţia lui Pilat. Dar 
orice proces i se intenta ar fi fost scurt şi superficial, având ca unic 
scop consemnarea oficială a acuzaţiilor pentru care era executat. De 
aici, singura întrebare pe care i-o adresează Pilat lui Isus în toate cele 
patru relatări evanghelice: „Eşti Regele Iudeilor?" 

Dacă povestea evanghelică ar fi o piesă de teatru (şi, într-un 
sens, chiar este), răspunsul lui Isus la întrebarea lui Pilat ar fi punctul 
culminant care să ducă la deznodământul povestirii: crucificarea. 
Acesta este momentul când trebuie să fie plătit preţul pentru tot ceea 
ce a spus şi a făcut Isus în ultimii trei ani: atacurile la adresa 
autorităţilor preoţeşti, condamnarea ocupaţiei romane, pretenţiile de 
autoritate regală. Toate au dus la acest inevitabil moment al 
judecăţii, întocmai cum spusese Isus că avea să se întâmple. De aici 
încolo, mai urmează numai crucea şi mormântul. 

Şi totuşi, poate că niciun alt moment din scurta viaţă a lui Isus nu e 
mai opac şi mai inaccesibil cercetătorilor decât acesta. Una dintre 
cauze constă în multiplele tradiţii pe care se bazează povestea 
judecăţii şi a crucificrii lui Isus. Amintiţi-vă că, deşi Evanghelia lui 
Marcu a fost scrisă prima, au precedat-o blocuri mari de tradiţii 
scrise sau orale despre Isus care fuseseră transmise de primii lui 
adepţi. Un asemenea „bloc" a fost deja prezentat: materialul unic din 



evangheliile lui Matei şi Luca pe care cercetătorii îl denumesc Q. 
Avem însă motive să credem că înaintea Evangheliei lui Marcu au 
existat şi alte blocuri de tradiţii, care se ocupau exclusiv de moartea 
şi învierea lui Isus. Aşa-numitele relatări ale patimilor au stabilit o 
succesiune de bază a evenimentelor despre care cei mai vechi 
creştini credeau că au avut loc la sfârşitul vieţii lui Isus: Cina cea de 
Taină; trădarea lui luda Iscarioteanul; arestarea din Ghetsimani; 
apariţia în faţa arhiereului şi a lui Pilat; crucificarea şi punerea în 
mormânt; învierea, trei zile mai târziu. 

Această serie de evenimente nu conţinea efectiv o naraţiune, 
fiind destinată exclusiv scopurilor liturgice. Era un mijloc prin care 
primii creştini să retrăiască ultimele zile ale mântuitorului lor, de 
exemplu, cu ajutorul ritualului de a împărtăşi aceeaşi masă pe care 
o luase el cu discipolii lui, rostind aceleaşi rugăciuni ca ale lui din 
Ghetsimani şi aşa mai departe. Contribuţia lui Marcu la naraţiunile 
despre patimi a constat în transformarea acestei succesiuni de 
evenimente ritualizate într-o povestire coerentă despre moartea lui 
Isus, pe care redactorii ulteriori, Matei şi Luca, au integrat-o în 
evangheliile lor, împreună cu o serie de înflorituri proprii şi unice 
(s-ar putea ca loan să se fi bazat pe o serie separată de naraţiuni ale 
patimilor pentru evanghelia lui, de vreme ce aproape niciunul dintre 
detaliile pe care le prezintă despre ultimele zile ale lui Isus nu se 
găseşte în Sinoptice). 

La fel ca întregul conţinut al evangheliilor, povestea arestării lui 
Isus, urmată de proces şi execuţie, a fost scrisă numai şi numai dintr- 
un singur motiv: pentru a dovedi că era promisul mesia. 
Corectitudinea faptelor era irelevantă. Ceea ce conta era hristologia, 
nu istoria. E evident că autorii evangheliilor îşi dădeau seama ce 
însemna moartea lui Isus pentru comunitatea care tocmai lua 
naştere, dar povestea acelei morţi avea nevoie de o dezvoltare mai 
amplă. Trebuia să fie încetinită şi reorientată. Necesita anumite 
detalii şi înfrumuseţări din partea evangheliştilor. Ca rezultat, acest 
episod final, cel mai semnificativ, al poveştii lui Isus din Nazaret 
este şi cel mai încărcat de adaosuri teologice şi invenţii pure. 
Singurul mijloc pe care-1 are la dispoziţie cititorul modern pentru a 
încerca să recupereze o oarecare parte din corectitudinea istorică a 
naraţiunii patimilor este acela de a înlătura treptat straturile 



teologice suprapuse de evanghelişti peste ultimele zile ale lui Isus, 
revenind la cea mai primitivă versiune a poveştii care poate fi 
extrasă din evanghelii. Şi singura cale de a face acest lucru este de a 
începe cu sfârşitul poveştii, când Isus este răstignit pe cruce. 

Crucificarea era o formă de execuţie larg răspândită şi foarte 
comună în Antichitate, fiind folosită de perşi, indieni, asirieni, sciţi, 
romani şi greci. Până şi evreii practicau crucificarea; pedeapsa este 
menţionată de multe ori în sursele rabinice. Se putea executa 
aproape oriunde; nu era necesar decât un copac. Tortura putea să 
dureze zile în şir, fără a fi nevoie de un torţionar propriu-zis. 
Procedura crucificării — felul în care era suspendată victima — 
rămânea întru totul la latitudinea călăului. Unii erau ţintuiţi cu capul 
în jos. Altora li se trăgeau în ţeapă organele intime. Unora li se 
acoperea capul cu un sac. Cei mai mulţi erau complet goi. 

Roma a fost aceea care a instituit crucificarea ca pe o formă de 
pedeapsă de stat, aducând procesului o anumită uniformitate, mai 
ales când trebuiau să se ţintuiască mâinile şi picioarele pe două 
bârne încrucişate. în Imperiul Roman crucificarea devenise atât de 
comună, încât Cicero o numea „molima aceea". Printre cetăţeni, 
cuvântul „cruce" ( crux) a devenit o replică populară şi deosebit de 
vulgară, vecină cu „du-te şi te spânzură". 

Totuşi, ar fi inexact să ne referim la crucificare ca la o pedeapsă 
cu moartea, căci adeseori se întâmpla ca victima să fie întâi 
executată, apoi ţintuită pe cruce. Scopul crucificării nu era atât acela 
de a-1 ucide pe criminal, cât de a-i descuraja pe alţii care ar fi putut 
să sfideze statul. Din acest motiv, crucificările erau întotdeauna 
executate în public — la răspântii, în amfiteatre, pe dealuri sau în 
locuri înălţate, oriunde populaţia nu avea de ales decât să asiste la 
îngrozitoarea scenă. Criminalul rămânea întotdeauna suspendat încă 
mult timp după ce murise; cei crucificaţi nu erau îngropaţi aproape 
niciodată. întrucât tot rostul crucificării era acela de a umili victima 
şi a speria martorii, cadavrul era lăsat acolo unde se afla, să fie 
devorat de câini şi păsări de pradă. Apoi, oasele erau aruncate pe o 
grămadă de gunoi — de aici şi-a dobândit numele şi dealul 
crucificării lui Isus, Golgota: „locul căpăţânilor“ (al craniilor). Pe 
scurt, pentru Roma crucificarea era mai mult decât o pedeapsă 



capitală; era un memento public despre ceea ce se întâmplă când este 
sfidat imperiul. De aceea era rezervată exclusiv pentru cele mai 
grave delicte politice: trădarea, rebeliunea, subversiunea, 
banditismul, tâlhăria. 

Dacă nu s-ar şti nimic altceva despre Isus din Nazaret decât că 
a fost crucificat de romani, am cunoaşte practic tot ceea ce e necesar 
pentru a descoperi cine a fost, ce a fost şi de ce a sfârşit răstignit pe 
cruce. Ofensa lui, în opinia Romei, e de la sine înţeleasă. A fost 
scrisă pe o placă şi pusă deasupra capului său, în văzul tuturor: „Isus 
din Nazaret, Regele Iudeilor". Crima comisă de el a fost aceea de a- 
şi asuma ambiţii regale. 

Evangheliile atestă că Isus a fost crucificat împreună cu alţi 
le stai, sau tâlhari: revoluţionari, la fel ca el. Luca, vizibil stânjenit 
de implicaţiile termenului, a înlocuit lestai cu kakourgoi, sau 
„răufăcători". Dar, oricât ar fi încercat, Luca n-a putut evita cel mai 
elementar aspect al acestui mesia: Isus fusese executat de statul 
roman pentru crima de subversiune. Toate celelalte fapte din 
ultimele zile ale lui Isus trebuie să fie interpretate prin prisma acestui 
aspect singular şi indiscutabil. 

Prin urmare, putem elimina procesul teatral din faţa lui Pilat ca 
pe o fantezie pură, din toate motivele arătate mai sus. Dacă Isus a 
apărut într-adevăr înaintea procuratorului, trebuie să fi fost un 
episod scurt şi, pentru Pilat, căzut imediat în uitare. S-ar putea ca 
guvernatorul nici să nu fi ridicat privirea din scripte ca să remarce 
chipul lui Isus, darămite să se mai şi angajeze într-o conversaţie 
prelungită cu el despre sensurile adevărului. 

I-ar fi pus o singură întrebare: „Eşti Regele Iudeilor?" Ar fi 
consemnat răspunsul lui Isus. Ar fi catalogat crima. Şi l-ar fi trimis 
pe Isus să se alăture celorlalţi morţi sau muribunzi fără număr, pe 
Golgota. 

Chiar şi procesul anterior, din faţa Sanhedrinului, trebuie să fie 
reexaminat în lumina crucii. Povestea procesului, aşa cum e 
prezentată în evanghelii, este plină de contradicţii şi inadvertenţe, 
dar ideea principală ar fi următoarea: Isus e arestat în noaptea de 
dinainte de Sabat, în timpul sărbătorilor de Paşte. La adăpostul 
întunericului, este adus în curtea arhiereului, unde îl aşteaptă 
membrii Sanhedrinului. Imediat, apare un grup de martori care 



atestă că Isus a emis ameninţări împotriva Templului din Ierusalim. 
Când Isus refuză să răspundă acestor acuzaţii, arhiereul îl întreabă 
de-a dreptul dacă el este mesia. Răspunsul lui Isus diferă în toate 
cele patru evanghelii, dar include întotdeauna declaraţia ca el e Fiul 
Omului. Această declaraţie îl înfurie pe arhiereu, care-1 acuză 
numaidecât pe Isus de blasfemie, pasibilă de pedeapsa cu moartea. 
A doua zi dimineaţa, Sanhedrinul îl predă pe Isus lui Pilat, pentru a- 
1 crucifica. 

Problemele legate de această scenă sunt prea multe ca să le mai 
numărăm. Procesul în faţa Sanhedrinului încalcă aproape toate 
cerinţele de procedură legală stabilite prin legislaţia evreiască. 
Mishna e clară în această privinţă. 

Sanhedrinul nu are voie să se întrunească noaptea. Nu sunt 
permise întrunirile în timpul Paştelor. Nu e permisă adunarea în 
ajunul Sabatului. în niciun caz nu este permisă o reuniune atât de 
improvizată, în curtea (aule) arhiereului, după cum susţin Matei şi 
Marcu. Iar şedinţa trebuie să înceapă cu o listă detaliată a acuzaţiilor, 
înainte de a se permite accesul martorilor. Argumentul că regulile 
judiciare stabilite de rabini în Mishna nu se aplicau în anii treizeci, 
când a fost judecat Isus, se anulează când ne amintim că nici 
evangheliile n-au fost scrise în anii treizeci. Contextul social, 
religios şi politic al relatării procesului lui Isus în faţa Sanhedrinului 
era cel al iudaismului rabinic de după anul 70 e.n.: epoca Mishna. 
Oricum, ceea ce demonstrează aceste nepotriviri flagrante este 
cunoaşterea extrem de slabă a legislaţiei evreieşti şi a practicilor 
Sanhedrinului de către evanghelişti. Acest lucru în sine e de ajuns 
pentru a arunca umbra îndoielii peste istoricitatea procesului din faţa 
lui Caiafa. 

Chiar dacă scuzăm toate inadvertenţele de mai sus, cel mai 
tulbure aspect al procesului din Sanhedrin este verdictul. Dacă 
arhiereul l-a interogat intr-adevăr pe Isus în legătură cu ambiţiile 
sale mesianice, iar dacă răspunsul Iui Isus semnifica într-adevăr o 
blasfemie, atunci Tora nici nu poate fi mai clară în legătură cu 
pedeapsa: „Cel ce huleşte numele Domnului să fie pedepsit cu 
moarte: toată obştia să-l ucidă cu pietre “ (Leviticul, 24:16). 
Aceasta este pedeapsa aplicată lui Ştefan pentru blasfemie, când îl 
numeşte pe Isus „Fiul Omului" (Faptele Sfinţilor Apostoli, 7:1-60). 



Ştefan nu este transferat autorităţilor romane pentru crima sa: e 
lapidat pe loc. Poate fi adevărat că, sub Imperiul Roman, evreii nu 
aveau autoritatea de a executa criminalii (deşi asta nu i-a oprit să-l 
ucidă pe Ştefan). Dar nu putem pierde din vedere faptul fundamental 
de la care am pornit: Isus nu este omorât prin lapidare de către evrei 
pentru blasfemie; e crucificat de romani, pentru subversiune. 

La fel cum s-ar putea să existe un sâmbure de adevăr în povestea 
procesului lui Isus în faţa lui Pilat, s-ar putea ca şi procesul din 
Sanhedrin să conţină un dram de adevăr. Autorităţile evreieşti l-au 
arestat pe Isus fiindcă- 1 considerau atât un pericol privind controlul 
lor asupra Templului, cât şi o ameninţare la adresa ordinii sociale 
din Ierusalim — pe care, conform acordului cu Roma, erau obligaţi 
s-o menţină, întrucât autorităţile evreieşti, tehnic vorbind, nu aveau 
nicio jurisdicţie asupra cazurilor capitale, l-au predat pe Isus 
romanilor ca să răspundă pentru învăţămintele lui subversive. 
Relaţia personală dintre Pilat şi Caiafa poate să fi facilitat transferul, 
dar autorităţile romane aveau nevoie, cu siguranţă, de foarte puţină 
muncă de lămurire pentru a executa încă un insurgent evreu. Pilat 1- 
a tratat pe Isus la fel cum trata toate ameninţările la adresa ordinii 
sociale: l-a trimis pe cruce. Nu s-a ţinut niciun proces. Nu era 
necesar. în fond, era Paştele, o perioadă marcată întotdeauna de mari 
tensiuni în Ierusalim. Oraşul era plin de pelerini. Orice risc de 
tulburări trebuia înăbuşit imediat. Şi, indiferent ce altceva o fi fost 
Isus, era cu siguranţă un factor turbulent. 

Cu delictul consemnat în registrul lui Pilat, se spune că Isus a 
fost scos din Fortăreaţa Antonia şi dus în curte, unde a fost 
dezbrăcat, legat de un stâlp şi biciuit cu sălbăticie, aşa cum se 
obişnuia cu toţi cei condamnaţi la moarte pe cruce. Apoi, romanii i- 
au pus bârna transversală pe umeri, cu braţele petrecute peste ea — 
din nou, conform obiceiului — , astfel încât mântuitorul care 
promisese să înlăture jugul ocupaţiei de pe gâturile evreilor era acum 
el însuşi pus înjug ca un animal dus să fie măcelărit. 

La fel ca în cazul tuturor celor condamnaţi la crucificare, Isus a 
fost silit să care el însuşi bârna până pe o colină aflată în afara 
zidurilor Ierusalimului, pe drumul care ducea la porţile oraşului — 
poate acelaşi drum pe care-1 străbătuse cu câteva zile înainte, 
intrând în Ierusalim ca regele de drept al acestuia. Astfel, fiecare 



pelerin care intra în oraş pentru festivităţile sfinte nu avea încotro 
decât să asiste la supliciu, să i se aducă aminte ce se întâmplă cu cei 
care sfidează domnia Romei. Bârna a fost prinsă de un eşafod sau 
stâlp, iar încheieturile şi gleznele lui Isus au fost ţintuite cu piroane. 
Cu un ultim efort, crucea a fost ridicată în poziţie verticală. Moartea 
n-a întârziat. în câteva ore, plămânii lui Isus au cedat şi n-a mai putut 
să respire. 

Astfel, pe o colină pleşuvă acoperită de cruci, printre ţipetele şi 
gemetele de agonie ale sutelor de criminali muribunzi, sub un stol 
de ciori nerăbdătoare care dădeau târcoale pe deasupra, aşteptându- 
1 să-şi dea ultima suflare, acel mesia cunoscut ca Isus din Nazaret a 
avut parte de acelaşi sfârşit nedemn ca oricare alt mesia venit înainte 
sau după el. 

Atâta doar că, spre deosebire de toţi ceilalţi mesia, acesta n-avea 
să fie uitat niciodată. 



Sunaţi din trâmbiţă în Sion, strigaţi din răsputeri în muntele cel 
sfânt al meu, ca să se cutremure toţi locuitorii ţării, fiindcă vine 
ziua Domnului. 

Iată ea este aproape! 

Zi de întuneric şi de beznă, zi cu nori şi cu negură deasă. 


Ioil, 2:1-2 


PARTEA A III-A 
Prolog 

Şi Cuvântul S-a făcut trup 


Ştefan — cel omorât cu pietre de o gloată de evrei furioşi, pentru 
blasfemie — a fost primul dintre adepţii lui Isus ucis după 
crucificare, deşi n-avea să fie nici pe departe ultimul. Este curios că 
primul om martirizat pentru a-I fi numit pe Isus „Hristos“ nu-1 
cunoştea personal pe Isus din Nazaret. în fond. Ştefan nu era un 
discipol. Nu l-a întâlnit niciodată pe ţăranul şi zilierul galilean care- 
şi revendica tronul împărăţiei lui Dumnezeu. N-a umblat împreună 
cu Isus, nici n-a vorbit cu el. Nu făcea parte din mulţimea în extaz 
care l-a primit pe Isus în Ierusalim ca îndreptăţit conducător. N-a 
participat la incidentele de la Templu. Nu era prezent când Isus a 
fost arestat şi acuzat de subversiune. Nu l-a văzut pe Isus murind. 

Ştefan n-a auzit despre Isus din Nazaret decât după crucificare. 
Evreu vorbitor de limbă greacă, locuitor al uneia dintre numeroasele 
provincii elenistice din afara Ţării Sfinte, Ştefan venise la Ierusalim 
în pelerinaj, împreună cu mii de alţi evrei din Diaspora asemenea 
lui. Probabil că tocmai îşi prezenta ofranda la preoţii Templului, 
când a văzut un grup de agricultori şi pescari, în majoritate galileeni, 
umblând prin Curtea Neamurilor şi predicând despre un nazarinean 
simplu pe care-1 numeau mesia. 

în sine, un asemenea spectacol n-ar fi fost deloc neobişnuit în 
Ierusalim, mai ales în timpul sărbătorilor şi al zilelor festive, când în 
oraşul sfânt veneau evrei din tot Imperiul Roman să-şi aducă 
ofrandele la Templu. Ierusalimul era centrul activităţilor spirituale 
pentru toţi evreii, inima de cult a întregii naţiuni evreieşti. Toţi 
sectarii, toţi fanaticii, fiecare zelot, profet şi mesia autoproclamat 
ajungea în cele din urmă la Ierusalim, ca să predice ori să 
admonesteze, să ofere mila lui Dumnezeu sau să prevină în legătură 
cu mânia lui Dumnezeu. Festivalurile, în special, erau perioade 



ideale pentru ca aceşti schismatici să aibă acces la o audienţă cât mai 
largă şi mai cosmopolită posibil. 

Astfel, când Ştefan a văzut grupul de bărbaţi hirsuţi şi femei în 
zdrenţe înghesuindu-se sub un portic din curtea exterioară a 
Templului — simpli provinciali care-şi vânduseră tot ce aveau şi le 
dăduseră săracilor banii, care posedau totul în comun şi nu aveau 
niciun bun personal, în afara tunicilor şi a sandalelor — probabil că 
nu le-a dat prea multă atenţie, la început. S-ar putea să fi ciulit 
urechile la auzul sugestiei că acei schismatici urmau un mesia care 
fusese omorât deja (crucificat — nici mai mult, nici mai puţin!). 
Poate a fost uimit să afle că, în pofida faptului evident că moartea 
lui Isus îl descalifica, prin definiţie, ca eliberator al Israelului, 
adepţii îl numeau în continuare mesia. însă nici asta n-ar fi fost un 
lucru fără precedent în Ierusalim. Nu predicau şi acum adepţii lui 
Ioan Botezătorul despre răposatul lor conducător, botezând pe mai 
departe evrei în numele lui? 

Ceea ce-ar fi trebuit să atragă cu adevărat atenţia lui Ştefan era 
afirmaţia strategică a acestor evrei că, spre deosebire de oricare alt 
criminal crucificat de romani, mesia al lor nu fusese lăsat pe cruce, 
ca să-i fie curăţate oasele de păsările lacome pe care Ştefan le văzuse 
zburând peste Golgota, la intrarea prin porţile Ierusalimului. Nu, 
trupul acestui ţăran anume — al acestui Isus din Nazaret — fusese 
coborât de pe cruce şi depus într-un mormânt extravagant, săpat în 
piatră, potrivit pentru cei mai bogaţi oameni din Iudeea. Şi mai 
important, adepţii lui susţineau că, la trei zile după ce fusese depus 
în mormântul bogătaşului, mesia al lor revenise la viaţă. Dumnezeu 
îl reînviase, eliberându-1 din ghearele morţii. Purtătorul de cuvânt 
al grupului, un pescar din Capemaum pe nume Simon Petru, jura că 
văzuse învierea cu ochii lui, la fel ca mulţi alţii. 

Atenţie însă: aceasta nu era reînvierea morţilor pe care fariseii 
o aşteptau la sfârşitul zilelor, iar saducheii o negau. Nu era 
deschiderea mormintelor şi pământul care dădea afară mulţimile 
îngropate, aşa cum îşi imaginase profetul Isaia (Isaia, 26:19). Nu 
avea nimic de-a face cu renaşterea „Casei lui Israel", prezisă de 
profetul Iezechiel, când Dumnezeu insuflă o nouă viată în oasele 
uscate ale naţiunii (Iezechiel, 37). Acesta era un individ izolat, mort 
şi îngropat în stâncă timp de câteva zile, care dintr-odată se ridicase 



şi ieşise din mormânt cu de la sine putere, nu ca spirit sau fantomă, 
ci ca un om în came şi oase. 

în vremea aceea, nu mai exista nimic asemănător cu ceea ce 
afirmau adepţii lui Isus. Idei despre resurecţia morţilor se mai puteau 
găsi şi pe la vechii egipteni sau perşi, desigur. Grecii credeau în 
nemurirea sufletului, dar nu şi a trupului. Despre unii zei — de 
exemplu, Osiris — se credea că muriseră şi reînviaseră. Unii oameni 
— Iulius Caesar, Octavianus Augustus — fuseseră zeificaţi după 
moarte. Dar noţiunea că un individ murea şi învia, în came şi oase, 
revenind la o viaţă veşnică, era extrem de rară în lumea antică şi 
practic inexistentă în iudaism. 

Şi totuşi, ceea ce susţineau adepţii lui Isus era nu numai că înviase 
din morţi, dar şi că învierea lui îi confirmase statutul de mesia, o 
afirmaţie extraordinară, fără precedent în istoria evreiască. în pofida 
celor două milenii de apologeţi creştini, adevărul este că în iudaism, 
pur şi simplu, nu exista credinţa într-un mesia care să moară şi să 
reînvie. în toată Biblia Ebraică nu apare niciun fragment de scriptură 
sau profeţie, despre făgăduitul mesia, care măcar să facă aluzie la 
moartea lui nedemnnă, darămite şi la învierea trupească. Profetul 
Isaia vorbeşte despre o „slugă" care „va izbuti" (Isaia, 52:13) şi care 
„a purtat fărădelegile multora şi pentru ei şi-a dat viaţa" (Isaia, 
53:12). Dar Isaia nu-1 identifică nicăieri ca mesia pe acest slujitor 
fără nume, nici nu afirmă că se va ridica din morţi. Profetul Daniel 
menţionează „un uns" (adică, mesia) care „va fi tăiat şi nu va avea 
nimic" (Daniel, 7:26). Unsul lui Daniel însă nu este ucis; e doar 
detronat de un „prinţ care va să vină". S-ar putea să fie adevărat că, 
la câteva secole după moartea lui Isus, creştinii vor interpreta aceste 
versete într-un asemenea mod, încât să ajute la găsirea unui sens în 
nereuşita mântuitorului lor de a-şi îndeplini oricare dintre sarcinile 
mesianice aşteptate de la el. Evreii de pe vremea lui Isus însă nu 
aveau niciun fel de noţiune a unui mesia care suferă şi moare. 
Aşteptau un mesia care învinge şi trăieşte. 

Ceea ce propuneau adepţii lui Isus era o redefinire şocant de 
îndrăzneaţă, nu doar a profeţiilor mesianice, ci şi a însăşi naturii şi 
rolului acelui mesia evreu. Pescarul, Simon Petru, manifestând 
convingerea nepăsătoare a omului fără şcoală şi neiniţiat în scripturi, 
a mers chiar până la a susţine că Regele David însuşi profeţise 



crucificarea şi învierea lui Isus, într-unul dintre Psalmii lui. „Dar 
David, fiind profet şi ştiind că Dumnezeu i s-a jurat cu jurământ să 
aşeze pe tronu-i, din fruptul coapselor lui", le-a spus Petru 
pelerinilor adunaţi la templu, „mai înainte văzând el, a vorbit despre 
învierea lui Hristos: că n-a fost lăsat în iad, şi nici trupul lui n-a văzut 
putreziciune" (Faptele Sfinţilor Apostoli, 2:30-31). 

Dacă Ştefan ar fi avut cunoştinţă despre textele sacre, dacă ar fi 
fost un scrib sau un cărturar familiarizat cu scripturile, sau dacă ar fi 
fost doar un simplu locuitor al Ierusalimului, pentru care sunetul 
Psalmilor revărsându-se dintre zidurile Templului era la fel de 
cunoscut ca propriul glas, ar fi ştiut imediat că Regele David nu 
spusese niciodată un asemenea lucru despre mesia. „Profeţia" la care 
se referă Petru era un Psalm pe care David l-a cântat despre sine 
însuşi: 

Drept aceea se veseleşte inima mea şi tresaltă de bucurie sufletul 
meu, 

iar trupul meu sălăşluieşte fără grijă, 

Căci tu nu vei lăsa sufletul meu în împărăţia morţii, nici nu vei 
îngădui ca sfântul tău să vadă putreziciunea. 

Tu mă vei învăţa să cunosc cărarea vieţii, plinătatea bucuriei care 
este înaintea feţei tale şi dulceaţa cea de-ci pururea de-a dreapta 
ta! 


Psalmii, 16:8-12 


Ştefan însă — şi aici se află cheia pentru a înţelege dramatica 
transformare care a avut loc în mesajul lui Isus după moartea sa — 
nu era nici scrib, nici cărturar. Nu era expert în scripturi. Nu locuia 
la Ierusalim. Ca atare, era ascultătorul perfect pentru această 
interpretare nouă, inventivă şi complet neortodoxă a lui mesia, 
colportată de un grup de extatici analfabeţi a căror certitudine faţă 
de mesajul lor era egalată doar de pasiunea cu care îl predicau. 

Ştefan s-a convertit la mişcarea lui Isus la puţin timp după 
moartea acestuia. La fel ca majoritatea convertiţilor din îndepărtata 
Diaspora, şi-a abandonat oraşul, şi-a vândut lucrurile, şi-a depus 
resursele în fondul comunităţii şi s-a stabilit la Ierusalim, în umbra 
zidurilor Templului. Deşi n-a petrecut decât puţin timp ca membru 
al noii comunităţi — poate un an, doi — moartea lui violentă, la 



scurtă vreme după convertire, avea să-i consacre numele pentru 
totdeauna în analele istoriei creştine. 

Povestea acestei faimoase morţi poate fi găsită în Faptele 
Sfinţilor Apostoli, o cronică a primelor decenii din mişcarea lui Isus, 
după crucificare. Evanghelistul Luca, despre care se presupune că a 
conceput cartea ca o continuare a evangheliei, prezintă lapidarea lui 
Ştefan ca pe un eveniment hotărâtor în istoria timpurie a bisericii. 
Ştefan este descris ca fiind un om „plin de dar şi de putere [care] 
făcea minuni şi semne mari în popor" (Faptele Sfinţilor Apostoli, 
6:8). Discursul şi înţelepciunea lui, afirmă Luca, erau atât de 
puternice, încât puţini îi puteau ţine piept. De fapt, moartea 
spectaculoasă a lui Ştefan în cartea Faptelor devine, pentru Luca, un 
epilog al naraţiunii patimilor lui Isus. Evanghelia lui Luca e singura 
dintre Sinoptice care transferă în „procesul" lui Ştefan acuzaţiile 
aduse lui Isus, în sensul că ameninţa să distrugă Templul. 

„Acest om [Ştefan] nu conteneşte cu vorbele lui de hulă 
împotriva locului celui sfânt şi împotriva legii", strigă o bandă de 
justiţiari autoproclamaţi, cu pietre în mâini. „Căci l-am auzit zicând 
despre Isus Nazarineanul cum că el va strica locul acesta, şi va 
schimba datinile pe care le avem predanie de la Moise" (Faptele 
Sfinţilor Apostoli, 6:13-14). 

. Luca îi mai oferă lui Ştefan şi autoapărarea de care Isus n-a avut 
niciodată parte în evanghelie. într-o diatribă lungă şi întortocheată 
în faţa mulţimii, Ştefan rezumă aproape toată istoria evreiască, 
începând cu Avraam şi încheind cu Isus. Discursul, care este în mod 
evident propria creaţie a lui Luca, e plin de erori dintre cele mai 
elementare: identifică eronat locul unde s-ar afla mormântul marelui 
patriarh Iacob şi afirmă în mod inexplicabil că un înger i-a dat lui 
Moise legile, când până şi cei mai neinstruiţi evrei din Palestina ar 
fi ştiut că i le dăduse Dumnezeu însuşi. Oricum, adevărata 
semnificaţie a cuvântării apare spre final când, într-un acces de 
extaz, Ştefan ridică privirea spre cer şi vede „pe Fiul Omului stând 
de-a dreapta lui Dumnezeu" (Faptele Sfinţilor Apostoli, 7:56). 

Imaginea pare să fi fost una dintre favoritele comunităţii 
creştine timpurii. Marcu, un alt evreu vorbitor de limbă greacă din 
Diaspora, îl pune pe Isus să spună, în evanghelia sa, ceva asemănător 
arhiereului: „Şi veţi vedea pe Fiul Omului şezând de-a dreapta 



puterii şi viind cu norii cerului" (Marcu, 14:62), replică preluată apoi 
de Matei şi Luca — alţi doi evrei din Diaspora care vorbeau greceşte 
— în propriile lor relatări. Dar, câtă vreme în Sinoptice Isus citează 
în mod direct Psalmul 1 1 0 ca pentru a trasa o legătură între el însuşi 
şi Regele David, discursul lui Ştefan din Faptele Sfinţilor Apostoli 
înlocuieşte în mod conştient expresia „de-a dreapta puterii" cu „de- 
a dreapta lui Dumnezeu". Această schimbare are un anumit motiv, 
în străvechiul Israel, mâna dreaptă era un simbol al puterii şi al 
autorităţii; semnifica o poziţie înaltă. A sta „de-a dreapta lui 
Dumnezeu" înseamnă a avea parte de măreţia lui Dumnezeu, a fi 
totuna cu cinstea şi esenţa lui Dumnezeu. După cum a scris Toma 
din Aquino: „A sta în dreapta Părintelui nu este nimic altceva decât 
a împărtăşi gloria lui Dumnezeu... [Isus] şade la dreapta Tatălui, 
fiindcă şi El are aceeaşi natură ca Tatăl". 

Cu alte cuvinte, Fiul Omului pomenit de Ştefan nu este personajul 
regesc al lui Daniel care vine „cu norii cerului". El nu-şi înfiinţează 
împărăţia pe Pământ „ca toate popoarele, neamurile şi limbile să-l 
slujească" (Daniel, 7:14). Nici măcar nu mai este mesia. în viziunea 
lui Ştefan, Fiul Omului e o fiinţă cerească preexistentă a cărei 
împărăţie nu face parte din această lume, care stă în dreapta lui 
Dumnezeu, egală cu el ca măreţie şi cinste; care este, ca formă şi 
substanţă, Cuvântul întrupat. 

De-ajuns, pentru ca pietrele să-şi ia zborul. 

Să înţelegem că nu poate exista blasfemie mai mare, pentru un 
evreu, decât ceea ce sugerează Ştefan. Se prea poate ca afirmaţia că 
un individ a murit şi a reînviat pentru eternitate să fi fost fără 
precedent în iudaism. Dar prezumpţia unui „om-dumnezeu“ era, pur 
şi simplu, o blasfemie. Ceea ce strigă Ştefan în toiul chinurilor de 
moarte nu este nici mai mult, nici mai puţin decât lansarea unei 
religii cu totul noi, a unei religii despărţite radical şi ireconciliabil 
de tot ceea ce postulase propria religie a lui Ştefan despre natura lui 
Dumnezeu şi a omului şi despre relaţia dintre cele două. Se poate 
spune că nu numai Ştefan a murit în ziua aceea, lângă porţile 
Ierusalimului. Alături de el, sub grămada de pietre sunt îngropate şi 
ultimele urme ale personajului istoric cunoscut ca Isus din Nazaret. 
Povestea zelosului ţăran galilean şi naţionalist evreu care a îmbrăcat 
mantia de mesia şi a lansat o rebeliune nebunească împotriva 



preoţimii corupte din Templu şi a vicioasei ocupaţii romane ia brusc 
sfârşit, nu cu moartea pe cruce, nici cu mormântul gol, ci în primul 
moment când unul dintre adepţii lui îndrăzneşte să sugereze că este 
Dumnezeu. 

Ştefan a fost martirizat cândva între anii 32 şi 35 e.n. Printre cei 
din mulţimea care a asistat la lapidarea lui se afla şi un tânăr fariseu 
pios, dintr-un oraş roman bogat de pe ţărmul Mării Mediterane — 
Tars. Numele lui era Saul, şi era un zelot adevărat: adept fervent al 
Legii lui Moise, îşi formase reputaţia de a suprima cu violenţă 
blasfemiile cum era cea a lui Ştefan. Prin jurul anului 49 e.n., la abia 
cincisprezece ani după ce-1 văzuse cu satisfacţie pe Ştefan murind 
acelaşi fariseu fanatic, acum reconvertit cu fervoare la creştinism, 
sub numele de Pavel, avea să le scrie prietenilor lui din oraşul 
grecesc Philippi o epistolă în care, fără nicio ambiguitate sau 
reţinere, îl numea pe Isus din Nazaret Dumnezeu. „Cel ce, fiind în 
chipul lui Dumnezeu", a scris Pavel, „a luat chip de rob, făcându-se 
asemenea oamenilor şi la înfăţişare" (Epistola Sfântului Apostol 
Pavel către Filipeni, 2:6-7). 

Cum s-a putut întâmpla acest lucru? Cum a putut un mesia care 
a dat greş, care a murit în mod ruşinos, acuzat că a comis o crimă de 
stat, să se transforme, pe parcursul a doar câţiva ani, în creatorul 
cerurilor şi al pământului — Cuvântul făcut Trup? 

Răspunsul la această întrebare se bazează pe recunoaşterea unui fapt 
remarcabil: practic, fiecare cuvânt scris despre Isus din Nazaret, 
inclusiv toate povestirile evanghelice ale lui Matei, Marcu, Luca şi 
loan, aparţineau unor oameni care, la fel ca Ştefan şi Pavel, nu-1 
cunoscuseră efectiv pe Isus când era în viaţă (amintiţi-vă că, poate 
cu excepţia lui Luca, evangheliile nu au fost scrise de cei cărora le 
poartă numele). Aceia care l-au cunoscut pe Isus — cei ce l-au urmat 
în Ierusalim ca rege al acestuia şi l-au ajutat să purifice Templul, în 
numele lui Dumnezeu, cei care erau de faţă când a fost arestat şi 1- 
au privit murind părăsit — au jucat un rol surprinzător de mic în 
definirea mişcării pe care Isus avea s-o lase în urmă. Membrii 
familiei lui Isus şi, mai ales, fratele său Iacov, care ar fi condus 
comunitatea în absenţa lui Isus, au avut o influenţă certă în deceniile 
ulterioare crucificării. I-a împiedicat însă decizia lor de a rămâne 
mai mult sau mai puţin ascunşi în Ierusalim, aşteptând reîntoarcerea 



lui Isus, până când ei şi comunitatea lor, la fel ca aproape toţi ceilalţi 
din oraşul sfânt, au fost anihilaţi de armata lui Titus, în anul 70 e.n. 
Apostolii care fuseseră însărcinaţi de Isus să-i răspândească mesajul 
au plecat într-adevăr din Ierusalim şi s-au răspândit prin ţară, ducând 
vestea cea bună. Au fost însă drastic limitaţi de incapacitatea lor de 
a expune teologic noua credinţă, sau de a compune naraţiuni 
instructive despre viaţa şi moartea lui Isus. Erau agricultori şi 
pescari, în fond; nu ştiau nici să scrie, nici să citească. 

în schimb, sarcina de a defini mesajul lui Isus a revenit unei noi 
serii de evrei din Diaspora — instruiţi, urbanizaţi, cunoscători ai 
limbii greceşti, care au devenit principalele vehicule pentru 
expansiunea noii credinţe. în timp ce începeau să reinterpreteze 
mesajul lui Isus, pentru a-1 face mai uşor digerabil atât pentru 
confraţii lor evrei vorbitori de greacă, precum şi pentru vecinii ne- 
evrei din Diaspora, aceşti oameni extraordinari, bărbaţi şi femei, 
mulţi dintre ei experţi în filosofia greacă şi gândirea elenistică, l-au 
transformat treptat pe Isus, din revoluţionar zelot, într-un semizeu 
romanizat; dintr-un om care încercase fără succes să-i elibereze pe 
evrei de sub opresiunea romană, într-o făptură celestă pe care n-o 
interesau deloc chestiunile lumeşti. 

Această transformare nu s-a desfăşurat fără conflicte sau 
dificultăţi. Primii adepţi ai lui Isus, vorbitori de aramaică, inclusiv 
membrii familiei sale şi ceilalţi care mai rămăseseră dintre cei 
Doisprezece, au intrat în conflict făţiş cu evreii din Diaspora 
vorbitori de greacă în ceea ce priveşte înţelegerea corectă a 
mesajului lui Isus. Discordia dintre cele două grupuri a dus, în 
deceniile de după crucificare, la apariţia a două tabere de interpretări 
creştine distincte şi concurente — una condusă de Iacov, fratele lui 
Isus; cealaltă, promovată de Pavel, fostul fariseu. După cum vom 
vedea, concurenţa dintre aceşti doi adversari înverşunaţi şi declarat 
ostili avea să contureze, mai mult decât orice, creştinismul sub 
forma religiei globale pe care o cunoaştem în prezent. 



Capitolul 13 


Si dacă Hristos n-a înviat 


Era, spun evangheliile, ora a şasea din zi — trei după-amiază — 
în ziua de dinaintea Sabatului, când Isus din Nazaret şi-a dat ultima 
suflare. Conform Evangheliei lui Marcu, un val de întuneric s-a 
aşternut peste tot pământul, ca şi cum întreaga creaţiune s-ar fi oprit 
să asiste la moartea acestui nazarinean simplu, biciuit şi executat 
pentru a se fi declarat Regele Iudeilor. La ora a noua, Isus a strigat 
dintr-odată: 

— Dumnezeul meu. Dumnezeul meu, de ce m-ai părăsit? 

Cineva a înmuiat un burete în oţet şi i l-a ridicat la buze, ca să-i 
uşureze suferinţa. Până la urmă, nemaiputând suporta apăsarea grea 
asupra plămânilor, Isus şi-a ridicat capul spre cer şi, cu un strigăt 
prelung de agonie, şi-a dat sufletul. 

Sfârşitul lui Isus trebuie să fi fost rapid şi neobservat decât, 
poate, de cele câteva adepte care stăteau la baza crucii, plângând şi 
privind în sus spre mentorul lor chinuit şi mutilat: majoritatea 
bărbaţilor se împrăştiaseră în noapte, la primul semn de conflict din 
Ghetsimani. Moartea unui criminal de stat răstignit pe cruce, în 
vârful Golgotei, era un eveniment de o banalitate tragică. în ziua 
aceea, alături de Isus au mai murit zeci de oameni, cu trupurile frânte 
rămânând apoi agăţate pe cruci zile întregi, pentru a îndestula 
păsările lacome care zburau pe deasupra şi câinii veniţi la adăpostul 
nopţii să termine ceea ce lăsaseră în urmă păsările. 

Totuşi, Isus nu era un criminal de rând — cel puţin, pentru 
evangheliştii care au redactat descrierea ultimelor lui clipe de viaţă. 
Era agentul lui Dumnezeu pe Pământ. E de neconceput ca moartea 
lui să fi trecut neobservată, fie de către guvernatorul roman care l-a 
trimis pe cruce, fie de către arhiereul care l-a dat pradă morţii. Şi 



astfel, când sufletul lui Isus a pornit spre cer, tocmai în clipa ultimei 
respiraţii, evangheliile spun despre catapeteasma Templului, care 
despărţea altarul de Sfânta Sfintelor — acea perdea stropită de 
sângele a mii şi mii de jertfe, perdeaua pe care arhiereul, şi numai 
el, o dădea la o parte când intra în zona privată a prezenţei lui 
Dumnezeu — că s-a rupt violent în două, de sus şi până jos. 

— Fără doar şi poate, acesta a fost un fiu al lui Dumnezeu, 
declară uimit un centurion de la baza crucii, înainte de a alerga la 
Pilat să-i raporteze cele întâmplate. 

Sfâşierea catapetesmei Templului este un final potrivit pentru 
naraţiunea patimilor, simbolul perfect a ceea ce însemna moartea lui 
Isus pentru bărbaţii şi femeile care aveau să reflecte asupra ei decenii 
de-a rândul. Sacrificiul lui Isus, susţineau ei, înlătura obstacolul 
dintre omenire şi Dumnezeu. Perdeaua care separa prezenţa divină 
de restul lumii fusese sfâşiată. Prin moartea lui Isus, toţi puteau avea 
de-acum acces la duhul lui Dumnezeu, fără ritualuri şi medieri din 
partea preoţilor. Nepreţuita prerogativă a arhiereului, Templul 
însuşi, îşi pierdea dintr-odată orice relevanţă. Trupul lui Hristos 
înlocuise ritualurile Templului, la fel cum cuvintele lui Isus 
depăşiseră Tora. 

Desigur, toate acestea sunt cugetări teologice formulate la ani de zile 
după ce Templul fusese deja distrus; putem să considerăm că 
moartea lui Isus dislocase un Templu care nu mai exista. însă pentru 
discipolii care au rămas la Ierusalim după crucificare, Templul şi 
preoţimea erau în continuare realităţi foarte prezente. Perdeaua 
suspendată în faţa Sfintei Sfintelor era încă vizibilă pentru toţi. 
Arhiereul şi cohorta lui încă mai controlau Muntele Templului. 
Soldaţii lui Pilat continuau să circule pe străzile pietruite ale 
Ierusalimului. Nu se schimbase mare lucru. Lumea rămânea, în 
esenţă, la fel cu aceea de dinainte ca mântuitorul lor să le fi fost luat. 

După moartea lui Isus, discipolii s-au confruntat cu o încercare 
dificilă privind credinţa lor. Crucificarea marca sfârşitul visului de 
a răsturna sistemul existent, de a reconstitui cele douăsprezece 
triburi ale lui Israel şi de a domni peste ele în numele lui Dumnezeu, 
împărăţia lui Dumnezeu n-avea să se instaureze pe Pământ, aşa cum 
promisese Isus. Oamenii săraci şi umili nu urmau să schimbe locul 
cu cei bogaţi şi puternici. Ocupaţia romană nu avea să fie înlăturată. 



La fel ca pentru adepţii tuturor celorlalţi mesia pe care imperiul îi 
ucisese, discipolilor lui Isus nu le mai rămânea decât să-şi 
abandoneze cauza, să renunţe la activităţile lor revoluţionare şi să se 
întoarcă în satele şi fermele de unde veniseră. 

Atunci s-a întâmplat un lucru extraordinar. Ce anume a fost, e 
imposibil de ştiut. învierea lui Isus este un subiect peste măsură de 
dificil pentru orice istoric, şi nu în ultimul rând fiindcă se situează 
dincolo de orice analiză a lui Isus ca personaj istoric. Evident, ideea 
că un om care a murit în condiţii groaznice revine la viaţă trei zile 
mai târziu sfidează orice logică, raţiune şi sens. Discuţia s-ar putea 
opri pur şi simplu aici, expediind învierea ca pe o minciună şi 
declarând credinţa în Isus reînviat ca fiind produsul unor minţi 
amăgite. 

Totuşi, trebuie să ţinem seama de următorul fapt semnificativ: 
unul după altul, cei care susţineau că- 1 văzuseră pe Isus reînviat au 
avut parte de o moarte în chinuri, refuzând să-şi modifice mărturia, 
în sine, acesta nu este un lucru neobişnuit. Mulţi evrei zeloşi mureau 
în condiţii cumplite, pentru că refuzaseră să-şi nege convingerile. 
Dar acestor primi adepţi ai lui Isus nu li se cerea să respingă 
elemente de credinţă bazate pe evenimente petrecute cu secole sau 
chiar milenii în urmă. Li se cerea doar să nege un lucru la care 
asistaseră personal, în mod direct. 

Discipolii erau ei înşişi fugari în Ierusalim, urmăriţi pentru 
complicitate la activităţile subversive care duseseră la crucificarea 
Iui Isus. Erau arestaţi şi maltrataţi în repetate rânduri pentru ceea ce 
predicau; nu o dată, conducătorii lor fuseseră aduşi în faţa 
Sanhedrinului ca să răspundă acuzaţiilor de blasfemie. Erau bătuţi, 
biciuiţi, lapidaţi şi crucificaţi, şi totuşi nu încetau să proclame 
învierea lui Isus. 

Şi au reuşit! Poate că cel mai evident motiv de a nu respinge 
experinţele discipolilor cu învierea este acela că, dintre toţi ceilalţi 
mesia care au dat greş înainte şi după el, numai Isus mai este şi acum 
numit mesia. Tocmai fervoarea cu care adepţii lui Isus credeau în 
învierea sa a transformat această măruntă sectă evreiască în cea mai 
mare religie a lumii. 

Deşi primele povestiri despre înviere n-au fost scrise până pe la 
mijlocul şi sfârşitul anilor nouăzeci (învierea nu e menţionată 



nicăieri în materialele sursei Q, compilate în jurul anului 50 e.n., şi 
nici în Evanghelia lui Marcu, scrisă după anul 70 e.n.), credinţa în 
înviere pare să facă parte din cele mai vechi formule liturgice ale 
comunităţii creştine care tocmai lua naştere. Pavel — fostul fariseu 
care avea să devină cel mai influent interpret al mesajului lui Isus — 
vorbeşte despre înviere într-o scrisoare adresată comunităţii creştine 
din oraşul grecesc Corint, cam prin jurul anului 50 e.n.: „V-am dat, 
întâi de toate, să ştiţi ceea ce am primit şi eu“, scrie Pavel, „că 
Hristos a murit pentru păcatele noastre, potrivit scripturilor, şi că s- 
a îngropat şi a înviat a treia zi, potrivit scripturilor, şi s-a arătat lui 
Chefa [Simon Petru], apoi celor Doisprezece. în urmă s-a arătat 
deodată la peste cinci sute de fraţi, dintre care cei mai mulţi trăiesc 
până astăzi, iar câţiva au adormit. După aceea, s-a arătat lui Iacov 
[fratele lui] , apoi tuturor apostolilor. Iar la urma tuturor, ca născu- 
tului fără de vreme, mi s-a arătat şi mie“ (Epistola întâi a Sfântului 
Apostol Pavel către Corinteni, 15:3-8). 

O fi scris Pavel aceste cuvinte în anul 50 e.n., dar ceea ce repetă 
el este, foarte probabil, o formulă mai veche, a cărei origine poate fi 
plasată la începutul anilor patruzeci. Aceasta înseamnă că respectiva 
convingere în învierea lui Isus se număra printre primele declaraţii 
de credinţă ale comunităţii — anterioară relatărilor despre patimi, 
anterioară chiar şi povestirii despre naşterea din fecioară. 

Cu toate acestea, rămâne faptul că învierea nu este un 
eveniment istoric. S-ar putea să fi avut repercusiuni istorice, dar 
evenimentul în sine se situează în afara sferei istoriei, şi în domeniul 
credinţei. Este, de fapt, suprema încercare de credinţă a creştinilor, 
după cum a scris Pavel în aceeaşi scrisoare către corinteni: „Iar dacă 
Hristos n-a înviat, zadarnică este credinţa voastră; sunteţi şi acum în 
păcatele voastre" (Epistola întâi a Sfântului Apostol Pavel către 
Corinteni, 15:17). 

Pavel aduce aici un argument-cheie. Fără înviere, întregul 
edificiu al revendicării statutului de mesia de către Isus se 
prăbuşeşte. învierea rezolvă o problemă insurmontabilă, care pentru 
discipoli ar fi fost imposibil de ignorat: crucificarea lui Isus 
invalidează pretenţiile lui de mesia şi succesor al lui David. 
Conform legilor lui Moise, crucificarea l-ar plasa pe Isus printre cei 
blestemaţi de Dumnezeu: „Căci blestemat este de Dumnezeu cel 



spânzurat pe lemn [crucificat]" (Deuteronomul, 21:23). Dar, dacă 
Isus n-a murit cu adevărat — dacă moartea lui n-a fost decât 
preludiul evoluţiei sale spirituale — atunci crucea nu mai e un 
blestem sau un simbol al eşecului, ci se transformă într-un simbol al 
victoriei. 

Tocmai fiindcă afirmarea învierii era atât de excentrică şi unică, 
era nevoie să se construiască un edificiu cu totul nou, în locul celui 
care se dărâmase în umbra crucii. Relatările din evanghelii despre 
înviere au fost create tocmai în acest scop: pentru a da consistenţă 
unei credinţe deja acceptate; pentru a crea o naraţiune dintr-o 
credinţă consacrată; şi, mai presus de orice, pentru a contracara 
acuzaţiile criticilor care negau aserţiunea, argumentând că adepţii 
lui Isus nu văzuseră nimic mai mult decât un duh sau o fantomă, care 
considerau că discipolii înşişi sustrăseseră trupul lui Isus, pentru a 
da impresia că înviase. La vremea când au fost scrise aceste 
povestiri, trecuseră şase decenii de la crucificare, în acea perioadă, 
evangheliştii auziseră toate obiecţile faţă de crucificare care se 
puteau concepe şi puteau crea naraţiuni care să le contracareze pe 
toate. 

Au văzut discipolii o stafie? Ar putea o stafie să consume pâine 
şi peşte, aşa cum face Isus în Evanghelia lui Luca, 24:42-43? 

Era oare Isus doar un spirit imaterial? „Un spirit nu are came şi 
oase, cum mă vedeţi pe mine având", le spune Isus discipolilor 
neîncrezători, oferindu-le mâinile şi picioarele să i le atingă, ca 
dovadă (Luca, 24:36). 

A fost furat trupul lui Isus? Cum s-ar fi putut, când Matei a avut 
grijă să plaseze gărzi înarmate la mormânt — paznici care l-au văzut 
cu ochii lor pe Isus reînviat, dar au fost mituiţi de preoţi ca să spună 
că ucenicii furaseră trupul de sub nasurile lor? „Şi s-a răspândit 
vorba aceasta între iudei, până în ziua cea de azi" (Matei, 28:1-15). 
Din nou, aceste poveşti nu sunt destinate să fie relatări ale unor 
evenimente istorice; sunt contraargumente atent construite pentru o 
discuţie care se desfăşoară în culise. Totuşi, una e să susţii că Isus 
din Nazaret a înviat din morţi — aceasta este, în ultimă instanţă, 
doar o chestiune de credinţă — şi cu totul altceva să afirmi că a 
facut-o potrivit scripturilor. Luca ne arată cum Isus reînviat 
abordează el însuşi problema, explicându-le cu răbdare discipolilor 



care nădăjduiseră „că el este cel ce va să izbăvească pe Israil" (Luca, 
24:21) cum moartea şi învierea lui au reprezentat în realitate 
împlinirea profeţiilor mesianice, cum „toate cele scrise despre mine 
în Legea lui Moise, în proroci şi în Psalmi" au dus la cruce şi la 
mormântul gol; „aşa este scris şi aşa se cădea să pătimească Hristos 
şi să învieze din morţi a treia zi“, îşi instruieşte Isus discipolii (Luca, 
24:44-46). 

Atâta doar că nicăieri nu apare scris aşa ceva: nici în Legea lui 
Moise, nici în cărţile profeţilor şi nici în Psalmi. în toată istoria 
gândirii evreieşti, nu există niciun rând de scriptură care să spună că 
mesia urmează să sufere, să moară şi să reînvie în cea de-a treia zi, 
ceea ce poate explica de ce Isus nu se osteneşte să citeze nicio 
scriptură pentru a-şi susţine incredibila afirmaţie. 

Nu este de mirare că discipolilor lui Isus le-a fost atât de greu să-i 
convingă pe ceilalţi evrei din Ierusalim să le accepte mesajul. Când 
scrie în epistola către corinteni despre crucificare că este „pentru 
iudei, sminteală" (Epistola întâi a Sfântului Apostol Pavel către 
Corinteni, 1:23), Pavel minimalizează brutal dilema discipolilor. 
Pentru evrei, un mesia crucificat nu era nimic altceva decât o 
contradicţie de termeni. Simplul fapt al crucificării lui Isus îi anula 
pretenţiile mesianice. Până şi discipolii recunoşteau această 
problemă. De aceea încercau ei cu atâta disperare să-şi abată 
speranţele spulberate, argumentând că împărăţia lui Dumnezeu pe 
care nădăjduiseră s-o instaureze era de fapt o împărăţie cerească, nu 
una pământeană; că profeţiile mesianice fuseseră greşit înţelese; că 
scripturile, interpretate corect, spuneau tocmai opusul a ceea ce 
credea toată lumea; că în adâncul textelor era ascuns un adevăr 
secret despre mesia, cel ce moare şi învie, pe care numai ei puteau 
să-l descopere. Problema era aceea că, într-un oraş atât de solid bazat 
pe scripturi ca Ierusalimul, nimeni n-ar fi luat în seamă un asemenea 
argument, mai ales când provenea de la un grup de ţărani analfabeţi 
din ţinuturile sălbatice ale Galileei, a căror unică experienţă cu 
scripturile consta în puţinul pe care- 1 auziseră din ele în sinagogile 
de-acasă. Oricât ar fi încercat, discipolii pur şi simplu nu puteau 
convinge un număr semnificativ de locuitori din Ierusalim să-l 
accepte pe Isus ca pe îndelung aşteptatul eliberator al Israelului. 



Discipolii ar fi putut să plece din Ierusalim, să se răspândească prin 
toată Galileea cu mesajul lui Isus, să se întoarcă în satele lor pentru 
a predica printre prieteni şi vecini. Dar Ierusalimul era locul morţii 
şi al învierii lui Isus, locul unde credeau că avea să se întoarcă în 
curând. Era centrul iudaismului şi, în pofida interpretărilor stranii pe 
care le dădeau ei scripturilor, discipolii rămâneau, mai presus de 
orice, evrei. Mişcarea lor era eminamente evreiască, în acei câţiva 
ani imediat ulteriori crucificării lui Isus, adresându-se exclusiv unui 
auditoriu evreiesc. Nu aveau intenţia de a părăsi oraşul sfânt sau de 
a se despărţi de cultul evreiesc, indiferent de persecuţiile pe care le 
aveau de suportat din partea autorităţilor clericale. Principalii 
conducători ai mişcării — apostolii Petru şi loan, şi fratele lui Isus, 
Iacov — şi-au menţinut până la sfârşit fidelitatea faţă de tradiţiile 
evreieşti şi legea mozaică. Sub conducerea lor, biserica din 
Ierusalim a ajuns să fie cunoscută ca „aduna- rea-mamă“. Oricât de 
departe s-a răspândit mişcarea în lung şi-n lat, oricât de multe alte 
„adunări" s-au înfiinţat în oraşe ca Philippi, Corint sau chiar Roma, 
oricât de mulţi convertiţi noi — evrei sau păgâni — a atras mişcarea, 
fiecare adunare, fiecare convertit şi fiecare misionar cădea sub 
autoritatea „adunării-mamă“ de la Ierusalim, până în ziua când 
oraşul a ars până-n temelii. 

Exista şi un alt motiv, mai practic, de a stabili centrul mişcării 
la Ierusalim. Ciclul anual de sărbători şi festivaluri aducea acolo mii 
de evrei din tot imperiul. Şi, spre deosebire de evreii care locuiau la 
Ierusalim şi păreau să-i fi expediat uşor pe adepţii lui Isus, 
considerându-i în cel mai bun caz doar neinformaţi, iar în cel mai 
rău caz eretici, evreii din Diaspora, care trăiau departe de oraşul 
sfânt şi în afara razei de influenţă a Templului, se dovedeau mult 
mai susceptibili la mesajul discipolilor. 

Ca minorităţi restrânse care locuiau în mari centre cosmopolite 
cum erau Antiohia şi Alexandria, aceşti evrei din Diaspora 
asimilaseră profund atât societatea romană, cât şi ideologia 
grecească. înconjuraţi de multe alte neamuri şi religii, tindeau să fie 
mai deschişi faţă de convingerile şi practicile evreieşti, chiar şi când 
era vorba de lucruri elementare cum ar fi circumcizia şi restricţiile 
alimentare. Spre deosebire de confraţii lor din Ţara Sfântă, evreii 
din Diaspora vorbeau greaca, nu aramaica; aceasta era limba în care 



gândeau, limba în care se rugau. Luau contact cu scripturile nu în 
ebraica originală, ci în traducere grecească (Septua- ginta), care le 
oferea moduri noi şi originale de a-şi exprima credinţa, permiţându- 
le să armonizeze mai uşor cosmologia biblică tradiţională cu 
filosofia greacă. Să ne gândim la scripturile evreieşti care au 
provenit din Diaspora. Cărţi ca „înţelepciunea lui Solomon", care 
antropomorfizează înţelepciunea sub chipul unei femei ce trebuie să 
fie căutată mai presus de orice, şi „Isus fiul lui Sirah“ (numită de 
obicei „Cartea Ecleziastului 11 ) sună mai mult ca nişte tratate de 
filosofie greacă, decât ca scripturi semitice. 

Prin urmare, nu este deloc surprinzător că evreii din Diaspora 
erau mai receptivi faţă de interpretările novatoare ale scripturilor pe 
care le ofereau adepţii lui Isus. De fapt, n-a durat mult pentru ca 
aceşti evrei vorbitori de limbă greacă să-i depăşească numeric pe 
adepţii iniţiali ai lui Isus, vorbitori de aramaică, din Ierusalim. 
Conform Faptelor Sfinţilor Apostoli, comunitatea era divizată în 
două tabere separate şi distincte: „Ebraicii 11 , termen folosit în carte 
cu referire la credincioşii aflaţi la Ierusalim, sub conducerea lui 
lacov şi a apostolilor, şi „Eleniştii 11 , acei evrei care veneau din 
Diaspora şi aveau ca limbă de bază greaca (Faptele Sfinţilor 
Apostoli, 6:1). 

Dar nu numai limba îi despărţea pe ebraici de elenişti. Ebraicii 
erau în primul rând ţărani, agricultori şi pescari — veniţi la Ierusalim 
din regiunile rurale ale ludeei şi Galileei. Eleniştii erau mai urbani 
şi sofisticaţi, mai bine instruiţi şi, cu siguranţă, mai bogaţi, după cum 
arată capacitatea lor de a străbate sute de kilometri în pelerinaj până 
la Templu. Totuşi, diviziunea lingvistică era aceea care avea să se 
dovedească în ultimă instanţă decisivă pentru diferenţierea celor 
două comunităţi. Eleniştii, care- 1 adorau pe Dumnezeu în greacă, se 
bazau pe o limbă ce oferea un set de simboluri şi metafore foarte 
diferit de cele din aramaică sau ebraică. Deosebirea de limbă a dus 
treptat şi la diferenţe de doctrină, eleniştii începând să-şi amestece 
viziunile asupra lumii, de inspiraţie grecească, cu interpretarea deja 
idiosincratică a scripturilor evreieşti de către ebraici. 

Când între cele două comunităţi a izbucnit conflictul 



privind distribuirea egală a resurselor comunale, apostolii au 
desemnat dintre elenişti şapte lideri care să se ocupe de propriile lor 
nevoi. Cunoscuţi drept „Cei Şapte", aceşti conducători sunt 
enumeraţi în Faptele Sfinţilor Apostoli ca fiind Filip, Prohor, 
Nicanor, Timon, Parmena, Nicolae (un păgân convertit din 
Antiohia) şi, desigur, Ştefan, a cărui ucidere de către o gloată 
furioasă avea să statornicească diviziunea dintre ebraici şi elenişti. 

După moartea lui Ştefan a urmat un val de persecuţii. 
Autorităţile religioase, care până atunci păruseră să fi tolerat, fără 
tragere de inimă, prezenţa adepţilor lui Isus în Ierusalim, erau 
indignate de şocantele cuvinte eretice ale lui Ştefan. Era destul de 
rău să-l numească pe un ţăran crucificat mesia; era o blasfemie de 
neiertat să-l numească Dumnezeu. Ca reacţie, autorităţile au început 
să-i expulzeze sistematic pe Elenişti din Ierusalim, acţiune care, în 
mod interesant, nu pare să fi întâmpinat o prea mare opoziţie din 
partea ebraicilor. Mai mult, faptul că adunarea din Ierusalim a 
continuat să prospere la umbra Templului câteva zeci de ani după 
moartea lui Ştefan arată că ebraicii au rămas oarecum neafectaţi de 
persecuţiile la adresa eleniştilor. Era ca şi cum autorităţile clericale 
n-ar fi considerat cele două grupuri ca având vreo legătură între ele. 

între timp, eleniştii expulzaţi au revenit masiv în Diaspora. 
înarmaţi cu mesajul pe care-1 adoptaseră de la ebraicii din Ierusalim, 
au început să-l transmită, în greacă, celorlalţi evrei din Diaspora, 
care locuiau în oraşele păgâne Aşdod şi Caesarea, în regiunile 
litorale ale Siriei şi Palestinei, în Cipru, Fenicia şi Antiohia, 
localitatea unde au fost numiţi, pentru prima dată, „creştini" (Faptele 
Sfinţilor Apostoli, 11:27). în deceniul următor, secta evreiască 
întemeiată de un grup de galileeni rurali s-a transformat treptat într- 
o religie de grecofoni urbanizaţi. Nemaifiind îngrădiţi de Templu şi 
de cultul evreiesc, predicatorii elenişti au început să înlăture gradual 
aspectele naţionaliste din mesajul lui Isus, trans- formându-1 într-o 
chemare universală care era mai atrăgătoare pentru cei ce trăiau într- 
un mediu greco-roman. Procedând astfel, s-au desprins de 
exigenţele legii evreieşti, până când aceasta a încetat să mai aibă 
prioritate. Isus nu venise să împlinească legea, afirmau eleniştii. 
Venise s-o abolească. Isus nu-i condamna numai pe preoţii care 



pângăriseră Templul cu bogăţia şi ipocrizia lor. Condamna Templul 
însuşi. 

Totuşi, în acest punct, eleniştii încă îşi rezervau predicile numai 
pentru confraţii lor evrei, după cum scrie Luca în cartea Faptelor: 
„Nimănui grăind cuvântul, fără numai iudei- lor“ (Faptele Sfinţilor 
Apostoli, 11:19). Mişcarea lor încă mai era primordial evreiască, 
înflorind prin experimentările teologice care marcau experienţa 
Diasporei din Imperiul Roman. Apoi însă, câţiva dintre elenişti au 
început să le împărtăşească şi ne-evreilor mesajul lui fsus, „astfel că 
un mare număr dintre ei au devenit credincioşi". Misiunea ne- 
evreiască nu era predominantă — încă. Dar, cu cât se răspândeau 
eleniştii mai departe de Ierusalim şi de inima mişcării lui Isus, cu 
atât mai mult se extindea centrul lor de interes, de la o audienţă 
exclusiv evreiască la una în primul rând ne-evreiască. Cu cât se 
orientau mai accentuat spre convertirea ne-evreilor, cu atât lăsau ca 
în mişcare să se infiltreze anumite elemente sincretice împrumutate 
din gnosticismul grecesc şi religiile romane. Şi cu cât era mai precis 
conturată de aceşti noi convertiţi „păgâni", cu atât mişcarea îşi 
respingea mai puternic trecutul evreiesc, în favoarea unui viitor 
greco-roman.Până la toate acestea mai aveau să treacă ani întregi. 
Abia după distrugerea Ierusalimului, din anul 70 e.n., misiunea 
evreilor urma să fie abandonată, iar creştinismul să se transforme 
într-o religie romanizată. Totuşi, chiar şi în acest stadiu timpuriu al 
mişcării lui Isus, calea spre dominaţia ne-evreiască era trasată, deşi 
punctul de răscruce n-avea să fie atins până când un tânăr evreu 
elenist şi fariseu din Tars, pe nume Saul — acelaşi Saul care asistase 
la lapidarea lui Ştefan pentru blasfemie — l-a întâlnit pe Isus 
reînviat, pe drumul Damascului şi a devenit cunoscut pentru 
totdeauna ca Pavel. 



Capitolul 14 

Nu sunt eu apostol? 


Saul din Tars încă mai arunca ameninţări cu moartea la adresa 
discipolilor, când a plecat din Ierusalim ca să-i găsească şi să-i 
pedepsească pe eleniştii care fugiseră la Damasc, după lapidarea lui 
Ştefan. Nu arhiereul îi ceruse lui Saul să-i urmărească pe acei adepţi 
ai lui Isus; s-a dus din proprie iniţiativă. Evreu şcolit din Diaspora, 
vorbitor de greacă şi cetăţean al unuia dintre cele mai bogate oraşe 
portuare din Imperiul Roman, Saul era devotat cu mult zel 
Templului şi Torei. „La opt zile am fost tăiat împrejur; sunt din 
neamul lui Israil, din seminţia lui Veniamin, evreu din evrei" scrie 
despre sine însuşi într-o epistolă către Filipeni. „în ce priveşte legea: 
fariseu; în ce priveşte râvna: prigonitor al bisericii; în ce priveşte 
dreptatea cea din lege: fără de prihană, în vieţuirea mea" (Epistola 
Sfântului Apostol Pavel către Filipeni, 3:5-6). 

Aflat pe drumul spre Damasc, tânărul fariseu a avut o 
experienţă extatică în urma căreia avea să i se schimbe viaţa, precum 
şi credinţa pe care urma s-o adopte. în timp ce se apropia de porţile 
oraşului, împreună cu tovarăşii săi de călătorie, a fost învăluit dintr- 
odată de o lumină coborâtă din cer, care scălda totul în jurul lui. A 
căzut grămadă la pământ. Un glas l-a întrebat: 

— Saule, Saule, de ce mă prigoneşti? 

— Cine eşti, Doamne? a întrebat Saul. 

Răspunsul a răzbătut prin lumina albă orbitoare: 

— Sunt Isus. 

Orbit de viziune, Saul şi-a continuat drumul spre Damasc, unde 
a întâlnit un adept al lui Isus pe nume Anania, care şi-a pus mâinile 
pe el şi i-a redat vederea. Imediat, de pe j ochii lui Saul au căzut un 
fel de solzi şi a fost umplut de ; Sfântul Duh. Atunci, pe loc, Saul a 
fost botezat întru mişcarea ’ lui Isus. Şi-a schimbat numele în Pavel 



şi a început pe dată să predice despre învierea lui Isus, nu confraţilor 
săi evrei, ci | ne-evreilor care, până în acel moment, fuseseră mai 
mult sau mai puţin ignoraţi de către principalii misionari ai mişcării. 

Povestea dramaticei convertiri a lui Pavel pe drumul 
Damascului este un fragment de legendă propagandistică | plăsmuită 
de evanghelistul Luca; Pavel nu povesteşte i personal nicăieri că a 
fost orbit la vederea lui Isus. Dacă | tradiţiile pot fi crezute, Luca era 
un tânăr adept al lui Pavel; este menţionat în două scrisori, către 
Coloseni şi către Timotei, atribuite lui Pavel, dar scrise la mult timp 
după moartea lui. Luca a scris Faptele Sfinţilor Apostoli ca pe un fel 
de elogiu la adresa fostului său mentor, după vreo trei- zeci- 
patruzeci de ani de la moartea lui Pavel. De fapt, cartea Faptele 
Sfinţilor Apostoli este nu atât o relatare despre apostoli, cât o 
biografie reverenţioasă a lui Pavel; apostolii dispar curând din carte, 
servind doar ca punte între Isus şi Pavel. în reconfîgurarea lui Luca, 
Pavel — nu Iacov, nici Petru sau Ioan, şi nici altul dintre cei 
Doisprezece — este acela care devine adevăratul succesor al lui 
Isus. Activitatea apostolilor în Ierusalim slujeşte doar ca preludiu al 
predicării lui Pavel în Diaspora. 

Deşi Pavel nu divulgă niciun detaliu despre convertirea lui, el 
insistă totuşi, în repetate rânduri, că l-a văzut cu ochii săi pe Isus 
reînviat şi că acea experienţă l-a înzestrat cu aceeaşi autoritate 
apostolică precum a celor Doisprezece. „Nu sunt eu apostol?" scrie 
Pavel, apărându-şi acreditările, care erau adeseori contestate de 
adunarea-mamă din Ierusalim. „N-am văzut eu pe Isus Domnul 
nostru?" (Epistola întâi a Sfântului Apostol Pavel către Corinteni, 
9:1). 

S-o fi considerat Pavel apostol, dar se pare că puţini, sau chiar 
niciunul, dintre ceilalţi conducători ai mişcării au fost de acord. Nici 
chiar Luca, sicofantul lui Pavel, ale cărui scrieri trădează o încercare 
deliberată, deşi anistorică, de a înălţa statutul mentorului său în 
întemeierea bisericii, nu-1 numeşte pe Pavel apostol. în ceea ce-1 
priveşte pe Luca, există numai doisprezece apostoli, câte unul pentru 
fiecare trib al lui Israel, aşa cum intenţionase Isus. Relatând felul în 
care cei unsprezece apostoli rămaşi l-au înlocuit pe Iuda 
Iscarioteanul cu Matei, după moartea lui Isus, Luca precizează că 
noul recrut trebuia să fie „unul dintre aceşti bărbaţi care s-au adunat 



cu noi, în tot timpul petrecerii între noi a Domnului Isus — începând 
de la botezul lui loan, până în ziua când s-a înălţat" (Faptele Sfinţilor 
Apostoli, 1:21-22). O asemenea cerinţă l-ar fi exclus în mod clar pe 
Pavel, care s-a convertit la mişcare în jurul anului 37 e.n., la aproape 
un deceniu după moartea lui Isus. Dar acest lucru nu- descurajează 
pe Pavel, care nu numai că cere să fie numit apostol — „Dacă altora 
nu le sunt apostol, vouă negreşit vă sunt", spune el către comunitatea 
sa dragă din Corint (Epistola întâi a Sfântului Apostol Pavel către 
Corinteni, 9:2) — dar şi insistă că le este cu mult superior tuturor 
celorlalţi apostoli. 

„Sunt ei Ebrei?" scrie Pavel despre apostoli. „Ebreu sunt şi eu! 
Sunt ei Israiliţi? Israilit sunt şi eu. Sunt ei sămânţa lui Avraam? Aşa 
sunt şi eu! Sunt ei slujitori ai lui Hristos? Nebuneşte fie spus: eu sunt 
mai mult ca et! în osteneli mai mult, în bătăi mai mult, în închisori 
peste măsură, în primejdii de mai multe ori." (Epistola a doua a 
Sfântului Apostol Pavel către Corinteni, 11:22-23). Pavel nutreşte 
un dispreţ deosebit pentru triumviratul cu baza la Ierusalim format 
din Iacov, Petru şi loan, pe care-i ia în derâdere ca pe unii „care sunt 
socotiţi ca stâlpi ai bisericii" (Epistola Sfântului Apostol Pavel către 
Galateni, 2:9). Or fi umblat şi vorbit apostolii cu Isus cât era în viaţă 
(sau, după cum îl numeşte dispreţuitor Pavel, ,,lsus-cel-de-came“), 
dar Pavel se întâlneşte şi vorbeşte cu Isus cel divin: conform 
afirmaţiilor sale, poartă împreună conversaţii în care Isus îi 
împărtăşeşte instrucţiuni secrete, destinate exclusiv urechilor lui. Or 
fi fost aleşi apostolii unul câte unul de către Isus, în timp ce trudeau 
pe câmpurile lor sau îşi trăgeau plasele cu peşte, dar Isus l-a ales pe 
Pavel încă dinainte de a se naşte: a fost, le spune el Galatenilor, 
chemat de Isus la apostolat încă de pe când se afla în pântecul mamei 
(Epistola Sfântului Apostol Pavel către Galateni, 1:15). Cu alte 
cuvinte, Pavel nu se consideră al treisprezecelea apostol. Crede că 
el este primul apostol. 

Revendicarea statutului de apostol este foarte urgentă pentru 
Pavel, fiind singura cale de a-şi justifica în faţa ne-evreilor misiunea 
autoasumată, pe care liderii de la Ierusalim ai mişcării lui Isus par 
să n-o fi susţinut iniţial. Deşi între apostoli au avut loc multe discuţii 
privind stricteţea cu care noua comunitate ar fi trebuit să adere la 
legile lui Moise, unii propunând o respectare riguroasă, iar alţii 



adoptând o poziţie mai moderată, nu încăpeau prea multe îndoieli cu 
privire la cei pe care comunitatea trebuia să-i servească: era o 
mişcare evreiască, destinată unui auditoriu evreiesc. Chiar şi 
Eleniştii îşi rezervau predicile mai mult pentru evrei. Dacă o mână 
de ne-evrei hotărau să-l accepte pe Isus ca mesia, foarte bine, atâta 
vreme cât se supuneau circumciziei şi legilor. 

Totuşi, pentru Pavel, nu există nicăieri loc ca să dezbată rolul 
legilor lui Moise în noua comunitate. Nu numai că Pavel respinge 
primatul legii evreieşti, dar o şi numeşte „slujirea cea de moarte 
aducătoare, săpată în litere, pe lespezi de piatră", care trebuie să fie 
înlocuită de „slujirea Domnului, plină de slavă" (Epistola a doua a 
Sfântului Apostol Pavel către Corinteni, 3:7-8). El îi numeşte pe 
confraţii săi întru credinţă, care continuă să practice circumcizia — 
semnul chintesenţial al naţiunii lui Israel — „câini" şi „lucrătorii cei 
răi" care mutilează carnea (Epistola Sfântului Apostol Pavel către 
Filipeni, 3:2). Acestea sunt nişte afirmaţii surprinzătoare din gura 
unui fost fariseu — dar, pentru Pavel, ele reflectă acel adevăr despre 
Isus pe care consideră că numai el îl recunoaşte, şi anume: „Hristos 
este sfârşitul legii" (Epistola Sfântului Apostol Pavel către Romani, 
10:4). 

Respingerea nepăsătoare de către Pavel a înseşi temeliei 
iudaismului a fost la fel de şocantă pentru liderii din Ierusalim ai 
mişcării lui Isus cum ar fi fost şi pentru Isus însuşi. în fond, Isus 
afirma că venise pentru a împlini Legea lui Moise, nu ca s-o 
abolească. Departe de a respinge legea, Isus s-a străduit încontinuu 
s-o dezvolte şi s-o intensifice. Acolo unde legea porunceşte: „Să nu 
ucizi", Isus adaugă: „Oricine se mânie pe fratele său, vrednic va fi 
de [aceeaşi] osândă" (Matei, 5:22). Unde legea declară: „Să nu 
păcătuieşti cu femeia altuia", Isus precizează: „Oricine se uită la 
femeie, poftind-o, a şi precurvit cu ea în inima lui" (Matei, 5:28). 
Poate că Isus n-a fost de acord cu scribii şi cărturarii privind 
interpretarea corectă a legii, mai ales când era vorba de lucruri ca 
interdicţia de a munci în ziua de Sabat — dar niciodată nu a respins 
legea. Dimpotrivă, Isus a avertizat că „cel ce va strica una dintre 
aceste porunci, foarte mici, şi va învăţa aşa pe oameni, foarte mic se 
va chema întru împărăţia cerurilor" (Matei, 5:19). 



S-ar crede că admonestarea lui Isus de a nu-i învăţa pe alţii să 
încalce Legea lui Moise ar fi avut un anumit impact asupra lui Pavel. 
Acesta însă pare complet nepreocupat de tot ceea ce a putut spune 
sau nu „lsus-cel-de-came“. De fapt, Pavel nu manifestă niciun 
interes faţă de Isus ca personaj istoric. Aproape că nu există nicio 
urmă a lui Isus din Nazaret în vreuna dintre epistolele lui. Cu 
excepţia crucificării şi a Cinei cea de Taină, pe care le transfromă 
din naraţiuni în formule liturgice, Pavel nu povesteşte niciun 
eveniment din viaţa lui Isus. Nici nu citează exact cuvintele lui Isus 
(din nou, cu excepţia felului cum redă formula eucharistică: „Acesta 
este trupul meu...“). Ba chiar, uneori Pavel îl contrazice explicit pe 
Isus. Comparaţi ceea ce scrie Pavel în epistola sa către Romani — 
„Oricine va chema numele Domnului se va mântui" (Epistola 
Sfântului Apostol Pavel către Romani, 10:13) cu ceea ce spune Isus 
în Evanghelia lui Matei: „Nu oricine care îmi zice Doamne! 
Doamne! va intra întru împărăţia cerurilor" (Matei, 7:21). 

Dezinteresul lui Pavel faţă de personajul istoric Isus nu vine, 
după cum au susţinut unii, din accentul pus de el pe chestiunile 
hristologice, mai degrabă decât pe cele istorice. Cauza este simplul 
fapt că Pavel n-avea idee cine fusese Isus cel viu, şi nici nu-1 
interesa. Pavel se laudă în repetate rânduri că n-a aflat despre Isus 
nici de la apostoli, nici de la altcineva care l-ar fi cunoscut. „Dar 
când cel ce m-a ales (...) bine a voit să descopere pe Fiul său întru 
mine, pentru ca să-l propovăduiesc între neamuri, numaidecât, fără 
să mă sfătuiesc cu niciun alt om, nici să mă duc la Ierusalim, la 
apostolii cei mai înainte decât mine [ca să le cer permisiunea]", se 
laudă Pavel, „m-am dus în Arabia şi iarăşi m-am întors în Damasc". 
(Epistola Sfântului Apostol Pavel către Galateni, 1:15-17). 

Numai după trei ani de predicare a unui mesaj pe care insistă că 
l-a primit nu de la vreo fiinţă omenească (referindu-se, evident, la 
Iacov şi la apostoli), ci direct de la Isus, Pavel binevoieşte să-i 
viziteze pe bărbaţii şi femeile din Ierusalim care chiar l-au cunoscut 
pe omul pe care Pavel îl numeşte Domnul (Epistola Sfântului 
Apostol Pavel către Galateni, 1:12). 

De ce face Pavel asemena eforturi — nu numai ca să se 
desprindă de sub autoritatea liderilor din Ierusalim, ci şi ca să-i 
denigreze şi să-i expedieze ca fiind irelevanţi, sau chiar mai rău? 



Fiindcă opiniile lui Pavel despre Isus sunt atât de extreme, atât de 
departe de orice limite ale gândirii evreieşti acceptabile, încât numai 
susţinând că provin direct de la Isus însuşi ar fi putut să le predice 
nepedepsit. Ceea ce oferă Pavel în epistolele sale nu este, aşa cum 
susţin unii dintre apărătorii lui contemporani, doar o variantă 
alternativă a spiritualităţii evreieşti. în schimb, Pavel avansează o 
doctrină cu totul nouă, care ar fi fost absolut de nerecunoscut pentru 
persoana de la care susţine el că pleacă. Fiindcă Pavel e cel care a 
rezolvat dilema discipolilor legată de reconcilierea morţii ruşinoase 
a lui Isus pe cruce cu aşteptările mesianice ale evreilor, respingând, 
pur şi simplu, aceste aşteptări şi transformându-1 pe Isus într-o fiinţă 
complet nouă, ce pare aproape în întregime propria lui creaţie: 
Hristos. 

Deşi „Hristos" este, în sens tehnic, termenul grecesc pentru 
„mesia", nu astfel îl foloseşte Pavel. El nu-1 înzestrează pe Hristos 
cu niciuna dintre conotaţiile date cuvântului „mesia" în Scripturile 
Ebraice. Nu vorbeşte niciodată despre Isus ca fiind „unsul lui 
Israel". S-ar putea ca Pavel să-l fi recunoscut pe Isus ca descendent 
al Regelui David, dar nu apelează la scripturi ca să susţină că Isus a 
fost eliberatorul davidian pe care- 1 aşteptaseră evreii. Pavel ignoră 
toate profeţiile mesianice pe care aveau să se bazeze evangheliile, 
peste ani de zile, pentru a dovedi că Isus era mesia evreiesc; când 
consultă totuşi profeţiile evreieşti — de exemplu, profeţia lui Isaia 
despre „mlădiţa cea din rădăcina lui lesei [care] va fi ca un steag 
pentru popoare" (11:10), Pavel crede că profeţii îl preziceau pe el, 
nu pe Isus. Mai elocvent, spre deosebire de autorii evangheliilor (cu 
excepţia lui Ioan, desigur), Pavel nu-1 numeşte pe Isus Hristosul 
(Yesus ho Xristos), ca şi cum „Hristos" ar fi titlul său. Mai degrabă, 
Pavel îi zice „Isus Hristos" sau doar „Hristos", de parcă ar fi un 
nume de familie. Aceasta este o formulare extrem de neobişnuită, a 
cărei paralelă cea mai apropiată se găseşte în felul în care împăraţii 
romani adoptau cuvântul „Caesar" ca pe un cognomen — de 
exemplu, în Caesar Augustus. 

Hristosul lui Pavel nici măcar nu e uman, deşi a luat această 
înfăţişare (Epistola Sfântului Apostol Pavel către Filipeni, 2:7). Este 
o fiinţă cosmică, existentă dintotdeauna — încă dinaintea timpului. 
E prima dintre creaţiile lui Dumnezeu, prin intermediul căreia s-a 



format şi restul creaţiunii (Epistola întâi a Sfântului Apostol Pavel 
către Corinteni, 8:6). Este fiul născut al lui Dumnezeu, progenitura 
lui fizică (Epistola Sfântului Apostol Pavel către Romani, 8:3). E 
noul Adam, născut nu din ţărână, ci din cer. Şi totuşi, câtă vreme 
primul Adam a devenit o fiinţă vie, „Ultimul Adam“, cum îl numeşte 
Pavel pe Hristos, a devenit „un duh dătător de viaţă" (Epistola întâi 
a Sfântului Apostol Pavel către Corinteni, 15:45-47). Pe scurt, 
Elristos este o făptură complet nouă. Nu este însă unic. E doar primul 
de soiul lui: „întâi născut între foarte mulţi fraţi" (Epistola Sfântului 
Apostol Pavel către Romani, 8:29). Toţi aceia care cred în Hristos, 
aşa cum crede Pavel — aceia care acceptă învăţăturile lui Pavel 
despre el — pot deveni una cu el, printr-o uniune mistică (Epistola 
întâi a Sfântului Apostol Pavel către Corinteni, 6:17). Prin credinţa 
lor, trupurile li se vor transforma în trupul glorios al lui Hristos 
(Epistola Sfântului Apostol Pavel către Filipeni, 3:28-21). Se vor uni 
cu el în spirit şi vor avea parte de asemănarea lui — care, după cum 
le reaminteşte Pavel adepţilor săi, este asemănarea cu Dumnezeu 
(Epistola Sfântului Apostol Pavel către Romani, 8:29). Prin urmare, 
ca „moştenitori ai lui Dumnezeu şi împreună moştenitori cu 
Hristos", credincioşii pot să devină şi ei fiinţe divine (Epistola 
Sfântului Apostol Pavel către Romani, 8:17). Pot deveni asemenea 
lui Hristos în moarte (Epistola Sfântului Apostol Pavel către 
Filipeni, 3:10) — adică, divini şi eterni, însărcinaţi cu 
responsabilitatea de a judeca alături de el întreaga omenire, 
asemenea îngerilor din cer (Epistola întâi a Sfântului Apostol Pavel 
către Corinteni, 6:2-3). 

Portretizarea lui Isus de către Pavel în chip de Hristos le poate 
suna familiar creştinilor contemporani — de-atunci, a devenit 
doctrina standard a bisericii — dar, pentru adepţii evrei ai lui Isus, 
ar fi fost de-a dreptul bizară. Transformarea nazarineanului într-un 
fiu literal al lui Dumnezeu, divin şi preexistent, ale cărui moarte şi 
reînviere lansează un gen nou de fiinţe eterne responsabile cu 
judecarea lumii, nu are nicio bază în oricare dintre scrierile despre 
Isus măcar pe departe contemporane cu Pavel (indicaţie fermă că, 
cel mai probabil, acest Hristos era propria lui creaţie). Nimic din tot 
ceea ce-şi imaginează Pavel nu se găseşte în materialele sursei Q, 
care au fost compilate cam prin aceeaşi perioadă în care el îşi 



compunea epistolele. Hristosul lui Pavel nu este în niciun caz Fiul 
Omului care apare în Evanghelia lui Marcu, scrisă doar la câţiva ani 
după moartea lui Pavel. Nicăieri în evangheliile lui Matei şi Luca — 
redactate între anii 90 şi 1 00 e.n. — Isus nu este considerat vreodată 
fiul lui Dumnezeu în sens propriu. Ambele evanghelii folosesc 
termenul „Fiul lui Dumnezeu" exact aşa cum era întrebuinţat peste 
tot în Scripturile Ebraice: ca un titlu regal, nu ca o descriere. Abia în 
ultima dintre evangheliile canonice, Evanghelia lui loan, scrisă 
cândva între anii 100 şi 120 e.n., se poate găsi viziunea lui Pavel 
despre Isus ca fiind Hristos — eternul logos, singurul fiu născut al 
lui Dumnezeu. Desigur, pe-atunci, la aproape o jumătate de deceniu 
după distrugerea Ierusalimului, creştinismul era deja o religie 
complet romanizată, iar FIristosul lui Pavel ştersese de mult orice 
urmă de mesia evreiesc din Isus. în deceniul şase însă, când Pavel 
îşi scrie epistolele, concepţia lui despre Isus ca fiind Hristos ar fi 
fost şocantă şi de-a dreptul eretică, motiv pentru care, în jurul anului 
57 e.n., lacov şi apostolii cer ca Pavel să vină la Ierusalim pentru a 
răspunde în legătură cu învăţăturile lui deviante. 

Aceasta nu avea să fie prima apariţie a lui Pavel în faţa liderilor 
mişcării. După cum menţionează el în epistola către Galateni, iniţial 
i-a întâlnit pe apostoli cu ocazia unei vizite în oraşul sfânt, la trei ani 
după convertire, cam prin 40 e.n., când a ajuns faţă-n faţă cu Petru 
şi lacov. Cei doi conducători au părut fascinaţi că „cel ce ne prigonea 
pe noi odinioară acum binevesteşte credinţa pe care oarecând o 
nimicea" (Epistola Sfântului Apostol Pavel către Galateni, 1:23). L- 
au glorificat pe Dumnezeu datorită lui Pavel şi l-au trimis pe acesta 
să predice mesajul lui Isus în regiunile din Siria şi Cilicia, dându-i 
ca însoţitor şi păzitor un evreu convertit, confident apropiat al lui 
lacov, pe nume Bamaba. 

A doua călătorie a lui Pavel la Ierusalim a avut loc cam zece ani 
mai târziu, prin 50 e.n., şi a fost mult mai puţin cordială decât prima. 
Fusese convocat să apară în faţa unei întruniri a Consiliului 
Apostolic, pentru a-şi apăra rolulautoatribuit de misionar printre ne- 
evrei (Pavel insistă că n-a fost chemat, ci s-a dus la Ierusalim din 
proprie iniţiativă, fiindcă aşa-i spusese Isus). împreună cu tovarăşul 
său, Bamaba, şi un grec necircumcis convertit, pe nume Tit, Pavel a 
apărut în faţa lui lacov, Petru, loan şi a bătrânilor din adunarea de la 



Ierusalim, pentru a-şi apăra cu tărie mesajul pe care-1 transmisese 
ne -evreilor. 

Luca, scriind despre această întâlnire, după vreo patru- zeci- 
cincizeci de ani, zugrăveşte un tablou al armoniei depline între Pavel 
şi membrii consiliului, cu Petru stând alături de Pavel şi ţinându-i 
partea. Conform lui Luca, Iacov, în calitatea sa de lider al adunării 
din Ierusalim şi cap al Consiliului Apostolic, a binecuvântat 
învăţăturile lui Pavel, decretând că de-atunci înainte ne-evreii aveau 
să fie bine-veniţi în comunitate, fără a mai trebui să urmeze Legea 
lui Moise, cu condiţia „să se ferească de pângăririle idolilor, de 
desfrânare, de [a consuma] carnea dobitoacelor ce au fost sugrumate 
şi de sânge" (Faptele Sfinţilor Apostoli, 15:1-21). Descrierea 
întâlnirii de către Luca este un mijloc evident de a legitima 
misionariatul lui Pavel, pecetluindu-1 cu aprobarea a nimeni altuia 
decât „a fratelui Domnului". Totuşi, propria relatare a lui Pavel 
despre Consiliul Apostolic, scrisă într-o epistolă către Galateni, la 
scurt timp după ce a avut loc, prezintă o imagine complet diferită a 
celor întâmplate la Ierusalim. 

Pavel susţine că, la Consiliul Apostolic, a fost bruscat de un 
grup de „falşi credincioşi" (aceia care încă mai acceptau primatul 
Templului şi al Torei), care-1 spionaseră în secret pe parcursul 
misionariatului. Deşi dezvăluie foarte puţine detalii despre întâlnire, 
Pavel nu-şi poate ascunde furia la adresa tratamentului pe care spune 
că l-a primit din partea conducătorilor presupuşi ca recunoscuţi ai 
bisericii („cei ce se socotesc a fi ceva“): Iacov, Petru şi Ioan. Pavel 
spune că „acestora nici un ceas măcar nu ne-am îngăduit să ne su- 
punem", după cum nici ei, şi nici opinia lor despre misio- nariatul 
lui nu l-au influenţat cu nimic (Epistola Sfântului Apostol Pavel 
către Galateni, 2:1-10). 

Indiferent ce s-a întâmplat în timpul Consiliului Apostolic, se 
pare că întâlnirea a luat sfârşit cu o promisiune a lui Iacov, liderul 
adunării din Ierusalim, de a nu-i obliga pe adepţii ne-evrei ai lui 
Pavel să se circumcidă. Totuşi, cele întâmplate la scurt timp după 
aceea arată că Iacov şi Pavel erau deoparte de a se fi reconciliat: 
aproape imediat după plecarea lui Pavel din Ierusalim, Iacov a 
început să-şi trimită propriii misionari la congregaţiile lui Pavel din 
Galateea, Corint, Filippi şi majoritatea celorlaltor locuri unde Pavel 



îşi atrăsese adepţi, în scopul de a corecta învăţăturile neortodoxe ale 
acestuia despre Isus. 

Pavel a fost indignat de aceste delegări, considerându-le, pe 
bună dreptate, o ameninţare la adresa autorităţii sale. Aproape toate 
epistolele lui Pavel din Noul Testament au fost scrise după Consiliul 
Apostolic şi se adresează congregaţiilor pe care le vizitaseră acei 
reprezentanţi de la Ierusalim (prima epistolă a lui Pavel, către 
tesaloniceni, a fost scrisă între anii 48 şi 50 e.n.; ultima, cea către 
romani, în jurul anului 56 e.n.). Din acest motiv, scrisorile acordă 
atât de mult spaţiu apărării statutului de apostol al lui Pavel, 
insistând asupra legăturii lui directe cu Isus şi învinuindu-i pe 
conducătorii de la Ierusalim care „sunt apostoli mincinoşi, lucrători 
vicleni, care iau chip de apostoli ai lui Hristos" şi, după opinia lui, 
de fapt îl slujesc pe Satan şi i-au vrăjit pe adepţii lui Pavel (Epistola 
a doua a Sfântului Apostol Pavel către Corinteni, 1 1 : 13-15). 

Cu toate acestea, delegaţiile lui lacov par să fi avut efect, căci 
Pavel le reproşează în repetate rânduri congregaţiilor sale că l-au 
abandonat: „Mă mir că aşa degrabă vă întoarceţi cu inima — de la 
cel ce v-a chemat pe voi, prin darul lui Hristos" (Epistola Sfântului 
Apostol Pavel către Galateni, 1:6). îşi imploră adepţii să nu asculte 
acele delegaţii, şi nici pe altcineva în fond, ci numai pe el: „Dacă vă 
propovăduieşte cineva altfel decât aţi primit [de la mine], să fie 
anatema! " (Galateni, 1:9). Chiar dacă vestea vine de la „un înger din 
cer", scrie Pavel, congregaţiile lui trebuie s-o ignore (Galateni, 1:8). 
în schimb, sunt datoare să-l asculte pe Pavel şi numai pe Pavel: 
„Luaţi-vă după mine, cum şi eu m-am luat după Hristos" (Corinteni 
1,11:1). 

înverşunat şi fără să se mai considere supus autorităţii lui lacov 
şi a apostolilor de la Ierusalim („orice ar fi ei, mie mi-este totuna"), 
Pavel şi-a petrecut următorii ani expu- nându-şi liber doctrina despre 
Isus ca fiind Hristos. Dacă lacov şi apostolii de la Ierusalim erau pe 
deplin informaţi despre activităţile lui Pavel din această perioadă, e 
discutabil, în fond, Pavel îşi scria epistolele în greacă, limbă pe care 
nici lacov şi nici apostolii nu ştiau s-o citească. Mai mult, Bamaba, 
singurul om de legătură dintre lacov şi Pavel, îl părăsise la scurt timp 
după Consiliul Apostolic, din motive rămase neclare (deşi merită să 
menţionăm că Bamaba era levit şi, ca atare, probabil respecta cu 



stricteţe legea evreiască). Oricum, prin anul 57 e.n., zvonurile despre 
învăţăturile lui Pavel nu mai puteau fi ignorate. Şi astfel, încă o dată, 
este chemat la Ierusalim să dea socoteală. 

De astă dată, lacov se confruntă cu Pavel în mod direct, 
spunându-i că li s-a adus la cunoştinţă că Pavel îi învaţă pe 
credincioşi „să se lepede de Moise" şi „să nu-şi taie împrejur copiii 
şi să nu mai calce după obiceiurile [legii] noastre" (Faptele Sfinţilor 
Apostoli, 21:21). Pavel nu răspunde la acuzaţie, deşi tocmai asta 
predica. Merge chiar până la a spune că cei care se lasă circumcişi 
s-au „prăbuşit de la Hristos“ (Galateni, 5:2-4). 

Ca să limpezească lucrurile o dată pentru totdeauna, lacov îl 
sileşte pe Pavel să ia parte, împreună cu alţi patru oameni, la un ritual 
strict de purificare în Templu — acelaşi Templu despre care Pavel 
consideră că a fost înlocuit de sângele lui Isus — astfel încât „vor şti 
toţi că nimic nu este adevărat din cele ce au auzit despre tine, dar că 
tu însuţi umbli după cum zice legea şi o păzeşti" (Faptele Sfinţilor 
Apostoli, 21:24). Pavel se supune, părând să nu aibă încotro. Dar, în 
timp ce participă la ritual, un grup de credincioşi evrei îl recunosc. 

„Bărbaţi israiliţi, daţi ajutor!" strigă ei. „Acesta este omul care 
propovăduieşte la toţi şi pretutindeni împotriva norodului şi a 
locului acestuia..." (Faptele Sfinţilor Apostoli, 21:27-28). 
Numaidecât, un grup numeros se repede la Pavel. Oamenii îl prind 
şi-l târăsc afară din Templu. Tocmai când sunt gata să-l omoare în 
bătaie, apar dintr-odată câţiva soldaţi romani. Soldaţii împrăştie 
mulţimea şi-l iau pe Pavel în custodie — nu din cauza incidentului 
de la Templu, ci fiindcă îl confundă cu altcineva. 

„Nu eşti tu, dară, egipteanul care, mai nainte de zilele acestea, 
s-a răsculat şi a scos în pustie cei patru mii de ucigaşi [sicari]?" îl 
întreabă un tribun militar pe Pavel (Faptele Sfinţilor Apostoli, 
21:38). 

Se pare că sosirea lui Pavel la Ierusalim, în anul 57 e.n., nici n- 
ar fi putut avea loc într-un moment mai haotic. Cu un an mai 
devreme, sicarii îşi începuseră domnia terorii, ucigându-1 pe 
arhiereul Ionatan. Acum omorau de-a valma membri ai aristocraţiei 
preoţeşti, le ardeau casele, le răpeau familiile şi semănau groaza în 
sufletele evreilor. Fervoarea mesianică din Ierusalim dăduse în 
clocot. Unul câte unul, se ridicaseră diverşi pretendenţi la mantia de 



mesia pentru a-i elibera pe evrei de sub jugul ocupaţiei romane. 
Theudas, făcătorul de minuni, fusese deja executat de romani, pentru 
aspiraţiile lui mesianice. Fiii rebeli ai lui luda Galileanul, lacov şi 
Simon, fuseseră crucificaţi. Şeful de tâlhari, Eleazar, fiul lui Dineu, 
care prădase zonele rurale, masacrând sama- riteni în numele 
Dumnezeului lui Israel, fusese capturat şi decapitat de prefectul 
roman Felix. Apoi, pe Muntele Măslinilor apăruse dintr-odată 
Egipteanul, jurând să poruncească dărâmarea zidurilor 
Ierusalimului. 

Pentru lacov şi apostolii de la Ierusalim, acest tumult nu putea 
însemna decât un singur lucru: sfârşitul era aproape; Isus urma să 
revină. împărăţia lui Dumnezeu, pe care presupuseseră că Isus avea 
s-o clădească în timpul vieţii, urma acum să se împlinească în sfârşit 
— un motiv în plus de a se asigura că cei ce îmbrăţişau învăţăminte 
deviante în numele lui Isus erau aduşi înapoi la matcă. 

In lumina acestor fapte, arestarea lui Pavel la Ierusalim poate să 
fi fost neaşteptată, dar, ţinând seama de expectativele apocaliptice 
ale perioadei, nu era nici inoportună, nici nebine-venită. Dacă Isus 
urma să se întoarcă, n-ar fi fost rău ca Pavel să-l aştepte în temniţă 
unde, cel puţin, el şi opiniile lui eretice puteau fi ţinute în frâu până 
când Isus avea să le judece el însuşi. Dar, întrucât soldaţii care-1 
arestaseră credeau că Pavel era egiptean, l-au trimis imediat să fie 
judecat de guvernatorul roman Felix, care întâmplător se afla tocmai 
atunci în oraşul de coastă Caesarea, ocupându-se de un conflict 
izbucnit între evreii din oraş şi locuitorii sirieni şi greci ai acestuia. 
Deşi până la urmă l-a exonerat pe Pavel de crimele Egipteanului, 
Felix l-a aruncat totuşi într-o închisoare din Caesarea, unde Pavel a 
zăcut până când Festus l-a înlocuit pe Felix ca guvernator şi l-a 
transferat prompt pe Pavel la Roma, la propria lui cerere. 

Festus i-a permis să se ducă la Roma fiindcă Pavel afirmase că 
era cetăţean roman. Se născuse la Tars, un oraş ai cărui locuitori 
primiseră cetăţenia romană de la Marcus Antonius, cu un secol mai 
devreme. în calitate de cetăţean, Pavel avea dreptul să ceară un 
proces roman, iar Festus, care a servit ca guvernator la Ierusalim 
doar pentru o perioadă extrem de scurtă şi tumultuoasă, a părut 
încântat să i-1 acorde, dacă nu din alt motiv fie şi numai ca să scape 
de el. 



S-ar putea ca Pavel să fi avut un motiv mult mai urgent de a 
dori să ajungă la Roma. După spectacolul jenant din Templu, când 
fusese nevoit să renunţe la tot ceea ce predicase ani de zile, Pavel 
voia să plece cât mai departe posibil de Ierusalim şi de laţul tot mai 
strâns pe care i- 1 prinseseră de gât lacov şi apostolii. în plus, Roma 
părea locul ideal pentru el. Acela era oraşul imperial, sediul 
Imperiului Roman. Cu siguranţă, evreii Elenişti care aleseseră să se 
stabilească în casa Cezarului aveau să fie receptivi la învăţăturile 
neortodoxe ale lui Pavel despre Isus Hristos. Roma conţinea deja un 
contingent de creştini, încă mic dar în expansiune, care trăiau alături 
de o populaţie evreiască destul de mare. Cu zece ani înainte de 
sosirea lui Pavel, conflictele dintre cele două comunităţi îl 
determinaseră pe împăratul Claudius să expulzeze ambele grupuri 
din oraş. însă când a ajuns el acolo, cam pe la începutul anilor 
şaizeci, ambele populaţii erau din nou înfloritoare. Oraşul părea 
tocmai pregătit pentru mesajul lui Pavel. 

Deşi, la Roma, Pavel era oficial sub arest la domiciliu, se pare 
că a putut predica în continuare, fără prea multe intervenţii din 
partea autorităţilor. în orice caz, însă, n-a prea reuşit să-i 
convertească pe evrei la credinţa sa. Populaţia evreiască nu era doar 
nereceptivă la interpretarea lui unică despre mesia, ci de-a dreptul 
ostilă. Nici chiar convertiţii ne-evrei nu păreau prea deschişi faţă de 
Pavel. Cauza ar putea fi aceea că Pavel nu era singurul „apostol" 
care predica despre Isus în oraşul imperial. Petru, primul dintre cei 
Doisprezece, se afla şi el la Roma. 

Petru venise la Roma cu câţiva ani înaintea lui Pavel, cel mai 
probabil din dispoziţia lui lacov, ca să înfiinţeze o comunitate 
durabilă de credincioşi evrei grecofoni în inima Imperiului Roman, 
o comunitate care să se afle sub influenţa adunării de la Ierusalim şi 
să fie învăţată conform doctrinei acesteia — pe scurt, o comunitate 
antipaulină. E dificil să ştim cât succes avusese Petru înainte de 
sosirea lui Pavel. Dar, potrivit Faptelor Apostolilor, eleniştii din 
Roma au reacţionat atât de negativ la predicile lui Pavel, încât acesta 
s-a hotărât să se despartă o dată pentru totdeauna de confraţii lui 
evrei, care aud şi nu înţeleg, care privesc, dar nu văd. Pavel ajurat 
ca, din acel moment, să nu le mai predice decât ne-evrei- lor, căci ei 
„vor asculta" (Faptele Sfinţilor Apostoli, 28:26-29). 



Nu există nicio consemnare despre ultimii ani din viaţa lui Petru 
şi a lui Pavel, cei doi oameni care aveau să devină cele mai 
importante personaje ale creştinătăţii. în mod ciudat, Luca îşi 
încheie relatarea despre viaţa lui Pavel cu sosirea lui la Roma, fără 
să menţioneze că şi Petru era în oraş. Şi mai ciudat, Luca nu se 
osteneşte să consemneze cel mai semnificativ aspect al anilor 
petrecuţi de cei doi împreună în oraşul imperial. Căci, în anul 66 
e.n., acelaşi an când a izbucnit revolta la Ierusalim, împăratul Nero, 
reacţionând faţă de un val de persecuţii creştine la Roma, i-a arestat 
pe Petru şi Pavel şi i-a executat pe amândoi, pentru că îmbrăţişaseră 
aceeaşi credinţă — după cum presupunea el. 

Se înşela. 



Capitolul 15 


Cel Drept 


Iacov, fratele lui Isus, era numit „lacov cel Drept". în Ierusalim, 
oraşul în care se stabilise după moartea fratelui său, lacov era 
recunoscut de toti membrii comunităţii pentru evlavia sa nestăvilită 
şi devotamentul cu care îi proteja pe cei săraci. Nu deţinea nimic de 
valoare, nici măcar hainele pe care le purta — veşminte simple 
croite din pânză, nici măcar din lână. Nu bea vin şi nu consuma 
came. Nu făcea nici băi. Nu se răsese niciodată în cap şi nici nu se 
mânjise cu uleiuri parfumate. Se spunea că petrecuse atâta timp în 
rugăciune, cerându-i lui Dumnezeu iertarea păcatelor omenirii, că 
genunchii i se tăbăciseră precum cei ai unei cămile. 

Pentru discipolii lui Isus, Iacov era o legătură vie cu mesia; sânge 
din sângele Domnului. Pentru toţi ceilalţi locuitori ai Ierusalimului, 
era pur şi simplu „alesul". Până şi autorităţile iudaice îl admirau pe 
Iacov pentru caracterul său onest şi devotamentul faţă de lege. Să nu 
uităm că Iacov fusese cel care îl pedepsise pe ereticul Pavel pentru 
că abandonase Tora şi tot el îl forţase pe fostul fariseu să se căiască 
pentru părerile sale şi să se cureţe de ele în Templu. Este adevărat 
că autorităţile nu erau de acord cu mesajul lui Iacov despre Isus, la 
fel cum nu fuseseră de-acord nici cu cel al lui Pavel, însă îl 
respectau, iar pe Iacov îl considerau un om cinstit şi de bună 
credinţă. Conform istoricului creştin timpuriu Hegesip (110-180 
e.n.), autorităţile iudaice au apelat la Iacov în repetate rânduri, 
cerându-i să se folosească de influenţa sa printre oameni pentru a-i 
convinge să renunţe la ideea că Isus era Mesia. 

— Te implorăm; domoleşte-i pe oameni, pentru că aceştia au 
mers prea departe, comparându- 1 pe Isus cu Mesia. Ştim, la fel ca şi 
ceilalţi, că eşti drept şi imparţial. Tocmai de aceea te rugăm să 



convingi mulţimea să nu se lase amăgită de Isus. 

Bineînţeles, n-au ajuns la niciun acord, întrucât, deşi lacov era, 
după cum atestă toate sursele, un zelot devotat Legii Mozaice, era în 
acelaşi timp un discipol al lui Isus; nu ar fi trădat niciodată 
moştenirea fratelui său mai mare, nici măcar atunci când a trebuit să 
se sacrifice pentru ea. 

Episodul morţii lui lacov poate fi găsit în „Antichităţile" lui 
losephus. Era anul 62 e.n. întreaga Palestină decăzuse în anarhie. 
Foametea şi seceta devastaseră câmpiile, lăsând pământul pârjolit şi 
ţăranii flămânzi. Ierusalimul era cuprins de panică din cauza 
sicarilor care asasinau şi prădau în voie. Febra revoluţionară a 
evreilor creştea şi era tot mai greu de controlat, în timp ce clasa 
clericală pe care Roma se baza ca să reinstaureze ordinea se 
împărţise în două. Preoţii bogaţi din Ierusalim puseseră la cale un 
plan pentru a confisca zeciuiala acordată în mod normal preoţilor de 
rang inferior, de la satele din provincie. în paralel, succesiunea unor 
guvernatori romani incapabili — de la temperamentalul Cumanus la 
Felix mârşavul şi Festus nepriceputul — nu făcuseră decât să 
agraveze situaţia. 

Când Festus a murit brusc şi fără să lase în urmă un succesor, 
Ierusalimul s-a prăbuşit în haos. înţelegând gravitatea situaţiei, 
împăratul Nero a trimis degrabă un înlocuitor pentru Festus — 
Albinus — în speranţa că va readuce ordinea pe străzile oraşului. 
Dar au trecut săptămâni întregi până la venirea lui Albinus. 
întârzierea i-a dat ocazia noului arhiereu, un tânăr impulsiv şi 
irascibil pe nume Ana, să încerce să umple de unul singur vidul de 
putere lăsat în Ierusalim. 

Ana era fiul fostului şi extrem de influentului arhiereu, pe care 
îl chema tot Ana, ai cărui patru fii (şi un ginere, Iosif Caiafa) 
ocupaseră pe rând aceeaşi funcţie. De fapt, bătrânul Ana, pe care 
losephus îl numeşte „marele avar", este cel care a deturnat zeciuiala 
preoţilor inferiori, singura lor sursă de venit. în lipsa unui guvernator 
roman care să-i ţină ambiţiile în frâu, tânărul Ana a început o amplă 
campanie de lichidare a presupuşilor săi adversari. Printre primele 
sale acţiuni, relatează losephus, a fost şi adunarea Sanhedrinului şi 
aducerea în faţa acestuia a lui „lacov, fratele lui Isus, cel căruia i se 
spunea mesia". Ana îl acuză pe lacov de blasfemie şi răstălmăcire a 



legii şi îl condamnă la omorâre cu pietre. 

Reacţia la execuţia lui lacov nu întârzie să apară. O grupare de 
evrei din oraş, pe care losephus o descrie ca fiind „cei mai înţelepţi 
şi stricţi în respectarea legii", a fost scandalizată de gestul lui Ana. 
l-au trimis vorbă lui Albinus, care tocmai se îndrepta spre Ierusalim 
dinspre Alexandria, informându- 1 despre cele întâmplate în absenţa 
sa. Ca răspuns, Albinus i-a trimis o scrisoare lui Ana în care îl 
ameninţa cu o sângeroasă răzbunare în clipa în care va ajunge în 
oraş. Până să se întâmple acest lucru, însă, Ana a fost mazilit din 
funcţia de arhiereu şi înlocuit de un bărbat pe nume Isus, fiul lui 
Damneu, care nu a rezistat nici el mai mult de un an, fiind dat jos 
chiar înaintea izbucnirii Marii Revolte Evreieşti. 

Pasajul din lucrarea lui losephus care descrie moartea lui lacov 
este celebru ca fiind cea mai timpurie referinţă nonbiblică la Isus. 
Aşa cum am menţionat şi înainte, folosirea apelativului „fratele lui 
Isus, cel căruia îi spun mesia“ de către losephus demonstrează că în 
anul 94 e.n., atunci când au fost redactate „Antichităţile", Isus din 
Nazaret era deja recunoscut ca fondatorul unei mişcări revoluţionare 
de durată. Şi totuşi, o examinare mai atentă a pasajului relevă că 
adevărata sursă de interes pentru losephus nu este Isus, pe care îl 
trece în revistă ca fiind „cel căruia îi spun mesia", ci mai degrabă 
lacov, a cărui moarte nedreaptă din ordinul arhiereului constituie 
fundamentul poveştii. Menţionarea lui Isus de către losephus este, 
fără îndoială, foarte semnificativă. Dar faptul că un istoric evreu ar 
descrie cititorilor romani circumstanţele din jurul morţii lui lacov cu 
atâtea amănunte şi s-ar concentra asupra reacţiei negative stârnite de 
execuţia sa — nu din partea creştinilor din Ierusalim, ci din partea 
celor mai devotaţi evrei — indică foarte clar importanţa 
personalităţii lui lacov în Palestina secolului întâi, lacov a fost mai 
mult decât fratele lui Isus. A fost, după cum atestă dovezile istorice, 
liderul incontestabil al mişcării de rezistenţă pe care Isus a lăsat -o în 
urmă. 

Hegesip, care făcea parte din a doua generaţie de discipoli ai lui 
Isus, confirmă rolul lui lacov de conducător al comunităţii creştine 
în lucrarea sa de cinci volume despre istoria creştinismului timpuriu. 
„Controlul Bisericii, scrie Hegesip, a fost preluat, la fel ca şi 
apostolii, de către lacov, fratele lui Isus, pe care toată lumea din 



vremea lui Dumnezeu până azi îl numeşte «cel Drept», pentru a-1 
diferenţia de alţi lacovi." în necanonica „Epistolă a lui Petru", 
principalul apostol şi liderul Celor Doisprezece se referă la lacov ca 
„Domn şi Episcop al Sfintei Biserici". Clement din Roma (30-97 
e.n.) care îi va succede lui Petru în oraşul imperial, îi scrie o 
scrisoare lui lacov, adresându-i-se cu formula „Episcopul 
episcopilor, care conduce Ierusalimul, Sfânta Adunare a Evreilor şi 
toate adunările de pretutindeni". în „Evanghelia după Toma“, datată 
de obicei cândva între sfârşitul secolului I şi începutul secolului al 
Il-lea e.n., însuşi Isus îl desemnează pe lacov ca succesor al său. 
„Ucenicii îi spuseră lui Isus: «Ştim că ne vei părăsi. Cine ne va mai 
conduce?» Iar Isus le spuse: «Oriunde veţi fî, urmaţi- 1 pe lacov cel 
Drept, pentru care au apărut şi cerul şi pământul»." 

Clement din Alexandria, un alt părinte fondator al Bisericii 
Creştine (150-215 e.n.), susţine că Isus a împărtăşit cunoştinţe 
secrete „lui lacov cel Drept, lui loan şi lui Petru", care în schimb, 
„le-a împărtăşit celorlalţi apostoli". Clement menţionează însă că, 
dintre cei trei, lacov a fost cel care a devenit „primul ales, aşa cum 
ne spun documentele, al scaunului episcopal din Biserica 
Ierusalimului". Sfântul Ieronim (cca. 347-420 e.n.), care a tradus 
pentru prima oară Biblia în latină (Biblia Vulgata), scrie în „Vieţile 
Sfinţilor" că, după înălţarea lui Isus, lacov a fost „imediat desemnat 
Episcop al Ierusalimului de către apostoli". De fapt, Ieronim 
argumentează că pietatea şi reputaţia lui lacov erau atât de cunoscute 
printre oameni, încât mulţi au crezut că „distrugerea Ierusalimului 
s-a produs în urma morţii sale". Ieronim face trimitere la o tradiţie 
consemnată de Iosephus, remarcată de asemenea şi de către teologul 
creştin din secolul al IlI-lea, Origen (cca. 185-254 e.n.), şi 
înregistrată în „Istoria Ecleziastică" a lui Eusebius din Caesarea 
(cca. 260-339 e.n.) în care Iosephus susţine că „aceste lucruri 
[Revolta Evreiască şi distrugerea Ierusalimului] s-au întâmplat ca 
răspuns la moartea lui lacov cel Drept, care a fost fratele lui Isus, 
cunoscut ca Hristos, şi care, deşi era cel mai virtuos dintre oameni, 
a fost executat de către evrei". Reflectând asupra acestui fragment 
din Iosephus — acum dispărut — Eusebius comentează: „lacov 
trebuie să fi fost o personalitate atât de remarcabilă, atât de admirată 
pentru onestitatea sa, că până şi cei mai inteligenţi evrei au văzut o 



legătură între martiriul lui şi asediul imediat al Ierusalimului" 
(Istoria Ecleziastică, 2.23). 

Chiar şi Noul Testament confirmă rolul lui Iacov ca lider al 
comunităţii creştine: de obicei, numele lui este primul menţionat 
dintre „părinţii" lacov, Petru şi loan. El este cel care şi-a trimis 
emisarii printre comunităţile împrăştiate ale diasporei (Galateni, 
2:1-14). Tot el este cel căruia îi raportează Petru activităţile înainte 
de a pleca din Ierusalim (Faptele Sfinţilor Apostoli, 12:17). Atunci 
când Pavel se înfăţişează în faţa „bătrânilor", Iacov este cel care se 
află în fruntea lor (Faptele Sfinţilor Apostoli, 21:18); acelaşi Iacov 
care este autoritatea supremă a Consiliului Apostolic şi are ultimul 
cuvânt în cadrul deliberărilor, şi a cărui judecată este finală (Faptele 
Sfinţilor Apostoli, 15:13). De fapt, după Consiliul Apostolic, 
apostolii dispar complet din restul cărţii Faptelor, cu excepţia lui 
Iacov. Din contră, urmează disputa dintre el şi Pavel, în urma căreia 
Iacov îl mustră pe Pavel pentru abaterile din învăţăturile sale şi îi 
porunceşte să înainteze o petiţie Templului, ceea ce va duce la 
punctul culminant al cărţii: arestarea lui Pavel şi extrădarea la Roma. 
Trei secole de documentaţie iudaică şi creştină timpurie, lăsând la o 
parte opinia aproape unanimă a cercetătorilor contemporani, îl 
recunosc pe Iacov, fratele lui Isus, ca fiind liderul primei comunităţi 
creştine — deasupra lui Petru şi a celorlalţi Doisprezece; deasupra 
lui loan, „ucenicul pe care îl iubea Isus" (loan, 20:2) şi mult 
deasupra lui Pavel, cu care a avut adesea altercaţii. Atunci, de ce a 
fost Iacov aproape exclus din Noul Testament şi rolul lui în perioada 
de început a Bisericii înlocuit de Petru şi Pavel în imaginaţia 
majorităţii creştinilor moderni? 

In parte, acest lucru are legătură cu identitatea lui Iacov ca frate 
a lui Isus. Dinastia reprezenta norma pentru evreii din vremea lui 
Isus. Familiile Irozilor şi Haşmoneilor, arhiereii şi aristocraţiile 
clericale, fariseii, până şi grupările de tâlhari, cu toţii practicau 
succesiunea ereditară. Fegătura de rudenie era cu atât mai 
importantă pentru o mişcare mesianică precum cea a lui Isus, care 
îşi baza legitimitatea pe descendenţa din David. în fond, dacă Isus 
era un urmaş al Regelui David, acest lucru era valabil şi pentru 
Iacov. Ar fi avut atunci tot dreptul de a conduce comunitatea lui 



David după moartea lui mesia. De asemenea, lacov nu a fost 
singurul membru al familiei lui Isus care îşi câştigase autoritatea în 
perioada de început a bisericii. Vărul lui Isus, Simeon, fiul lui 
Cleopa, i-a succedat lui lacov ca lider al adunării din Ierusalim, în 
timp ce alţi membri ai familiei sale, inclusiv doi nepoţi ai lui Iuda, 
alt frate al lui Isus, au menţinut roluri de conducere active în cadrul 
creştinătăţii primelor două secole. 

Spre secolele al III-lea şi al IV-lea, însă, creştinismul s-a transformat 
treptat dintr-o mişcare eterogenă evreiască, având propriile secte şi 
sciziuni, într-o religie imperială romană, instituţionalizată şi rigid 
ortodoxă. Identitatea lui lacov ca frate al lui Isus a devenit încet - 
încet un obstacol pentru cei care susţineau ideea virginităţii peipetue 
a mamei sale, Maria. Au fost găsite câteva soluţii inedite pentru a 
împăca faptele bine-cunoscute ale vieţii lui Isus cu dogma 
inflexibilă a bisericii. Au fost postulate teorii fără niciun temei 
istoric, cum ar fi cea care susţinea că fraţii şi surorile lui Isus erau 
copiii lui Iosif din altă căsătorie sau că „frate" ar fi însemnat de fapt 
„văr". Rezultatul final a fost acela că rolul lui lacov în cadrul 
bisericii timpurii a fost tot mai minimalizat. 

în acelaşi timp în care influenţa lui lacov a început să scadă, cea 
a lui Petru a început să crească. Creştinismul imperial, asemenea 
imperiului, necesita o structură ierarhică uşor de determinat, 
preferabil situată în Roma şi nu în Ierusalim, şi legată direct de Isus. 
Rolul lui Petru ca prim episcop al Romei şi statutul său ca apostol 
principal l-au făcut personajul ideal pe care Biserica Romană să-şi 
poată baza autoritatea. 

Episcopii care i-au urmat lui Petru în Roma (şi care, în timp, 
vor deveni papi infailibili) şi-au justificat continuitatea autorităţii 
într-o biserică aflată în permanentă dezvoltare, bazându-se pe un 
fragment din Evanghelia lui Matei în care Isus îi spune apostolului 
său: „Şi eu îţi zic ţie că tu eşti Petru şi pe această piatră voi zidi 
biserica mea“ (Matei, 16:18). 

Problema cu acest verset controversat, pe care mulţi cercetători 
îl resping din punct de vedere istoric, este aceea că e singurul pasaj 
din întreg Noul Testament care îl desemnează pe Petru ca lider al 
bisericii. De altfel, este singurul pasaj din orice izvor istoric — 



biblic sau nu — care să-l identifice pe Petru ca succesor al lui Isus 
şi conducător al comunităţii pe care a lăsat-o în urmă. Pentru a pune 
lucrurile în balanţă, există cel puţin douăsprezece pasaje care să-i 
acorde această calitate lui lacov. Singurele izvoare istorice legate de 
rolul lui Petru în creştinismul timpuriu se referă exclusiv la 
conducerea adunării din Roma care, deşi în mod clar o comunitate 
semnificativă, era doar una dintre multe altele care răspundeau în 
faţa autorităţii centrale din Ierusalim: „adunarea-mamă“. Cu alte 
cuvinte, Petru era într-adevăr episcopul Romei, însă lacov era 
„Episcop peste Episcopi". 

Există, cu toate acestea, un motiv mai convingător pentru 
diminuarea importanţei lui lacov în creştinismul de început. Acesta 
nu are legătură atât de mult cu gradul de rudenie dintre lacov şi Isus 
sau cu relaţia sa cu Petru, cât cu convingerile şi opoziţia sa faţă de 
Pavel. Unele dintre principiile lui reies din descrierea acţiunilor sale 
în Faptele Sfinţilor Apostoli şi în disputele sale teologice cu Pavel. 
Dar, pentru o înţelegere mai clară a opiniilor lui lacov, trebuie să 
consultăm propria sa epistolă, adesea trecută cu vederea şi chiar 
dezaprobată, scrisă cândva între anii 80 şi 90 e.n. 

în mod evident, lacov nu este autorul epistolei. Asemenea lui 
Isus şi majorităţii discipolilor săi, şi el a fost un ţăran analfabet şi 
fără educaţie formală. Epistola lui lacov a fost scrisă, cel mai 
probabil, de către cineva din cercul său de apropiaţi. Din nou, acest 
lucru este valabil pentru aproape toate cărţile Noului Testament, 
inclusiv evangheliile lui Marcu, Matei şi loan şi un număr consi- 
derabil din scrisorile lui Pavel (Coloseni, Efeseni, Tesa- loniceni 2, 
Timotei 1 şi 2, şi Tit). Aşa cum am menţionat, denumirea unei cărţi 
după o personalitate importantă era un procedeu obişnuit de a 
omagia persoana respectivă şi a-i reflecta convingerile. Probabil că 
lacov nu şi-a scris propria scrisoare, însă în mod cert ea reprezintă 
convingerile sale (epistola este considerată a fi o versiune 
modificată şi îmbogăţită a unei predici susţinute de lacov în 
Ierusalim chiar înaintea morţii sale, în anul 62 e.n.). Opinia generală 
este că tradiţiile culese în epistolă ar proveni de la lacov cel Drept. 



Asta ar face epistola după Iacov una dintre cele mai importante cărţi 
ale Noului Testament. Pentru că una dintre cele mai sigure metode 
de a descoperi convingerile lui Isus este aflând convingerile fratelui 
său, Iacov. 

Primul lucru care poate fi observat în Epistola lui Iacov este 
grija sa arzătoare pentru suferinţa săracilor, ceea ce, în sine, nu este 
surprinzător. Toate tradiţiile îl arată pe Iacov ca fiind un salvator al 
celor sărmani şi oropsiţi; de aici îi provine şi renumele de „cel 
Drept". Iacov a fondat Adunarea de la Ierusalim bazându-se pe 
principiul ajutorării celor sărmani. Există chiar şi dovezi care să 
sugereze că primii ucenici ai lui Isus care s-au adunat sub 
îndrumarea lui Iacov s-au autointitulat „săracii". 

Ceea ce este şi mai surprinzător la Epistola lui Iacov este 
condamnarea nemiloasă a bogaţilor. „Veniţi acum voi, bogaţilor, 
plângeţi şi vă tânguiţi de necazurile care vor să vie asupra voastră! 
Bogăţia voastră a putrezit şi hainele voastre le-au mâncat moliile. 
Aurul vostru şi argintul au ruginit şi rugina lor va fi mărturie asupra 
voastră şi va mânca trupurile voastre, ca focul. Strâns-aţi comori în 
zilele cele de apoi" (Iacov, 5:1-3). Pentru Iacov, bogaţii nu au nicio 
şansă la mântuire şi soarta lor le este scrisă în piatră. „Căci a răsărit 
soarele arzător şi a uscat iarba şi floarea ei a căzut şi frumuseţea feţii 
ei a pierit; tot aşa şi bogatul în alergăturile sale se va veşteji" (Iacov, 
1:11). Iacov merge atât de departe, încât afirmă că nu îl poţi urma 
cu adevărat pe Isus, decât dacă îi favorizezi pe săraci. „Fraţii mei, să 
nu căutati la fata omului, odată ce aveţi credinţă în Domnul nostru 
Isus Hristos, Domnul slavei", spune el. „Iar de vă uitaţi la faţa 
omului, faceţi păcat, şi legea vă osândeşte ca pe nişte călcători de 
Lege" (Iacov, 2:1,9). 

Aspra judecată a lui Iacov asupra bogaţilor ar putea explica de 
ce a atras antipatia arhiereului Ana, al cărui tată complotase pentru 
a-i sărăci pe preoţii din sate şi a le confisca zeciuiala. Dar adevărul 
era că Iacov nu făcea altceva decât să repete cuvintele fratelui său: 
„Dar vai vouă, bogaţilor, că vă luaţi pe pământ mângâierea voastră! 
Vai vouă celor acum sătui, că veţi flămânzi! Vai vouă celor ce astăzi 
râdeţi acum, că veţi fi în întristare şi veţi plânge!" (Luca, 6:24-25). 
De fapt, mare parte a Epistolei lui Iacov reflectă cuvintele lui Isus, 
fie că este vorba despre săraci („au nu Dumnezeu i-a ales pe cei ce 



sunt săraci în ochii lumii, ca să fie bogaţi în credinţă şi moştenitorii 
împărăţiei pe care a făgăduit-o celor ce îl iubesc?") (Iacov, 2:5). 
„Fericiţi voi cei săraci, că a voastră este împărăţia lui Dumnezeu" 
(Luca, 6:20); despre jurăminte („să nu vă juraţi nici pe cer, nici pe 
pământ, nici cu orice alt jurământ. Ci să vă fie vouă ce este aşa, aşa, 
şi ce este nu, nu, ca să nu cădeţi sub judecată" (lacov, 5:12); „Eu 
însă vă spun vouă, să nu vă juraţi nicidecum nici pe cer, fiindcă este 
jeţ al lui Dumnezeu (...) De aceea cuvântul vostru să fie: da ce este 
da, nu ce este nu“ (Matei, 5:34,37); sau importanţa de a-ţi pune 
credinţa în practică: „Faceţi-vă împlinitori ai cuvântului, nu numai 
auzitori ai lui, amăgindu-vă pe voi înşivă" (lacov, 1:22). „De acea, 
oricine care aude aceste cuvinte ale mele şi le îndeplineşte, asemăna- 
se-va bărbatului care a clădit casa lui pe stâncă (...) Iar oricine aude 
aceste cuvinte ale mele şi nu le îndeplineşte, asemăna-se-va 
bărbatului nerod care şi-a clădit casa pe nisip" (Matei, 7:24,26). 

Dar aspectul asupra căruia Isus şi lacov par să fie cel mai mult 
de acord este rolul şi aplicarea Legii Mozaice. „Deci, cel ce va strica 
una din aceste porunci, foarte mici, şi va învăţa aşa pe oameni, foarte 
mic se va chema în împărăţia cerurilor; iar cel ce va face şi va învăţa, 
acesta mare se va chema în împărăţia cerurilor", spune Isus în 
Evanghelia lui Matei (Matei, 5:19). „Pentru că cine va păzi toată 
legea, dar va greşi într-o singură poruncă, s-a făcut vinovat faţă de 
toate poruncile", repetă Iacov în epistola sa (Iacov, 2:10). 

Tema predilectă a Epistolei lui lacov este menţinerea 
echilibrului între devotamentul faţă de Tora şi credinţa în Isus ca 
mesia. Pe parcursul textului, lacov apelează la discipolii lui Isus să 
rămână credincioşi faţă de Legea Mozaică. „Cine s-a uitat însă 
îndeaproape în legea cea desăvârşită a libertăţii şi a stăruit în ea 
facându-se nu auzitor care uită, ci împlinitor al lucrului, acela fericit 
va fi în faptele sale“ (lacov, 1:25). El îi compară pe evreii care 
abandonează Legea după ce s-au convertit la mişcarea lui Isus cu 
„omul care priveşte în oglindă faţa sa firească, s-a privit pe sine şi s- 
a dus şi îndată a uitat ce fel era“ (lacov, 1 :23-24). 

Este uşor de înţeles la cine se referă lacov în aceste versuri. De 
fapt, epistola lui e foarte posibil să fi fost concepută ca un corolar la 
predicile lui Pavel, tocmai de aceea fiind adresată „Celor 



douăsprezece seminţii împrăştiate ale Israelului". Ostilitatea 
epistolei faţă de teologia paulină este incontestabilă. în timp ce Pavel 
respinge Legea lui Moise şi o defineşte ca fiind „slujirea cea de 
moarte aducătoare, săpată în litere, pe lespezi de piatră" (Corinteni 
2, 3:7), lacov o laudă ca pe o „lege a libertăţii". Pavel susţine că 
„omul nu se îndreptează din faptele legii, ci numai prin credinţa în 
Hristos Isus", (Galateni, 2:16). lacov respinge hotărât aserţiunea lui 
Pavel că mântuirea este asigurată de simpla credinţă. „Oare credinţa 
poate să-l mântuiască?" întreabă el. „Tu crezi că unul este 
Dumnezeu? Bine faci; şi demonii cred şi se cutremură!" (lacov, 
2:14,19). în scrisoarea sa către romani, Pavel scrie că „noi credem 
că omul se îndreptează prin credinţă, fără faptele legii" (Romani, 
3:28), ceea ce lacov numeşte „părerea unui neghiob" şi îl contrazice, 
spunând: „Căci precum trupul fără de duh este mort, aşa şi credinţa 
fără de fapte moartă este" (lacov, 2:26). 

Când cei doi spun „faptele legii", se referă la aplicarea legii 
iudaice în viaţa de zi cu zi de către credincios. Pe scurt, Pavel 
consideră că asemenea „fapte" sunt irelevante pentru mântuire, în 
timp ce lacov le vede ca pe o dovadă obligatorie de credinţă în Isus. 
Pentru a-şi demonstra punctul de vedere, lacov oferă o pildă, una 
din care reiese clar că epistola este un răspuns adresat lui Pavel. 

„Avraam, părintele nostru, au nu din fapte a fost socotit drept, 
când a adus pe fsaac, fiul său, jertfă la altar?" întreabă lacov, făcând 
aluzie la sacrificiul pe care Avraam ar fi fost gata să îl facă în numele 
lui Dumnezeu (Geneza 22:8-14). „Vezi că credinţa lucra împreună 
cu faptele lui [ale lui Avraam] şi din fapte credinţa s-a desăvârşit. Şi 
s-a împlinit Scriptura, care zice: Şi a crezut Avraam lui Dumnezeu 
şi i s-a socotit lui spre dreptate şi prietenul lui Dumnezeu s-a 
chemat" (lacov 2:21-23). 

Ceea ce face acest exemplu atât de grăitor este că e acelaşi pe 
care îl foloseşte Pavel în scrisorile sale, tocmai pentru a susţine un 
argument contrar. „Ce vom zice că a dobândit după trup strămoşul 
nostru Avraam? Dacă Avraam s-a îndreptat din fapte, are cuvânt de 
laudă, dar nu înaintea lui Dumnezeu. Căci, ce spune Scriptura? Şi 
Avraam a crezut lui Dumnezeu şi i s-a socotit lui ca dreptate" 
(Romani, 4:1-3; vezi şi Galateni, 3:6-9). 

Poate că lacov nu ar fi putut să citească scrisorile lui Pavel, dar 



cunoştea în mod cert învăţăturile acestuia cu privire la Isus. Şi-a 
petrecut ultimii ani ai vieţii trimiţându-şi propriii misionari în 
congregaţiile lui Pavel pentru a corecta ceea ce el vedea ca pe nişte 
interpretări greşite. Predica ce a stat la baza epistolei nu a fost decât 
o altă încercare de a sabota influenţa lui Pavel. Judecând după 
epistolele lui Pavel, eforturile lui lacov nu au fost în zadar, mulţi 
dintre discipolii lui Pavel întorcându-i spatele în favoarea învă- 
ţătorilor din Ierusalim. 

Frustrarea şi amărăciunea pe care le trăieşte Pavel faţă de aceşti 
„apostoli mincinoşi [şi] lucrători vicleni" se resimt ca o otravă în 
epistolele sale târzii (Corinteni 2, 11:13; Galateni 2:6). Vorbeşte 
despre „slujitori ai diavolului" trimişi să se infiltreze în congregaţia 
lui de către un „conducător nerecunoscut" ai bisericii — un bărbat 
care „nu i-a adăugat nimic". 

Insă apelurile disperate ale lui Pavel în care îşi imploră 
credincioşii să nu-1 părăsească se vor dovedi în definitiv inutile. Nu 
existase nicio îndoială de care parte se va afla comunitatea, într-o 
eventuală dispută dintre un fost fariseu şi fratele biologic al lui 
mesia. Indiferent cât de „elenizaţi" ar fi fost evreii diasporei, 
devotamentul lor faţă de „adu- narea-mamă" era de neclintit, lacov, 
Petru şi loan — aceştia erau stâlpii Bisericii. Erau personajele 
principale din toate poveştile pe care le spuneau oamenii despre 
Isus. Erau bărbaţii care călătoreau şi vorbeau despre Isus. Au fost 
printre primii care l-au văzut înviind şi urmau să fie primii martori 
ai întoarcerii sale din ceruri. Autoritatea pe care lacov şi apostolii au 
avut-o asupra comunităţii în timpul vieţii lor era omniprezentă. Nici 
măcar Pavel nu s-a putut ascunde de ea, aşa cum a şi aflat în anul 57 
e.n, când lacov îl obligă în mod public să renunţe la concepţiile sale 
şi să ia parte la un ritual purificator foarte strict, în Templul din 
Ierusalim. 

La fel ca în raportul său despre Consiliul Apostolic, câţiva ani 
mai târziu, relatarea lui Luca despre ultima întâlnire dintre lacov şi 
Pavel, în Faptele Sfinţilor Apostoli încearcă să evite orice indiciu de 
conflict între cei doi, pre- zentându-1 pe Pavel cum se supune în 
tăcere ritualului care i se ceruse. Dar nici măcar Luca nu poate 
ascunde tensiunea din această scenă. Conform textului, înainte ca 



Iacov să-l trimită pe Pavel la Templu pentru a demonstra adunării 
din Ierusalim că „umblă după rânduială, păzind legea", acesta 
trebuie mai întâi să facă o distincţie clară între „ceea ce făcuse 
Dumnezeu în mijlocul neamurilor prin slujba sa [a lui Pavel]" şi 
miile de iudei care „sunt plini de râvnă pentru lege“ (Faptele 
Sfinţilor Apostoli, 21:20). Iacov îi dă apoi lui Pavel „patru bărbaţi 
care au făcut o făgăduinţă" şi îl instruieşte să se cureţe împreună cu 
ei şi să cheltuiască împreună cu ei ca să-şi radă capul (Faptele 
Sfinţilor Apostoli, 21:24). 

Ceea ce Luca descrie în acest pasaj se numeşte „juruinţă de 
nazireat" (Numerii 6:2). Nazireii erau devotaţi convinşi ai Legii 
Mozaice, care juraseră să se abţină de la vin şi care refuzau să se 
radă în cap sau să se apropie de un cadavru pentru o anumită 
perioadă, fie ca un act de penitenţă, fie ca mulţumire pentru 
îndeplinirea unei dorinţe, cum ar fi sănătatea unui copil sau o 
călătorie reuşită. (Este posibil ca şi Iacov să fi fost un nazireu, 
descrierea celor care fac jurământul potrivindu-se perfect cu 
descrierea sa din cronicile antice.) Luând în considerare 
interpretările lui Pavel asupra Legii Mozaice şi Templului din 
Ierusalim, participarea sa forţată la astfel de ritual trebuie să fi fost 
foarte umilitoare pentru el. întregul scop al acestui ritual era să 
demonstreze în faţa adunării din Ierusalim că el nu mai credea în 
ceea ce predicase de aproape un deceniu. Nu există altă interpretare 
pentru participarea lui Pavel la ritualul nazireat, decât renunţarea sa 
oficială la misio- nariatul său şi recunoaşterea publică a autorităţii 
lui Iacov asupra lui — un motiv în plus pentru care veridicitatea 
relatării lui Luca, care îl înfăţişează pe Pavel respectând ritualul fără 
să crâcnească sau să se opună în vreun fel, este pusă sub semnul 
întrebării. 

In mod foarte interesant, e posibil ca acest moment-cheie să fi 
fost surprins şi în alt text, pe lângă cel al lui Luca. O poveste curios 
de asemănătoare este întâlnită în compilaţia de scrieri cunoscută sub 
numele de „Pseudo-Clementine“. Deşi au fost compilate cândva în 
jurul anului 300 e.n. (cu aproape un secol înainte ca Noul Testament 
să fie canonizat în mod oficial), „Pseudo-Clementinele“ conţin două 
categorii diferite de texte tradiţionale care pot fi datate mult mai 
devreme. Prima este cunoscută ca „Predicile" şi conţine două 



epistole: una a apostolului Petru, iar cealaltă a lui Clement, 
succesorul lui Petru la Roma. A doua categorie este numită 
„Recunoaşterile", şi se bazează pe un document mai vechi, denumit 
„înălţarea lui lacov", pe care majoritatea cercetătorilor îl situează la 
mijlocul secolului al Il-lea e.n., poate la două sau trei decenii după 
ce a fost scrisă Evanghelia dupăloan. 

In „Recunoaşteri" se găseşte o poveste foarte interesantă despre 
o altercaţie între lacov, fratele lui Isus, şi un individ căruia i se spune 
doar „duşmanul". în text, lacov şi duşmanul îşi aruncă injurii în 
mijlocul Templului când, dintr-odată, duşmanul îl atacă pe lacov 
într-un acces de furie şi îl prăvăleşte pe treptele Templului. în 
cădere, lacov este grav rănit, dar susţinătorii săi se grăbesc să-l 
salveze şi să-l ducă la adăpost. în mod remarcabil, duşmanul care 1- 
a atacat pe lacov este identificat mai târziu ca fiind nimeni altul 
decât Saul din Tars (Recunoaşterile, 1:70-71). 

La fel ca versiunea lui Luca, varianta din Recunoaşteri a 
altercaţiei dintre lacov şi Pavel are erorile ei. Faptul că Pavel este 
numit Saul sugerează că autorul consideră că incidentul s-a produs 
înaintea convertirii lui Pavel (deşi Recunoaşterile nu fac niciodată 
referire la convertirea lui). Cu toate astea, făcând abstracţie de 
veridicitatea istorică a poveştii în sine, identificarea lui Pavel cu 
„duşmanul" bisericii este afirmată în mod repetat, nu numai în 
Recunoaşteri, ci şi în alte texte Pseudo-Clementine. în Epistola lui 
Petru, de exemplu, apostolul titular se plânge că „unii dintre păgâni 
îmi resping învăţăturile bine întemeiate, apropiindu-se mai degrabă 
de predicile false şi rătăcite ale celui care îmi este duşman" (Epistola 
lui Petru, 2:3). în alt loc, Petru îl identifică de-a dreptul pe „profetul 
mincinos" care predică „pervertirea legii" ca fiind Pavel şi îi 
atenţionează pe discipolii săi să „nu creadă niciun învăţător, câtă 
vreme nu aduce cu el de la Ierusalim pecetea lui lacov, fratele 
Domnului, sau celui care îi va urma" (Recunoaşteri, 4:34-35). 

Ceea ce indică documentele Pseudo-Clementine şi Noul 
Testament confirmă este că lacov, Petru şi Ioan, împreună cu restul 
apostolilor, îl priveau pe Pavel cu neîncredere şi suspiciune, dacă nu 
chiar dispreţ, acesta fiind motivul pentru care au făcut eforturi atât 
de mari pentru a-i contracara învăţăturile, cenzurându-i cuvintele, 
avertizându-i pe alţii să nu-1 urmeze şi chiar trimiţându-şi propriii 



mesageri în congregaţiile lui. Nici nu e de mirare că Pavel a fost atât 
de nerăbdător să fugă la Roma după incidentul din Templu din 57 
e.n. Nu era dornic să fie judecat de împărat pentru pretinsele sale 
crime, aşa cum ar lăsa Luca de înţeles. Pavel a plecat la Roma 
încercând să scape de sub autoritatea lui lacov. Dar, ajungând acolo 
şi descoperindu- 1 pe Petru deja instalat, şi-a dat seama că de fapt era 
mult mai greu să iasă de sub sfera de influenţă a lui lacov şi a 
Ierusalimului. 

în timp ce Pavel îşi petrecea ultimii ani din viaţă la Roma, 
frustrat de lipsa de entuziasm cu care era primit mesajul său (poate 
pentru că evreii urmau sfatul lui Petru 

de a nu „crede niciun învăţător, dacă acesta nu poartă pecetea 
Ierusalimului şi a fratelui lui mesia“), adunarea de la Ierusalim 
prospera sub conducerea lui lacov. Simpatizanţii mişcărilor de 
rezistenţă erau cât se poate de obişnuiţi cu perscuţiile religioase din 
partea autorităţilor. Şi, uneori, se întâmpla să fie arestaţi şi executaţi 
pentru ceea ce predicau. lacov, fiul lui Zevedeu, unul dintre Cei 
Doisprezece iniţiali, a fost chiar decapitat (Faptele Sfinţilor 
Apostoli, 12:3). Aceste accese periodice de persecuţie au fost însă 
rare şi nu par să se fi iscat din motive religioase, aşa cum se 
întâmplase cu aristocraţia elenizată înainte. Foştii evrei 
revoluţionari au fost nevoiţi să găsească o soluţie de convieţuire cu 
autorităţile iudaice, altfel ar fi fost expulzaţi din oraş. Din punctul 
de vedere al autorităţilor, aceştia erau cetăţeni normali, care 
respectau tradiţiile şi obiceiurile asemenea părinţilor lor, care se 
întâmpla să creadă că un ţăran simplu din Galileea, pe nume Isus 
Hristos, era promisul mesia. 

Asta nu înseamnă că lacov şi ceilalţi apostoli nu erau interesaţi 
să ajungă şi la restul ne-evreilor, sau că i-ar fi exclus automat din 
mişcarea lor. Hotărârea pe care lacov a luat-o la Consiliul Apostolic, 
prin care anunţa renunţarea la circumcizie şi alte „poveri ale legii" 
pentru convertirea păgânilor, indică în mod clar deschiderea sa. 
lacov nu era interesat să-i transforme pe păgâni în evrei înainte de 
a-i creştina. Tot ce le cerea era să nu se dezică total de iudaism şi 
până la un punct să rămână fideli principiilor şi practicilor bărbatului 
pe care susţineau că îl venerau (Faptele Sfinţilor Apostoli, 15:21). 
Altfel, mişcarea ar fi riscat să devină o religie cu totul nouă, ceea ce 



nici Iacov, nici fratele său Isus nu şi-ar fi imaginat vreodată. 

în anul 62 e.n., autoritatea lui Iacov asupra adunării de la 
Ierusalim ia sfârşit, acesta fiind executat de către 
arhiereul Ana, nu numai pentru că era un susţinător al lui Isus, şi în 
niciun caz pentru că ar fi încălcat legea (altfel „cei mai înţelepţi şi 
stricţi în respectarea legii" nu ar fi fost scandalizaţi de execuţia sa). 
Iacov a fost ucis pentru ceea ce-i plăcea cel mai mult: apărarea celor 
săraci şi slabi împotriva celor bogaţi şi puternici. Probabil că Iacov 
cel Drept nu a putut rămâne impasibil la maşinaţiile lui Ana de a-i 
sărăci pe preoţii clasei inferioare prin confiscarea banilor la care 
erau îndreptăţiţi, aşa că Ana a profitat de scurta absenţă a autorităţii 
romane din Ierusalim pentru a scăpa de un personaj care ajunsese 
să-l supere ca un ghimpe în coastă. 

Nu putem şti ce reacţie a avut Pavel la Roma atunci când aflat 
vestea morţii lui Iacov — însă, dacă a crezut că moartea fratelui lui 
Isus va slăbi autoritatea Ierusalimului asupra comunităţii, s-a înşelat. 
Conducerea adunării a fost preluată imediat de alt membru al 
familiei lui Isus, şi anume vărul său, Simeon, fiul lui Cleopa, iar 
comunitatea a continuat să se dezvolte fără probleme până la 
revoltele împotriva Romei care aveau să izbucnească la patru ani 
după moartea lui Iacov. 

Se pare că unii dintre evreii mişcării au părăsit Ierusalimul în 
timpul conflictelor şi s-au instalat în Pella. Dar nu avem nicio 
dovadă că „adunarea-mamă", inima conducerii, ar fi părăsit 
Ierusalimul. Mai degrabă, au rămas prezenţi în viaţa comunităţii, 
aşteptând cu nerăbdare întoarcerea lui Isus, până în clipa când 
armatele lui Titus au mărşăluit în oraşul sfânt şi i-au masacrat pe toţi 
locuitorii — creştini şi evrei deopotrivă. Odată cu distrugerea 
Ierusalimului, legătura dintre comunităţile creştine şi adunarea- 
mamă din oraşul lui Dumnezeu a început să se fragmenteze şi, odată 
cu ea, şi ultimele legături fizice dintre creştini şi Isus, evreul. Isus, 
zelotul. Isus din Nazaret. 



EPILOG 


Dumnezeu adevărat din Dumnezeu adevărat 


Bătrânii cu bărbi cărunte şi capete pleşuve care au pus bazele 
credinţei creştine s-au întâlnit pentru prima oară în oraşul bizantin 
Niceea, pe malul răsăritean al Lacului Izmit din Turcia zilelor 
noastre. Era în vara anului 325 e.n. Oamenii fuseseră adunaţi laolaltă 
de către împăratul Constantin, care le poruncise să ajungă la un 
consens privind doctrina religiei pe care o adoptase recent. îmbrăcat 
în robă purpurie cu auriu, având pe cap o cunună de lauri tot aurie, 
primul împărat creştin al Romei a chemat consiliul la ordine ca şi 
cum ar fi fost un senat roman, lucru lesne de înţeles, dacă ne gândim 
că toţi cei aproape două mii de episcopi pe care-i adunase la Niceea 
pentru a defini creştinismul erau romani. 

Episcopii nu puteau pleca până nu rezolvau disensiunile 
teologice dintre ei, mai ales privind natura lui Isus şi relaţia lui cu 
Dumnezeu. Pe parcursul secolelor trecute de la crucificarea lui Isus, 
avuseseră loc multe discordii şi dezbateri între conducătorii 
bisericii, referitor la întrebarea dacă Isus era o făptură omenească 
sau divină. Să fi fost el oare, aşa cum afirma Atanasie din 
Alexandria, Dumnezeu întrupat, sau fusese, după cum păreau să 
sugereze adepţii lui Arius, doar un om — un om perfect, poate, dar 
tot om? 

După luni şi luni de negocieri aprinse, consiliul i-a predat lui 
Constantin documentul care a devenit cunoscut sub denumirea de 
Crezul Niceean, conturând pentru prima dată convingerile ortodoxe, 
autorizate oficial, ale Bisericii Creştine. Isus este în sens propriu fiul 
lui Dumnezeu, declara crezul. Este Lumină din Lumină, Dumnezeu 
adevărat din Dumnezeu adevărat, născut, iar nu făcut, din aceeaşi 
substaţă ca tatăl. Cât despre cei care nu erau de acord cu crezul, 
precum arienii, care credeau că „a fost o vreme când [Isus] nu era“, 



aceştia au fost imediat izgoniţi din imperiu, iar învăţăturile lor au 
fost suprimate violent. 

Ar putea fi tentant să considerăm Crezul Niceean o tentativă 
făţiş politizată de a înăbuşi vocile legitime ale disensiunilor din 
biserica timpurie. Este cert că decizia consiliului a dus la un mileniu 
sau mai mult de cumplite vărsări de sânge în numele ortodoxiei 
creştine. Dar adevărul e că membrii consiliului nu făceau decât să 
codifice un crez care constituia deja opinia majorităţii, nu doar a 
episcopilor adunaţi la Niceea, ci a întregii comunităţi creştine. într- 
ade- văr, credinţa în Isus ca Dumnezeu se consolidase în sânul 
bisericii cu secole înaintea Consiliului de la Niceea, graţie 
popularităţii copleşitoare a epistolelor lui Pavel. 

După ce Templul a fost distrus, oraşul sfânt, ars până-n temelii, 
iar resturile adunării de la Ierusalim, dispersate, Pavel a cunoscut o 
reabilitare uluitoare în comunitatea creştină. Poate cu excepţia 
documentului Q (care, în fond, este un text ipotetic), singurele 
scrieri despre Isus existente în anul 70 e.n. erau epistolele lui Pavel. 
Aceste scrisori circulau încă din anii cincizeci. Fuseseră adresate 
comunităţilor din Diaspora care, după distrugerea Ierusalimului, 
erau singurele comunităţi creştine rămase în lume. Fără adunarea- 
mamă care să-i îndrume pe adepţii lui Isus, legătura mişcării cu 
iudaismul s-a rupt, iar Pavel a devenit principalul mijlocitor prin 
care o nouă generaţie de creştini făcea cunoştinţă cu Isus Hristos. 
Până şi evangheliile au fost profund influenţate de epistolele lui 
Pavel. Se pot depista urme ale teologiei pauline în evangheliile lui 
Marcu şi Matei. 

Evanghelia lui Luca însă, scrisă de unul dintre discipolii devotaţi ai 
lui Pavel, este aceea în care se poate observa caracterul predominant 
al vederilor acestuia, pe câtă vreme Evanghelia lui Ioan e doar puţin 
mai mult decât teologie paulină sub formă narativă. 

Concepţia lui Pavel despre creştinism se poate să fi fost o 
blasfemie, înainte de anul 70 e.n. După aceea însă, noţiunea lui 
privitoare la o religie cu totul nouă, eliberată de sub autoritatea unui 
Templu care nu mai exista, despovărată de o lege care nu mai conta 
şi despărţită de un iudaism care căzuse în dizgraţie, a fost îmbrăţişată 
cu entuziasm de convertiţii de pe tot cuprinsul Imperiului Roman. 
Prin urmare, în 398 e.n., când, potrivit legendei, un alt grup de 



episcopi s-a adunat să ţină consiliu în oraşul Hippo Regius, din 
Algeria zilelor noastre, pentru a canoniza tomul care urma să devină 
cunoscut ca Noul Testament, aceştia au ales să includă printre 
scripturile creştine şi o scrisoare a lui lacov, fratele şi succesorul lui 
Isus, două scrisori de la Petru, principalul apostol şi primul dintre 
cei Doisprezece, trei scrisori ale lui loan, iubitul discipol şi stâlp al 
bisericii, şi paisprezece scrisori de la Pavel, deviantul şi proscrisul 
care fusese respins şi dispreţuit de liderii din Ierusalim. De fapt, 
peste jumătate din cele douăzeci şi şapte de cărţi care constituie 
acum Noul Testament sunt fie scrise de Pavel, fie despre el. 

Acest lucru nu ar trebui să pară surprinzător. După distrugerea 
Ierusalimului, creştinismul era aproape exclusiv o religie ne- 
evreiască; avea nevoie de o teologie ne-evreiască. Şi tocmai pe 
aceasta a furnizat -o Pavel. Alegerea dintre viziunea lui lacov asupra 
unei religii evreieşti ancorate în Legea lui Moise şi derivate de la un 
naţionalist evreu care luptase împotriva Romei, şi viziunea lui Pavel 
privind o religie care se despărţea de provincialismul evreiesc şi nu 
cerea pentru mântuire nimic altceva decât credinţa în Hristos nu era 
deloc dificilă pentru a doua şi a treia generaţie de adepţi ai lui Isus. 

Două mii de ani mai târziu, Hristosul din creaţia lui Pavel l-a 
subsumat complet pe Isus, personajul istoric. Memoria zelotului 
revoluţionar care mergea prin Galileea strângând o armată de 
discipoli, cu scopul de a institui împărăţia lui Dumnezeu pe Pământ, 
amintirea predicatorului fascinant care sfida autoritatea preoţimii de 
la Templul din Ierusalim, imaginea naţionalistului evreu radical care 
a provocat ocupaţia romană şi a dat greş, s-au pierdut aproape 
complet pentru istorie. Mare păcat. Fiindcă principalul lucru pe care, 
sperăm, ar trebui să-l releve orice studiu cuprinzător asupra 
personajului istoric Isus este acela că Isus din Nazaret — Isus omul 
— este întru totul la fel de convingător, charismatic şi demn de slavă 
ca Isus Hristos. Pe scurt, este cineva în care merită să credem. 

Note 

Introducere 


Ii sunt foarte îndatorat lui John P. Meier, pentru ampla sa 
lucrare A Marginal Jew: Rethinking the Historical Jesus, 
volumele I-IV (New Haven: Yale University Press, 1991-2009). L- 
am întâlnit prima oară pe Părintele Meier în timp ce studiam Noul 
Testament, la Santa Clara University, iar viziunea lui definitivă 
asupra lui Isus, ca personaj istoric, care pe-atunci exista doar în 
primul volum, a fost aceea care mi-a dat ideea actualei cărţi. 
Lucrarea Părintelui Meier răspunde la întrebarea: de ce avem atât de 
puţine informaţii istorice despre un om care a schimbat definitiv 
cursul istoriei umane? Teza lui — că ştim atât de puţin despre Isus 
fiindcă, în timpul vieţii sale, nu era considerat mai mult decât un 
ţăran evreu marginal din regiunile izolate ale Galileei — formează 
temeiul teoretic al cărţii pe care o citiţi. 

Desigur, susţin în continuare că un motiv parţial pentru care 
ştim atât de puţin despre personajul istoric Isus este acela că 
misiunea lui mesianică — şi istorică, după cum s-a putut vedea — 
nu era deloc neobişnuită în Palestina secolului I. De aici şi referirea 
mea la citatul din Celsus: „Sunt Dumnezeu, sau slujitorul lui 
Dumnezeu, sau un spirit divin...", care poate fi găsit în clasicul 
studiu al lui Rudolf Otto, The Kingdom of God and the Son of 
Man, (Boston: Starr King Press, 1957), 13. 

Câteva cuvinte despre felul cum am folosit expresia „Palestina 
secolului 1“ pe tot parcursul acestei cărţi. Deşi Palestina era 
denumirea romană neoficială a regiunii care cuprindea, în perioada 
când a trăit Isus, Israelul, Palestina, Iordania, Siria şi Libanul zilelor 
noastre, abia după ce romanii au înăbuşit revolta lui Bar Kochba, la 
jumătatea secolului al Il-lea e.n., regiunea a fost numită oficial Siria 
Palestina. Cu toate acestea, termenul „Palestina secolului 1“ a 
devenit atât de comun în discuţiile academice despre epoca lui Isus, 
încât nu văd niciun motiv de a nu-1 folosi în această carte. 

Pentru mai multe informaţii despre contemporanii mesianici ai 
lui Isus — aşa-numiţii „falşi mesia" — vezi lucrările lui Richard A. 
Horsley, în special „Popular Messianic Movements Around the 
Time of Jesus", Catholic Biblical Quarterly 46 (1984): 409-32; 



„Popular Prophetic Movements Around the Time of Jesus: Their 
Principal Features and Social Origins", Journal for the Study of 
the New Testament 26 (1986): 3-27; şi, John S. Hanson, Bandits, 
Prophets and Messiahs (Minneapolis: Winston Press, 1985), 135- 
189. Cititorul va observa că mă bazez mult pe lucrările profesorului 
Horsley — fiindcă este pe departe cel mai proeminent gânditor cu 
privire la subiectul eshatologiei din secolul 1. 

Deşi aşa-numita Teorie a Celor Două Surse este aproape uni- 
versal acceptată de către cercetători, există câţiva teoreticieni biblici 
care o resping ca explicaţie viabilă a creării celor patru evanghelii 
canonice aşa cum le cunoaştem. De exemplu, J. Magne, From 
Christianity to Gnosis and from Gnosis to Christianity (Atlanta: 
Scholars Press, 1993) consideră Teoria Celor Două Surse mult prea 
simplistă şi incapabilă să abordeze adecvat ceea ce, conform opiniei 
sale, sunt variantele complexe ale evangheliilor sinoptice. 

Pe lângă povestea maleficului preot evreu Ana, mai există un 
pasaj în Antichităţile lui Iosephus, care-1 menţionează pe Isus din 
Nazaret. Acesta este aşa-numitul Testimonium Flavianum din cartea 
18, capitolul 3, în care Iosephus pare să repete întreaga formulă 
evanghelică. Dar acel pasaj a fost atât de mult denaturat de 
interpolările creştine ulterioare, încât autenticitatea sa este în- 
doielnică, în cel mai bun caz, iar tentativele ştiinţifice de a-1 cerne 
în.căutarea unor fărâme de istoricitate s-au dovedit zadarnice. 
Totuşi, al doilea pasaj este semnificativ prin faptul că menţionează 
crucificarea lui Isus. 

Printre romani, crucificarea a apărut ca o metodă de descurajare 
a revoltelor sclavilor, probabil încă de prin anul 200 î.e.n. Pe vremea 
lui Isus, era principala formă de pedeapsă pentru „incitarea la 
rebeliune" (trădare sau acţiuni subversive), adică tocmai crima de 
care a fost acuzat Isus. Vezi Hubert Cancick et ai, ed., Brill’s New 
Pauly Encyclopedia of the Ancient World: Antiquiţy, (Leiden, 
Olanda: Brill, 2005), 60 şi 966. Pedeapsa se aplica exclusiv 
cetăţenilor ne -romani. Şi cetăţenii romani puteau fi crucificaţi, însă, 
dacă delictul era atât de grav, îşi pierdeau dreptul la cetăţenie. 

în Evanghelia lui Marcu nu există referiri la înviere, toţi 
cercetătorii considerând că versiunea originală a evangheliei se 
termina cu versetul Marcu, 16:8. Pentru mai multe informaţii în 
acest sens, vezi nota de la capitolul 3, mai jos. 

In anul 313 e.n., împăratul Constantin a emis Edictul de la 
Milano, care a iniţiat o perioadă de toleranţă creştină în Imperiul 
Roman, astfel că proprietăţile confiscate de la creştini de către stat 



erau restituite, iar creştinii aveau libertatea de a-şi practica religia 
tară represalii din partea statului. Deşi Edictul de la Milano a creat 
condiţiile necesare astfel încât creştinismul să devină religia oficială 
în imperiu, Constantin n-a făcut niciodată să se întâmple acest lucru. 
Iulian Apostatul (m. 363 e.n.), ultimul împărat necreştin, chiar a 
încercat să împingă imperiul înapoi spre păgâ- nism, opunând acel 
sistem creştinismului şi epurând conducerea Romei de liderii 
creştini, deşi n-a abrogat niciodată Edictul de la Milano. Abia în anul 
380 e.n., în timpul domniei împăratului Flavius Theodosius, 
creştinismul a devenit religia oficială a Imperiului Roman. 

Rezumatul vieţii şi misionariatului lui Isus, prezentat la sfâr- 
şitul introducerii acestei cărţi, reprezintă opinia marii majorităţi a 
cercetătorilor în legătură cu ceea ce se poate afirma cu claritate 
despre Isus ca personaj istoric. Pentru mai multe detalii, vezi Charles 
H. Talbert, ed., Reimarus: Fragments (Chico, California: Scholars 
Press, 1985) şi James K. Beilby şi Paul Rhodes Eddy, ed., The 
Historical Jesus: Five Views (Downers Grove, Illinois: 
InterVarsity Press, 2009). 

Prolog: Un altfel de sacrificiu 

La încercarea mea de a descrie Templul din Ierusalim şi 
sacrificiile practicate acolo au contribuit o diversitate de surse, 
precum şi vizitele mele frecvente la Templu. Câteva cărţi, însă, m- 
au ajutat în mod deosebit să reconstitui vechiul Templu evreiesc, 
printre care Martin Jaffee, Early Judaism, (Bethseda: Uni verşi ty 
Press of Maryland, 2006), în special paginile 172-188; Joan Comay, 
The Temple of Jerusalem, (Londra: Weidenfeld şi Nicolson, 
1975); şi John Day, ed., Temple and Worship in Biblical Israel 
(New York: T&T Clark, 2005). 

Instrucţiunile pentru altarul cu patru coame al Templului i-au 
fost date lui Moise în timp ce acesta şi evreii umblau prin deşert, în 
căutarea unui sălaş: „Să faci un jertfelnic din lemn de salcâm, lung 
de cinci coţi şi lat de cinci coţi. Jertfelnicul să fie pătrat şi înălţimea 
lui să fie de trei coţi. Şi să-i faci patru coame la cele patru colţuri ale 
lui: coamele să fie dintr-o bucată cu el şi să-l îmbraci în aramă. Apoi 
să-i faci cenuşare de pus cenuşa, lopeţi, talgere, furculiţe şi ligheane 
pentru jăratic; toate uneltele lui să le faci din aramă. Să faci 
împrejurul jertfelnicului o gratie de aramă în chip de reţea şi la 
această gratie să faci patru verigi de aramă, la cele patru colţuri ale 
ei. Şi să pui gratia aceasta jos la temelia jertfelnicului, iar gratia să 
ajungă până la jumătatea înălţimii jertfelnicului. Să faci apoi pârghii 



jertfelnicului, pârghii din lemn de salcâm, şi să le fereci cu aramă. 
Şi pârghiile să le vâri prin verigi şi pârghiile să fie de amândouă 
laturile jertfelnicului, ca să poată fi dus. Şi jertfelnicul să-l faci din 
scânduri şi gol pe dinăuntru, precum ţi s-a arătat ţie în munte, aşa 
să-l alcătuieşti" (Exodul, 27:1-8). 

Ce înseamnă pentru Templu să fie singura sursă a prezenţei 
divine a lui Dumnezeu? Gândiţi-vă la următorul lucm: samaritenii 
au negat primatul Templului din Ierusalim ca unic loc de adorare, în 
schimb, ei îl adorau pe Dumnezeu pe Muntele Gerizim. Deşi aceasta 
era, în esenţă, singura diferenţă religioasă dintre cele două populaţii, 
era de-ajuns pentru ca samaritenii să nu fie consideraţi evrei. Mai 
existau şi alte locuri de sacrificiu pentru evrei (de exemplu, în 
Heliopolis), dar acelea erau considerate substitute, nu înlocuitori. 

Pentru mai multe date despre ludeea ca „Stat-Templu“, vezi 
H.D. Mantei, în „The High Priesthood and the Sanhedrin in the Time 
of the Second Temple", The Herodian Period, ed. M. Avi-Yonah 
şi Z. Baras, The World History of the Jewish People: 1.7 
(Ierusalim: New Brunswick, 1975), 264-81. Citatul din Iosephus 
privitor la Ierusalim ca teocraţie provine din „împotriva lui Apion", 
2.164-66. Pentru alte informaţii despre Templul din Ierusalim ca 
bancă, vezi Neill Q. Hamilton, „Temple Cleansing and Temple 
Bank", Journal of Biblical Literature 83.4 (1964): 365-72. Un 
rezumat foarte concis al veniturilor Templului poate fi găsit în 
Magen Broshi, „The Role of the Temple in Herodian Economy", 
Jewish Studies 38 (1987): 31-37. 

Comunitatea din Qumran a respins Templul din Ierusalim 
pentru că intrase pe mâna clerului corupt. în schimb, ea se considera 
o înlocuitoare temporară a Templului, autodenumindu-se „templul 
omului/oamenilor" sau miqdash adam. Unii cercetători au susţinut 
că, din acest motiv, pe qumraniţi îi interesa atât de mult puritatea 
rituală; credeau că rugăciunile şi lustraţiile lor erau mai puternice 
decât ritualurile şi sacrificiile din Ierusalim, care fuseseră întinate de 
preoţii din Templu. Pentru o discuţie detaliată a expresiei „templul 
omului/oamenilor" de la Qumran, vezi G. Brooke, Exegesis at 
Qumran :4QFlorilegium in Its Jewish Context, (Sheffield, Marea 
Britanie: Sheffield Academic Press, 1985), 184-193; D. Dimant, 
„4QFlorilegium and the Idea of the Comunity as Temple", în 
Hellenica et Judaica: Hommage â Valentin Nikipro- wetzky, ed. 
A. Caquot (Leuben-Paris: fîditions Peeters, 1986), 165-189. 
Iosephus este cel care face faimoasa referire la întreaga preoţime ca 



„iubitori de lux", în „Războiul iudeilor împotriva romanilor", deşi 
n-a fost singurul care să aducă o asemenea critică. Mai există o 
remarcă similară la adresa preoţilor şi în Manuscrisele de la Marea 
Moartă, unde sunt numiţi „căutătorii de lucruri netede" şi cei care 
sunt „doritori-de-măgulire“. 

Există o descriere minunată a arhiereului în celebra „Scrisoare 
a lui Aristeas", scrisă cândva prin secolul al Il-lea î.e.n., a cărei 
traducere apare în al doilea volum din James H. Charles- worth, ed„ 
The Old Testament Pseudepigrapha (Garden City, N.Y.: 
Doubleday, 1985), 7-34. lată citatul: „Am fost foarte uimiţi, când 1- 
am văzut pe Eleazar angajat în oficierea slujbei, ca fel de a fi 
îmbrăcat şi măreţie a înfăţişării, dezvăluite de roba pe care o purta 
şi pietrele preţioase ce-i împodobeau persoana. Pe veşmântul care-i 
ajungea până la picioare erau clopoţei de aur, răspândind o melodie 
de soi ciudat, şi de ambele laturi ale acestora erau rodii cu diverse 
flori în nuanţe minunate. Era încins cu un brâu de o frumuseţe 
bătătoare la ochi, ţesut din cele mai frumoase culori. Pe piept purta 
oracolul lui Dumnezeu, cum i se zice, pe care erau prinse 
douăsprezece pietre, de soiuri diferite, legate laolaltă cu aur, 
conţinând numele conducătorilor de triburi, potrivit ordinii lor 
iniţiale, fiecare scânteind intr-un mod de nedescris, în culoarea sa 
anume. Pe cap purta o tiară, cum i se spune, iar peste aceasta, în 
mijlocul frunţii, un turban inimitabil, diadema regală plină de 
strălucire având numele lui Dumnezeu scris cu litere sacre pe o placă 
de aur (...) fiind socotit vrednic să poarte aceste embleme în timpul 
slujbei. înfăţişarea lui stârnea o asemenea uimire şi zăpăceală a 
minţii, încât te făcea să simţi că ajunseseşi în preajma unui om care 
făcea parte dintr-o altă lume. Sunt convins că oricine ia parte la 
spectacolul pe care l-am descris se va umple de uimire şi o mirare 
de nedescris, şi va fi profund tulburat în mintea sa, la gândul 
sacralităţii pe care o are fiecare detaliu al slujbei". 



Capitolul 1: O gaură într-un colţ 


Pentru o cunoaştere a politicii romane privind populaţiile cucerite 
şi, mai ales, în relaţie cu arhiereul şi aristocraţia clericală din 
Ierusalim, vezi Martin Goodman, The Ruling Class of Judea (New 
York: Cambridge University Press, 1987); de asemenea, Richard 
A. Horsley, „Hight Priests and the Politics of Roman Palestine“, 
Journal for the Study of Judaism 17.1 (1986): 23-55. Goodman, 
Rome and Jerusalem: The Clash of Ancient Civilizations, 
(Londra: Penguin, 2007), prezintă o multitudine de aspecte 
referitoare la atitudinea tolerantă a Romei faţă de evrei, adăugând şi 
o gamă de opinii romane cu privire la excepţionalitatea evreilor. Din 
cartea lui Goodman sunt preluate citatele din Cicero, Tacitus şi 
Seneca (paginile 390-391). Alte discuţii despre atitudinile romanilor 
faţă de practicile evreieşti se pot găsi în Eric S. Gruen, „Roman 
Perspectives on the Jews in the Age of the Great Revolt", în Andrea 
M. Berlin şi J. Andrew Overman, ed., The First Jewish Revolt 
(New York: Routledge, 2002), 27-42. Pentru mai multe date despre 
cultele şi practicile religioase ale Romei, vezi Mary Beard, John 
North şi Simon Price, Religions ofRome: ASoureebook, două 
volume (Cambridge: Cambridge University Press, 1998). 

Acţiunea de „anihilare totală" (herem în ebraică), prin care 
Dumnezeu porunceşte masacrarea fără deosebire a „tot ce suflă", 
este o temă recurentă în Biblie, după cum am explicat în cartea mea 
How to Win a Cosmic War (New York: Random House, 2009), 
66-69. Este „purificare etnică folosită ca mijloc de asigurare a puri- 
tăţii cubice", ca să-l cităm pe marele specialist în studii biblice John 
Collins, „The Zeal of Phinehas: The Bible and the Legitimation of 
Violence", Journal ofBiblical Literature 122.1 (2003): 7. 

Pentru taxele şi măsurile precise întreprinse de Roma asupra 
ţărănimii evreieşti, vezi Lester L. Grabbe, Judaism from Cyrus to 
Hadrian, două volume (Minneapolis: Fortress Press, 1992), 334- 
337; de asemenea, Horsley şi Hanson, Bandits, Prophets and 
Messiahs, 48-87. Grabbe consemnează rezerva unor cercetători în 
ce priveşte obligativitatea plăţii tributului către Roma din partea 
populaţiei evreieşti, deşi nimeni nu se îndoieşte că evreii au fost 
forţaţi să finanţeze războiul civil roman dintre Pompei şi lulius 
Caesar. Asupra subiectului urbanizării în masă şi al transferului de 
populaţii din zonele rurale în centrele urbane, vezi Jonathan Reed, 
„Instability in Jesus’ Galilee: A Demographic Perspective", Journal 
of Biblica! Literature (2010), 129.2: 343-65. 



Capitolul 2: Regele iudeilor 


Termenul de „mesia" este folosit în Biblia Ebraică, cu referire 
la regele Saul (Cartea întâi a lui Samuil, 12:5), Ia regele David 
(Cartea a doua a lui Samuil, 23: 1), la regele Solomon (Cartea întâi a 
regilor, 1 :39) şi la preotul Aaron şi fiii lui (Exodul, 29: 1-9), precum 
şi la profeţii Isaia (Isaia, 61 : 1) şi Elisei (Cartea întâi a regilor, 19:15- 
16). O excepţie se poate găsi în Isaia, 45:1, unde regele persan 
Cyrus, deşi nu-1 cunoaşte pe Dumnezeul evreilor (45:4), este numit 
mesia. în total, există treizeci şi nouă de apariţii ale cuvântului 
„mesia" în Biblia Ebraică, cu referire concretă la ungerea cuiva sau 
a ceva, cum ar fi scutul lui Saul (Cartea a doua a lui Samuil, 1:21) 
ori cortul (Numerii 7:1). Totuşi, niciunul dintre aceste exemple nu 
se referă la mesia ca la un personaj salvator din viitor, care va fi 
numit de Dumnezeu să reclădească Regatul lui David şi să 
restaureze gloria şi puterea Israelului. Această concepţie despre 
mesia, ce pare să fi fost curentă în vremea lui Isus, s-a format, de 
fapt, în perioada tumultuoasă a exilului babilonian din secolul al VI- 
lea î.e.n. 

Deşi nu încape nicio îndoială că bandele de tâlhari din Galileea 
reprezentau o mişcare apocaliptică, eshatologică şi mile- naristă, 
Richard Horsley şi John Hanson le împart în trei categorii distincte 
şi, drept urmare, ezită să-i eticheteze ca mişcare „mesianică". Cu alte 
cuvinte, autorii susţin că termenii „mesianic" şi „esha- tologic" nu 
trebuie consideraţi echivalenţi. Totuşi, după cum arăt în acest 
capitol, nu există niciun motiv să credem că exista o asemenea 
distincţie în minţile ţăranilor evrei care, departe de a fi avut o 
înţelegere sofisticată a mesianismului, ar fi adunat laolaltă, cel mai 
probabil, toate aceste „categorii distincte" într-o expectativă vagă a 
„sfârşitului timpurilor". în orice caz, Horsley şi Hanson recunosc ei 
înşişi că „multe dintre condiţiile esenţiale ale mişcărilor banditeşti 
şi mesianice sunt aceleaşi. De fapt, se prea poate să nu fi existat nicio 
deosebire între ele, dacă evreii nu aveau o tradiţie a regalităţii 
populare şi a prototipurilor istorice ale unui «uns» popular" 
(Bandits, Prophets and Messiahs, 88-93). 

Pentru Caesar ca Fiu al lui Dumnezeu, vezi Adela Yarbro 
Collins, „Mark and His Readers: The Son of God Among Greeks 



and Romans", Harvard Theological Review 93.2 (2000): 85-100. 
Doi rabini zeloşi, Iuda, fiul lui Sepphoraeus şi Matei, fiul lui 
Marg;^ fc ^ fMfcWftă în cursul căreia a fost atacat Templul 

şi s-a încercat distrugerea vulturului pe care Irod îl pusese deasupra 
porţilor. Cei doi şi ucenicii lor au fost capturaţi şi ucişi prin tortură 
de oamenii lui Irod. 

Complexitatea sectarismului evreiesc din iudaismul secolului I 
este interesant abordată de Jeff S. Anderson în competenta sa analiză 
The Internai Diversifieation of Second Temple Judaism 
(Lanham, Maryland: University Press of America, 2002). 

Iosephus spune că Simon din Pereea îşi zicea „rege“ — de aici, 
Horsley şi Hanson deduc că acesta poate fi integrat în categoria 
„mişcărilor mesianice populare" care au izbucnit după moartea lui 
Irod — vezi Bandits, Prophets and Messiahs, 93. Din nou, nu văd 
niciun motiv să presupunem că ar fi existat vreo distincţie în mintea 
ţărănimii evreieşti între titlurile de „mesia" şi „rege", în măsura în 
care ambele se bazau nu pe scripturi, la care marea majoritatea a 
evreilor nu aveau acces, ci, mai degrabă, pe tradiţiile populare şi 
povestirile despre alte mişcări mesianice din istoria evreiască, 
precum şi pe oracole, imagini populare, fabule şi tradiţii orale. 
Desigur, unii cercetători merg până la a refuza să considere că „rege" 
înseamnă mesia. Cu alte cuvinte, fac o deosebire între, cum spune 
Craig Evans, „pretendenţii regali politici şi pretendenţii regali 
mesianici". Din această categorie face parte şi M. De Jong, 
Christology in Context: The Earliest Christian Response to 
Jesus (Philadelphia: Westminster Press, 1988). Evans însă are 
dreptate să argumenteze că, atunci când avem de-a face cu orice 
aspirant regal din Palestina secolului I, „presupunerea ar trebui să 
fie aceea că orice revendicare evreiască a tronului lui Israel este, 
într-un sens sau altul, o pretenţie mesianică". Vezi Craig Evans, 
Jesus and His Contemporaries (Leiden, Olanda: Brill, 1995), 55. 



Capitolul 3: Ştiţi de unde sunt 


Cu privire la populaţia Nazaretului antic, vezi paragraful 
relevant din AnchorBible Dietionary (New York: Doubleday, 
1992). Vezi şi Eric Meyers şi J. Strânge, Archaeology, the Rabbis, 
and Early Qiristianity (Nashville: Abingdon, 1981), precum şi 
John Dominic Crossan, The Historical Jesus: The Life of a 
Mediterranean Jewish Peasant (New York: HarperCollins, 1992), 
18. Cercetătorii nu au căzut de acord cu privire la numărul de oameni 
care trăiau în Nazaret pe vremea lui Isus — unii susţinând că erau 
mai puţin de două sute, alţii spunând că înjur de două mii. Instinctul 
mă îndeamnă să tind spre o cifră de mijloc — estimând, aşadar, o 
populaţie cam de o sută de familii. Pentru mai multe date despre 
viaţa provincială din Galileea lui Isus, vezi Scott Korb, Life in Year 
One: What the World Was Like in Lirst-Century Palestine (New 
York: Riverhead, 2011). 

în pofida povestirilor din evanghelii despre Isus predicând în 
sinagoga oraşului natal, nu s-a descoperit nicio probă arheologică 
indicând prezenţa vreunei sinagogi în Nazaretul antic, deşi se prea 
poate să fi existat o clădire mică, servind acestui rol (reţineţi că, pe 
vremea lui Isus, „sinagogă" putea să însemne şi doar o cameră cu un 
sul din Tora). De asemenea, trebuie să amintim că, la vremea când 
au fost scrise evangheliile, Templul din Ierusalim fusese distrus, iar 
singurul loc de întrunire pentru evrei era sinagoga. Astfel, are sens 
faptul că Isus e prezentat predicând în sinagoga din fiecare oraş pe 
care-1 vizitează. 

în Nazaret nu s-a găsit nicio inscripţie care să indice că 
populaţia era alfabetizată într-un procent mare. Cercetătorii esti- 
mează că între 95 şi 97% dintre ţăranii evrei din epoca lui Isus nu 
ştiau nici să scrie, nici să citească. în acest sens, vezi Crossan, The 

Historical Jesus, 24-26. 

Cu privire la Nazaret ca localitate natală a lui Isus, vezi John P. 
Meier, A Marginal Jew, voi. 1, 277-78; E.P. Sanders, The Histo- 
rical Ligure of Jesus (New York: Penguin, 1993); şi John Dominic 
Crossan, Jesus: A Revolutionary Biography (New York: 
HarperOne, 1995), 18-23. 



Pentru mai multe informaţii despre concepţiile mesianice din 
vremea lui Isus, vezi Gershom Scholem, The Messianic Idea in 
Iudaism (New York: Schocken Books, 1971), 1-36. Scholem 
trasează două tendinţe mesianice distincte în sânul iudaismului 
timpuriu: cea restauratoare şi cea utopică. Mesianismul restaurator 
urmăreşte o revenire la condiţia ideală din trecutul glorificat; cu alte 
cuvinte, consideră că îmbunătăţirea erei prezente are o legătură 
directă cu gloria trecutului. Dar, câtă vreme polul restaurator îşi 
găseşte speranţa în trecut, el se referă totuşi în mod direct la dorinţa 
unui viitor şi mai bun, pe care-1 va aduce „o stare de lucruri care 
încă n-a existat niciodată". Asociat cu polul restaurator este 
mesianismul utopic. Cu un caracter mai accentuat apocaliptic, 
mesianismul utopic are în vedere schimbări catastrofice odată cu 
venirea lui mesia — anume anihilarea lumii prezente şi începutul 
unei ere mesianice. Mesianismul restaurator poate fi observat în 
tradiţiile regeşti care privesc idealul davidian — caută să instaureze 
un regat în momentul prezent, pe când mesianismul utopic este 
asociat cu figura preoţească existentă în Manuscrisele de la Marea 
Moartă, găsite la Qumran. Desigur, niciuna dintre aceste tendinţe 
mesianice nu exista independent. Dimpotrivă, ambii poli funcţionau 
într-o formă sau alta în aproape fiecare grup mesianic. Ba mai mult, 
tensiunea dintre aceste două tendinţe mesianice a fost aceea care a 
creat caracterul variabil al lui mesia în iudaism. Pentru mai multe 
informaţii despre mesianismul evreiesc, vezi studiile lui Richard 
Horsley, inclusiv „Messianic Figures and Movements in First- 
Centuiy Palestine", The Messiah, ed. James H. Charlesworth 
(Minneapolis: Fortress Press, 1992), 295; „Popular Messianic 
Movements Around the Time of Jesus", Catholic Biblical 
Quarterly 46 (1984): 447-95; şi „«Like One of the Prophets of 
Old»: Two Types of Popular Prophets at the Time of Jesus", 
Catholic Biblical Quarterly 47 (1985): 435-63. Toate cele trei 
studii ale lui Horsley au avut un rol vital pentru analiza pe care am 
efectuat-o în legătură cu ideile mesianice din perioada lui Isus. Mai 
recomand, de asemenea, şi paragraful relevant din The Anchor 
Bible Dictionary, ed. D.N. Freedman et al. (New York: Doubleday, 
1992); şi The Encyclopedia ofthe Jewish Religion, ed. J. 
Werblowsky et al. (New York: Hoit, Rinehart and Winston, 1966). 

S-ar părea că, într-adevăr, comunitatea din Qumran aştepta doi 
mesia diferiţi. Regula Comunităţii sugerează acest lucru în 9:12, 
când vorbeşte despre venirea „Profetului şi Mântuitorilor lui Aaron 
şi Israel". Se face în mod clar o diferenţă între figurile mesianice 



regeşti şi preoţeşti. Această noţiune este dezvoltată mai departe în 
Regula Congregaţiei. în acest manuscris este descris un banchet din 
„ultimele zile" în care mesia al Israelului stă aşezat într-o poziţie 
subordonată preotului congregaţiei. Deşi textul nu foloseşte 
cuvântul „mesia" cu referire la preot, poziţia lui superioară la masă 
îi indică puterea eshatologică. Aceste texte i-au făcut pe cercetători 
să deducă faptul că, în Qurnran, comunitatea credea în venirea unui 
mesia regesc şi a unui mesia preoţesc, cel din urmă dominându-1 pe 
cel dinâi. Vezi James Charlesworth, „From Jewish Messianology to 
Christian Christology: Some Caveats and Perspectives", Judaisms 
and Their Messiahs at the Turn ofthe Christian Era, ed. Jacob 
Neusner et al. (Cambridge: Cambridge University Press, 1987), 
225-64. 

E de remarcat că nicăieri în Scripturile Ebraice nu apare 
termenul de mesia cu referire explicită la descendentul fizic al lui 
David, adică „Fiul lui David". Imageria asociată cu mesia, însă, şi 
faptul că sarcina lui principală este considerată aceea de a restabili 
regatul lui David, au legat pentru totdeauna aspiraţiile mesianice de 
descendenţa davidiană. Acest lucru se datorează în mare parte aşa- 
numitei învoieli davidiene, bazată pe profeţia prorocului Natan: 
„Casa şi stăpânirea ta [David] vor fi să rămână întemeiate în veac de 
veac şi tronul tău statornic de-a pururea!" (Cartea a doua a lui 
Samuil, 7:16) 

Descendenţa lui Isus din Regele David este declarată în 
repetate rânduri, nu doar pe parcursul evangheliilor, ci şi în 
epistolele lui Pavel, în care Isus este descris de mai multe ori ca fiind 
„din sămânţa lui David" (Romani, 1 :3-4; Timotei 2, 2:8). Dacă acest 
lucru era adevărat sau nu, e imposibil de spus. Mulţi oameni îşi 
revendicau legăturile de rudenie cu cel mai mare rege israelit (care 
trăise cu o mie de ani înaintea lui Isus din Nazaret) şi, la drept 
vorbind, nimeni nu putea dovedi o asemenea relaţie. Dar e evident 
că legătura dintre Isus şi David era vitală pentru comunitatea 
creştină timpurie, fiindcă ajuta la dovedirea faptului că acel ţăran 
umil era de fapt mesia. 

Este acceptată pe scară largă ideea că textul original al 
Evangheliei lui Marcu se sfârşea cu versetul 16:8, iar porţiunea 
Marcu 16:9-20 a fost adăugată ulterior. După cum spune Norman 
Perrin: „E o opinie practic unanimă a cercetărilor modeme că ceea 
ce apare în majoritatea traducerilor după Evanghelia lui Marcu 16:9- 
20 e o pastişă după materiale luate din alte evanghelii, adăugată 
textului original al evangheliei aşa cum a fost copiat şi transmis de 



scribii comunităţilor creştine străvechi" — Perrin, The 
Resurrection According to Matthew, Mark, and Luke 

(Philadelphia: Fortress Press: 1977), 16. Totuşi, există şi unii care 
pun la îndoială această supoziţie, argumentând că o carte nu se poate 
sfârşi cu cuvântul grecesc yap, aşa cum se întâmplă în Marcu 16:8. 
Această opinie a fost demontată de P.W. van der Horst, „Can a Book 
End with TAP? A Note on Mark XVI. 8", Journal ofTheological 
Studies 23 (1972): 121-24. Horst menţionează numeroase texte din 
Antichitate care se încheie intr-adevăr astfel (de exemplu, al 32-lea 
tratat al lui Plotin). în orice caz, oricine îl citeşte pe Marcu în greaca 
originală îşi poate da seama că ultimele opt versete au fost scrise de 
o mână diferită. 

Pentru profeţiile care susţin că „atunci când mesia va veni, 
nimeni nu va şti de unde este", vezi Enoh 1, 48:6, şi Ezdra 4, 13:51- 
52. Pentru o analiză completă a aşa-ziselor „texte doveditoare" 
mesianice, vezi J.J.M. Roberts, „The Old Testament’s Contribution 
to Messianic Expectations", The Messiah, 39-51. Conform lui 
Roberts, aceste texte se înscriu în cinci categorii. Mai întâi, sunt 
acele fragmente care par să fie profeţii ex eventu. Roberts citează 
oracolul lui Balaam din Numerii, 24:17 („o stea va răsări din 
Iacob"), ca situaţie în care o profeţie ce pare să-şi găsească 
împlinirea în perioada monarhică timpurie (în cazul de faţă, 
celebrarea victoriilor lui David ca rege al Israelului asupra lui Moab 
şi Edom, după cum indică versetele 17b şi 18) a fost silită să 
funcţioneze ca o profeţie privind viitoarea domnie divină. 

O asemenea interpretare milenaristă, argumentează Roberts, 
ignoră contextul iniţial al profeţiei. A doua categorie se ocupă de 
pasajele profetice al căror context pare să fie ceremonia de întronare 
a unui rege uns. De exemplu, Psalmul 2 („Eşti fiul meu (...) / în 
această zi devin tatăl tău“) şi Isaia 9:6 („Căci prunc s-a născut nouă 
(...) şi se va chema numele lui: Sfetnic minunat, Dumnezeu prea 
puternic, Părinte al veşniciei, Stăpân al păcii") păreau cel mai 
probabil compuse pentru ocazii concrete, spre a servi unor funcţii 
atât religioase, cât şi politice. Utilizarea politică a acestor texte 
reiese clar din faptul că invocă puterea autoritară a regelui şi legătura 
lui directă cu Dumnezeu. De asemenea, ele stabilesc şi o legătură 
între responsabilităţile regelui faţă de poporul său şi poruncile lui 
Dumnezeu. Regele care slujeşte în locul lui Dumnezeu trebuie să 
administreze dreptatea lui Dumnezeu. Chiar şi aşa, asemenea 
afirmaţii ar putea fi folosite, fără îndoială, ca instrumente puternice 



pentru propaganda regală. A treia categorie a textelor mesianice 
doveditoare vorbeşte în- tr-adevăr despre un viitor conducător şi s- 
ar putea ca aceste versete să fie citate cel mai frecvent de cei care 
vor să-i dea o interpretare mântuitoare acelui mesia din Scripturile 
Ebraice (Miheia, 5:1-5; Zaharia, 9:1-10). Aceste texte vorbesc 
despre întrupări ale idealului davidian, referindu-se la el în sens 
metaforic (nu fizic) ca la un rege din aceeaşi descendenţă, care va 
reda monarhiei israelite gloria sa de odinioară. Pentru Roberts însă, 
promisiunea unui rege viitor (de exemplu, regele făgăduit de 
Miheia, care se ridică din umilul Bethleem) „implică o critică 
serioasă la adresa actualului ocupant al tronului davidian, ca fiind 
un moştenitor mai puţin decât adecvat al lui David". Astfel de critici 
apar peste tot prin textele profetice (vezi Isaia, 1:21-26, 11:1-9, 
32:1-8). Roberts foloseşte aceeaşi abordare în al patrulea grup de 
texte doveditoare mesianice care imaginează un viitor rege. Aceste 
texte, în primul rând Ieremia şi lezechiel, sunt plasate de Roberts în 
perioada de sfârşit al regatului iudeu, când s-a produs o restaurare a 
dinastei davidiene ca reacţie la îngrijorările existenţiale crescânde 
cu privire la viitorul Israelului ca teocraţie. Categoria finală se ocupă 
de textele postexilice. Conform lui Roberts, la întoarcerea din exil, 
evreii au dat peste un Templu distrus, o preoţime compromisă şi 
niciun rege davidian. Textele profetice ale lui Zaharia şi Agheu 
expun aceste probleme în oracolele care l-au plasat pe Zorobabel în 
situaţia de a reface monarhia din Israel şi Templul (Agheu, 2:20-23; 
Zaharia, 4:6-10). Roberts consideră că profeţiile privitoare la 
restaurarea regatului şi a Templului (de exemplu, Zaharia, 6:9-15) 
se referă exclusiv la acţiunile lui Zorobabel şi constituie un răspuns 
optimist faţă de circumstanţele cumplite din perioada postexilică. 
De asemenea, ei mai identifică expectative mesianice preoţeşti în 
textele acelei perioade care includ o restaurare a clerului sub loşua 
(Zaharia 3:1-10). Roberts e convins, în studiul său asupra textelor 
doveditoare mesianice, că ideea unui mesia mântuitor nu este 
afirmată explicit în Scripturile Ebraice, ci reprezintă mai degrabă o 
evoluţie ulterioară a eshatologiei evreieşti care a fost adoptată de 
către farisei, poate în secolul I sau al Il-lea î.e.n., fiind mai târziu 
încorporată în „iudaismul normativ". 



Capitolul 4: A Patra Filozofie 


Unii cercetători consideră că tekton nu înseamnă numai 
„dulgher", ci orice meşteşugar din domeniul construcţiilor. în vreme 
ce versetul 6:3 al lui Marcu e singurul care-1 numeşte pe Isus 
tekton. Matei, în 13:55, afirmă că tatăl lui Isus era tekton. Ţinând 
seama de rigorile vremii, se prea poate ca acest verset să sugereze 
că şi Isus era tekton (deşi pasajul lui Matei nu-1 numeşte efectiv pe 
tatăl lui Isus). Anumiţi specialişti sunt de părere că meşteşugarii şi 
zilierii din vremea lui Isus ar trebui să fie consideraţi înrudiţi cu o 
clasă de mijloc inferioară din ierarhia socială a Galileei, dar această 
opinie a fost contrazisă de Ramsay MacMullen în Roman Social 
Relations: 50 B.C. to A.D. 384 (New Haven: Yale University Press, 
1974). 

S-au efectuat numeroase studii cu privire la limba lui Isus şi a 
Palestinei din secolul I, în general, dar niciunde nu sunt mai bune 
decât cele ale lui Joseph Fitzmyer. Vezi „Did Jesus Speak Greek?“, 
Biblical Archaeology Review 18.5 (septembrie/octombrie 1992): 
58-63; şi „The Languages of Palestina in the First Century A.D.“, în 
The Language of the New Testament, ed. Stanley E. Porter 
(Sheffield, Marea Britanie: Sheffield Academic Press, 1991), 126- 
62. Alte studii de calitate despre limba lui Isus includ: James Barr, 
„What Language Did Jesus Speak? Some Remarks of a Semitist", 
Bulletin of the John Rylands Libray 53.1 (toamna 1970): 14-15, 
şi Michael O. Wise, „Languages of Palestine", în Dicţionar? of 
Jesus and the Gospels, ed. Joel B. Green şi Scot McKnight 
(Downers Grove, Illinois: InterVarsity Press, 1992), 434-44. 

John Meier face un comentariu interesant despre pasajul lui 
Luca în care Isus stă în sinagogă, citind profeţia lui Isaia: „Oricine 
ar dori să apere reprezentarea lecturii din Isaia făcută de Luca drept 
credibilă din punct de vedere istoric, chiar şi la nivel de detaliu, ar 
trebui să explice: (1) cum a reuşit Isus să citească dintr-un text al lui 
Isaia un pasaj format din Isaia 61:1a, b, d; 58:6d; 61:2a, omiţând 
61:1c, 2d; (2) de ce se spune că Isus citea un text din Isaia care, în 
esenţă, este acela al Septuagintei greceşti, chiar şi când, uneori, 
Septuaginta se abate de la textul masoretic“. Vezi Meier, A 



Marginal Jew, voi. I, 303. Cu toate acestea. Meier crede într-adevăr 
că Isus nu era analfabet şi chiar s-ar putea să fi urmat unele studii 
formale, deşi oferă o relatare lămuritoare despre dezbatere, privind 
ambele seturi de argumente, pro şi contra (271-78). 

Cu privire la fraţii lui Isus, unii teologi catolici (şi câţiva pro- 
testanţi) au argumentat că termenul grecesc adelphos („frate") ar 
putea însemna şi „văr" sau „frate vitreg". Deşi acest lucru ar putea 
fi adevărat, cuvântul adelphos nu e folosit nicăieri în tot Noul 
Testament cu oricare dintre celelalte două sensuri (şi apare de 340 
de ori). Marcu, 6: 17, foloseşte termenul adelphos cu sensul de „frate 
după un părinte", când se referă la relaţia lui Filip cu Irod Antipa, 
însă chiar şi această întrebuinţare implică „frate în sens fizic". 

Un comentariu marginal interesant despre familia lui Isus este 
acela că toţi membrii ei erau numiţi după mari eroi şi patriarhi din 
Biblie. Numele lui Isus era Yeşu, prescurtarea de la Yeşia sau Ioşua, 
marele războinic israelit al cărui masacru asupra triburilor ce 
populau Canaanul curăţase ţara pentru israeliţi. Mama lui se numea 
Miriam, după sora lui Moise. Tatăl, losif, purta numele fiului lui 
lacob, care avea să devină cunoscut ca Israel. Fraţii săi, Iacov, losif, 
Simon şi luda, erau numiţi cu toţii după eroi biblici. Se pare că, după 
revolta Macabeilor, numirea copiilor după marii patriarhi devenise 
un obicei şi poate indica un sentiment de identitate naţională 
redeşteptată, care părea să fi fost deosebit de accentuată în Galileea. 

Argumentul lui Matei că naşterea lui Isus din fecioară fusese 
profeţită de Isaia nu rezistă sub niciun aspect, de vreme ce opinia 
aproape unanimă a cercetătorilor este aceea că pasajul din Isaia 7: 14 
s-ar traduce nu ca „lată, fecioara va zămisli şi va naşte fiu“, ci prin 
„lată, o tânără fată [alma] va zămisli şi va naşte fiu“. Aici nu încape 
nicio discuţie: alma este termenul ebraic pentru „femeie tânără". 
Punct. 

Privitor la un argument deosebit de controversat despre 
naşterea nelegitimă a lui Isus, vezi Jane Schaberg, The Megitimacy 
ofjesus (San Francisco: Harper and Row, 1978). Schaberg susţine 
că Maria a fost, foarte probabil, violată, deşi nu e clar cum a ajuns 
la această concluzie. 

Povestea lui Celsus despre soldatul Panthera aparţine textului 
Adevăratul discurs, din secolul al Il-lea, care s-a pierdut. Singurele 
noastre informaţii despre el provin din răspunsul polemic al lui 
Origen la lucrarea intitulată împotriva lui Celsus, scris pe la 
mijlocul secolului al llMea e.n. 

Ar trebui să se reţină că atât Matei, cât şi Luca reiau pasajul din 



Marcu, 6:3, despre „fiul Măriei", dar amândoi corectează formularea 
lui Marcu, referindu-se clar la Isus ca, respectiv, „feciorul 
tâmplarului" (Matei, 13:55) şi „fiul lui losif 1 (Luca, 4:22). Există 
interpretări diferite ale formulării lui Marcu — acestea inserează 
cuvintele „fiul tâmplarului" în versetul respectiv, dar, în general, 
toată lumea e de acord că acestea sunt adaosuri ulterioare. Originalul 
lui Marcu îl numeşte fără îndoială pe Isus, în 6:3, „fiul Măriei". E 
posibil, deşi foarte improbabil, ca Isus să fi fost numit „fiul Măriei" 
fiindcă losif murise de atâta vreme, încât lumea îl uitase. Dar John 
Meier precizează că, în toate Scripturile Ebraice, există un singur 
caz în care un bărbat este menţionat ca fiu al mamei sale. Este vorba 
de fiii lui Ţeruia — Ioab, Abişai şi Asahel — care erau soldaţi în 
armata Regelui Davidf Samuil 1,26:6; Samuil 2, 2:13). Toţi trei sunt 
definiţi de mai multe ori ca „fii ai Ţeruiei'" Vezi Meier, A Marginal 
Jew, voi. 1, 226. 

Pentru mai multe comentarii privind posibilitatea ca Isus să fi 
fost căsătorit, vezi William E. Phipps, Was Jesus Married? (New 
York: Harper and Row, 1970) şi The Sexualiţy of Jesus (New 
York: Harper and Row, 1973). Karen King, profesoară la 
Universitatea Harvard, a dezgropat recent un mic fragment de 
papirus, pe care-1 plasează în secolul al IV-lea, conţinând o frază 
coptă care se traduce prin: „Isus le-a spus, soţia mea...“ în momentul 
scrierii acestor rânduri, fragmentul încă nu a fost autentificat, deşi, 
chiar dacă nu e un fals, nu ne-ar spune decât opinia oamenilor din 
secolul al IV-lea despre starea civilă a lui Isus. 

Există unele relatări foarte interesante despre copilăria lui Isus 
în evangheliile gnostice, mai ales în Evanghelia copilăriei, a lui 
Toma, în care un Isus năzuros îşi etalează puterile magnetice, 
trezind la viaţă păsările de argilă sau lovindu-i cu trăsnete pe copiii 
din sat care nu-1 tratează cu respect. Cea mai bună şi mai completă 
culegere de evanghelii gnostice în limba engleză este The Nag 
Hammadi Library, ed. Marvin W. Meyer (New York: Harper and 
Row, 1977). 

Pentru mai multe date despre Sepphoris, vezi paragraful 
relevant al lui Z. Weiss din The New Encyclopedia of 
Archaeological Excavationsin theHolyLand, ed. Ephraim Stern 
(New York: Simon and Schuster; Ierusalim: Israel Exploration 
Society, 1993), 1324-28. Pentru Sepphoris, un centru comercial 
important din Galileea, vezi Ariene Fradkin, „Long-Distance Trade 
in the Lower Galilee: New Evidence from Sepphoris 11 , în 
Arehaeology and the Galilee, ed. Douglas R. Edwards şi C. 



Thomas McCollough (Atlanta: Scholars Press, 1997), 107-16. 
Există unele dezbateri privind miqva’ot (băile rituale) descoperite 
în Sepphoris — dacă erau într-adevăr băi rituale sau nu; Hanan 
Eshel de la Bar Han este unul dintre cei care cred că nu erau. Vezi 
„A Note on .Miqvaot’ at Sepphoris 11 , în Archaeology and the 
Galilee, 131-33. Vezi şi Eric Meyers, „Sepphoris: City of Peace", în 
The First Jewish Revolt: Archaeology, History, and Ideology, 
ed. Andrea M. Berlin şi Andrew J. Overman (Londra: Routledge, 
2002), 110-20. Găsesc foarte convingătoare argumentaţia lui Eshel, 
deşi majoritatea cercetătorilor şi a arheologilor nu sunt de aceeaşi 
părere. 

Nu putem fi siguri în niciun fel de data exactă a declaraţiei lui 
Antipa şi reconstruirea oraşului Sepphoris ca reşedinţa sa regală. 
Eric Meyer spune că Antipa s-a mutat la Sepphoris aproape imediat 
după ce romanii au ras oraşul de pe faţa pământului, în 6 î.e.n.; vezi 
Eric M. Meyers, Ehud Netzer şi Carol L. Meyers, „Ornament of AII 
Galilee", The Biblical Archeologist, 49.1 (1986): 4-19. Totuşi, 
Shirley Jackson Case plasează data mult mai târziu, în jurul anului 
10 e.n., în „Jesus and Sepphoris", Journal of Biblical Literature 
45 (1926): 14-22. De bine, de rău, intrarea lui Antipa în Sepphoris 
se poate plasa cel mai exact cam pe la începutul secolului I. Ar trebui 
să se reţină că Antipa a redenumit oraşul Auto- cratoris, sau 
„Oraşul Imperial", după ce şi-a instalat acolo sediul tetrarhiei. 

Pentru mai multe informaţii despre viaţa lui Isus la Sepphoris, 
vezi Richard A. Batey, Jesus and the Forgotten City: New Light 
on Sepphoris and the Urban World of Jesus (Grand Rapids, 
Michigan: Baker Book House, 1991). Cercetările arheologice ale lui 
Eric Meyers au pus sub semnul unei anumite îndoieli ideea larg 
răspândită că oraşul a fost distrus de Varus, aşa cum susţine 
losephus în „Războiul iudeilor" 2:68. Vezi „Roman Sepphoris in the 
Light of New Archeological Evidence and Research", în Galilee in 
Late Antiquity, ed. Lee I. Levine (New York: Jewish Theological 
Semi- nary of America, 1992), 323. 

Deşi se pare că luda era de fapt din oraşul Gamala, aflat în 
Golan, era totuşi cunoscut de toţi ca „luda Galileanul". Există multe 
dezbateri despre relaţia dintre Ezechia şi luda Galileanul şi, cu toate 
că nu se poate dovedi concludent că luda Galileanul era acelaşi cu 
luda tâlharul, fiul lui Ezechia, losephus face de două ori această 
presupunere, şi nu văd niciun motiv să ne îndoim de el. Vezi 
„Războiul iudeilor" 2.65 şi „Antichităţi" 17.271-72. Pentru mai 
multe date despre relaţiile genealogice dintre luda şi Ezechia, vezi 



paragraful relevant din Geza Vermes, Who’s Who in theAge of 
Jesus (New York: Penguin, 2006), 165-67; de asemenea, J. 
Kennard, „Judas the Galilean and His Clan“, Jewish Quarterly 
Review 36 (1946): 281-86. Pentru opinia contrară, vezi Richard A. 
Horsley, „Menahem in Jerusalem: A Brief Messianic Episode 
Among the Sicarii — Not «Zealot Messianism»", Novum Testa- 
mentum 27.4 (1985): 334-48. Despre activitatea lui Iuda Gali- 
leanul şi efectul ei asupra grupurilor revoluţionare care aveau să-i 
urmeze, vezi Morton Smith, „The Zealots and the Sicarii", Hatvard 
Theological Review 64 (1971): 1-19. 

Conceptul biblic al zelului este cel mai bine definit ca „furie 
plină de râvnă" şi e derivat din caracterul divin al lui Dumnezeu, pe 
care Biblia îl defineşte ca fiind „foc mistuitor, Dumnezeu plin de 
râvnă" (Deuteronomul, 4:24). Cel mai celebru model de zel biblic 
este Finees, nepotul lui Aaron (fratele lui Moise), al cărui exemplu 
de acţiune individuală spontană reprezintă o expresie a râvnei 
furioase a lui Dumnezeu şi o ispăşire a păcatelor naţiunii evreieşti, 
devenind un model de spirit justiţiar personal în Biblie (Numerii, 
25). Vezi propria mea carte How to Win a Cosmic War, 70-72. De 
asemenea, vezi şi paragraful relevant din The Anchor Bible 
Dietionary, 1043-54. 

încă o dată, Richard Horsley respinge opinia conform căreia 
luda Galileanul avea aspiraţii mesianice. Dar refuzul lui se bazează 
pe două supoziţii: mai întâi, că luda Galileanul nu era un descendent 
al lui Ezechia, şeful tâlharilor, despre care am discutat deja mai sus; 
iar apoi, că Iosephus nu- 1 numeşte pe luda în mod direct „rege" sau 
„mesia", ci îi spune „sofist" [„vorbitor dibaci"], termen fără 
conotaţii mesianice. Vezi Menahem in Jerusalem, 342-43. 
Oricum, Iosephus îl ia clar în derâdere pe Iuda pentru „aspiraţiile lui 
regale", cum le numeşte el. Ce altceva ar putea să însemne asta decât 
că Iuda avea ambiţii mesianice (adică, regeşti)? Mai mult, Iosephus 
foloseşte acelaşi termen, „sofist", pentru a-1 descrie atât pe Matei 
(„Antichităţile" 17.6), care avea o legătură vizibilă cu aspiraţiile 
mesianice din timpul revoltei Macabeilor, cât şi pe Menahem 
(„Războiul iudeilor" 2.433-48), ale cărui pretenţii mesianice nu pot 
fi contestate. Din acest punct de vedere, sunt de acord cu Martin 
Hengel, care scrie că „o dinastie de lideri i-a urmat lui Iuda [din 
Galileea], pretenţiile mesianice devenind evidente cel puţin la unul, 
Menahem, ceea ce ne permite să presupunem că «A Patra Sectă» 
deja avea un fundament mesianic în fondatorul ei“. Vezi 
TheZealots (Londra: T&T Clark, 2000), 299. Totuşi, nu-i dau 



dreptate lui Hengel în sensul că adepţii celei de-a patra filosofii pot 
fi etichetaţi ca zeloţi. Mai degrabă, susţin că ei predicau zelotismul 
ca doctrină biblică, cerând înlăturarea elementelor străine din Ţara 
Sfântă, motiv pentru care folosesc termenul „zelot“, ca un substantiv 
comun, pentru a-i descrie. Pentru mai multe informaţii despre 
folosirea termenului „sofist" de către losephus, vezi nota 71 din 
traducerea lui Whiston a „Războiului iudeilor", cartea a 11-a, 
capitolul 1, subcapitolul 3. 


Capitolul 5: Unde vă este flota, să măturaţi 
marea de romani? 


Există foarte puţine dovezi istorice privind viaţa lui Pontius 
Pilat înainte de numirea lui ca prefect al Ierusalimului, dar Ann 
Wroe a scris o relatare interesantă, intitulată Pontius Pilate (New 
York: Random House, 1999), care, deşi nu e un studiu ştiinţific, 
oferă categoric o lectură atractivă. Cu privire la diferenţele dintre un 
prefect roman şi un procurator, răspunsul cel mai simplu este acela 
că nu exista niciuna, cel puţin nu într-o provincie mică şi destul de 
nesemnificativă ca ludeea. losephus îl numeşte pe Pilat procurator 
în „Antichităţi" 18.5.6., în timp ce Filon foloseşte cuvântul 
„prefect". Probabil că, în acea perioadă, termenii erau interşanj abili. 
Am preferat să utilizez pur şi simplu termenul de „guvernator", cu 
sensul atât de prefect, cât şi de procurator. 

Pentru mai multe date despre introducerea de către Pilat a 
scuturilor în Templul din Ierusalim, recomand G. Fuks, „Again on 
the Episode of the Gilded Roman Shields at Jerusalem", Harvard. 
TheologiealReview75 (1982): 503-7, şi P.S. Davies, „The Meaning 
of Philo’s Text About the Gilded Shields“, Journal of Theological 
Studies 37 (1986): 109-14. 

S-a scris mult despre motivele pentru care evreii s-au revoltat 
contra Romei. Nu încape nicio îndoială că a fost o combinaţie de 
nemulţumiri sociale, economice, politice şi religioase, care, în cele 
din urmă, au dus la Războiul Evreiesc, dar David Rhoads eviden- 
ţiază şase cauze principale, în cartea sa Israel in Revolution: 6-74 
c.e. (Philadelphia: Fortress Press, 1976): (1) evreii apărau Legea lui 
Dumnezeu; (2) evreii credeau că Dumnezeu îi va duce la victorie; 
(3) evreii voiau să cureţe pământul sfânt de străini şi ne-evrei; (4) 



evreii încercau să apere de profanare Ierusalimul, oraşul lui 
Dumnezeu; (5) evreii voiau să cureţe Templul; şi (6) evreii sperau 
să grăbească sfârşitul timpului şi venirea lui mesia. Oricum, unii 
cercetători (categorie din care fac parte şi eu) subliniază motivaţia 
eshatologică a evreilor mai presus de celelalte motive. Vezi, de 
exemplu, AJ. Tomasino, „Oracles of Insurrection: The Prophetic 
Catalyst of the Great Revolt", Journal of Jewish Studies 59 (2008): 
86-111. Alţii ne avertizează să nu acordăm o pondere prea mare 
rolului pe care 1 -a jucat fervoarea apocaliptică în aţâţarea evreilor la 
revoltă. Vezi, de exemplu, Tessa Rajak, „Jewish Millenarian 
Expectations", The First Jewish Revolt, ed. Andrea M. Berlin şi J. 
Andrew Overman (New York: Routledge, 2002), 164-88. Rajak 
scrie: „Aşteptarea unui Sfârşit iminent (...) nu reprezenta 
mentalitatea normală a iudaismului din secolul I“. Totuşi, cred că 
dovezile în sens contrar depăşesc pe departe această opinie, iar 
legătura dintre mesianism şi Revolta Evreiască nici nu putea fi mai 
clară decât în relatarea lui losephus despre Războiul Evreiesc. 

Cu privire la lista aspiranţilor mesianici care au apărut în 
perioada premergătoare Războiului Evreiesc, P.W. Bamett su- 
gerează că , deoarece losephus nu numeşte aceste figuri mesianice 
baselius sau „rege" (cu excepţia „Egipteanului") dovedeşte că se 
considerau nu mesia, ci mai degrabă „profeţi ai semnelor". Bamett, 
însă, consemnează că până şi aceşti profeţi ai semnelor „anticipau 
un act măreţ de mântuire eshatologică" — la urma urmei acesta fiind 
dreptul inerent al unui mesia. Vezi P.W. Bamett, „The Jewish Signs 
Prophets", New Testament Studies 27 (1980): 679-97. James J. 
McLaren încearcă (şi, după părerea mea, nu reuşeşte) să evite a lua 
în considerare ideea că evreii aşteptau o „asistenţă divină" pentru a- 
i învinge pe romani, sau că erau propulsaţi de fervoarea mesianică, 
afirmând că „erau pur şi simplu optimişti că aveau să reuşească", în 
acelaşi mod în care, să zicem, germanii erau optimişti că urmau să 
învingă Marea Britanie. Şi totuşi, ce altceva însemna „optimismul" 
în Palestina secolului I, dacă nu încrederea în Dumnezeu? Vezi 
„Going to War Against Rome: The Motivation of the Jewish 
Rebels", în The Jewish Revolt Against Rome: Interdisciplinary 
Perspeetives, ed. M. Popovic, Supplements to the Journal for the 
Study of Judaism 154 (Leiden, Olanda: Brill, 201 1), 129-53. 

E de remarcat că, deşi Samariteanul îşi zicea „mesia", el n-o 
spunea tocmai în sensul evreiesc al cuvântului. Echivalentul 
samaritean al termenului „mesia" este Taheb. Oricum, Taheb-ul era 
asociat în mod direct cu mesia. De fapt, cele două cuvinte erau 



sinonime, după cum dovedeşte femeia samariteană din Evanghelia 
lui Ioan, care-i spune lui Isus: „Ştiu că vine mesia — care se zice 
Hristos — când va veni acolo, ne va spune nouă toate" (loan, 4:25). 

losephus este primul care foloseşte cuvântul latinesc „Sicarii" 
(losephus, „Războiul iudeilor" 2.254-55), deşi este evident că 
împrumută termenul de la romani. Cuvântul „Sicarii" apare în 
Faptele Sfinţilor Apostoli, 21:38, cu referire la „falsul profet", 
cunoscut ca „Egipteanul", cu care a fost confundat Pavel. Faptele 
Sfinţilor Apostoli afirmă că Egipteanul avea patru mii de adepţi, o 
cifră mult mai probabilă decât cei treizeci de mii pe care-i estimează 
losephus în „Războiul iudeilor" 2.247-70 (deşi, în „Antichităţi" 
20.171, losephus pomeneşte de un număr mult mai mic). 

Cu toate că îi descrie pe sicari ca „nişte tâlhari de alt soi", 
losephus foloseşte alternativ termenii „sicari" şi „tâlhari" pe tot 
parcursul „Războiului iudeilor". De fapt, uneori spune „sicari" 
pentru a descrie grupuri de tâlhari care nu folosesc pumnale sau alte 
arme. Este foarte posibil ca motivul pentru care losephus a 
diferenţiat sicarii de „ceilalţi tâlhari" să fi fost acela de a face 
distincţia între diversele grupuri de tâlhari pentru claritatea 
naraţiunii, deşi se poate susţine şi că, după ascensiunea lui 
Menahem, în primul an al războiului, sicarii au devenit un grup 
separat, uşor de recunoscut — acelaşi grup care a obţinut controlul 
cetăţii Masada. Vezi Shimon Applebaum, „The Zealots: The Case 
for Revaluation", Journal of Roman Studies 61 (1971): 155-70. 
După părerea mea, cel mai bun şi mai actualizat studiu despre sicari 
este cel al lui Mark Andrew Brighton, The Sicarii in Iosephus’s 
Judean War: Rhetorical Analysis and Historical Observations 
(Atlanta: Society of Biblical Scholarship, 2009). 

Printre alte opinii despre sicari se poate menţiona şi cea a lui 
Emil Schurer, A History of the Jewish People in the Time of Jesus 
Christ, trei volume (Edinburgh: T&T Clark, 1890), pentru care 
sicarii sunt o fracţiune fanatică a grupării zeloţilor; Martin Hengel, 
The Zealots (Edinburgh: T&T Clark, 1989), care nu e de acord cu 
Schurer, susţinând că sicarii nu erau decât un subgrup ultraviolent 
al tâlharilor; Solomon Zeitlin, „Zealots and Sicarii", Journal of 
Biblical Literature 81 (1962): 395-98, care consideră că sicarii şi 
zeloţii erau două grupuri distincte şi „adversare"; Richard A. 
Horsley, „Josephus and the Bandits", Journal for the Study of 
Judaism 10 (1979): 37-63, pentru care sicarii constituie doar un 
fenomen localizat, făcând parte dintr-o mişcare mai amplă de 
„banditism social", care se răspândise prin zonele rurale din ludeea; 



şi Morton Smith, „Zealots and Sicarii: Their Origins and Relation", 
Harvard Theological Review 64 (1971): 7-31, a cărui idee cum că 
etichetele ca „sicari" şi „zeloţi" nu reprezentau nişte desemnări 
statice, ci indicau mai degrabă o jinduire generalizată şi larg 
răspândită după doctrina biblică a zelului, a fost adoptată fără 
rezerve în această carte. 

In „Antichităţi", scrise la câtva timp după „Războiul iudeilor", 
losephus sugerează că proconsulul roman Felix a fost acela care i-a 
determinat pe sicari să-l asasineze pe arhiereul Ionatan, urmărindu- 
şi propriile sale scopuri politice. Unii cercetători, mai cu seamă 
Martin Goodman, The Ruling Class ofjudea (Cambridge: 
Cambridge University Press, 1987), continuă să susţină acest punct 
de vedere, socotindu-i pe sicari ca fiind ceva mai mult decât nişte 
ucigaşi plătiţi sau mercenari. Aşa ceva este improbabil. 

In primul rând, explicaţia dată în „Antichităţi" contrazice 
relatarea anterioară, şi mult mai demnă de încredere, dată de 
losephus în „Războiul iudeilor", care nu face nicio referire la 
implicarea lui Felix în asasinarea lui Ionatan. Ba chiar, în descrierea 
uciderii lui Ionatan din „Antichităţi", nici nu pomeneşte rolul jucat 
de sicari. în schimb, textul se referă la asasini, în general la „tâlhari" 
(lestai). în orice caz, relatarea asasinării lui Ionatan din „Războiul 
iudeilor" este scrisă deliberat pentru a accentua motivaţiile 
ideologico-religioase ale sicarilor (de unde şi sloganul lor: „Nici un 
alt domn decât Dumnezeu!"), şi ca un preludiu al uciderii mult mai 
semnificative a arhiereului Ana ben Ana (62 e.n.) şi a lui Isus ben 
Gămăliei (63-64 e.n.), care, în cele din urmă, au declanşat războiul 
cu Roma. 

Citatul lui Tacitus despre Felix provine de la Geza Vermes, 
Who’s Who in theAge ofJesus (Londra: Penguin, 2005), 89. 
Citatul din losephus despre faptul că fiecare om aşteaptă moartea 
ceas de ceas e din „Războiul iudeilor" 7.253. 

Roma a trimis într-adevăr încă un procurator care să-i succeadă 
lui Gessius Florus: Marcus Antonius Iulianus. Acest lucru, însă, s-a 
întâmplat în anii Revoltei Evreieşti, iar Iulianus nu pare să fi pus 
niciodată piciorul în Ierusalim. 

Discursul lui Agrippa se găseşte în „Războiul iudeilor" 2.355- 
78. Oricât ar fi de emoţionant, se observă clar că este creaţia lui 
losephus. 



Capitolul 6: Anul unu 


Pentru mai multe informaţii despre istoria fortăreţei Masada şi 
a schimbărilor suferite de ea sub Irod, vezi Solomon Zeitlin, 
„Masada and the Sicarii", Jewish Quarterly Review 55.4 (1965): 
299-317. 

Iosephus pare să evite intenţionat folosirea termenului „mesia" 
cu referire la Menahem dar, prin felul în care descrie cum Menahem 
pozează într-un „rege uns", recunoscut de popor, nu încape nicio 
îndoială că relatează un fenomen care, conform lui Richard Horsley, 
„poate fi înţeles ca o serie de exemple concrete despre cei mai 
populari «mesia» şi mişcările acestora" (Horsley, „Menahem in 
Jerusalem", 340). 

Pentru câteva exemple excelente de monede bătute de rebelii 
evrei victorioşi, vezi Ya’akov Meshorer, Treasury ofjewish Coins 
from the Persian Period to BarKokhba (Ierusalim şi Nyack, N.Y.: 
Amphora Books, 2001). 

Cuvântarea liderului sicarilor a fost compusă de Eleazar ben 
Yair şi se poate găsi în Iosephus, „Războiul iudeilor" 7.335. 
Descrierea făcută de Tacitus perioadei „bogate în dezastre" din 
Roma provine din Goodman, Rome and Jerusalem, 430. 

Gruparea zeloţilor era condusă de un preot revoluţionar numit 
Eleazar, fiul lui Simon. Unii cercetători susţin că acesta era unul şi 
acelaşi cu Eleazar comandantul gărzilor Templului, care a capturat 
Templul la începutul revoltei şi a stopat toate sacrificiile în favoarea 
împăratului. Pentru acest punct de vedere, vezi Rhoads, Israel in 
Revolution, precum şi Geza Vermes, Who’s Who in the Age of 
Jesus, 83. Vermes susţine că e vorba de acelaşi Eleazar care l-a 
atacat şi l-a ucis pe Menahem. Aşa ceva e improbabil. Comandantul 
gărzilor Templului se numea Eleazar, fiul lui Anania şi, după cum 
au arătat atât Richard Horsley, cât şi Morton Smith, nu avea nicio 
legătură cu Eleazar, fiul lui Simon, care a preluat conducerea 
grupării zeloţilor în anul 68 e.n. Vezi Smith, „Zealots and Sicarii", 
Harvard Theological Review 64 (1971): 1-19, şi Horsley, „The 
Zealots: Their Origin, Relationship and Importance in the Jewish 
Revolt", Novum Testamentum 28 (1986): 159-92. 

Majoritatea informaţiilor pe care le avem despre loan din 



Gischala provin de la Iosephus, cu care Ioan era în termeni extrem 
de ostili. Astfel, portretul lui Ioan care reiese din scrierile lui 
Iosephus este al unui tiran dement care a pus, cu setea lui de putere 
şi sânge, tot Ierusalimul în pericol. Niciun cercetător contemporan 
nu ia în serios această descriere a lui Ioan. Pentru un portret mai 
adecvat, vezi Uriel Rappaport, „John of Gischala: From Galilee to 
Jerusalem", Journal ofjewish Studies 33 (1982): 479-93. Legat de 
zelul lui Ioan şi de idealurile lui eshatologice, Rappaport are dreptate 
să observe că, deşi e dificil să-i cunoaştem cu precizie vederile 
religioase şi politice, alianţa lui cu gruparea zeloţilor sugerează, cel 
puţin, că privea cu simpatie ideologia zelotă. în orice caz, până la 
urmă, Ioan a reuşit să devină mai puternic decât zeloţii şi a preluat 
controlul asupra Templului interior, deşi, după câte se ştie, l-a lăsat 
pe Eleazar, fiul lui Simon, să rămână cel puţin cu numele la 
conducerea grupării zeloţilor, până în momentul când Titus a 
invadat Ierusalimul. 

Pentru o descriere a foametei din Ierusalim în timpul asediului 
lui Titus, vezi Iosephus, „Războiul iudeilor" 5.427-571, 6.271-76. 
Iosephus, care a scris istoria războiului chiar pentru câştigătorul 
acestuia, îl prezintă pe Titus ca încercând cu disperare să-şi 
împiedice oamenii să ucidă la întâmplare şi, mai ales, să distrugă 
Templul. Acesta este un nonsens vizibil. Nu e decât slugărnicia lui 
Iosephus faţă de romani. De asemenea, Iosephus afirmă că numărul 
evreilor care au murit la Ierusalim a fost de un milion — evident, o 
exagerare. 

Pentru o imagine completă a ratei de schimb între monedele 
antice din Palestina secolului I, vezi imensa lucrare a lui Fredric 
William Madden, History ofjewish Coinage and ofMoney in the 
Old and New Testament (Londra: Bemard Quaritch, 1864). 
Madden consemnează faptul că Iosephus se referă la shekel ca fiind 
egal cu patru drahme atice, ceea ce înseamnă că două drahme 
echivalează cu o jumătate de shekel (238). Vezi şi J. Liver, „The 
Half-Shekel Offering in Biblical and Post-Biblical Literature", 
Harvard Theological Review 56.3 (1963): 173-98. 

Anumiţi cercetători susţin, neconvingător, că nu s-a produs 
nicio schimbare perceptibilă în atitudinea romanilor faţă de evrei; 
vezi, de exemplu, Eric S. Gruen, „Roman Perspectives on the Jews 
in the Age of the Great Revolt", 27-42. Cu privire la simbolul 
defilării cu Tora în timpul Triumfului, cred că Martin Goodman, în 
Rome and Jerusalem, a comentat cel mai bine: „Nu putea exista o 
demonstraţie mai clară a faptului că se sărbătorea nu numai victoria 



asupra Iudeei, ci şi asupra iudaismului" (453). Pentru mai multe date 
despre iudaism, după distrugerea Templului, vezi Michael S. 
Berger, „Rabbinic Pacification of Second-Century Jewish 
Naţionalism", în Belief and Bloodshed, ed. James K. Wellman, Jr. 
(Lanham, Maryland: Rowman and Littlefield, 2007), 48. 

E esenţial să remarcăm că, în cele mai vechi manuscrise ale 
Evangheliei lui Marcu pe care le avem, primul verset se încheie cu 
„Isus Ehistosul". Abia mai târziu, un alt autor a adăugat şi expresia 
„Fiul lui Dumnezeu". Nu trebuie să fie trecută cu vederea nici 
semnificaţia faptului că evangheliile au fost scrise în greacă. De 
asemenea, e necesar să ţinem seama şi de faptul că Manuscrisele de 
la Marea Moartă, cele mai apropiate în timp de evenimente dintre 
scrierile evreieşti care au supravieţuit distrugerii Ierusalimului, ale 
căror teme şi subiecte sunt foarte apropiate de cele din Vechiul 
Testament, au fost scrise aproape exclusiv în ebraică şi aramaică. 



Prolog: Zelul pentru casa ta 


Povestea intrării triumfale a lui Isus în Ierusalim şi a curăţirii 
Templului poate fi găsită în Matei, 21:1-22; Marcu, 1 1:1-19; Luca, 
19:29-48 şi loan, 2:13-25. Observaţi că Evanghelia lui loan situează 
evenimentul la începutul misionariatului lui Isus, pe când 
Sinopticele îl plasează la sfârşit. Faptul că intrarea lui Isus în 
Ierusalim îi relevă aspiraţiile regeşti este cât se poate de clar. 
Amintiţi-vă că şi Solomon a încălecat pe un asin, în scopul de a fi 
proclamat rege (Cartea întâi a Regilor, 1:32-40), precum şi 
Absalom, când a încercat să smulgă tronul de la tatăl său, David 
(Samuil 2,19:26). Conform lui David Catchpole, intrarea lui Isus în 
Ierusalim se înscrie perfect într-un grup de povestiri care detaliază 
„intrarea sărbătorească într-un oraş a unui personaj eroic care în 
prealabil şi-a realizat triumful". Catchpole precizează că acest 
„model fix de intrare triumfală" se regăseşte nu numai la regii 
israeliţi (vezi, de exemplu, Regii 1:32-40), dar şi la intrarea lui 
Alexandru în Ierusalim, intrarea lui Apollonius în Ierusalim, intrarea 
lui Simon Macabeul în Ierusalim, intrarea lui Marcus Agrippa în 
Ierusalim, şi aşa mai departe. Vezi David R. Catchpole, „The 
«Triumphal» Entry“, în Jesus and the Politics ofHis Day, ed. Emst 
Bammel şi C.F.D. Moule (New York: Cambridge University Press, 
1984), 319-34. 

Isus foloseşte în mod explicit termenul lestai cu sensul de 
„peşteră de tâlhari", în locul celui mai comun pentru „hoţi", kleptai 
(vezi Marcu, 11:17). Deşi poate părea evident că, în acest caz, Isus 
nu foloseşte expresia în sensul ei politizat, de „bandiţi" — adică 
persoane cu tendinţe zelote — unii cercetători consideră că, de fapt, 
în acest pasaj Isus se referă în mod concret la ei. Mai mult, unii 
asociază curăţirea Templului de către Isus cu o insurecţie condusă 
de Baraba, care a avut loc cam în aceeaşi perioadă (vezi Marcu, 
15:7). Argumentele sunt următoarele: întrucât Baraba este 
caracterizat întotdeauna prin epitetul lestes, folosirea termenului de 
către Isus trebuie să se refere la masacrul care a avut loc prin jurul 
Templului, în timpul insurecţiei conduse de tâlhar. Prin urmare, cea 
mai adecvată traducere a admonestărilor lui Isus de-aici nu este 



„peşteră de tâlhari", ci mai degrabă „ascunzătoare de bandiţi", cu 
sensul de „fortăreaţă zelotă", astfel referindu-se în mod clar la 
insurecţia lui Baraba. Vezi George Wesley Buchanan, „Mark 11:15- 
19: Brigands in the Temple", Hebrew Union College Annual 30 
(1959): 169-77. Acesta este un argument care ne intrigă, dar există 
o explicaţie mai simplă pentru folosirea de către Isus a cuvântului 
lestai în loc de kleptai în acest pasaj. Cel mai probabil, 
evanghelistul îl citează pe profetul leremia (7:1 1), în traducerea sa 
din Septuaginta (în greacă): „Oare acest templu închinat numelui 
meu este în ochii voştri peşteră de tâlhari? Acum pricep! zice 
DOMNUL". Această traducere foloseşte expresia spaylayon 
laystoun cu sensul de „peşteră de tâlhari", ceea ce are sens prin 
faptul că Septuaginta a fost scrisă cu mult timp înainte ca lestai să 
devină sinonim cu „tâlhari" — ba chiar, cu mult înainte ca în ludeea 
sau Galileea să existe tâlhari. Aici, lestai este traducerea preferată 
în greacă a cuvântului ebraic paritsim, care este insuficient atestat 
în Biblia Ebraică şi apare de cel mult două ori în întregul text. 
Cuvântul paritsim poate însemna ceva de genul „cei violenţi", deşi 
în Iezechiel 7:22, care foloseşte tot cuvântul ebraic paritsim, 
Septuaginta traduce termenul în greacă folosind afulaktos, care 
înseamnă ceva de genul „nepăzit". Ideea este că termenul ebraic 
paritsim era evident problematic pentru traducătorii Septuagintei, 
şi orice încercare de a limita înţelesul cuvintelor ebraice sau greceşti 
la un sens specific sau la o gamă semantică foarte restrânsă e cel 
puţin dificilă. Astfel, cel mai probabil e că, atunci când foloseşte 
cuvântul lestai în acest pasaj, Isus nu se referă la ceva mai complicat 
decât „hoţi" — adică felul în care îi vedea el, în fond, pe negustorii 
şi zarafii din Templu. 

Reţeaua inextricabilă care lega autorităţile Templului de 
romani şi ideea că un atac împotriva unora ar fi fost considerat şi un 
atac contra celorlalţi sunt explicate exemplar de S.G.F. Brandon, în 
Jesus and the Zealots (Manchester: Manchester University Press, 
1967), 9. De asemenea, Brandon mai observă corect că romanii n-ar 
fi rămas neinformaţi despre incidentul privind curăţirea, întrucât 
garnizoana romană din Fortăreaţa Antonia avea vedere peste curţile 
Templului. Pentru opinia contrară analizei lui Brandon, vezi Cecil 
Roth, „The Cleansing of the Temple and Zechariah X1V.21", 
Novum Testamentum 4 (1960): 174-81. Roth pare să nege absolut 
orice semnificaţie naţionalistă sau zelotă atât a intrării lui Isus în 
Ierusalim, cât şi a curăţirii Templului de către el, pe care o 



interpretează „în sens spiritual şi esenţialmente non-politic“, 
afirmând că principala grijă a lui Isus era să golească Templul de 
orice „operaţiuni mercantile". Alţi cercetători duc această 
argumentaţie cu un pas mai departe şi afirmă că incidentul „curăţirii" 
nici măcar n-a avut loc vreodată sau, cel puţin, nu aşa cum îl 
consemnează toţi cei patru evanghelişti, întrucât contrastează 
flagrant cu mesajul de pace al lui Isus. Vezi Burton Mack, A Myth 
of Innocence: Mark and Christian Origins (Philadelphia: Fortress 
Press, 1988). încă o dată, pare să fie un caz clasic de cercetători care 
refuză să accepte o realitate evidentă numai pentru că nu corespunde 
cu propriile lor idei hristologice preconcepute despre cine era şi ce 
însemna Isus. Teza lui Mack este combătută calificat de către Craig 
Evans, care demonstrează nu doar că incidentul curăţirii Templului 
poate fi asociat cu personajul istoric Isus, ci şi că n-ar fi putut să fie 
înţeles în niciun alt fel decât ca un act cu profunde semnificaţii 
politice. Vezi Evans, Jesus and His Contemporaries (Leiden, 
Olanda: Brill, 1995), 301-18. Totuşi, în alt loc Evans e în dezacord 
cu mine privind prezicerea distrugerii Templului de către Isus. Nu 
numai că el crede că predicţia poate fi pusă pe seama lui Isus, pe 
când eu o văd ca fiind atribuită lui Isus de către autorii evangheliilor, 
dar Evans consideră că s-ar putea să fi fost principalul factor care 1- 
a motivat pe arhiereu să ia măsuri împotriva lui. Vezi Craig Evans, 
„Jesus and Predictions of the Destruction of the Herodian Temple in 
the Pseudepigrapha, Qumran Scrolls and Related Texts“, Journal 
for the Study of the Pseudepigrapha 10 (1992): 89-147. 

Atât Iosephus, cât şi Talmudul Babilonian arată că animalele 
de sacrificiu erau ţinute pe Muntele Măslinilor, dar la un moment 
dat, prin jurul anului 30 e.n., Caiafa le-a transferat în Curtea 
Neamurilor. Bruce Chilton consideră că inovaţia lui Caiafa a fost 
factorul declanşator al intervenţiei lui Isus în Templu, ca şi prin- 
cipalul motiv al dorinţei preotului ca Isus să fie arestat şi executat; 
vezi Bruce Chilton, „The Trial of Jesus Reconsidered“, în Jesus in 
Context, ed. Bruce Chilton şi Craig Evans (Leiden, Olanda: Brill, 
1997), 281-500. 

întrebarea adresată lui Isus cu privire la legalitatea de a plăti 
tribut Cezarului poate fi găsită în Marcu 12:13-17, Matei 22:15-22 
şi Luca 20:20-26. Episodul nu apare în Evanghelia lui Ioan, fiindcă 
acolo curăţirea este plasată printre primele fapte ale lui Isus, nu spre 
sfârşitul vieţii. Vezi Herbert Loewe, Render unto Caesar 
(Cambridge: Cambridge University Press, 1940). Autorităţile 
evreieşti care încearcă să-i întindă lui Isus o cursă întrebându-1 



despre plata tributului sunt descrise diferit în Evangheliile Sinoptice, 
fie ca farisei, fie ca irodieni (Marcu, 12:13; Matei, 22:15), ori ca 
„scribi şi mari preoţi" (Luca, 20:20). Această adunare laolaltă a unor 
autorităţi disparate indică o surprinzătoare necunoaştere din partea 
evangheliştilor (care şi-au scris cărţile cam la patruzeci-şaizeci de 
ani după evenimentele descrise în ele) a ierarhiei religioase evreieşti 
din Palestina secolului 1. Scribii erau nişte cărturari de nivel mediu 
sau inferior, pe când marii preoţi făceau parte din nobilimea 
aristocratică; fariseii şi irodienii erau cât se poate de deosebiţi între 
ei, din punct de vedere economic, social şi (dacă, prin „irodieni", 
Marcu sugerează o conexiune saducheică) teologic. E aproape ca şi 
cum autorii evangheliilor ar folosi la întâmplare aceste formule ca 
sinonime pentru „evrei". 

Faptul că moneda pe care o cere Isus, dinarul, este aceeaşi cu 
moneda folosită pentru a plăti tributul către Roma e dovedit 
incontestabil de către H. St. J. Hart, în „The Coin of «Render unto 
Caesar»", Jesus and the Politics of His Day, 241-48. 

Printre numeroşii cercetători care au încercat să elimine 
semnificaţiile politice ale răspunsului lui Isus privind tributul se 
numără J.D.M. Derrett, Law in the New Testament (Eugene, 
Oregon: Wipf and Stock, 2005) şi F.F. Bruce, „Render to Caesar", 
în Jesus and the Politics of His Day, 249-63. Cel puţin, Bruce 
recunoaşte semnificaţia cuvântului apodidomi şi, într-adevăr, 
analiza lui asupra acestui verb este cea la care mă refeream mai sus. 
Helmut Merkel este unul dintre numeroşii oameni de ştiinţă care 
consideră răspunsul lui Isus către autorităţile religioase ca fiind un 
nonrăspuns: „The Opposition Between Jesus and Judaism", Jesus 
and the Politics of His Day, 129-44. Merkel îl citează pe savantul 
german Eduard Lohse, în dorinţa de a-i combate pe Brandon şi pe 
aceia care, ca şi mine, consideră că răspunsul lui Isus îi trădează 
sentimentele zelote: „Isus nici nu s-a lăsat ademenit să confere un 
statut divin structurii de putere existente, nici n-a confirmat poziţia 
revoluţionarilor care voiau să schimbe ordinea existentă şi să 
determine venirea împărăţiei lui Dumnezeu prin folosirea forţei", 
înainte de toate, trebuie să se reţină că aici nu este vorba de folosirea 
forţei. Miza acestui pasaj nu e dacă Isus era sau nu de acord cu 
adepţii lui luda Gali- leanul, în sensul că numai prin forţa armelor 
evreii se puteau elibera de sub stăpânirea romană. Aici întrebarea 
este care anume erau opiniile lui Isus despre cea mai importantă 
problemă a momentului — ceea ce, întâmplător, constituia şi 
chestiunea fundamentală a zelotismului: trebuia ca evreii să 



plătească tribut Romei? Acei cercetători care prezintă răspunsul dat 
de Isus autorităţilor religioase ca fiind apolitic sunt, după părerea 
mea, complet orbi faţă de contextul politic şi religios al epocii lui 
Isus şi, mai important, faţă de faptul că problema tributului este 
menită în mod clar să fie legată de provocatoarea intrare a lui Isus 
în Ierusalim, asupra căreia nu poate exista niciun fel de interpretare 
apolitică. 

Din anumite motive, acel titulus de deasupra capului lui Isus a 
fost considerat de cercetători şi creştini, deopotrivă, ca un fel de 
ironie, o glumă sarcastică din partea romanilor. Adevărul este că 
romanii sunt renumiţi pentru multe calităţi, dar umorul nu face parte 
dintre acestea. De obicei, o asemenea interpretare se bazează pe o 
imagine prima fade a lui Isus ca fiind un om fără niciun fel de 
ambiţii politice. Aşa ceva e o eroare. Fiecare criminal condamnat la 
execuţie primea un titulus, pentru ca toată lumea să ştie pentru ce 
crime erau pedepsit şi, astfel, să nu mai aibă curajul de a participa la 
acţiuni similare. Faptul că formularea de pe titulus-ul lui Isus este, 
cel mai probabil, autentică, e demonstrat de către Joseph A. 
Fitzmeyer, care scrie că: „Dacă [tituli] ar fi fost inventaţi de creştini, 
ei ar fi folosit cuvântul Hristos, fiind improbabil ca primii creştini 
să-l numească pe Domnul lor «Regele Iudeilor»". Vezi The Gospel 
According to Luke I-IX (Garden City, N.Y.: Doubleday, 1981), 
773. Voi mai vorbi despre „procesul" lui Isus în capitolele 
următoare, dar este de ajuns să spunem că ideea ca un ţăran evreu 
oarecare să fi fost primit personal în audienţă la guvernatorul roman 
Pontius Pilat, care probabil a mai semnat vreo duzină de ordine de 
execuţie numai în aceeaşi zi, este atât de neverosimilă, încât nici nu 
poate fi luată în serios. 

In chip ciudat, Luca îi numeşte pe cei doi oameni crucificaţi de- 
o parte şi de alta a lui Isus nu lestai, ci kakourgoi, adică 
„răufăcători" (Luca, 23:32). 



Capitolul 7: Glasul ce strigă în pustie 


Toate cele patru evanghelii prezintă relatări variate despre loan 
Botezătorul (Matei, 3:1-17; Marcu, 1:2-15; Luca, 3:1-22; loan, 1:19- 
42). în general, s-a stabilit că o mare parte din acest material 
evanghelic, inclusiv relatarea copilăriei lui loan de către Luca, a 
derivat din „tradiţiile Botezătorului", perpetuate independent de 
către adepţii lui loan. în acest sens, vezi Charles Scobie, John the 
Baptist (Minneapolis: Fortress Press, 1964), 50-5 1 , şi Walter Wink, 
John the Baptist in the Gospel Tradition (Eugene, Oregon: Wipf 
and Stock, 2001), 59-60. Totuşi, Wink consideră că numai unele 
dintre aceste materiale provin din sursele unice ale lui loan. El 
susţine că relatările despre copilăria lui loan şi cea a lui Isus au fost 
elaborate, cel mai probabil, în acelaşi timp. Vezi şi Catherine 
Murphy, John the Baptist: Prophet ofPuriiy for a New Age 
(Collegeville, Minnesota: Liturgical Press, 2003). 

Deşi, potrivit lui Matei, loan îi avertizează pe evrei despre 
sosirea „împărăţiei Cerurilor", aceasta este doar expresia folosită de 
Matei pentru împărăţia lui Dumnezeu. De altfel. Matei foloseşte 
expresia „împărăţia Cerurilor" pe tot parcursul evangheliei, chiar şi 
în acele pasaje pe care le-a împrumutat de la Marcu. Cu alte cuvinte, 
putem fi destul de siguri că „împărăţia lui Dumnezeu" şi „împărăţia 
Cerurilor" înseamnă acelaşi lucru şi că ambele sunt parţial derivate 
din învăţăturile lui loan Botezătorul. 

Există multe inexactităţi în relatările evanghelice ale execuţiei 
lui loan (Marcu, 6:17-29; Matei, 14:1-12; Luca, 9:7-9). în primul 
rând, evangheliştii se referă la Irodiada ca fiind soţia lui Filip, când 
de fapt ea era soţia lui Irod. Soţia lui Filip era Salomeea. Orice 
încercare a comentatorilor creştini conservatori de a remedia această 
greşeală flagrantă — de exemplu, referindu-se la fratele după tată al 
lui Antipa ca „Irod Filip" (nume care nu apare în niciun document) 
— e sortită eşecului. De asemenea, evangheliile par să confunde 
locul execuţiei lui loan (fortăreaţa Machaerus) cu amplasamentul 
curţii lui Antipa, care în acea vreme trebuie să se fi aflat la Tiberias. 
în sfârşit, trebuie să menţionăm că este de neconceput ca o prinţesă 
de sânge regesc să fi dansat în faţa oaspeţilor lui Antipa, ţinând 
seama de regulile stricte ale epocii cu privire la evreicele de orice 
statut. Există, desigur, multe încercări apologetice de a salva 



povestea evanghelică a decapitării lui loan şi de a-i susţine 
istoricitatea (de exemplu, Geza Vermes, Who’s Who in the Age of 
Jesus, 49), dar sunt de acord cu Rudolf Bultmann, History of the 
Synoptic Tradition (San Francisco: Harper and Row, 1968), 30 1 - 
2, şi cu Lester L. Grabbe, Judaism from Cyrus to Hadrian, voi. 2, 
427-28, care susţin amândoi că povestea evanghelică este mult prea 
fantezistă şi plină de erori pentru a putea fi luată drept istorică. 

Pentru unele paralele între relatarea lui Marcu despre execuţia 
lui loan şi Cartea Esterei, vezi Roger Aus, Water into Wine and 
the Beheading of John the Baptist (Providence: Brown Judaic 
Studies, 1988). De asemenea, povestirea e un ecou al conflictului 
dintre Ilie şi Izabela (lezabela), soţia regelui Ahab (Regi 1,19-22). 

Relatarea lui losephus despre viaţa şi moartea lui loan Bote- 
zătorul se poate găsi în „Antichităţi" 18.116-19. Regele Aretas al 
IV-lea a fost tatăl primei soţii a lui Antipa, Phasaelis, de care Antipa 
a divorţat pentru a se însura cu Irodiada. Nu e clar dacă Antipa a fost 
exilat în Hispania, aşa cum afirmă losephus în „Războiul iudeilor" 
2.183, sau în Galia, cum susţine acelaşi în .Antichităţi" 18.252. 

Un catalog al abluţiunilor şi al ritualurilor cu apă în scripturile 
şi practicile evreieşti se poate găsi în R.L. Webb, John the Baptizer 
and Prophet: A Socio-Historical Study (Sheffield, Marea 
Britanie: Sheffield Academic Press, 1991), 95-132. Pentru mai 
multe informaţii despre folosirea apei în ritualurile evreieşti de 
convertire, vezi Shaye J.D. Cohen, „The Rabbinic Conversion 
Ceremony", Journal of Jewish Studies 41 (1990): 177-203. în 
Palestina secolului 1 erau puţini indivizi notabili care practicau acte 
rituale de imersiune, cel mai celebru fiind ascetul cunoscut ca 
Bannus, care a trăit ca pustnic în deşert şi se îmbăia dimineaţa şi 
seara în apă rece, ca mijloc de purificare rituală; vezi losephus, 
„Antichităţi" 2.1 1-12. 

losephus scrie pe larg despre esenieni, atât în „Antichităţi", cât 
şi în „Războiul iudeilor", dar cele mai vechi dovezi privitoare la 
aceştia provin din „Ipotetica" lui Filon din Alexandria, scrisă între 
anii 35 şi 45 e.n. Plinius cel Bătrân vorbeşte şi el despre esenieni, în 
„Istoria naturală", scrisă prin anul 77 e.n. El este acela care afirmă 
că esenienii trăiau în apropiere de Engeddi, pe ţărmul apusean al 
Mării Moarte, deşi majoritatea cercetătorilor sunt de părere că 
esenienii locuiau în Qumran. Eroarea lui Plinius poate pomi de la 
faptul că a scris ulterior războiului cu Roma şi distrugerii 
Ierusalimului, moment în care aşezarea Qumran a fost abandonată. 



Cu toate acestea, a izbucnit o dezbatere aprinsă între cercetători cu 
privire la comunitatea din Qumran, dacă era cu adevărat eseniană. 
Norman Golb este, poate, cel mai cunoscut erudit care respinge 
ipoteza Qumranului esenian. Golb vede sediul din Qumran nu ca pe 
o comunitate eseniană, ci mai degrabă ca pe o fortăreaţă 
haşmoneană. El consideră că documentele găsite în peşterile de 
lângă Qumran — aşa-numitele Manuscrise de la Marea Moartă — 
nu au fost scrise de esenieni, ci aduse acolo de la Ierusalim, ca să fie 
păstrate la loc sigur. Vezi Norman Golb, Who Wrote the Dead Sea 
Scrolls? The Search of the Secret Qumran (New York: Scribner, 
1995) şi „The Problem of Origin and Identification of the Dead Sea 
Scrolls", Proceedings of the American Philosophical Society 124 
(1980): 1-24. Golb şi contemporanii lui aduc câteva argumente 
valide, şi trebuie să recunoaştem că unele dintre documentele găsite 
în peşterile din Qumran n-au fost scrise de esenieni şi nu reflectă 
teologia eseniană. Fapt este că nu putem fi siguri dacă esenienii au 
trăit în Qumran sau nu. Acestea fiind zise, sunt de acord cu marele 
Frank Moore Cross, care a susţinut că majoritatea dovezilor le sunt 
favorabile nu acelora care-i pun pe esenieni în legătură cu 
Qumranul, ci acelora care nu o fac. „Cercetătorul care ar «da dovadă 
de prudenţă» în identificarea sectei din Qumran cu esenienii se 
plasează într-o poziţie surprinzătoare", scrie Moore; „el trebuie să 
sugereze în mod serios că două grupări majore formau comunităţi 
religioase comunitare în aceeaşi zonă a deşertului de lângă Marea 
Moartă, unde au convieţuit efectiv timp de două secole, având opinii 
stranii şi similare, efectuând lustraţii asemănătoare, dacă nu chiar 
identice, luând mese rituale şi oficiind ceremonii. Cercetătorul 
trebuie să presupună că aceea pe care au descris-o cu grijă autorii 
clasici a dispărut fără să lase ruine sau măcar cioburi de vase; 
cealaltă, ignorată sistematic de autorii clasici, a lăsat în urma ei 
multe ruine, ba chiar şi o mare bibliotecă. Prefer să fiu ilogic şi să-i 
identific fără ezitare pe oamenii din Qumran cu oaspeţii lor pereni, 
esenienii." Frank Moore Cross, Canaanite Myth and Hebrew 
Epic: 

Essays in the History of the Religion of Israel (Cambridge, 
Massachusetts: Harvard University Press, 1973), 331-32. Tot ceea 
ce-aţi putea dori să ştiţi vreodată despre ritualurile purificatoare 
eseniene, şi mai mult decât atât, se poate găsi în Ian C. Werrett, 
Ritual Purity and the Dead Sea Scrolls (Leiden, Olanda: Brill, 
2007). 



Printre aceia care cred că Ioan Botezătorul era membru al 
comunităţii eseniene se numără Otto Betz, „Was John the Baptist an 
Essene?" în Understanding the Dead Sea Scrolls, ed. Hershel 
Shanks (New York: Random House, 1992), 205-14; W.H. 
Brownlee, „John the Baptist in the New Light of Ancient Scrolls", 
în The Scrolls and the New Testament, ed. Krister Stendahl (New 
York: Harper, 1957), 71-90; şi J.A.T. Robinson, „The Baptism of 
John and the Qumran Community: Testing a Hypothesis", în 
Twelve New Testament Studies (Londra: SCM Press, 1962), 11- 
27. Printre cei care nu sunt de acord se numără H.H. Rowley, „The 
Baptism of John and the Qumran Sect“, în New Testament Essays: 
Studies in Memory of Thomas Walter Manşon, 1893-1958, ed. 
A.J.B. Higgins (Manchester: Manchester University Press, 1959), 
218-29; Bruce D. Chilton, Judaic Approaches to the Gospels 
(Atlanta, Scholars Press, 1994), 17-22; şi Joan E. Taylor, The 
Immerser: John the Baptist Within Second Temple Judaism 
(Grand Rapids, Michigan: Eerdmans, 1997). 

E de remarcat că, deşi versetul Isaia 40:3 a fost aplicat atât lui 
loan, cât şi esenienilor, există deosebiri importante în felul în care 
pasajul pare să fi fost interpretat de amândoi. Pentru mai multe date 
despre posibila copilărie a lui loan „în sălbăticie", vezi Jean 
Steinmann, Saint John the Baptist and the Desert Tradition (New 
York; Harper, 1958). Indiferent dacă Ioan era sau nu membru al 
comunităţii esenienilor, e clar că există o serie de lucruri comune 
între ei, inclusiv spaţiul, ascetismul, scufundarea în apă şi pro- 
prietatea deţinută în comun. Luate fiecare în parte, niciunul dintre 
aceste lucruri nu dovedeşte în mod concludent vreo legătură între 
cele două comunităţi, dar, privite la un loc, susţin cu tărie anumite 
afinităţi între loan şi esenieni care nu trebuie să fie respinse cu prea 
mare uşurinţă. în orice caz, loan n-ar fi avut nevoie să fie un membru 
propriu-zis al comunităţii eseniene pentru a fi influenţat de ideile şi 
învăţăturile acesteia, care erau destul de bine integrate în 
spiritualitatea evreiască a epocii. 

Deşi nicăieri nu se afirmă explicit că botezul lui loan nu era 
destinat să se repete, putem deduce că aşa stăteau lucrurile din două 
motive: în primul rând, fiindcă botezul pare să aibă nevoie de un 
administrator, ca Ioan, spre deosebire de majoritatea celorlalte 
ritualuri ale apei, care erau autoadministrate; şi, în al doilea rând, 
fiindcă botezul lui Ioan presupune sfârşitul iminent al lumii, ceea ce 
ar face ca repetarea lui să devină oarecum dificilă, cel puţin. Vezi 



John Meier, A Marginal Jew, voi. II, 51. 

John Meier susţine convingător caracterul istoric al expresiei 
„botez pentru iertarea păcatelor". Vezi A Marginal Jew, voi. II, 53- 
54. Afirmaţia lui Iosephus în sens contrar poate fi găsită în 
„Antichităţi" 18.116. Robert L. Webb argumentează că botezul lui 
Ioan era un „botez de pocăinţă care funcţiona pentru a-i iniţia [pe 
evrei] în grupul de oameni pregătiţi, adevăratul Israel", ceea ce 
înseamnă că Ioan îşi formase de fapt propria sectă regională; vezi 
John the Baptizer and Prophet, 197 şi 364. Bruce Chilton de- 
montează complet argumentaţia lui Webb în „John the Purifier", 
203-20. 

Afirmaţia cerească „Acesta este fiul meu, cel Iubit" provine din 
Psalmul 2:7, în care Dumnezeu i se adresează lui David cu ocazia 
întronării lui ca rege în Ierusalim („cel Iubit" era porecla lui David). 
După cum pe bună dreptate remarcă John Meier, acest moment „nu 
oglindeşte vreo experienţă interioară pe care a avut -o Isus în acea 
perioadă; el reflectă dorinţa bisericii creştine de primă generaţie de 
a-1 defini pe Isus imediat ce începe povestea evanghelică primitivă 
— cu atât mai mult, cu cât această definiţie era necesară pentru a 
contracara impresia subordonării lui Isus faţă de Ioan, implicită în 
tradiţia botezării primului de cel de-al doilea" (Marginal Jew, voi. 
II, 107). 

Printre acei cercetători care susţin cu convingere că Isus şi-a 
început misionariatul ca discipol al lui Ioan se numără P.W. 
Hollenbach, „Social Aspects of John the Baptizer’s Preaching 
Mission in the Context of Palestinian Judaism", Aufstieg und 
Niedergang derrdmischen Welt (ANRW) 2.19.1. (1979): 852-53, 
şi „The Conversion of Jesus: From Jesus the Baptizer to Jesus the 
Healer", ANRW 2.25.1 (1982): 198-200, precum şi Robert L. 
Webb, „Jesus’ Baptism: Its Historicity and Implications", Bulletin 
for Biblical Research 10.2 (2000): 261-309. Webb rezumă relaţia 
dintre Ioan şi Isus astfel: „Isus a fost botezat de Ioan şi, probabil, a 
rămas cu el pentru un timp, în rolul de discipol. Mai târziu, alături 
de Ioan şi mişcarea sa, Isus s-a angajat şi el în misiunea de a boteza, 
împreună cu Ioan. Deşi încă mai era discipol al lui Ioan, poate că 
Isus ar trebui considerat, în această etapă, ca fiind mâna dreaptă sau 
protejatul lui Ioan. Deşi e posibil să se fi creat tensiuni între 
discipolii lui Ioan şi cei din jurul lui Isus, cei doi considerau că 
lucrau împreună. Abia mai târziu, după arestarea lui Ioan, s-a produs 
o schimbare prin care Isus a trecut dincolo de cadrul conceptual al 
mişcării lui Ioan, sub anumite aspecte. Totuşi, Isus pare să aprecieze 



întotdeauna fundamentul pe care i l-a oferit la început tovărăşia lui 
loan“. 

Cu privire la perioada petrecută de Isus în sălbăticie, trebuie să 
reţinem că „sălbăticia" este mai mult decât un simplu spaţiu 
geografic. Acolo s-a făcut învoiala cu Avraam, acolo a primit Moise 
Legea lui Dumnezeu, pe-acolo au rătăcit evreii vreme de o 
generaţie; tot acolo sălăşluia Dumnezeu, astfel încât putea să fie 
găsit şi să se comunice cu el. Folosirea expresiei „patruzeci de zile" 
în evanghelii — numărul de zile pe care se spune că le-a petrecut 
Isus în deşert — nu trebuie să fie interpretată în sens literal. în Biblie, 
„patruzeci" este un echivalent al termenului „mulţi/multe", ca de 
pildă: „a plouat patruzeci de zile şi nopţi". Ideea este aceea că Isus a 
stat mult timp în deşert. 

Nu sunt de acord cu Rudolf Otto, care afirmă că „Ioan nu 
predica sosirea împărăţiei cerurilor, ci apropiata judecată a mâniei"; 
The Kingdom of God and the Son of Man, 69. Punctul de vedere 
al lui Otto este acela că pe Ioan îl preocupa în primul rând venirea 
judecăţii lui Dumnezeu, pe care el o numeşte „Ziua lui Iahve", pe 
când punctul de interes al lui Isus era natura mântuitoare a împărăţiei 
lui Dumnezeu pe Pământ. Totuşi, chiar şi Isus desemnează 
activităţile lui Ioan ca făcând parte din inaugurarea împărăţiei lui 
Dumnezeu pe Pământ: „Legea şi Prorocii au ţinut [erau în vigoare] 
până la Ioan; de atunci, împărăţia lui Dumnezeu se binevesteşte" 
(Luca, 16:16). 



Capitolul 8: Urmează-mă 


Descrierea galileenilor făcută de către Iosephus se poate găsi în 
„Războiul iudeilor" 3.41-42. Richard Horsley detaliază competent 
istoria rezistenţei galileene, chiar şi când e vorba de „subordonarea 
politico-economico-religioasă faţă de înalta preoţime haşmoneană 
de la Ierusalim", în Galilee: History, Politics, People (Valley 
Forge, Pennsylvania: Trinity Press International, 1995). Horsley 
scrie că „Templul în sine, datoriile Templului şi conducerea lui de 
către înaltul cler trebuie să le fi fost străine galileenilor, ai căror 
strămoşi se revoltaseră cu secole în urmă împotriva monarhiei 
solomoniene şi a Templului. Astfel, galileenii, la fel ca idumeenii, 
şi-au impus propriile datini ca mijloace de a-şi defini şi legitima 
subordonarea faţă de puterea Ierusalimului" (51). Prin urmare, 
aserţiunea că părinţii lui Luca se duceau la Templu în fiecare an, de 
Paşte, reflectă mai degrabă un punct de vedere propriu 
evanghelistului decât practicile galileene (Luca, 2:41-51). Vezi şi 
Sean Freyne, Galilee, Jesus and the Gospels (Dublin: Gill and 
MacMillan, 1988), 187-89. 

Cu privire la modul deosebit de pronunţare al galileenilor, vezi 
Obery M. Hendricks, The Politics of Jesus (New York: Doubleday, 
2006), 70-73. Pentru implicaţiile termenului „poporul pământului", 
vezi cuprinzătorul studiu realizat de Aharon Oppen- heimer, The 

‘Am Ha-Aretz: A Study in the Social History of the Jewish 
People in the Hellenistic-Roman Period (Leiden, Olanda: Brill, 
1977). 

Pentru mai multe informaţii despre membrii familiei lui Isus ca 
adepţi, vezi John Painter, Just James: The Brother of Jesus in 
History and Tradition (Columbia: University of South Carolina 
Press), 14-31. 

Termenul grecesc pentru „discipoli", hoi mathetai, se poate 
referi atât la discipolii bărbaţi, cât şi la femei. Evident, prezenţa unor 
femei neînsoţite care urmau din oraş în oraş un predicator itinerant, 
cu însoţitorii săi în majoritate bărbaţi ar fi produs scandal în Galileea 
şi, de fapt, în evanghelii există numeroase pasaje în care Isus e 
acuzat că se însoţeşte cu „femei uşoare". Unele variante ale 
Evangheliei lui Luca spun că Isus avea şaptezeci de discipoli, nu 



şaptezeci şi doi. Discrepanţa e irelevantă, întrucât numerele din 
Biblie — mai ales numerele evocatoare, ca trei, doisprezece, 
patruzeci şi şaptezeci şi doi — sunt destinate să fie citite în sens 
simbolic, nu literal, cu excepţia celor doisprezece apostoli, care 
trebuie priviţi în ambele sensuri. 

Nu încape nicio îndoială că Isus a desemnat în mod concret 
doisprezece bărbaţi ca să reprezinte cele douăsprezece triburi ale lui 
Israel. Totuşi, domneşte o mare confuzie cu privire la numele şi 
biografiile reale ale celor Doisprezece. Mulţumită lui John Meier 
aflăm cam tot ce se poate şti despre cei Doisprezece în A Marginal 
Jew, voi. III, 198-285. Faptul că cei Doisprezece erau unici şi 
diferenţiaţi de restul discipolilor e limpede: „Iar dacă s-a făcut ziuă, 
a chemat la sine pe ucenicii săi şi a ales din ei doisprezece, pe care 
i-a numit apostoli" (Luca, 6:13). Unii cercetători insistă că cei 
Doisprezece ar fi fost o creaţie a bisericii timpurii, dar aşa ceva e 
improbabil. Altfel, de ce să-l facă şi pe Iuda unul dintre cei 
Doisprezece? Vezi Craig Evans, „The Twelve Thrones of Israel: 
Scripture and Politics in Luke 22:24-30“, în Luke and Scripture: 
The Funetion ofSacred Tradition in Luke-Acts, ed. Craig Evans 
şi J.A. Sanders (Minneapolis: Fortress Press, 1993), 154-70; Jacob 
Jervell, „The Twelve on Israel’s Thrones: Luke’s Understanding of 
the Apostolate", în Luke and the People of Cod: A New Look at 
Luke-Aets, ed. Jacob Jervell (Minneapolis: Augsburg Publishing 
House, 1972), 75-112; şi R.P. Meyer, Jesus and the Twelve (Grand 
Rapids, Michigan: Eerdmans, 1968). 

Pentru mai multe date privind mesajul anticlerical al lui Isus, 
vezi John Meier, A Marginal Jew, voi. I, 346-47. Meier spune că, 
în perioada când au fost scrise evangheliile, nu mai existau preoţi în 
iudaism. După distrugerea Templului, moştenitorii spirituali ai 
fariseilor — rabinii — au devenit cei mai înverşunaţi oponenţi evrei 
ai noii mişcări creştine, aşa că e firesc ca evangheliile să-i plaseze în 
ipostaza de principali inamici ai lui Isus. Este un motiv în plus ca 
acele câteva confruntări ostile dintre Isus şi preoţii Templului să fie 
considerate autentice. Helmut Merkel dezvoltă subiectul schismei 
dintre Isus şi preoţimea Templului în „The Opposition Between 
Jesus and Judaism", Jesus and the Politics of HisDay, 129-44. în 
mod interesant, Isus nu este văzut decât o dată conversând cu 
saducheii, în timpul unei dezbateri despre învierea din ziua de apoi; 
Marcu, 12:18-27. 



Capitolul 9: Cu duhul lui Dumnezeu 


O analiză cuprinzătoare a miracolelor individuale săvârşite de 
Isus se poate găsi în H. van der Loos, The Miracles of Jesus 
(Leiden, Olanda: Brill, 1965). 

Pentru mai multe informaţii despre Honi şi Hanina ben Dosa, 
vezi Geza Vermes, „Hanina ben Dosa: A Controversial Galilean 
Saint from the First Centuiy of the Christian Era“, Journal ofjewish 
Studies 23 (1972): 28-50, şi Jesus the Jew (Minneapolis: Fortress 
Press, 1981), 72-78. Pentru un studiu mai general asupra făcătorilor 
de minuni din perioada lui Isus, vezi William Scott Green, 
„Palestinian Holy Men: Charismatic Leadership and Rabbinic 
Tradition", ANWR 19.2 (1979): 619-47. O critică foarte competentă 
a cercetărilor despre Hanina se poate găsi în Baruch M. Bokser, 
„Wonder-Working and the Rabbinic Tradition: The Case of Hanina 
ben Dosa“, Journal of Jewish Studies 16 (1985): 42-92. 

Cel mai vechi text despre Apollonios datează din secolul al 111- 
lea şi se numeşte Viaţa lui Apollonios din Tyana, de Filostrat din 
Atena. Pentru o traducere în limba engleză, vezi F.C. Conybeare, 
ed., Philostratus: The Life of Apollonius of Tyana (Londra: 
Heinemann, 1912). Cartea lui Conybeare include şi traducerea unei 
lucrări ulterioare despre Apollonios, de Hierocles, intitulată 
„Iubitorul de adevăr", care îl compară explicit pe Apollonios cu Isus 
din Nazaret. Vezi şi Robert J. Penella, The Letters of Apollonius 
of Tyana (Leiden, Olanda: Brill, 1979). Pentru o analiză a paralelei 
dintre Apollonios şi Isus, vezi Craig A. Evans, „Jesus and 
Apollonius of Tyana", în Jesus and His Contemporaries, 245-50. 

Cercetările făcute de Harold Remus nu indică nicio diferenţă 
între felurile cum descriau păgânii şi creştinii timpurii miracolele şi 
pe cei ce le înfăptuiau; „Does Terminology Distinguish Early 
Christians from Pagan Miracles?", Journal of Biblical Literature 
101.4 (1982): 531-51; vezi şi Meier, A Marginal Jew, voi. II, 536. 
Alte date despre exorcistul Eleazar se pot găsi în Iosephus, 
„Antichităţi" 8.46-48. 

O panoramă a magiei şi a legilor împotriva ei, în perioada celui 
de-al doilea Templu, este prezentată de Gideon Bohak în Ancient 
Jewish Magic: A History (Londra: Cambridge University Press, 
2008). „La fel ca în fabula cu Rumpelstiltskin (Picior-strâmb), exista 
o convingere generalizată că a cunoaşte numele altcuiva conferă o 



anumită putere asupra acelei persoane. Rugăciunile magice îşi 
extrăgeau adeseori puterea din numele celui care era blestemat sau 
binecuvântat." După cum spune Bultmann: „Ideea (...) că a cunoaşte 
numele demonului îţi dă putere asupra lui este un motiv bine- 
cunoscut şi larg răspândit". Vezi History of the Synoptic 
Tradition, 232. Ulrich Luz citează ca exemplu elenistic povestea lui 
Chonsu, „Dumnezeul care alungă demonii", drept pildă de 
recunoaştere a demonilor: „The Secrecy Motif and the Marcan 
Christology", în The Messianic Secret, ed. Christopher Tuckett 
(Philadelphia: Fortress Press, 1983), 75-96. 

Joseph Baumgarten discută despre relaţia dintre boală şi 
posedarea demonică şi oferă o serie de referinţe la alte articole pe 
acelaşi subiect în „The 4Q Zadokite Fragments on Skin Disease", 
Journal of Jewish Studies 41 (1990): 153-65. 

Alte studii utile despre magia din lumea antică găsiţi la: 
Matthew W. Dickie, Magic and Magicians in the Greco-Roman 
World (Londra: Routledge, 2001); Naomi Janowitz, Magic in 
Roman World (Londra: Routledge, 2001); şi Ann Jeffers, Magic 
and Divination in Ancient Palestine and Syria (Leiden, Olanda: 
Brill, 1996). Cuvântul „magie" provine din termenul grecesc 
mageia, care-şi are originile în termenul persan pentru preot, 
magos; valabil şi pentru „mag / magi". 

Contrar percepţiei populare, miracolele lui Isus nu erau 
destinate să-i confirme identitatea mesianică. în toate profeţiile 
biblice scrise vreodată despre mesia, nu există nicio caracterizare a 
acestuia ca făcător de minuni sau exorcist; mesia este rege, având 
sarcina de a restaura gloria Israelului şi a-i nimici duşmanii, nu de 
a-i vindeca pe bolnavi şi a alunga demonii (de fapt, în Biblia Ebraică 
demonii nici nu sunt pomeniţi). 

Iustin Martirul, Origen şi Irineu sunt citaţi de Anton 
Fridrichsen în The Problem of Miracle in Primitive Christianity 
(Minneapolis: Augsburg Publishing House, 1972), 87-95. Poate că 
cea mai celebră argumentaţie despre Isus ca magician este 
controversata teză a lui Morton Smith, Jesus the Magidan (New 
York: Harper and Row, 1978). Argumentul lui Smith e foarte 
simplu: acţiunile miraculoase ale lui Isus din evanghelii prezintă o 
asemănare frapantă cu ceea ce vedem în „textele magice" ale epocii, 
aceasta indicând faptul că Isus s-ar putea să fi fost considerat de 
către confraţii săi evrei şi de către romani doar un magician ca 
oricare altul. Şi alţi cercetători, mai cu seamă John Dominic 
Crossan, sunt de acord cu analiza lui Morton. Vezi Crossan, The 



Historical Jesus, 137-67. Argumentaţia lui Smith este solidă şi nu 
merită oprobriul manifestat în anumite cercuri ştiinţifice, deşi 
obiecţiile mele la adresa ei sunt exprimate clar în text. Pentru 
paralele dintre povestirile miraculoase din evanghelii şi cele din 
scrierile rabinice, vezi Craig A. Evans, „Jesus and the Jewish 
Miracle Stories" în Jesus and His Contemporaries, 213-43. 

Cu privire la legea pentru curăţirea leproşilor, trebuie să se 
reţină că Tora le permite celor care sunt săraci să înlocuiască doi 
dintre miei cu doi porumbei sau două turturele (Leviticul, 14:21-22). 



Capitolul 10: Vie împărăţia Ta 


Pentru o tratare clară şi concisă a împărăţiei lui Dumnezeu în 
Noul Testament, vezi Joachim Jeremias, New Testament 
Theology: The Prodamation of Jesus (New York: Charles 
Scribner’s Sons, 1971). Jeremias declară că împărăţia lui Dumnezeu 
este „tema centrală din proclamaţia publică a lui Isus“. Vezi şi 
Norman Perrin, TheKingdom ofGod in the Teachings ofjesus 
(Philadelphia: Westminster Press, 1963) şi Rediscovering the 
Teachings of Jesus (New York: Harper and Row, 1967). Perrin se 
referă la împărăţia lui Dumnezeu ca fiind însuşi miezul mesajului 
lui Isus: „Toate celelalte din învăţăturile lui îşi au punctul de plecare 
în această convingere centrală, inspiratoare de adoraţie — sau de 
ridiculizare, în funcţie de perspectiva fiecăruia". 

Conform lui John Meier, „în afara evangheliilor sinoptice şi a 
lui Isus însuşi, [termenul împărăţia lui Dumnezeu] nu pare să fi fost 
prea larg folosit, nici de evrei, şi nici de creştini, la începutul 
secolului 1 e.n.“ — A Marginal Jew, voi. 11, 239. Biblia Ebraică nu 
foloseşte niciodată expresia „împărăţia lui Dumnezeu", dar foloseşte 
„împărăţia lui lahve", în Cartea întâi a Cronicilor, 28:5, când David 
vorbeşte despre Solomon aşezat pe tronul împărăţiei lui lahve. Cred 
că putem spune cu deplină certitudine că această sintagmă are 
aceeaşi semnificaţie cu „împărăţia lui Dumnezeu". Acestea fiind 
zise, expresia exactă „împărăţia lui Dumnezeu" se găseşte numai în 
textul apocrif „înţelepciunea lui Solomon" (10:10). Exemple ale 
suveranităţii lui Dumnezeu şi ale dreptului său de a domni se găsesc, 
desigur, peste tot în Biblia Ebraică — de exemplu: „Iar Domnul 
împărăţi-va în veac şi în veacul veacului" (Exodul, 15:18). Perrin 
consideră că impulsul pentru a folosi cuvântul „împărăţie" în 
Rugăciunea către Domnul poate fi găsit într-o rugăciune kaddesh în 
aramaică descoperită într-o sinagogă străveche din Israel, despre 
care el afirmă că se folosea în vremea lui Isus. Rugăciunea declară: 
„Preamărit şi preasfînţit va fi marele său nume în lumea pe care a 
creat-o după voia lui. Fie dat să fiinţeze împărăţia în timpul vieţii 
tale şi în zilele tale şi în timpul vieţii tuturor celor din casa lui Israel 
cât mai repede şi într-un timp apropiat". Vezi The Kingdom of God 
in the Teachings of Jesus, 19. 



La fel ca mulţi alţi cercetători, Perrin e convins că Isus folosea 
termenul „împărăţia lui Dumnezeu" în sens eshatologic. Richard 
Horsley, însă, precizează că, deşi acţiunile cu privire la împărăţie 
pot fi considerate „finale", acest lucru nu implica neapărat un 
eveniment eshatologic. „Simbolurile care înconjoară împărăţia lui 
Dumnezeu nu se referă la un «ultim», «final», «eshatologic» şi 
«atoatetransformator» act al lui Dumnezeu.” Horsley mai scrie: 
„Dacă sâmburele iniţial al oricărora dintre afirmaţiile despre «cineva 
ca Fiul Omului» care «venea pe norii cerului» provine de la Isus, 
atunci, la fel ca imaginea din Daniel, 7:13, la care se raportează, ele 
sunt simbolizări ale răsplătirii celor drepţi, persecutaţi şi care 
suferă". Ideea lui Horsley este aceea că împărăţia lui Dumnezeu 
poate fi înţeleasă corect în termeni eshatologici numai în măsura în 
care aceasta implică activitatea finală şi definitivă a lui Dumnezeu 
pe Pământ. El observă, pe bună dreptate, că odată ce abandonăm 
ideea că predicile lui Isus despre împărăţia lui Dumnezeu se referă 
la Sfârşitul Timpurilor, putem renunţa şi la dezbaterea istorică 
despre felul cum vedea Isus împărăţia — ca pe un lucru prezent sau 
viitor. Vezi Jesus and the Spiral of Violence: Popular Jewish 
Resistance in Roman Palestine (Minneapolis: Fortress Press, 
1993), 168-69. Cu toate acestea, pentru cei interesaţi de dezbaterea 
privind „prezentul sau viitorul", John Meier, care consideră că 
împărăţia lui Dumnezeu era înţeleasă ca un eveniment eshatologic, 
aduce argumente în ambele sensuri, în A Marginal Jew, voi. II, 
289-351. Printre cei care nu sunt de acord cu Meier se numără şi 
John Dominic Crossan, Jesus: A Revolu- tionary Biography, 54- 
74; Marcus J. Borg, Jesus: A New Vision (New York: 
HarperCollins, 1991), 1-21; şi, desigur, eu însumi. După cum spune 
Wemer Kelber, „împărăţia anunţă încheierea unei ordini mai vechi 
a lucrurilor". Vezi The Kingdom in Mark (Philadelphia: Fortress 
Press, 1974), 23. 

Pentru mai multe date despre caracteristicile evreieşti ale lui 
Isus din Nazaret, vezi Amy-Jill Levine, The Misunderstood Jew 
(New York: HarperOne, 2006). Afirmaţiile lui Isus împotriva ne- 
evreilor pot fi acceptate cu suficient temei ca fiind istorice, dacă 
ţinem seama de faptul că primii creştini îi curtau activ pe ne-evrei 
pentru a-i converti şi n-ar fi fost prea bine slujiţi în eforturile lor de 
aceste versete din evanghelii. Este adevărat că Isus considera că ne- 
evreii aveau să fie primiţi până la urmă în împărăţia lui Dumnezeu, 
odată ce aceasta se instaura. Dar, după cum remarcă John Meier, 



Isus pare să fi considerat că acest lucru era valabil numai la sfârşitul 
istoriei Israelului, când ne-evreii urmau să fie primiţi în împărăţie ca 
subordonaţi ai evreilor — A Marginal Jew, voi. III, 25 1 . 

Sunt de acord cu Richard Horsley că poruncile „iubeşte-ţi 
duşmanul" şi „întoarce şi celălalt obraz" din Evanghelia lui Luca 
sunt, foarte probabil, mai apropiate de materialul original Q decât 
afirmaţiile paralele din Matei, care identifică poruncile lui Isus cu 
porunca din Biblia Ebraică „ochi pentru ochi" (lex talionis). Vezi 
Jesus and the Spiral of Violence, 255-65. 

Cu privire la Matei, 11:12, am inclus aici varianta versetului — 
„împărăţia Cerurilor se ia cu năvala şi năvălitorii pun mâna pe ea“ 
— atât pentru că sunt convins că aceasta este forma originală a 
versetului, cât şi pentru că se potriveşte mai bine cu contextul 
pasajului. Versiunea standard a pasajului spune: „Din zilele lui Ioan 
Botezătorul şi până acum, împărăţia Cerurilor operează prin forţă, 
iar oamenii puternici o răpesc". Aceasta este traducerea lui Rudolf 
Otto din The Kingdom of God and the Son of Man, 78. Remarcaţi 
că această variantă a versetului este cel mai adesea tradusă imprecis, 
ca „Din zilele lui Ioan Botezătorul şi până acum, împărăţia Cerurilor 
îndură violenţă, iar oamenii violenţi o răpesc", deşi chiar şi aceste 
traduceri vor include o variantă de interpretare pentru a indica 
diateza activă pe care o folosesc în traducerea mea. Problema e 
legată de verbul biazomai, care înseamnă „a folosi violenţa sau 
forţa". La timpul prezent, biazomai poate în s emna „a aplica violenţa 
cuiva" , dar în acest pasaj nu funcţionează prezentul. De asemenea, 
la diateza pasivă, biazomai poate în s emna „a folosi violenţa sau 
forţa" — dar, din nou, în Matei 1 1 : 12 nu este folosită diateza pasivă. 
Conform UBS Lexicon, cuvântul biazomai din acest pasaj este, de 
fapt, diateza medie din greacă, şi ca atare înseamnă „a exercita 
violenţă". Un indiciu privind modul de a traduce pasajul din Matei 
11:12 poate fi găsit în pasajul paralel din Luca 16:16. Luca, poate 
dorind să evite controversa, omite complet prima jumătate a 
versetului — „împărăţia Cerurilor se ia prin forţă/violenţă 
[străduinţă]". Totuşi, în a doua jumătate a versetului, foloseşte la 
diateza activă exact acelaşi cuvânt, biazetai, în fraza „şi cei ce se 
silesc pun mâna pe ea“’. în ultimă instanţă, traducerea obişnuită, 
„împărăţia Cerurilor se ia prin violenţă [străduinţă]", nu se 
potriveşte nici cu momentul când Isus a rostit cuvintele respective, 
nici cu contextul în care a trăit. Iar contextul e totul. Vezi Analytic 
Greek New Testament (Grand Rapids, Michigan: Baker Book 
House, 1981). De asemenea, vezi şi nota despre Matei, 11:12, din 



Thayer’s Greek-English Lexicon ofthe New Testament (Ann 
Arbor: University of Michigan Press, 1996) şi Greek-English 
Lexicon of the New Testamented. Johannes P. Louw şi Eugene A. 
Nida (Grand Rapids, Michigan: United Bible Societies, 1988). 
Louw şi Nida remarcă, în mod corect, că „în multe limbi poate fi 
dificil, dacă nu chiar imposibil, să se vorbească despre împărăţia 
Cerurilor care «îndură atacuri violente»", deşi consimt că „o 
oarecare formă activă poate fi folosită, de exemplu: «şi atacă violent 
împărăţia Cerurilor» sau «... domnia lui Dumnezeu»". 



Capitolul 11: Dar voi cine ziceţi că sunt? 


Despre aşteptarea întoarcerii lui llie de către evreii palestinieni 
în secolul 1 şi inaugurarea epocii mesianice, vezi John J. Collins, 
Apocalypticism in the Dead See Scrolls (Londra: Routledge, 
1997). Despre imitarea deliberată a lui llie de către Isus, vezi John 
Meier, A Marginal Jew, voi. III, 622-26. 

Spre deosebire de Matei şi Luca, unde se indică o schimbare în 
apariţia fizică a lui Isus în timpul transfigurării (Matei, 17:2; Luca, 
9:29), Marcu susţine că Isus s-a transfigurat intr-un fel care nu îi 
afecta decât hainele (9:3). Paralelele dintre descrierea transfigurării 
şi Cartea Exodului sunt evidente: Moise îi ia pe Aaron, Nadab şi 
Abihu pe Muntele Sinai, unde este înghiţit de un nor şi primeşte 
Legile împreună cu schema construirii cortului. Asemenea lui Isus, 
Moise se transformă pe munte în prezenţa lui Dumnezeu. Există însă 
o mare diferenţă între cele două poveşti. 

„Fiecare dă năvală în ea.“ (N.t.) 

Moise primeşte Legile direct de la Dumnezeu, în timp ce Isus doar 
îi vede pe Moise şi pe llie, neprimind nimic de ordin fizic. Diferenţa 
dintre cele două poveşti are ca scop accentuarea superiorităţii lui 
Isus faţă de Moise. Moise se transformă în urma interacţiunii cu 
puterea divină, în timp ce Isus se transformă prin propriile sale 
puteri. Morton Smith este de părere că Moise şi llie, împreună cu 
Legea şi Profeţii apar ca subordonaţi ai lui Isus. Vezi „The Origin 
and History of the Transfiguration Story“, Union Seminary 
Quarterly Review 36 (1980): 42. llie a urcat şi el pe munte şi a 
simţit atingerea lui Dumnezeu. „Domnul a spus: Du-te şi stai pe 
munte în prezenţa lui Dumnezeu şi aşteaptă- 1 să treacă. Apoi un 
vânt puternic a frânt muntele în două şi a sfărâmat pietrele în faţa 
Domnului, dar Domnul nu era în vânt. După vânt a fost un cutremur, 
dar Domnul nu era în cutremur. După cutremur un foc, dar Domnul 
nu era în foc. Iar după foc a venit o şoaptă blândă". (Cartea întâi a 
Regilor, 19:11-12) Trebuie să reţinem faptul că Smith consideră 
povestea schimbării la faţă ca aparţinând „lumii magice". Teza sa îl 
propune pe Isus ca magician „printre alţi magicieni". Smith, aşadar, 
consideră transfigurarea un eveniment de ordin mistic şi hipnotic ce 
necesita linişte; vraja este în cele din urmă ruptă atunci când Petru îi 
vorbeşte. Tentativa lui Marcu de a folosi această poveste ca pe o 



confirmare a mesianismului lui Isus este, în viziunea lui Smith, o 
greşeală din partea evanghelistului. Totul demonstrează concepţia 
lui Marcu, şi anume că puterea lui Isus o depăşeşte pe cea a celorlalte 
două personaje. Aceasta nu este, bineînţeles, o afirmaţie nouă în 
cadrul hristo- logiei Noului Testament. Pavel afirmă explicit 
superioritatea lui Isus asupra lui Moise (Romani, 5:14, Corinteni 

I, 10:2), la fel ca autorul cărţii Evreilor (3:1-6). Cu alte cuvinte, 
Marcu pur şi simplu afirmă una dintre credinţele obişnuite ale 
creştinismului timpuriu — faptul că Isus este noul Moise promis în 
Deuteronom 18:15. Vezi şi Morna D. Hooker, „«What Doest Thou 
Here, Elijah?» A Look at St. Mark’s Account of the 
Transfiguration ", The Glory of Christ in the New Testament, ed. 
L.D. Hurst et al. (Oxford: Clarendon Press, 1987), 59-70. Hooker 
consideră foarte semnificativ faptul că evanghelia lui Marcu îl 
menţionează întâi pe llie, afirmând că Moise era cu el. 

Termenul „secret mesianic" este o traducere a cuvântului 
german Messiasgeheimnis şi este derivat din clasicul studiu al lui 
William Wrede, The Messianic Secret, tradus în limba engleză de 

J. C.G. Greig (Londra: Cambridge University Press, 1971). Teoriile 
despre taina mesianică pot fi împărţite în două mari şcoli de gândire: 
cei care consideră că secretul are la bază personajul istoric Isus şi 
cei care îl consideră o creaţie fie a evanghelistului, fie a comunităţii 
marciene timpurii. Wrede argumentează că secretul mesianic este 
un produs al comunităţii marciene şi o modificare ulterioară a 
evangheliei. El susţine că taina mesianică provine din dorinţa lui 
Marcu de a împăca noţiunea creştină primitivă potrivit căreia Isus a 
devenit mesia abia după înviere, cu cea care îl definea ca mesia pe 
tot parcursul vieţii şi misiunii sale. Problema cu teoria lui Wrede 
este că nicăieri în Marcu 16:1-8 (finalul original al Evangheliei lui 
Marcu) nu este sugerată o transformare a identităţii lui Isus mai 
departe de dispariţia sa inexplicabilă din mormânt. în orice caz, este 
dificil de explicat cum ar fi putut învierea, o noţiune străină 
aşteptărilor mesianice ale palestinienilor secolului 1, să dea naştere 
credinţei că Isus era mesia. Concluzia studiului lui Wrede era că: 
„Isus nu s-a prezentat niciodată ca un mesia" în timpul vieţii, o 
ipoteză interesantă şi probabil corectă. Printre cei care îl dezaprobă 
pe Wrede şi susţin că „secretul mesianic" este un concept provenit 
tocmai de la personajul istoric Isus se numără şi Oscar Cullman, 
Christology of the New Testament (Philadelphia: Westminster 
Press, 1963), 1 11-36 şi James D.G. Dunn, „The Messianic Secret in 



Mark", The Messianic Secret, ed. Christopher Tuckett 
(Philadelphia: Fortress Press, 1983), 116-36. Pentru mai multe 
informaţii generale despre secretul mesianic, vezi James L. Blevins, 
The Messianic Secret in Markan Research, 1901-1976 
(Washington, D.C.: University Press of America, 1981) şi Heikki 
Raisanen, The „Messianic Secret“ in Mark (Edinburgh: T&T 
Clark, 1990). Raisanen susţine în mod argumentat că majoritatea 
teoriilor despre „secretul mesianic" pornesc de la premisa că 
„punctul de vedere teologic asupra evangheliei lui Marcu s-ar baza 
pe o singură teologie a tainelor". El consideră, şi mulţi cercetători 
contemporani sunt de acord, că „secretul mesianic" poate fi înţeles 
doar atunci când conceptul tainei este „dezasamblat... în 
componente conectate între ele doar la nivel relativ"; Raisanen, 
Messianic Secret, 242-43. 

Pentru un scurt bilanţ al numeroaselor paradigme mesianice 
care au existat în Palestina secolului 1, vezi Craig Evans, „From 
Anointed Prophet to Anointed King: Probing Aspects of Jesus’ Self- 
Understanding", Jesus And His Contemporaries, 437-56. 

Deşi mulţi cercetători contemporani ar fi de acord cu mine că 
apelativul „Fiul Omului" provine de la Isus ca personaj istoric, 
trebuie ne întrebăm câte şi care dintre afirmaţiile referitoare la 
„Fiului Omului" sunt autentice. Marcu indică trei instanţe principale 
ale interpretării lui Isus ca deţinător al acestei titulaturi obscure. Mai 
întâi, este folosită în descrierea figurii viitoare care va sosi odată cu 
Judecata (Marcu, 8:38,13:26, 14:62). Apoi este folosită în contextul 
supliciului la care va fi expus Isus (Marcu, 8:31, 9:12,10:33). Şi, în 
final, mai există un număr de pasaje în care „Fiul Omului" este 
descris ca un conducător lumesc înzestrat cu autoritatea de a ierta 
păcate (Marcu, 2:10, 2:28). Dintre aceste trei categorii, a doua este 
cea mai prezentă la Marcu. Unii cercetători, inclusiv Hermann 
Samuel Reimarus, The Goal of Jesus and HisDisiples (Leiden, 
Olanda: Brill, 1970) acceptă doar istoricitatea citatelor non- 
eshatologice, aşa-numitele „vorbe din popor". Alţii, printre care şi 
Bamabas Lindars, Jesus Son ofMan (Londra: SPCK Publishing, 
1983) le consideră autentice doar pe cele care fac parte din „textele 
tradiţionale" (Q şi Marcu) şi care reproduc expresia de bază bar 
enasha (sunt nouă, în total) ca formulă de autointitulare. Şi totuşi, 
alţii consideră că singurele referiri autentice sunt cele apocaliptice: 
„Singurele pasaje autentice sunt cele în care expresia e folosită cu 
sensul apocaliptic pe care îl recunoaştem încă de la Daniel", scrie 
Albert Schweitzer, The Quest of the Historical Jesus (New York: 



Macmillan, 1906), 283. Şi evident, mai sunt şi alţi cercetători care 
resping validitatea tuturor citatelor legate de „Fiul Omului". Aceasta 
a fost, mai mult sau mai puţin, concluzia celebrului „Seminar despre 
Isus", susţinut de Robert W. Funk şi Roy W. Floover, The Five 
Gospels: The Search for theAuthentic Words ofjesus (New 
York: Polebridge Press, 1993). O analiză completă a dezbaterilor 
seculare privind subiectul ne este oferită de Delbert Burkett în 
esenţiala sa monografie The Son of Man Debate (New York: 
Cambridge University Press, 1999). Un comentariu interesant al lui 
Burkett este acela că gnosticii ar fi înţeles termenul „fiu“ cu sensul 
său propriu, crezând că Isus îşi afirmă relaţia filială cu gnosticul 
„eon“ sau zeul Anthropos (,,Om“). 

Geza Vermes demonstrează că titlul bar enasha nu este 
niciodată folosit în sursele aramaice; „The Son of Man Debate", 
Journal for the Study of the New Testament 1 (1978): 19-32. 
Trebuie menţionat că Vermes face parte dintre puţinii cercetători 
care consideră că expresia „Fiul Omului" este doar o perifrază ara- 
maică pentru „eu“ - un mod indirect şi omagial prin care vorbitorul 
se referă la el însuşi - ca atunci când Isus spune: „Vulpile au vizuini 
şi păsările cerului au cuiburi, dar Fiul Omului n-are [adică, eu nu 
am] unde-şi odihni [să-mi odihnesc] capul" (Matei, 8:20 I Luca, 
9:58). Vezi şi P. Maurice Casey, Son of Man: The Interpre- tation 
and Influenee of Daniel 7 (Londra: SPCK Publishing, 1979). Dar, 
după cum observă Burkett, problema principală cu teoria periffazei 
este că „expresia necesită un pronume demonstrativ («.acest [om]»), 
care în expresia din evanghelie lipseşte" — The Son of Man 
Debate, 96. Alţii consideră că, dimpotrivă, „Fiul Omului" nici 
măcar nu se referă la Isus, ci la altă figură pe care Isus o aştepta să 
îl urmeze. „Dar când va veni Fiul Omului în slava sa, cu toţi sfinţii 
îngeri, va sta pe scaunul de domnie al slavei sale" (Matei, 25:31). 
Printre susţinătorii proeminenţi ai teoriei că Isus se referea la un alt 
„fiu al omului", se numără şi lulius Wellhausen şi Rudolf Bultmann. 
Dar şi asta este improbabil, în contextul în care Isus foloseşte 
expresia pentru a se compara pe sine cu loan Botezătorul: „Căci a 
venit loan, nici mâncând, nici bând şi ei zic: «Are demon!» A venit 
Fiul Omului mâncând şi bând şi ei zic: «lată un om mâncăcios şi 
băutor de vin, un prieten al vameşilor şi al păcătoşilor!»" (Matei 
11:18-19 I Luca 7:33-34). Printre cei care consideră că „Fiul 
Omului" este o expresie aramaică însemnând „un om“ în general 
sau, în particular, „un om ca mine", îi menţionez pe Bamabas 
Lindars, Jesus Son ofMan, şi pe Reginald Fuller, „The Son of Man: 



A Reconsideration“, în The Living Texts: Essays in 
HonorofEmest W. Saunders, ed. Dennis E. Groh şi Robert Jewett 
(Lanham, Maryland: University Press of America, 1985), 207-17. 
Aceşti cercetători subliniază faptul că Dumnezeu i se adresează 
profetului Iezechiel cu formula ben adam, însemnând fiinţă 
omenească, dar putând să însemne şi fiinţă omenească ideală. Pentru 
lipsa unei definiţii unitare a termenului în rândul evreilor, vezi 
Norman Perrin, „Son of Man“, Interpreter’s Dic- tionary ofthe 
Bible (Nashville: Abingdon, 1976), 833-36, şi Adela Yarbro 
Collins, „The Influence of Daniel onthe New Testament", Daniel, 
ed. John J. Collins (Minneapolis: Fortress Press, 1993), 90-123. 

Deşi „cel precum fiul omului" nu este niciodată identificat ca 
fiind mesia, se pare că teologii evrei şi rabinii primului secol aşa îl 
interpretau. Este neclar, însă, dacă şi Isus îl vedea pe „cel precum 
fiul omului" la care se referea Daniel ca pe o figură mesianică. Nu 
toţi cercetătorii sunt de părere că Daniel se referă la un individ 
anume atunci când foloseşte expresia „fiul omului". Este posibil să 
fie o metaforă pentru Israel şi victoria sa asupra duşmanilor săi. 
Acelaşi lucru este valabil şi pentru Iezechiel, unde „fiul omului" nu 
trebuie neapărat să fie un individ pe nume Iezechiel, ci un 
reprezentant simbolic al omului ideal. De fapt, Maurice Casey crede 
că „fiul omului" prezent în Cartea lui Enoh nici nu este un individ 
anume, ci, pur şi simplu, un „om", în sens generic; vezi „The Use of 
the Term «Son of Man» in the Similitudes of Enoch", Journal for 
the Study of Judaism 7.1 (1976): 11-29. Nu contrazic această 
variantă, dar cred că există o diferenţă clară între sensul cu care este 
folosit termenul în, să zicem, leremia 5 1 :43 — „Cetăţile lui au ajuns 
un pustiu; un pământ fără apă şi pustiu, o ţară unde nimeni nu 
locuieşte şi pe unde niciun fiu al omului [ben adam] nu trece" — şi 
felul în care este folosit la Daniel 7:13 pentru a se referi la un 
personaj anume. 

Atât Enoh, cât şi Ezdra îl identifică în mod direct pe „fiul 
omului" cu mesia, însă în Ezdra 4, este numit de asemenea „fiul 
meu" de către Dumnezeu. „Căci fiul meu mesia va fi dezvăluit cu 
aceia care sunt cu el, şi aceia care vor rămâne se vor bucura vreme 
de patru sute de ani. Iar după se vor bucura vreme de patru sute de 
ani. Iar după aceşti ani, fiul meu Mesia va muri, şi toţi cei ce au 
suflare omenească" (Ezdra 4, 7:28-29). Cartea lui Ezdra, după cum 
ştim, a fost scrisă la sfârşitul primului secol, sau cel târziu la 
începutul celui de-al doilea, e.n. Totuşi, a avut loc o lungă dezbatere 



cu privire la datarea „Similitudinilor". întrucât nu s-a găsit niciun 
exemplar al „Similitudinilor" printre numeroasele exemplare din 
Enoh descoperite la Qumran, majoritatea cercetătorilor sunt 
convinşi că Ezdra 4 n-a fost scrisă decât la mult timp după 
distrugerea Templului, în 70 e.n. Vedeţi Matthew Black, The Book 
of Enoch or 1 Enoch: A New English Edition with Commentary 
and Textual Notes (Leiden, Olanda: Brill, 1985), precum şi David 
Suter, „Weighed in Balance: The Similitudes of Enoch in Recent 
Dis- cussion", Religious Studies Review 7 (1981): 217-21, şi J.C. 
Hindly, „Towards a Date for the Similitudes of Enoch: A Historical 
Approach", New Testament Studies 14 (1967-68): 551-65. Hindly 
oferă pentru “Similitudini” o dată situată între anii 1 15 şi 135 e.n., 
care după părerea mea este cam tardivă. De bine de rău, cea mai 
credibilă dată pe care o putem propune pentru „Similitudini" este 
cândva după distrugerea Ierusalimului, în 70 e.n., dar înainte de 
redactarea Evangheliei lui Matei, în jurul anului 90 e.n. 

Pentru alte paralele între „fiul omului" la Enoh şi „fiul omului" 
în textul evanghelic specific lui Matei, vezi Burkett, The Son of 
Man Debate, 78 şi John J. Collins, „The Heavenly Representative: 
The «Son of Man» in the Similitudes of Enoch", în Ideal Figures 
in Ancient Iudaism: Profiles and Paradigms, ed. John J. Collins 
şi George Nickelsburg (Chico, California: Scholars Press, 1980), 
111-33. Pentru „fiul omului" ca fiinţă cerească preexistentă în a 
patra evanghelie, vezi Delbert Burkett, The Son of the Man in the 
Gospel of John (Sheffield, Marea Britanie: Sheffield Academic 
Press, 1991) şi R.G. Hamerton- Kelly, Pre-Existence, Wisdom and 
the Son of Man (Cambridge: Cambridge University Press, 1973). 
Trebuie să reţinem că nici la Enoh, nici în Ezdra 4, termenul de „fiul 
omului" nu este folosit ca titlu şi, cu atât mai puţin, în felul folosit 
de Isus. 

Aflat în faţa lui Caiafa, Isus citează din Daniel 7:13 şi din 
Psaltire 110:1. „Zis-a Domnul Domnului meu: «Stai de-a dreapta 
mea, până ce voi pune pe vrăjmaşii tăi aşternut picioarelor tale»“. 
La prima vedere, includerea lui Daniel 7:13 şi a Psalmului 1 10:1 în 
replica lui Isus către arhiereu ar putea părea forţată — însă, conform 
lui T.F. Glasson, Isus face o legătură foarte firească. Glasson 
notează că, în Daniel, venirea Fiului Omului „încercuit de norii 
cerurilor" simbolizează stabilirea împărăţiei Cerurilor pe Pământ. 
Astfel, odată ce Isus a fost ridicat la rang de „mână dreaptă a lui 
Dumnezeu", împărăţia pe care a descris-o în 1:15 va deveni „noua 



comunitate a sfinţilor". Pentru Glasson, referirea la Psalmi 
demonstrează exaltarea personală a lui Isus, în timp ce referirea la 
Daniel indică instaurarea împărăţiei Cerurilor pe Pământ — un 
eveniment ce va avea loc odată cu moartea şi învierea sa. Această 
teorie se potriveşte cu cele trei interpretări pe care le oferă Isus 
despre „Fiul Omului". Cu alte cuvinte, Glasson consideră că acesta 
este momentul în care cele două titluri, mesia şi Fiul Omului, ajung 
să se întâlnească şi să îl reprezinte pe Isus. Vezi Thomas Francis 
Glasson, „Reply to Caiaphas (Mark 14:62)“ din New Testament 
Studies 7 (1960): 88-93. Mary Ann L. Bevis observă paralelele 
dintre povestea întâlnirii dintre Isus şi Caiafa şi mărturia precedentă 
făcută de Petru. Ambele scene încep cu întrebări asupra identităţii 
lui Isus (8:27,14:60) şi ambele se încheie cu un discurs despre Fiul 
Omului. Mai mult, în ambele cazuri, Isus este blamat pentru 
reinterpretarea titlului mesianic (8:32-33, 14:63-65); vezi Mary Ann 
L. Beavis, „The Trial Before the Sanhedrin (Mark 14:53-65): 
Reader Response and Greco-Roman Readers", CatholicBiblica! 
Quarterly 49 (1987): 581-96. 



Capitolul 12: Nu avem împărat decât numai pe 
Cezarul 


Oricât ar fi de tentant să etichetăm trădarea lui luda Isca- 
rioteanul ca pe o simplă înfloritură narativă, atestarea gestului său 
de către toate patru evangheliile - deşi fiecare îi atribuie propria 
motivaţie a trădării - ne împiedică să facem acest lucru. 

Marcu şi Matei afirmă în mod clar că „mulţimea" a fost trimisă 
din ordinul direct al Sanhedrinului, iar Luca adaugă prezenţa 
căpeteniilor Templului în momentul arestării pentru a-şi întări 
punctul de vedere. Numai Evanghelia lui Ioan indică prezenţa 
trupelor romane în momentul arestării. Acest lucru e foarte puţin 
probabil, din moment ce niciun soldat roman nu ar aresta un 
infractor pentru a- 1 duce Sanhedrinului, cu excepţia cazului în care 
i-ar fi fost ordonat de către prefect şi nu există niciun indiciu că Pilat 
s-ar fi implicat în situaţia lui Isus înainte ca acesta să-i fie adus în 
audienţă. Deşi Marcu sugerează că cel care a scos sabia era „unul 
din cei ce stăteau lângă el“ (Marcu 14:47), restul evangheliilor îl 
identifică în mod clar pe cel care a tăiat urechea unui servitor al 
Templului ca fiind ucenic. De fapt, loan spune că ucenicul mânuitor 
de sabie ar fi fost chiar Simon Petru (Ioan 18:8-11). Stinghereala lui 
Luca faţă de ideea că Isus s-ar fi opus arestării este ameliorată de 
insistenţa cu care povesteşte că acesta ar fi stopat confruntarea şi 
chiar ar fi vindecat urechea servitorului înainte să fie escortat de 
către gărzi (Luca 22:49-53). Cu toate acestea, Luca este cel care ne 
informează că Isus le-ar fi cerut ucenicilor săi să aducă două săbii 
la Ghetsimani (Luca 22:35-38). 

Despre Eusebius, vezi Pamphili Eusebius, Ecclesiastical 
History. III.3, citat în George R. Edwards, Jesus and the Politics 
of Violence (New York: Harper and Row, 1972), 31. Relatarea lui 
Eusebius a fost criticată de câţiva cercetători contemporani, printre 
care şi L. Michael White în From Jesus to Christianity (New York: 
HarperOne, 2004), 230. 

Raymond Brown argumentează în favoarea unei serii de 
naraţiuni pre-evanghelice, descriind zilele patimilor în lucrarea sa 
enciclopedică The Death of the Messiah (New York: Doubleday, 
1994), 53-93. Lui Brown i se opune aşa-numita Şcoală Perrin, care 



respinge ideea unor naraţiuni pre-marriene ale zilelor patimilor, 
susţinând că întreaga cronologie a evenimentelor (proces şi 
crucificare) a fost conturată iniţial de Marcu şi preluată de celelalte 
evanghelii canonice, inclusiv de Ioan. Vezi The Passion in Mark: 
Studies on Mark 14-16, ed. W.H. Kelber (Philadelphia: Fortress 
Press, 1976). 

Pentru practicarea crucificării de către evrei, vezi Emst 
Bammel, „Crucifixion as a Punishment in PalestineThe Trial of 
Jesus, ed. Emst Bammel (Naperville, Illinois: Alee R. Allenson, 
1970), 162-65. Josef Blinzler menţionează că în epoca ocupaţiei 
romane se instalase o anumită standardizare a procesului de 
crucificare, mai ales în ceea ce priveşte prinderea în cuie a mâinilor 
şi a picioarelor pe bârna de lemn. De obicei, procesiunea începea cu 

0 biciuire şi, cel puţin la romani, se obişnuia ca osân- ditul să-şi care 
singur crucea până la locul execuţiei. Vezi Blinzler, The Trial of 
Jesus (Westminster, Maiyland: Newman Press, 1959). 

losephus notează că evreii care au încercat să evadeze din 
Ierusalim în timpul asediului lui Titus au fost mai întâi executaţi şi 
abia pe urmă crucificaţi: „Războiul iudeilor", 5. 449-51. Martin 
Hengel scrie că, deşi crucificarea era o pedeapsă rezervată 
cetăţenilor ne -romani, au existat şi excepţii, mai ales pentru cei ale 
căror infracţiuni erau considerate acte de trădare. Cu alte cuvinte, a- 

1 acorda unui cetăţean „pedeapsa unui sclav" însemna că 
infracţiunea sa era atât de gravă, încât îi anula cetăţenia romană. 
Vezi Hengel, Crucifixion in the Ancient World and the Folly of 
the Message of the Cross (Philadelphia: Fortress Press, 1977) 39- 
45. Citatul din Cicero apare în Hengel, 37. Vezi şi J.W. Hewitt, „The 
Use of Nails in the Crucifixion", Harvard Theological Review 25 
(1932): 29-45. 

Legat de apariţia lui Isus în faţa lui Caiafa, aşa cum este 
descrisă în evanghelii. Matei şi Marcu spun că Isus a fost adus în 
curtea (aule) arhiereului şi nu în faţa Sanhedrinului. Spre deosebire 
de Marcu, Matei îl identifică pe arhiereu ca fiind Caiafa. Ioan susţine 
că Isus a fost iniţial adus în faţa fostului arhiereu Ana, înainte ca 
acesta să-l trimită ginerelui său şi actualului arhiereu Caiafa. Merită 
menţionat că Marcu susţine că afirmaţia cum că Isus va dărâma 
Templul şi va construi altul fără ziduri este falsă, deşi Matei, Luca, 
Faptele Sfinţilor Apostoli şi Ioan arată că tocmai asta anunţa Isus că 
va face (Matei, 26:59-61; Faptele Sfinţilor Apostoli, 6:13-14; Ioan, 
2:19). De fapt, o versiune a aceleiaşi declaraţii poate fi întâlnită şi în 
Evanghelia după Toma: „Voi distruge această casă şi nimeni nu va 



putea s-o mai ridice". 

Marcu pune ameninţarea lui Isus în gura celor care îl batjocoresc în 
timpul răstignirii. Dacă afirmaţia este falsă, aşa cum sugerează 
Marcu, de unde ar fi auzit-o aceştia? De la întrunirea secretă a 
Sanhedrinului? Puţin probabil. Drept vorbind, asemenea afirmaţii 
par fundamentale pentru hristologia bisericii de după anul 70 e.n., 
care vedea comunitatea creştină ca fiind „Templul fără ziduri". E de 
la sine înţeles că, oricare ar fi fost cuvintele folosite de Isus, acesta 
a ameninţat Templul într-un fel sau altul. Acelaşi lucru e atestat şi 
la Marcu: „Vezi tu aceste clădiri mari? Nu va rămâne aici piatră pe 
piatră care să nu fie dărâmată" (Marcu, 13:2). Pentru mai multe 
informaţii despre ameninţările aduse de Isus Templului, vezi 
Richard Horsley, Jesus and the Spiral of Violence, 292-96. Ţinând 
cont de aceste argumente, încercarea disperată a lui Marcu de a 
demonstra că Isus a fost judecat pe nedrept devine ridicolă. 

Raymond Brown enumeră douăzeci şi şapte de discrepanţe 
între procesul lui Isus la Sanhedrin şi procedura rabinică de mai 
târziu; Death of the Messiah, 358-59. D.R. Catchpole examinează 
argumentele împotriva istoricităţii procesului în „The Historicity of 
the Sanhedrin Trial", Trial of Jesus, 47-65. Procesele nocturne erau 
cel puţin neobişnuite, aşa cum se demonstrează şi în Faptele 
Sfinţilor Apostoli, 4:3-5, în care Petru şi loan sunt arestaţi pe timp 
de noapte, dar trebuie să aştepte până dimineaţă pentru a fi judecaţi 
de către Sanhedrin. Luca, autorul acestui pasaj din Faptele Sfinţilor 
Apostoli, încearcă să rezolve încurcătura colegilor săi evanghelişti 
explicând că au fost două înfăţişări înaintea Sanhedrinului: una în 
noaptea arestării lui Isus şi alta „în timpul zilei". în Faptele Sfinţilor 
Apostoli 12:1-4, Petru este arestat în timpul Paştelui, dar nu este 
adus în faţa oamenilor pentru a fi judecat decât după festivitate, deşi 
Solomon Zeitlin se opune ideii că Sanhedrinul nu s-ar fi putut reuni 
în seara Sabatului; Zeitlin, Who Crucified Jesus? (New York: 
Bloch, 1964). Aici am putea opta pentru cronologia lui loan, în care 
Sanhedrinul s-a întrunit cu câteva zile înaintea arestării lui Isus, însă 
ţinând cont că la loan devastarea Templului şi intrarea triumfătoare 
în Ierusalim fac parte dintre primele acţiuni ale misionariatului său, 
deşi toţi cercetătorii sunt de acord că aceasta a fost principala cauză 
a arestării sale, logica lui loan nu se susţine. 

Pentru mai multe informaţii despre dreptul evreilor sub 
ocupaţie romană de a condamna infractori la moarte, vezi Death of 
the Messiah, de Raymond Brown, voi. I, 331-48. Concluzia lui 
Catchpole asupra acestui subiect este cea corectă, în opinia mea: 



„Evreii puteau judeca [un caz de pedeapsă capitală], dar nu puteau 
executa". Vezi „The Historicity of the Sanhedrin Trial", The Trial 
ofjesus, 63. G.W.H. Lampe sugerează că un docume'nt oficial al 
„procesului" lui Isus în faţa lui Pilat ar fi trebuit să existe, având în 
vedere starea de conservare a altor documente similare implicând 
martiri creştini. Aparent, câţiva scriitori creştini menţionează 
existenţa unor Acta Pilati în secolele al Il-lea şi al 111-lea, însă, chiar 
dacă acest lucru ar fi fost adevărat (şi probabil nu este), nu avem 
vreun motiv să credem că un astfel de document ar fi altceva decât 
o altă polemică hristologică. Vezi G.W.H. Lampe, „The Trial of 
Jesus in the Acta Pilati", Jesus and the Politics ofHisDay, 173-82. 

Plutarh scrie că „fiecare infractor trimis la execuţie îşi cară 
singur crucea". 



PARTEA A III-A 

Prolog: Şi Cuvântul S-a făcut trup 


Dovada că Ştefan era un evreu din diaspora stă în faptul că este 
desemnat ca liderul „Celor Şapte", adică „Eleniştii", care au intrat în 
conflict cu Ebraicii, după cum aflăm din Faptele Sfinţilor Apostoli 
6 (vezi mai jos, pentru mai multe informaţii despre Elenişti). Cei 
care l-au executat pe Ştefan erau oameni liberi, ei înşişi Elenişti, însă 
recent imigraţi în Ierusalim şi afiliaţi cu conducerea iudaică locală. 
Vezi Marie-filoise Rosenblatt, Paul the Accused (College viile, 
Minnesota: Liturgical Press, 1995), 24. 

Cele mai timpurii dovezi ale credinţei în învierea morţilor pot 
fi găsite în tradiţiile ugaritice şi iraniene. Scripturile zoroastrice, mai 
ales Gatha, reprezintă cel mai vechi şi, probabil, cel mai bine 
dezvoltat concept de înviere a individului, atunci când descriu morţii 
„ridicându-se în trupurile lor la sfârşitul lumii" (Yasna 54). Egiptenii 
credeau că faraonii vor învia, însă nu puteau accepta învierea 
maselor. 

Stanley Porter descoperă exemple de înviere individuală în 
religiile greceşti şi romane, dar susţine că sunt puţine dovezi care să 
susţină concepţia învierii fizice în mentalitatea evreiască. Vezi 
Stanley E. Porter, Michael A. Hayes şi David Tombs, Resurrection 
(Sheffîeld, Marea Britanie: Sheffield Academic Press, 1999). Jon 
Douglas Levenson îl contrazice pe Porter, argumentând că învierea 
trupului este împământenită în Biblia Ebraică şi nu aparţine, aşa cum 
s-a speculat, exclusiv perioadei celui de-al doilea Templu sau 
literaturii apocaliptice de după 70 e.n; Resurrection and the 
Restoration of Israel (New Haven: Yale Univcrsity Press, 2006). 
Levenson susţine că, după distrugerea Ierusalimului, a devenit tot 
mai populară credinţa în rândurile rabinilor că răzbunarea lui Israel 
putea fi atinsă doar prin învierea în came şi oase a morţilor. Dar până 
şi el recunoaşte că marea majoritate a tradiţiilor legate de înviere nu 
se referă la învierea fizică, ci la restaurarea naţională. Cu alte 
cuvinte, este vorba despre o înviere metaforică a poporului evreu ca 
întreg, nu despre învierea propriu-zisă a muritorilor care au decedat 
şi se vor întoarce în came şi oase. Charlesworth observă că, dacă 
prin „înviere" înţelegem „ridicarea corpului şi sufletului după 
moarte de către Dumnezeu (cu sensul propriu) către o viaţă nouă şi 



eternă (şi nu o întoarcere la existenţa muritoare)", atunci nu există 
decât un singur pasaj în toată Biblia Evreiască care să se încadreze 
în această categorie — Daniel 12:2-3: „Şi mulţi dintre cei care dorm 
în ţărâna pământului se vor scula, unii la viaţă veşnică, iar alţii spre 
ocară şi ruşine veşnică". Celelalte pasaje care au fost interpretate ca 
referindu-se la învierea morţilor cedează în faţa unei analize mai 
aprofundate. De exemplu, în Iezechiel 37 — „Aşa grăieşte Domnul 
Dumnezeu oaselor acestora: «lată, Eu voi face să intre în voi duh şi 
veţi învia...»" — se specifică faptul că „oasele" reprezintă „Casa lui 
Israel". Psalmul 30, în care David îi mulţumeşte lui Dumnezeu că 1- 
a salvat din Sheol (lumea de apoi la iudei), „Doamne, din împărăţia 
morţii ai scos sufletul meu şi m-ai ţinut cu viaţă printre cei ce se 
coboară în mormânt", se referă în mod evident la vindecarea unei 
boli şi nu la învierea din morţi. Acelaşi lucru este valabil şi în 
povestea învierii săvârşite de către llie (1 Regi 17:17-24), sau chiar 
în cea a învierii lui Lazăr de către Isus (loan 11:1-46). Ambele se 
încadrează în categoria pildelor despre vindecări, nu despre învieri, 
presupunându-se că persoana „înviată" va muri din nou. 
Charlesworth găseşte însă dovezi ale unor credinţe în învierea 
morţilor în Manuscrisele de la Marea Moartă, mai ales în 
pergamentul numit „Despre înviere" (4Q521), care susţine că 
Dumnezeu, prin mesia, va readuce morţii la viaţă, în mod interesant, 
această formulă se potriveşte cu convingerea lui Pavel că aceia care 
vor crede în învierea Domnului vor învia la rândul lor: „şi întâi vor 
învia cei morţi întru Hristos" (Tesalo- niceni 1,4: 15-17). Vezi James 
H. Charlesworth et al, Resurrection: The Origin and Future of a 
Biblical Doctrine (Londra: T&T Clark, 2006). Acele manuscrise 
care sugerează o înviere a Dreptului învăţător din Qurnran nu se 
referă la o înviere fizică a trupului, ci la cea metaforică a unui popor 
care a fost văduvit de Templu. Tot o formă de înviere întâlnim şi în 
„Apocrife" - de exemplu, în Cartea întâi a lui Enoh, 22-27, sau în 
Macabei 2,14, în care Razis îşi smulge măruntaiele, iar Dumnezeu i 
le pune la loc. De asemenea, „Testamentul lui luda" sugerează că 
Avraam, Isaac şi Iacob vor renaşte la un moment dat (25 : 1 ). Privitor 
la conceptul învierii prezent în Mishna, Charlesworth observă că 
aceste pasaje sunt prea recente (mai târziu de secolul al 11-lea e.n.) 
pentru a servi drept exemplu credinţelor evreieşti dinainte de anul 
70 e.n., deşi recunoaşte că este posibil ca „tradiţia din Mishna 
Sanhedrin să definească anumite convingeri ale fariseilor dinaintea 
anilor 70 e.n.“. 

Rudolf Bultmann găseşte dovezi ale concepţiei despre moartea 



şi învierea fiului unei zeităţi în aşa-numitele religii de mistere ale 
Romei. El afirmă că „gnosticismul, mai presus de toate, recunoaşte 
că Fiul lui Dumnezeu poate deveni om — omul care să-i mântuiască 
şi pe ceilalţi". Vezi Essays: Philosophical and Theological (New 
York: Macmillan, 1995), 279. Eu susţin concluziile lui Martin 
Hengel, potrivit cărora valul de interes pentru „misterele" Imperiului 
Roman şi sinteza cu iudaismul şi proto-creştinismul care au rezultat 
nu au avut loc până în secolul al 11-lea. Cu alte cuvinte, misterele au 
fost cele influenţate de concepţia despre zeitatea care moare şi 
renaşte a creştinismului şi nu invers. Vezi Martin Hengel, The Son 
ofGod (Eugene, Oregon: Wipf and Stock, 1976) 25-41. 

Alte texte reprezentative pentru studiul istoric şi cultural al 
învierii în lumea antică includ The Resurrection: History and 
Myth (New York: Doubleday, 2008), autor Geza Vermes şi The 
Resurrection of the Son of God (Minneapolis: Fortress Press, 
2003) al lui N.T. Wright. 

Nu încape nicio îndoială că Psalmul 1 6 este autoreferenţial, din 
moment ce la început se foloseşte persoana întâi, singular: „Auzi, 
Doamne, dreptatea mea, ia aminte cererea mea, ascultă rugăciunea 
mea, din buze fără de viclenie". Cuvântul ebraic folosit aici pentru 
„dumnezeiesc" este chasid. Pentru mine e de la sine înţeles că, 
atunci când David se autodescrie ca fiind „dumnezeiesc", o face din 
smerenie şi nu pentru a se zeifica în vreun fel pe sine (ceea ce ar fi 
fost inimaginabil) sau altă figură davidiană viitoare. Bineînţeles, 
Luca trebuie să fi folosit varianta din Septuaginta a Psalmului 16:8- 
1 1 , care traduce cuvântul chasid prin termenul grecesc hosion, 
însemnând „cel sfânt" — care, ţinând cont de contextul şi sensul 
psalmului, ar trebui să fie sinonim cu „dumnezeiesc". Este un efort 
de imaginaţie să considerăm că acest psalm se referă la mesia, dar 
să-l interpretăm ca pe o profeţie a morţii şi învierii lui Isus ar fi de- 
a dreptul absurd. 

Pledoaria de apărare a lui Ştefan din Faptele Sfinţilor Apostoli 
este în mod cert contribuţia lui Luca, scrisă la aproape şase decenii 
după moartea lui Ştefan. însă merită o cercetare mai atentă, ţinând 
cont că şi Luca era un evreu din diaspora — un sirian convertit, 
vorbitor de limbă greacă din oraşul Antiohia — , iar percepţia sa 
despre identitatea lui Isus ar fi trebuit să fie destul de apropiată de 
cea a lui Ştefan. 

Una dintre erorile cele mai flagrante din relatarea neglijentă a 
lui Ştefan este afirmaţia că Avraam ar fi cumpărat mormântul pentru 
îngroparea nepotului său, lacob, în timp ce Biblia spune că lacob a 



fost cel care a cumpărat mormântul (Geneza 33:19), deşi el a fost 
înmormântat împreună cu Avraam la Hebron (Geneza, 50:13). 
Ştefan susţine că Moise a văzut rugul aprins pe Muntele Sinai, când 
de fapt acesta i-a apărut pe Muntele Horeb — care, în ciuda câtorva 
argumente contradictorii, nu erau unul şi acelaşi lucru (Exodul, 3:1). 
în continuare, afirmă că Moise a primit legile de la un înger, când de 
fapt acesta le-a primit direct de la Dumnezeu. Bineînţeles, e posibil 
ca Luca să fi fost influenţat de tradiţia jubileană, care susţinea că 
Moise ar fi preluat legile de la „îngerul Prezenţei". în „Jubileuri" 
45.15-16 scrie: „Şi Israel şi-a binecuvântat copiii înainte de a muri 
şi le-a vorbit despre toate câte se vor abate asupra lor pe pământul 
Egiptului; şi le-a spus ce li se va întâmpla în ultimele zile şi i-a 
binecuvântat şi i-a dat lui losif două bucăţi de pământ. Şi a fost 
înmormântat alături de bătrânii lui, în peştera din Canaan, aproape 
de tatăl său, Avraam (...) Şi i-a lăsattoate cărţile lui şi ale strămoşilor 
săi fiului său, Levi, pentru a le păstra şi a le înnoi pentru urmaşii săi 
până în ziua de azi". în mod interesant, „Jubileurile" sugerează şi că 
Tora ar fi fost scrisă de către Moise, care este cel mai vechi martor 
al tradiţiei autorităţii mozaice asupra Torei. 

Pentru mai multe informaţii despre semnificaţia frazei „mâna 
dreaptă a Domnului", vezi Eerdmans Dietionary of the Bible 
(Cambridge: Eerdmans, 2000), autor David Noel Freedman et al. 
Conform lui Freedman, inelul cu pecete era purtat pe mâna dreaptă 
(Ieremia, 22:24); fiul cel mare primea binecuvântarea prin mâna 
dreaptă (Geneza, 48: 14,17); poziţia de onoare era de-a dreapta cuiva 
(Psalmi, 110:1); şi tot prin intermediul mâinii drepte, Dumnezeu 
poate aduce izbăvire (Exodul, 15:6), victorie (Psalmi, 20:6) sau 
curaj (Isaia, 62:8). Remarcile lui Toma din Aquino sunt din Summa 
Theologica, întrebarea numărul 58. 



Capitolul 13: Şi dacă Hristos n-a înviat 


In realitate erau două cortine -perdele (deşi unii spun că ar fi fost 
chiar trei) care separau Sfânta Sfintelor de restul Templului: o 
cortină (perdea) exterioară, care atârna la intrarea în sanctuarul 
interior şi o cortină (perdea) interioară chiar în cadrul sanctuarului, 
care separa hekal-ul sau poarta, de încăperea dinăuntru, unde locuia 
spiritul lui Dumnezeu. Este irelevant la care cortină (perdea) se 
referă evangheliile, din moment ce povestea este legendă, deşi 
trebuie să menţionăm că doar cortina (perdeaua) exterioară ar fi fost 
vizibilă altcuiva în afara arhiereului. Vezi Daniel Gurtner, Tom 
Veil: Matthew’s Exposition of the Death of Jesus (Cambridge: 
Cambridge University Press, 2007). 

Deşi Noul Testament şi alte documente istorice dovedesc în 
mod clar că ucenicii lui Isus au rămas în Ierusalim după crucificarea 
lui, merită amintit că în Evanghelia lui Matei, după ce învie, Isus le 
spune ucenicilor săi că se vor reîntâlni în Galileea (Matei, 28:7). 

Oscar Cullman, The State in the New Testament (New York: 
Charles Scribner’s Sons, 1956); The Christology of the New 
Testament (Philadelphia: Westminster Press, 1959); John Gager, 
Kingdom and Community: The Social World of the Early 
Christians (Englewood Cliffs, New Jersey: Prentice Hali, 1975), şi 
Martin Dibelius, Studies in the Acts of the Apostles (New York: 
Charles Scribner’s Sons, 1956) au demonstrat cu toţii că primii 
susţinători ai lui Isus nu au avut succes în a atrage prea mulţi 
ierusalemiţi în mişcarea lor. Gager observă în mod corect că, în 
general, „primii convertiţi nu proveneau din sectoarele de bază ale 
societăţii iudaice" (26). Dibelius sugerează că pentru comunitatea 
rămasă în Ierusalim nu era prioritar să răspândească mesajul mai 
departe de zidurile oraşului, ci să ducă o viaţă liniştită de meditaţie 
în timp ce aşteptau a doua venire a lui Isus. 

Gager explică succesul mişcării iniţiale a lui Isus, în ciuda 
contradicţiilor doctrinare, bazându-se pe un fascinant studiu 
sociologic condus de L. Festinger, H.W. Riecken şi S. Schachter, 
numit When Prophecy Fails: A Social and Psychological Study 
of a Modem Group That Predicted the Destruction of the World 
(New York: Harper and Row, 1956), care, în cuvintele lui Gager, 
demonstrează că „în anumite condiţii, o comunitate religioasă ale 



cărei convingeri fundamentale sunt contrazise de evenimentele din 
jur, nu va sucomba şi nu se va destrăma neapărat. în schimb, ar putea 
demara acţiuni misionare ca răspuns al disonanţei cognitive, 
demontarea unei convingeri importante provocând o stare de 
îndoială şi agitaţie" (39). Aşa cum spune şi Festinger în studiul său 
ulterior, A Theory of Cognitive Dissonanee (Stanford: Stanford 
University Press, 1957): „Prezenţa disonanţei cognitive creează 
nevoia de a reduce sau a elimina sursa disonanţei. Puterea acestei 
presiuni de a reduce disonanţa este o funcţie a magnitudinii 
disonanţei" (18). 

Există puncte de vedere foarte diferite cu privire la ceea ce 
însemna a fi „Elenist". Putea să fi însemnat că aceştia erau păgâni 
convertiţi la creştinism, aşa cum pledează Walter Bauer în 
Orthodoxy and Heresy in Earliest Christianity (Mifflintown, 
Pennsylvania: Sigler Press, 1971). H.J. Cadbury este de acord cu 
Bauer. El consideră că Eleniştii erau creştini ne -evrei ce ar fi 
provenit din Galileea sau alte regiuni populate de ne-evrei şi care nu 
erau neapărat prea ataşaţi de Legea Mozaică. Vezi capitolul „The 
Hellenists", din The Beginnings of Christianity, voi I., ed. K. Lake 
şi H.J. Cadbury (Londra: Macmillan, 1933), 59-74. Cu toate astea, 
e mult mai probabil ca termenul de „Elenist" să se refere la evrei 
vorbitori de greacă din diaspora, aşa cum demonstrează Martin 
Hengel în Between Jesus and Paul (Eugene, Oregon: Wipf and 
Stock, 1983). Marcel Simon este de acord cu Hengel, deşi el 
consideră (spre deosebire de Hengel) că termenul ar fi avut cono- 
taţii peiorative printre evreii din Iudeea din cauza metropolelor 
apărute. Simon notează că „Elenismul" se află pe lista ereziilor lui 
Iustin Martirul în Trypho (80.4). Vezi St. Stephen and the 
Hellenists in the Primitive Church (New York: Longmans, 1958). 

Că „Cei Şapte" erau lideri ai unei comunităţi independente la 
începuturile bisericii o atestă activitatea lor de predicatori, vin- 
decători şi făcători de miracole. Nu sunt simpli servitori, a căror 
responsabilitate principală este distribuţia mâncării, aşa cum 
sugerează Luca în Faptele Sfinţilor Apostoli, 6: 1 -6. 

Hengel scrie că „porţiunea comunităţii vorbitoare de ara- maică 
a fost aproape neafectată" de persecuţia Eleniştilor şi notează că, 
ţinând cont că evreii convertiţi au rămas în Ierusalim cel mai 
devreme până la izbucnirea războiului din 66 e.n., trebuie să fi ajuns 
la un mod de convieţuire cu autorităţile clericale. „în Palestina 
iudaică, numai o comunitate care să respecte legea ar fi putut 



supravieţui pe termen lung", conchide el; Between Jesus and Paul, 
55-56. 

Alt motiv care să confirme că mişcarea iniţiată de Isus s-a 
adresat exclusiv evreilor în anii de după crucificare este că una din 
primele acţiuni întreprinse de apostoli după moartea lui Isus a fost 
înlocuirea lui luda Iscarioteanul cu Matei (Faptele Sfinţilor 
Apostoli, 1:21-26). Asta poate indica faptul că ideea reconstituirii 
triburilor lui Israel era cât se poate de vie imediat după crucificare. 
Este adevărat, una dintre primele întrebări pe care apostolii i-au 
adresat-o lui Isus după înviere a fost dacă intenţionează să „rein- 
staureze regatul lui Israel“. Cu alte cuvinte, dacă va îndeplini funcţia 
mesianică pe care nu a reuşit să o ducă până la capăt în timpul vieţii. 
Isus evită un răspuns concret, spunându-le că „nu este treaba voastră 
să ştiţi timpurile sau perioadele; pe acestea Tatăl le-a pus sub 
stăpânirea sa [să le facă]“ (Faptele Sfinţilor Apostoli, 1:7). 



Capitolul 14: Nu sunt eu apostol? 


Dintre epistolele din Noul Testament asociate cu Pavel, numai 
şapte îi pot fi atribuite cu încredere: Tesaloniceni 1, Galateni, 
Corinteni 1 şi 2, Romani, Filipeni şi Filimon. Epistolele atribuite lui 
Pavel, dar care probabil nu au fost scrise de el, includ Coloseni, 
Efeseni, Tesaloniceni 2, Timotei 1 şi 2, şi Tit. 

Data convertirii lui Pavel ridică şi ea semne de întrebare. 
Confuzia provine din afirmaţia lui Pavel în Galateni 2:1 că a mers la 
Consiliul Apostolic din Ierusalim „după paisprezece ani“. 
Presupunând că acest consiliu a fost ţinut undeva în jurul anului 50 
e.n., aceasta ar - plasa convertirea lui Pavel în anul 36 sau 37 e.n. Este 
data pe care o propune şi James Tabor în Paul and Jesus (New 
York: Simon and Schuster, 2012). Cu toate astea, unii cercetători 
consideră că sunt „paisprezece ani“ împliniţi de la întâlnirea sa 
iniţială cu apostolii — care, susţine el, a avut loc la trei ani după 
convertire, ceea ce ar plasa-o mai aproape de anul 33 e.n., o dată 
susţinută de Martin Hengel în Between Jesus and Paul, 3 1 . Adolf 
Hamack, în The Mission and Expansion of Christianity in the 
First Three Centuries (New York: Harper and Row, 1972), 
calculează că Pavel ar fi fost convertit la creştinism la optsprezece 
luni după moartea lui Isus, dar eu consider această dată mult prea 
timpurie pentru botezul lui. Sunt de acord cu Tabor şi cu ceilalţi, 
fiind de părere că acest lucru trebuie să fi avut loc undeva în jurul 
anilor 36 sau 37 e.n., cu paisprezece ani înaintea Consiliului 
Apostolic. 

Faptul că rândurile scrise de Pavel Galatenilor privind „aşa- 
zişii stâlpi ai bisericii" le-au fost adresate în mod direct apostolilor 
instalaţi în Ierusalim şi nu unor evrei creştini anonimi cu care să fi 
intrat în conflict este demonstrat de către Gerd Ludemann în lucrarea 
sa fundamentală Paul: The Founder of Christianity (New York: 
Prometheus Books, 2002), mai ales paginile 69 şi 120 şi în cea scrisă 
împreună cu M. Eugene Boring, Opposition to Paul in Jewish 
Christianity (Minneapolis: Fortress Press, 1989). De asemenea, 
vezi Tabor, Paul and Jesus, 19 şi J.D.G. Dunn, „Echoes of the Intra- 
Jewish Polemic in Paul’s Letter to the Galatians", din Journal of 
Biblical Literature 112/3 (1993): 459-77. 



Recent a avut loc o dezbatere legată de rolul jucat de Pavel în 
crearea a ceea ce numim astăzi creştinism, în care un număr de 
cercetători contemporani au venit în apărarea lui Pavel, por- 
tretizându-1 ca pe un evreu devotat care a rămas loial moştenirii 
culturale iudaice, precum şi legilor şi obiceiurilor lui Moise, dar care 
considera că misiunea sa era să adapteze iudaismul mesianic unui 
public păgân. Imaginea tradiţională a lui Pavel printre cercetătorii 
creştinismului este rezumată cel mai bine de către Rudolf Bultmann 
în Faith and Understanding (Londra, SCM Press, 1969), care a 
descris doctrina lui Pavel ca fiind „practic o religie cu totul nouă, în 
contrast cu creştinismul palestinian". Printre cercetătorii care sunt 
de acord în mai mare sau mai mică măsură cu Bultmann se numără 
Adolf Hamac k, What is Christianity? (New York: G.P. Putnam’s 
Sons, 1902); HJ. Schoeps, Paul: The Theology of the Apostle in 
the Light of Jewish History (Philadelphia: Westminster Press, 
1961); şi Gerd Ludemann, Paul: The Founder of Christianity, şi 
profesoara mea, Marie-filoise Rosenblatt, cu Paul theAccused 
(Collegeville, Minnesota: Liturgical Press, 1995). 

Până la urmă, există adevăr în ambele şcoli de gândire. Cei care 
sunt de părere că Pavel este întemeietorul creştinismului pe care îl 
ştim, sau că el ar fi fost cel responsabil pentru scindarea definitivă a 
noii religii de iudaism, adesea nu iau în considerare eclectismul 
iudaismului prezent în diaspora sau influenţa Eleniştilor vorbitori de 
limbă greacă, de la care Pavel, el însuşi Elenist vorbitor de greacă, 
este posibil să fi aflat pentru prima oară despre Isus din Nazaret. 
Dar, ca să fie totul clar, poate că Eleniştii au scăzut importanţa Legii 
lui Moise în predicile lor, dar nu au demonizat-o. Poate că au 
renunţat la circumcizie ca o condiţie premergătoare convertirii, dar 
nu au militat pentru castrarea celor care nu erau de acord, aşa cum 
făcuse Pavel (Galateni, 5:12). Indiferent dacă Pavel s-a inspirat de 
la Elenişti pentru doctrina sa neobişnuită, sau a inventat-o singur, 
nimeni nu poate nega faptul că părerile lui erau diferite de cele mai 
experimentale mişcări evreieşti ale vremii. 

Că Pavel vorbeşte despre el însuşi atunci când citează din Isaia 
49:1-6, descriindu-se ca „o lumină adusă păgânilor", este evident, 
din moment ce chiar şi el recunoaşte că Isus nu s-a adresat păgânilor 
(Romani, 15:12). 

Cercetările efectuate de N.A. Dahl demonstrează cât de ciudată 
era folosirea termenului Xristos (Christos) de către Pavel. Dahl 
notează că pentru Pavel, Xristos nu este niciodată un predicat, nu 



este niciodată acordat în genitiv, nu este dat niciodată ca un titlu, ci 
mereu ca o desemnare, şi niciodată nu este folosit ca apoziţie, la 
modul Yesus ha Xristos sau Isus Christosul. Vezi N.A. Dahl, Jesus 
The Christ: The Historical Origins of Christological Doctrine 
(Minneapolis: Fortress Press, 1991). 

Nu era ceva neobişnuit să ţi se spună „Fiul lui Dumnezeu" în 
vechiul iudaism. Dumnezeu îl numeşte pe David „fiul lui" (Psalmul 
2:7). Chiar şi pe Israel îl numeşte „primul-născut" (Exodul 4:22). 
Dar, în orice caz, „Fiul lui Dumnezeu" are rol de titlu, nu de 
descriere. Imaginea lui Pavel despre Isus ca fiu al lui Dumnezeu, la 
propriu, este fără precedent în iudaismul celui de-al doilea Templu. 

Conform lui Luca, Pavel şi Barnaba s-au separat în urma unei 
„aprige încontrări", despre care Luca spune că ar fi avut legătură cu 
venirea lui Marcu în următoarea călătorie misionară, dar care e mult 
mai posibil să fi fost cauzată de cele întâmplate în Antiohia, la scurt 
timp după Consiliul Apostolic. în timp ce se aflau la Antiohia, Petru 
şi Pavel au stârnit o altercaţie în plină stradă pentru că, după spusele 
lui Pavel, Petru a refuzat să mai împartă masa cu păgânii odată ce a 
ajuns delegaţia lui Iacov, „de teama celor circumcişi" (Galateni, 
2:12). Bineînţeles, Pavel este singura sursă pentru acest incident şi 
avem destule motive să ne îndoim de versiunea sa, începând cu 
faptul că a mânca la aceeaşi masă cu păgânii nu este interzis de 
Legea Mozaică. Cearta s-a iscat, probabil, din cauza legilor culinare 
— este interzis să consumi anumite mâncăruri ale păgânilor — , iar 
Barnaba a luat partea lui Petru. 

Luca spune că Pavel a fost trimis la Roma pentru a scăpa de o 
conspiraţie evreiască ce îi voia capul. Dar mai susţine şi că tribunul 
roman ar fi ordonat ca aproape cinci sute de soldaţi să-l însoţească 
pe Pavel personal până la Caesarea. Acest lucru este absurd şi poate 
fi trecut cu vederea fără ezitare. 

Claudius i-a alungat pe evrei din Roma, conform istoricului 
Suetonius, „deoarece evreii din Roma se răsculau tot timpul, sub 
instigarea lui Chrestus". Mulţi cercetători sunt de părere că acest 
Chrestus la care se referă Suetonius este nimeni altul decât Hristos, 
şi că neînţelegerile aveau loc între evreii creştini şi necreştini. Aşa 
cum notează F.F. Bruce, „nu trebuie să uităm că, în timp ce noi 
putem privi înapoi şi face diferenţa dintre evrei şi creştini încă din 
epoca lui Claudius, autorităţile nu ar fi putut face această distincţie 
la vremea respectivă 11 . F.F. Bruce, „Christianity Under Claudius 11 , 
Bulletin of the John Rylands Library 44 (Martie 1962): 309-26. 



Atât descrierea lui lacov, cât şi cea a cererilor evreilor sunt 
desprinse din relatările evreului creştin Hegesip (100-180 e.n.) Cele 
cinci cărţi ale lui Hegesip despre începuturile Bisericii ne sunt 
accesibile doar datorită pasajelor citate în textul de secol 111 „Istoria 
Ecleziastică" a lui Eusebius din Caesarea (cca. 260- cca. 339 e.n.), 
un arhiepiscop al bisericii sub împăratul Constantin. 

Este discutabil cât de mult ne putem baza pe Hegesip. Pe de 
altă parte, Hegesip este responsabil pentru un mare număr de 
afirmaţii a căror istoricitate este larg acceptată, inclusiv cea care 
spune: „Controlul bisericii, împreună cu apostolii, a fost predat lui 
lacov, care, încă din timpul Domniei sale şi până în zilele noastre a 
fost numit «cel Drept», existând mai mulţi lacovi, dar acesta fiind 
sfânt încă de la naştere" (Eusebius, „Istoria Ecleziastică" 2.23). 
Această afirmaţie este susţinută de numeroase atestări (vezi mai jos) 
şi poate fi descifrată inclusiv în scrisorile lui Pavel şi în Faptele 
Sfinţilor Apostoli. Cu toate astea, există câteva tradiţii pe care 
Hegesip le descrie incorect, printre care afirmaţia sa că lacov avea 
voie să „intre singur în Sanctuar". Dacă prin „Sanctuar" Hegesip 
înţelege „Sfânta Sfintelor" (şi este discutabil dacă la asta se referă), 
atunci afirmaţia este pur şi simplu falsă; numai arhiereul putea intra 
la Sfânta Sfintelor. De asemenea, Hegesip propune o variantă a 
morţii lui lacov, care contrazice relatarea lui losephus din 
„Antichităţi", considerată plauzibilă de către majoritatea 
cercetătorilor. în „Istoria Ecleziastică" însă, lacov moare din cauza 
răspunsului dat evreilor, după ce aceştia îi cer să-i convingă pe 
oameni să nu-1 mai vadă pe Isus ca pe un mesia. „Iar el [lacov] 
răspunse cu voce tare: «De ce îmi cereţi să-i fac asta lui Isus, Fiul 
Omului? El se află în Rai, de-a dreapta marii puteri, şi se pregăteşte 
să coboare din nori pe pământ!» Aşa că ei au urcat şi l-au doborât 
pe cel Drept şi şi-au spus: să-l omorâm cu pietre pe lacov cel Drept. 
Şi au început să-l lovească, pentru că nu murise de la căzătură, dal- 
ei s-a întors şi a îngenunchiat şi a zis: «Te rog, Dumnezeule, tatăl 
nostru, iartă-i, pentru că nu ştiu ce fac»." 

Ce este fascinant la această poveste e faptul că pare să fie o 
variantă a poveştii martiriului lui Ştefan din Faptele Sfinţilor 
Apostoli, fragment preluat la rândul său din răspunsul dat de Isus 
înaltului preot Caiafa, în Evanghelia lui Marcu. A se observa, de 
asemenea, paralela dintre ultimele cuvinte ale lui lacov şi cele ale 
lui Isus de pe cruce din Luca 23:24. 

Hegesip încheie povestea martiriului lui lacov astfel: „Şi unul 
dintre ei a luat bâta cu care se băteau hainele şi l-a lovit în cap pe 
omul drept. Şi astfel a devenit martir. L-au îngropat pe loc, lângă 



Templu, iar monumentul său se află încă acolo. A devenit un martor 
adevărat, atât pentru evrei, cât şi pentru greci, că Isus este Hristos. 
Şi Vespasian i-a asediat imediat". (Eusebius, „Istoria Ecleziastică", 
2.23.1-18) Din nou, în timp ce cercetătorii preferă aproape în 
unanimitate relatarea lui losephus faţă de cea a lui Hegesip, merită 
menţionat că legenda descrisă de el se reflectă şi în lucrarea lui 
Clement din Alexandria, care scrie că „au fost doi lacovi, unul care 
a fost doborât de pe parapet [al Templului] şi bătut cu bâta, şi încă 
un Iacov [fiul lui Zevedeu], care a fost decapitat" (Clement, 
„Ipoteze", Cartea aVII-a). 

losephus scrie despre confiscarea zeciuielii preoţilor inferiori 
de către aristocraţia clericală în „Antichităţi" 20.180-81: „Cât despre 
arhiereul Anania, puterea acestuia creştea de la o zi la alta şi reuşise 
să obţină respectul cetăţenilor intr-un singur fel; căci era nespus de 
avar: astfel şi-a cultivat prietenia cu Albinus şi cu arhiereul [Isus, 
fiul lui Danneus], făcându-le daruri; avea, de asemenea, servitori 
foarte violenţi, care aveau legături cu tot felul de oameni fără 
Dumnezeu şi aceştia erau trimişi să recupereze zeciuiala care le 
aparţinea preoţilor, neezitând să apeleze la forţă atunci când cineva 
refuza să le înmâneze zeciuiala. Aşa că şi ceilalţi arhierei au acţionat 
la fel, la fel şi servitorii lor, fără să îi poată opri cineva; astfel [unii 
dintre] preoţi, mai ales cei bătrâni care se bazau pe zeciuială, au 
murit de înfometare". Acest Anania este probabil Ana cel Bătrân, 
tatăl lui Ana, cel care l-a ucis pe Iacov. 

Descrierea lui losephus despre martiriul lui Iacov poate fi 
găsită în „Antichităţi" 20.9. 1 . Nu toată lumea este convinsă că Iacov 
a fost executat pentru că era creştin. Maurice Goguel, de exemplu, 
emite ipoteza că, din moment ce şi cei executaţi alături de Iacov erau 
creştini, atunci şi numele lor ar fi fost păstrate în tradiţia creştină; 
Goguel, Birth of Christianity (New York: Macmillan, 1954). Unii 
cercetători, printre care şi eu, suntem de părere că Iacov a fost 
executat după ce l-a acuzat pe Ana de confiscarea zeciuielii care 
revenea clasei inferioare de preoţi; vezi S.G.F. Brandon, „The Death 
of James the Just: A New Inter- pretation", Studies in Mysticism 
and Religion (Jerusalem: Magnus Press, 1967): 57-69. 

Este greu de descifrat din paragrafele lui losephus dacă evreii 
au fost indignaţi de modul de coordonare a procesului sau de 
verdictul nedrept al acestuia. Faptul că s-au plâns lui Albinus pentru 
convocarea ilegală a Sanhedrinului de către Ana, în lipsa unui 
procurator, ar indica varianta procedurii juridice ca sursă a 



nemulţumirii. în ciuda acestui lucru, sunt de acord cu John Painter, 
când spune că „presupunerea că evreii ar fi fost nemulţumiţi de Ana 
fiindcă alegea de unul singur intr-un caz care ar fi necesitat 
intervenţia autorităţii romane pentru aplicarea pedepsei cu moartea 
(vezi Ioan 18:31) nu este o obiecţie ridicată de «cei mai înţelepţi... 
şi stricţi în descifrarea legii»... Mai degrabă, sugerează că aceştia nu 
au fost de acord cu verdictul că lacov şi ceilalţi ar fi încălcat legea." 
Vezi John Painter, „Who Was James?", din The Brother ofjesus: 
James the Just and His Mission, Bruce Chilton şi Jacob Neusner, 
ed. (Louisville, Kentucky: Westminster John Knox Press, 2001); 10- 
65; 49. 

Pierre-Antoine Bemheim este de acord: „Probabil că losephus, 
atunci când se referă la nemulţumirea «celor mai înţelepţi în 
descifrarea legii», este interesat să sublinieze nedreptatea verdictului 
în raport cu Legea lui Moise, aşa cum era ea înţeleasă de experţi 
recunoscuţi, şi nu încălcarea procedurii impuse de romani în cazul 
întrunirii Sanhedrinului..." James, the Brother ofjesus (Londra: 
SCM Press, 1997), 249. 

în timp ce unii cercetători — de exemplu, Craig C. Hill în 
Hellenists and Hebrews (Minneapolis: Fortress Press, 1992) — îi 
contrazic pe Painter şi pe Bemheim, argumentând că plângerea 
evreilor nu avea legătură cu lacov, cei mai mulţi (printre care şi eu) 
suntem convinşi că reclamaţia evreilor a fost o reacţie la adresa 
verdictului şi nu la desfăşurarea procesului; vezi F.F. 

Bruce, New Testament History (New York: Doubleday, 
1980), mai ales paginile 372-373. 

Citatul lui Hegesip privind autoritatea lui lacov poate fi găsit 
în „Istoria Ecleziastică" 2.23.4-18. Nu este clar dacă istoricul vrea 
să spună că, după moartea lui Isus, controlul bisericii a fost preluat 
de către apostoli împreună cu lacov, sau dacă lacov a preluat de unul 
singur controlul asupra bisericii şi a apostolilor. în orice caz, 
conducerea lui lacov este recunoscută. Gerd Ludemann este de 
părere că fraza „cu apostolii" nu exista în textul original, ci a fost 
adăugată de Eusebius pentru a confirma autoritatea apostolică 
prezentă în conştiinţa publică. Vezi Opposition to Paul in Jewish 
Giristianity (Philadephia: Fortress Press, 1989). 

Materialul lui Clement din Roma este preluat de la aşa-nu- 
mitele lucrări Pseudo-Clementine, care, deşi compilate în jurul 
anului 300, reflectă tradiţii iudeo-creştine mult mai vechi, ce pot fi 
urmărite prin intermediul celor două documente principale ale 
textului: „Predicile" şi „Recunoaşterile". „Predicile" conţin două 
epistole: Epistola lui Petru, în care lacov este descris ca „Domn şi 



Episcop al Sfintei Biserici", şi Epistola lui Clement, care i se 
adresează lui lacov, „Episcopul Episcopilor, care conduce Ierusa- 
limul, Sfânta Adunare a Evreilor şi toate Adunările de pretutindeni". 
„Recunoaşterile" sunt probabil alcătuite după un document mai 
vechi, intitulat „înălţarea lui lacov", pe care majoritatea 
cercetătorilor îl datează pe la mijlocul secolului al 11-lea. Georg 
Strecker este de părere că „înălţarea" a fost scrisă în Pella, acolo 
unde se pare că s-ar fi adunat congregaţia creştină din Ierusalim după 
distrugerea oraşului. Vezi capitolul său „The Pseudo-Clemen- tines" 
din New Testament Apocrypha, voi. II, Wilhelm Schneemelker, 
ed. (Londra: Cambridge University Press, 1991), 483-541. 

Pasajul din „Evanghelia după Toma“ poate fi găsit în capitolul 
12. în mod accidental, numele „lacov cel Drept" apare şi în 
Evanghelia Evreilor; vezi The Nag Hammadi Library pentru 
textul complet al ambelor lucrări. Eusebius îl citează pe Clement din 
Alexandria în „Istoria Ecleziastică" 2. 1.2-5. Evident, titlul de 
„episcop" acordat lui lacov este anacronic, dar implicaţiile sale sunt 
clare. O traducere în limba engleză a volumului „Vieţile Sfinţilor" 
de Ieronim (traducerea lui Emest Cushing Richardson) poate fi 
găsită în A Select Library of the Nicene and Post-Nicene Fathers 
of the Christian Church, voi. III (Edinburgh: T&T Clark, 1892). 
Pasajul pierdut în care Iosephus pune distrugerea Ierusalimului pe 
seama morţii nedrepte a lui lacov este citat de Origen în Contra 
Celsum 1.47, de Ieronim în „Vieţile" şi în „Comentariul asupra 
Galatenilor", şi de către Eusebius în „Istoria Ecleziastică" 2.23. 

Autoritatea lui lacov de a prezida Consiliul Apostolic este 
demonstrată de faptul că este ultimul care ia cuvântul şi îşi începe 
discursul cu cuvântul krino, sau „Decretez". Vezi Bemheim, 
James, Brother of Jesus, 193. Aşa cum observă Bemheim, faptul 
că Pavel, atunci când face referire la cei trei stâlpi ai bisericii, începe 
mereu cu lacov, se datorează rangului acestuia. Acest lucru se 
reafirmă în redactări mai târzii ale textului, în care copiştii au 
schimbat ordinea pentru a-1 menţiona pe Petru înaintea lui lacov, 
punându-3 astfel în fruntea bisericii. Orice îndoială legată de 
superioritatea lui lacov faţă de Petru este desfiinţată în pasajul din 
Galateni 2:1 1-14, în care trimişii lui lacov la Antiohia îl obligă pe 
Petru să nu mai mănânce la aceeaşi masă cu păgânii, pe când cearta 
care urmează între Petru şi Pavel îl face pe Barnaba să-l abandoneze 
pe Pavel şi să se întoarcă la lacov. 

Bemheim subliniază rolul succesiunii dinastice şi felul în care 
aceasta a influenţat primii creştini ai Bisericii, în James, Brother of 
Jesus, 216-17. Eusebius menţionează că Simeon, fiul lui Cleopa, a 



fost cel care i-a urmat lui lacov: „După martiriul lui lacov şi 
ocuparea Ierusalimului care ha urmat, acei apostoli şi ucenici ai 
Domnului care au supravieţuit s-au întâlnit şi, împreună cu rudele 
de sânge al Domnului nostru (majoritatea fiind încă în viaţă), au 
format un consiliu şi s-au sfătuit cu toţii cine ar fi demn de rolul 
succesorului lui lacov; şi cu toţii au fost de acord că acesta ar trebui 
să fie Simeon, fiul lui Cleopa, despre care Evangheliile nu 
menţionează nimic, ca fiind cel mai potrivit să ocupe tronul 
comunităţii din acel loc. El era vărul mântuitorului — sau, cel puţin, 
aşa se spune. Iar Hegesip spune într-adevăr că tatăl său, Cleopa, era 
fratele lui losif' („Istoria Ecleziastică" 3.11). Referitor la nepoţii lui 
luda, celălalt frate al lui Isus, Hegesip scrie că „au condus biserici, 
fiind în egală măsură membri ai familiei Domnului şi martiri" 
(Istoria Ecleziastică 3.20). 

Trebuie remarcat că celebra afirmaţie a lui Isus, numindu-1 pe 
Petru „piatra pe care îşi va construi biserica", este respinsă din punct 
de vedere istoric de majoritatea cercetătorilor. Vezi, de exemplu, 
Pheme Perkins, Peter, Apostle for the Whole Church 
(Philadelphia: Fortress Press, 2000); B.P. Robinson, „Peter and His 
Successors: Tradition and Redaction in Matthew 16:17-19", 
Journal for the Study of the New Testament 21 (1984), 85-104; 
şi Ario J. Nau, Peter in Matthew (Collegeville, Minnesota: 
Liturgical Press, 1992). John Painter demonstrează că nu există 
nicio legendă privind conducerea bisericii din Ierusalim de către 
Petru. Aceste legende şi tradiţii sunt valabile doar pentru Roma. 
Vezi Painter, „Who Was James?" 31. 

Unii cercetători consideră că Petru ar fi fost capul Bisericii 
până să fie forţat să părăsească Ierusalimul. Vezi, de exemplu, Oscar 
Cullman, Peter: Disciple. Apostle. Martyr (Londra: SCM Press, 
1953). Dar această viziune se bazează în mare parte pe o interpretare 
greşită a pasajului 12:17 din Faptele Sfinţilor Apostoli, în care Petru, 
înainte de a fi forţat să părăsească Ierusalimul, îi spune lui Ioan 
Marcu să-l anunţe pe lacov despre plecarea sa la Roma. Cullman şi 
alţii susţin că acesta ar fi momentul în care conducerea Ierusalimului 
este transferată de la Petru la lacov. Cu toate astea, aşa cum 
demonstrează John Painter, interpretarea corectă este că Petru îl 
informează pur şi simplu pe lacov (superiorul său) despre activităţile 
sale înainte să părăsească oraşul. Pasajul nu indică prin nimic — şi 
nici alte pasaje din Faptele Sfinţilor Apostoli, de fapt — că Petru ar 
fi condus biserica din Ierusalim. Vezi Painter, „Who was James?" 



31-36. 

Cullman susţine de asemenea că, în timpul lui Petru, biserica 
ar fi fost mult mai degajată în respectarea şi aplicarea legii, devenind 
mai rigidă abia după ce a preluat lacov puterea. Singura dovadă care 
să susţină teoriile de mai sus provine din povestea convertirii 
romanului Comelius de către Petru. Deşi istoricitatea acestui episod 
este îndoielnică, tot nu demonstrează că Petru ar fi avut o atitudine 
mai relaxată cu privire la aplicarea legii şi în niciun caz nu indică 
autoritatea lui Petru asupra adunării din Ierusalim. Faptele Sfinţilor 
Apostoli exprimă foarte clar divergenţele de opinie dintre primii 
discipoli ai lui Isus cu privire la flexibilitatea legii. Poate că Petru 
era într-adevăr mai puţin rigid decât lacov, când venea vorba de 
interpretarea legii, dar acest lucru e irelevant, după cum comentează 
şi Bemheim: „Nu avem motive să credem că biserica din Ierusalim 
era mai puţin liberală în 48/49 [decât era] la începutul anilor 30“, 
James, Brother of Jesus, 209. 

Wiard Popkes enumeră dovezile pentru datarea în secolul 1 a 
epistolei lui lacov în „The Mission of James in His Time", The 
Brother of Jesus, 88-99. Martin Dibelius dezaprobă datarea textului 
în secolul I. El consideră că epistola este de fapt un amalgam de 
învăţături iudeo-creştine care aparţin secolului al 11-lea. Vezi Martin 
Dibelius, James (Philadelphia: Fortress Press, 1976). Este 
important să menţionăm că epistola lui lacov este adresată „celor 
douăsprezece triburi israelite împrăştiate în Diaspora". lacov pare să 
creadă în continuare în împlinirea profeţiei că triburile evreieşti se 
vor reuni şi Israelul va fi eliberat. Cercetătorii consideră că motivul 
pentru care se pot trasa atât de multe paralele între Epistola lui lacov 
şi Evanghelia după Matei este acela că la baza lor s-ar afla o tradiţie 
populară, adesea numită „M“ în cadrul studiilor, care poate fi găsită 
la lacov. 

Bruce Chilton scrie despre jurământul nazireilor pe care Pavel 
este obligat să-l facă, în capitolul „James in Relation to Peter, Paul 
and Jesus" al lucrării sale The Brother of Jesus, 138-59. Chilton 
consideră că atât lacov, cât şi Isus ar fi fost nazirei. El crede că 
apelativul „Nazarineanul" este o denaturare a termenului 
„nazireu/nazireat". A se observa că, în Faptele Sfinţilor Apostoli 
18:18, Pavel participă la o procesiune foarte asemănătoare cu 
jurământul nazireatului. După ce pleacă în Siria pe mare, Pavel 
acostează în Caesarea, mai exact în portul estic al Corintului. Acolo, 
spune Luca, „i-a fost tăiat părul, deoarece se afla sub jurământ". Deşi 
este clar că Luca se referă la un jurământ nazireat, referirea pare 



confuză în privinţa naturii şi a practicii acestuia. Tot scopul 
ritualului era tăierea părului la finalul jurământului. Luca nu oferă 
niciun indiciu despre scopul acestui jurământ, însă dacă a fost pentru 
a călători în siguranţă spre Siria, acesta n-a ajuns la destinaţie şi 
atunci jurământul n-a fost împlinit. Mai mult decât atât, jurământul 
nazireat pe care îl face Pavel nu are loc la Templu şi nu implică un 
preot. 

John Painter prezintă tot materialul anti-paulin găsit în Pseudo- 
Gementine, inclusiv altercaţia din Templu dintre Pavel şi lacov, în 
„Who Was James?" 38-39. De asemenea, Painter abordează 
dezvoltarea Legii lui Moise de către Isus între paginile 55 şi 57. 

Comunitatea care a continuat să urmeze învăţăturile lui lacov 
secole întregi după distrugerea Ierusalimului şi-a spus „ebioniţi" sau 
„cei săraci", pentru a onora devotamentul lui lacov faţă de nevoiaşi. 
Este posibil să se fi numit aşa încă din timpul vieţii lui, termenul 
fiind menţionat în capitolul al 11-lea al Epistolei lui lacov. Ebioniţii 
insistau asupra circumciziei şi aderării stricte la lege. Până târziu în 
secolul al IV-lea, l-au considerat pe Isus ca pe un om obişnuit. Au 
reprezentat una dintre numeroasele comunităţi eterodoxe 
marginalizate şi persecutate după ce Consiliul de la Niceea din 325 
e.n. a declarat neoficial creştinismul paulin religia ortodoxă a 
Imperiului Roman. 

